
Cit | 


Eva 


— Pleacă, enervantule! am mormăit, acoperin- 
du-mi ochii cu mâna. 

M-am întors pe cealaltă parte a patului, dorin- 
du-mi să am puteri magice şi să fac noaptea să vină 
înapoi. 

Să mă îmbăt pentru prima și ultima oară în viața 
asta, nu a fost cea mai bună alegere. Mai ales în acest 
moment când îmi simt capul greu și începe să mă 
doară. 

Uşa de la cameră s-a deschis, făcându-și apariția 
o menajeră slăbuță care se amuza copios de starea 
mea de mahmureală. 

— Cineva a avut o noapte interesantă, a spus 
apropiindu-se de patul meu. 

Mi-am acoperit fața cu perna și am oftat adânc. 
Interesantă nu prea era cuvântul cel mai potrivit să 
descrie noaptea trecută. 

Terminasem liceul, aşteptam să văd dacă intru 
sau nu la facultate, ca să nu mai fiu oaia neagră a 
familiei și să îl dezamăgesc și mai tare pe tata. Colac 
peste pupăză, aseară avusesem parte de câteva 
revelații. 

Prietena mea cea mai bună, Audrey, s-a îmbătat 
atât de tare, încât a început să le spună tuturor co- 
legilor noştri că e foarte mândră de ea și de faptul 
că mă manipulase patru ani de zile. Pe mine și banii 
mei. lar idioata nici măcar nu și-a dat seama că am 
fost lângă ea în tot acest timp. 

Apoi am văzut cum iubitul meu, Lucas, și-a tras-o 
cu târfa liceului în una din camerele de la petrecere. 

— Tatăl tău te așteaptă la masă. 

Am răsuflat cu putere și mi-am scos capul de sub 
pernă, luând cu asalt aspirina de pe tavă și paharul 
de apă. 

— Eşti eroina mea, am mormăit aruncând pas- 
tila în gură. 

Matilda mi-a zâmbit şi mi-a făcut din ochi, apoi 
s-a apropiat de fereastră dând draperiile la o parte. 
Lumina puternică a invadat camera și durerea mea 
de cap s-a amplificat de o mie de ori, simțindu-mă ca 
un vampir la soare. 

— Mai ai şi zile proaste, Mati. 

Femeia trecută de a doua tinerețe începu să 
chicotească și mi-a făcut semn să mă dau jos din pat. 
Matilda a fost alături de noi de mai bine de cincispre- 
zece ani şi mereu îi voi fi recunoscătoare că nu ne-a 
lăsat în momentele grele. Spre deosebire de anumite 
persoane. Dar asta e o poveste pentru altă dată. 

Am dat cearșafurile la o parte și m-am dat jos 
din pat, clătinându-mă puţin. Am tras aer adânc în 
piept și am aşteptat câteva clipe ca să îmi revin şi să 
nu ajung pe podea precum o clătită răsuflată. 

Jur că e prima și ultima oară când beau. Dar 
aseară chiar am simţit nevoia, mai ales că încrederea 
mea a fost trădată de două ori. 

Mi-am luat o pereche de pantaloni de sport pe 
mine și un tricou și, înainte să ies din cameră, m-am 
asigurat că nu eman nicio urmă de alcool. Desigur, 
tata ştia ce am făcut aseară și sunt convinsă că el și 
Matilda s-au amuzat copios pe seama mea la cafea, 
dar trebuie să încerc să mă comport ca o domnişoară 

din înalta societate. Chiar dacă în acest moment îmi 
e greață de propria-mi imagine. 

Am reușit să fac doi paşi pe hol și să îmi menţin 
echilibrul în timp ce îmi prindeam părul negru şi 
încâlcit într-o coadă de cal, apoi vijelia a trecut pe 
lângă mine şi m-a făcut să cad în fund. 

Am mormăit o înjurătură și m-am uitat la vi- 
novatul pentru căzătura mea. Fratele meu mai mic, 
Carson, mă privea cu zâmbetul pe buze din capătul 
holului, în timp ce se sprijinea de trotineta sa. 

— Încep să regret că ţi-am făcut cadoul ăsta, am 
spus ridicându-mă în picioare. 

Piciul s-a apropiat de mine și a făcut o piruetă în 
jurul meu, iar eu mă străduiam să nu îl urmăresc cu 
privirea ca să nu ameţesc mai tare. 

— Eşti tare morocănoasă când ești mahmură. 
Ştiai asta? 

Mi-am lăsat capul în jos și m-am uitat la Carson, 
încercând să fac conexiunile în capul meu ametit. 

— Cine a spus că sunt mahmură? 

— Jay, azi-dimineaţă. A spus că o să fii o ade- 
vărată scorpie pentru că mirosea a distilerie când a 
trecut pe lângă camera ta. 

Am tras aer adânc în piept şi mi-am închis ochii 
pentru câteva secunde. 

Super. Minunat. Dacă Jayson, fratele meu cel 
mare și dobitoc, a spus asta la micul-dejun, de față 
cu toată lumea, tata o să mă pedepsească pe viaţă. 
lar eu o să îl las pe Jay, cel cu capul sec, fără boașe. 

— Hai să mergem la micul-dejun, pitic, am spus 
încercând să îl iau de mână. 

Frăţiorul meu a început să chicotească și şi-a 
sprijinit trotineta de perete. 

— E ora două, Evs. Credeam că știi să citeşti 
ceasul. 

Notă personală. E prea mic ca să îi dau un șut în 
fund, dar e suficient de mare ca să nu îi mai cumpăr 
cadouri și să îl răsfăț. 

Începe să se transforme în Jayson şi ăsta nu e un 
lucru bun deloc. 

Am coborât scările împreună, dar fratele meu 
avea mult prea multă energie pentru șase ani. Sau 
poate eram eu prea obosită pentru el. 

Oricum ar fi, când am ajuns la masă, tata ne 
aştepta în capul mesei, cu tableta în mână, probabil 
citind ultimele știri sau analizând rapoartele de la 
companie. 

Mi-am apăsat buzele pe obrazul său înainte să 
mă așez pe scaun și am observat cum încearcă să 
îşi rețină zâmbetul. Da, s-a amuzat copios pe seama 
mea în această dimineaţă. 

— Credeam că trebuie să chem ambulanta ca să 
te resusciteze. 

Mi-am dat ochii peste cap și m-am strâmbat la 
el, trăgându-mi mai aproape bolul cu fructe. 

— Acum Înţeleg de unde au moștenit umorul cei 
doi gogomani. 

Carson s-a înfipt în farfuria cu paste și mi-a 
aruncat o privire urâtă, iar tata pur și simplu l-a 
privit drăgăstos și a zâmbit. 

— Bărbaţii Gray au un umor aparte, draga mea. 

Şi un orgoliu pe măsură, să nu uităm asta. 

În timp ce îmi umpleam stomacul cu fructe, tata 
a scos de sub masă un plic alb şi mi l-a pus pur și 
simplu în față. Mi-am aruncat privirea pe el, iar când 

am văzut sigla de la Colombia, am scăpat bucata de 
kiwi înapoi în bol. 

Mi-am șters mâinile de tricou, complet nepo- 
trivit pentru o femeie stilată, și am luat plicul între 
degete. 

— Când a venit? 

Îmi e frică să îl deschid. Chiar încep să cred că e 
o glumă stupidă de-a bărbaților Gray. Nu ar fi prima 
oară când s-ar alia ca să râdă de mine. 

—  Azi-dimineaţă. Poştaşul i l-a aruncat lui 
Jayson în față. 

Mi-am trecut limba peste buze și am simțit cum 
inima Începe să se zbată în pieptul meu, făcându-mă 
să uit cine e Jayson. 

— Nu e o glumă de-a voastră, nu? am spus pri- 
vindu-l pe tatăl meu. 

A început să râdă și a dezaprobat din cap, iar eu 
mi-am făcut curaj şi am deschis plicul cu degetele 
tremurânde. 

— Dragă Eva Rose Gray, felicitări pentru accep- 
tarea la Universitatea Colombia! 

Am recitit de două ori primul rând, apoi m-am 
ridicat în picioare şi am început să țip. 

Carson a început să aplaude și să strige cu gura 
plină de spaghete, iar tata s-a ridicat în picioare și 
m-a strâns cu putere în brațele sale. 

— Nu îmi vine să cred! am șoptit. 

Tata şi-a apăsat buzele pe creștetul meu și a 
chicotit. 

— Nu m-am îndoit niciodată de tine, scumpo. 

Să aud aceste cuvinte din gura lui, după ce l-am 
dezamăgit enorm în ultimii ani, e ceva sublim. Mai 
mult decât sublim. 

— Cred că trebuie să îţi faci bagajul. 
Colombia, New York, pregătește-te! Oaia neagră 
a familiei Gray o să te ia prin învăluire! 


XXX 

— Eşti sigură că ai luat tot? 

Am dat din cap şi am început să cânt de fericire. 

— Chiar pleci, a spus cu un oftat. 

Tata m-a tras în braţele lui şi m-a strâns cu pu- 
tere, aproape sufocându-mă, iar când a suspinat pe 
creștetul meu, am crezut că o să înceapă să plângă. 

Dar nu e posibil. Brian Gray nu plânge pentru 
nimic în lume. Și credeţi-mă, eu și frații mei am în- 
cercat să îl facem să plângă. 

M-am desprins de el și m-am dat un pas înapoi, 
în timp ce fratele meu cel mare îmi arunca bagajele 
în cală, de parcă ar fi fost niște cutii fără importanţă. 

— Hei, ai grijă! Sunt parfumurile mele acolo, 
dobitocule! 

— Nu îmi pasă, a spus dându-și ochii peste cap. 
Poţi să îţi iei altele, prințesă răsfăţată. 

I-am arătat semnul păcii și am simţit privirea în- 
cruntată a tatei. Regula lui: fără înjurături și gesturi 
obscene în fața mezinului. 

Mezin care e mai liniștit și mai tăcut decât de 
obicei și asta nu era un lucru bun. 

M-am uitat la Carson și l-am văzut sprijinit de 
mașină, cu gluga trasă pe cap și cu jocul în mâini. 
Asta e poziţia lui de supărat. 

— Hei, nu ai de gând să îmi spui „pa? 

Şi-a ridicat o mână, a fluturat-o câteva secunde, 
apoi a lăsat din nou pe joc. Tata a ridicat din umeri şi 

a dezaprobat din cap, iar Jay a oftat. Ştiam cu toţii de 
ce se comporta așa. 

M-am apropiat de frățiorul meu și i-am smuls 
jocul dintre degete, alegându-mă cu o privire mâni- 
oasă. Dar măcar se uita la mine. 

— Dă-l înapoi, Eva! a mârâit la mine. 

Carson e un experiment eșuat de-al tatei. E copi- 
lul care seamănă cel mai mult cu el şi care are cel mai 
mare orgoliu și cea mai puțină răbdare. 

— Nu, am spus simplu. O să plec pentru o peri- 
oadă lungă de timp și vreau să îţi iei la revedere cum 
trebuie. 

A pufnit nervos și și-a băgat mâinile în buzuna- 
rele hanoracului. 

— Rahat. O să cunoști vreun tip acolo şi nu o să 
mai dai doi bani pe noi. Exact ca mama, a spus plin 
de resentiment. 

Când Carson înjură, chiar și la cei șase ani ai săi, 
e de rău. Iar terapia cu psihologul se pare că nu îl 
ajută deloc. 

— Futu-i! 

Da, Jay, futu-i! Când credeam că facem un pro- 
gres cu el, uite cum norul negru se întoarce peste noi. 

M-am lăsat pe vine și mi-am pironit privirea în a 
lui, alegându-mi cuvintele potrivite. 

— Crezi că sunt ca mama? Că pot să te abando- 
nez cum a făcut-o ea? 

A ridicat din umeri și a continuat să fie supărat. 

— Ea mi-a dat viață și a putut să mă abandoneze. 
Ce te oprește pe tine? 

După cum spuneam, experimentul greșit al lui 
tata. Și partea proastă e că nici măcar el nu poate să 
se descurce în anumite situaţii cu Carson. Nici nu 

vreau să îmi imaginez cum o să fie când o să ajungă 
la pubertate. 

I-am înapoiat jocul și l-am sărutat pe frunte, 
apoi m-am ridicat în picioare. 

— Te iubesc, Carson! Indiferent de puţina încre- 
dere pe care o ai în mine. 

I-am întors spatele și m-am apropiat de avion, 
încercând să îmi rețin lacrimile. Chiar dacă nu își 
dă seama, cuvintele lui și lipsa de încredere fac răni 
adânci în sufletul meu. Răni care încă nu s-au vinde- 
cat de la abandonul mamei noastre. 

Înainte să ajung lângă tata şi Jayson, două pe- 
rechi de braţe s-au strâns în jurul meu, urmate de un 
suspin. 

— Îmi pare rău! 

M-am întors cu fața la el și am oftat cu putere, 
luându-l în braţe. 

— Ştiu că o să te întorci. Îmi pare rău că sunt un 
idiot, Evs. Te iubesc enorm, a spus intensificându-și 
strânsoarea. 

L-am sărutat ușor pe creștet și l-am lăsat să se 
desprindă singur din îmbrăţișare. 

Da, mama ne-a abandonat acum trei ani pe toți. 
lar eu și Carson am fost cei mai afectați. Ultima pros- 
tie pe care am făcut-o înainte de absolvire m-a făcut 
să mă trezesc la realitate, dar aș vrea să spun același 
lucru și despre frățiorul meu. 

Era atât de mic când a plecat și faptul că încă 
plânge după ea nu o să îi ajute recuperarea prea 
mult. 

Pot doar să sper că timpul o să îi vindece rănile 
şi să nu ajungă în aceeași situație ca mine. Să nu 
devină oaia neagră și să fie o dezamăgire imensă. 


Emily 


— Eşti... 

M-am întors exasperată spre tata și l-am privit 
furioasă, încercând din răsputeri să nu îl strâng de 
gât. La propriu. 

A ridicat mâinile, arătându-mi că se dă bătut şi 
m-am întors spre bagajul meu, zâmbind pe ascuns. 

Nici măcar nu înțeleg de ce se agita atât și a 
devenit un junghi în coaste de când am primit scri- 
soarea de acceptare. 

Când fratele meu a plecat la facultate, nici măcar 
nu a clipit. l-a dat o cutie de prezervative, cheile de la 
noua lui mașină și cheile de la noul său apartament. 

Mie, în schimb, mi-a luat mașina și, chiar dacă 
mi-a cumpărat un apartament, i-am spus că nu îl 
vreau și aproape i-am provocat un infarct. 

— Scumpo...! 

Am oftat exasperată și mi-am lăsat mâinile pe 
valiză, simțind cum răbdarea mea începea să se risi- 
pească. Mi-am întors capul și l-am privit pe bărbat, 
fără să fiu cucerită de privirea lui de copil nevinovat. 

— Tată, o să fiu bine, am spus cu un oftat. 
Calmează-te, pentru că începi să mă calci pe nervi și 
mă faci să mă mut în cămin definitiv! 

Aş putea să jur că a pălit. De data asta, nu m-am 
mai abținut și am început să râd zgomotos, făcându-l 
să înjure în barbă. 


13 


Ivo Dima Iubiri de neuitat 


14 


— Vreau doar să fii în siguranţă, a încercat să 
mă convingă. Eşti sigură că nu vrei să stai în aparta- 
ment? Poţi să stai cu Sophia și e la două blocuri de 
cel al lui Ethan și... 

— Răspunsul e nu! i-am tăiat-o. 

Şi-a încrucișat mâinile la piept și m-a privit 
supărat. 

— Mama ta a stat în apartament pe timpul 
facultăţii. 

Am pufnit în râs și mi-am așezat o pereche de 
pantaloni în valiză. 

— Pentru că era însărcinată cu Ethan, domnule 
potenţă. Dar eu nu sunt însărcinată, deci... 

— Şi nici nu o să fii! 

M-am uitat la el cu gura căscată și am crezut că 
râde de mine. Îmi doresc să râdă de mine. Toată viaţa 
mea am știut că tatăl meu e unul normal. Nu vreau să 
îmi schimb părerea tocmai acum. 

— Vrei nepoți? 

— Normal că vreau, a spus de parcă aș fi 
înnebunit. 

— Atunci trebuie să fiu însărcinată ca să fac 
asta. Ştii, nu? 

M-a privit cu ochii mijiți câteva clipe, analizând 
situația, probabil gândindu-se la mine și la un posibil 
ginere, apoi s-a uitat pe fereastra din camera mea. 

— Pot să îi am numai de la fratele tău, a 
concluzionat. 

Probabil că, dacă gura mea nu ar fi fost bine fi- 
xată, mi-ar fi căzut la podea. Auzeam câteva chicoteli 
de pe hol și deja știam că mama era lângă camera 
mea și se amuza copios de ultimele nebunii ale so- 
tului ei. 

Mi-am închis gura și am continuat să îmi așez 
hainele în valiză, încercând să îmi imaginez că totul 
era doar o glumă. 

— Sper că îţi dai seama cât de ridicol ești în 
acest moment. 

M-am dus în dressing și mi-am mai luat niște 
haine, privindu-l pe tata cu coada ochiului. Parcă 
împietrise acolo, mârâind încontinuu, cu ochii mijiţi 
la fereastră şi comportându-se de parcă ar fi vorbit 
cu prietenii imaginari. 

Am lăsat hainele să cadă pe pat şi m-am întors 
cu fața la el, simțind nevoia să îi spun ceva. 

— Bine, nu știu ce naiba crezi tu, dar o să fac sex. 
Mult, mult sex, şi tu nu o să poţi să mă oprești, am 
spus punând punctul pe „ìi”. 

Şi-a întors capul spre mine și maxilarul lui era 
încordat ca un arc. Acum eu eram în raza de acțiune 
a ochilor lui mijiţi. 

— Şi nu poţi să îmi dai lecţii de morală, pentru 
ca tu ai lăsat-o pe mama însărcinată când avea două- 
zeci de ani, am spus înainte să contracareze. 

Mâinile i-au căzut pe lângă corp și și-a îndreptat 
spatele. 

— Îţi promit că nu o să mă droghez, am spus 
punându-mi o mână pe inimă, o să beau maxim două 
beri și niciun pic de alcool, nu o să fumez, dar de sex 
nu o să mă privez. Îmi pare rău, tati! 

A tras aer în piept şi s-a întors cu fața spre ușă. 

— Olivia Cornelia Wright! Vino și băgă-i mințile 
în cap fiicei tale! 

M-am așezat pe pat și am dat uşor din cap, recu- 
noscând comportamentul lui tipic. 

15 


Ivo Dima Iubiri de neuitat 


16 


De fiecare dată când eu și Ethan făceam câte o 
boacănă și tata nu știa cum să gestioneze situația, 
deveneam copiii Ashford. 

Mama a apărut imediat în camera mea, încer- 
când să fie serioasă și să nu izbucnească în râs. 

— De ce e mereu doar fiica mea când nu știi să 
te descurci cu ea? 

Asta mă întreb şi eu, dar cred că răspunsul are 
legătură cu frica bărbătească. 

— Tu ai auzit ce-a spus? a izbucnit nebunul 
arătând cu mâna spre mine. 

— Eram după ușă, dragule, a spus mama amu- 
zată. Tu ce crezi? 

— Şi de ce abia te abţii să nu râzi? Ar trebui să o 
încui în camera asta şi să o lași să iasă când intră la 
menopauză. 

Mama s-a uitat la mine, eu m-am uitat la ea și 
am început amândouă să râdem cu putere. M-am 
sprijinit de valiză și mi-am acoperit abdomenul cu 
ambele mâini. 

Mârâitul și înjurăturile tatei mă făceau să râd și 
mai tare și am simţit că îmi dau lacrimile. 

— Braden, hai să nu exagerăm, a spus mama 
printre chicoteli. 

Încăpăţânatul suprem al familiei a tras aer în 
piept şi a făcut o pauză pentru câteva secunde. 

— Fiica ta cea nebună tocmai mi-a spus că o să 
facă sex. Mult, mult sex, a mârâit repetând cuvintele 
mele. 

Mama s-a oprit din râs, păstrându-și zâmbetul 
pe buze și a ridicat din umeri. 

— Mi se pare ceva normal la vârsta ei. 

Dacă cineva poate să îl lase cu gura căscată pe 
Braden Wright, acea persoană e mama mea. Tata 
mereu a spus că și-a găsit sfârșitul când a cunoscut 
pe ea, iar acum pot să îi dau dreptate. 

— Mă dau bătut, a spus ridicându-și mâinile în 
aer. 

A ieșit pe ușă, iar eu și mama am continuat să 
zâmbim şi să îi auzim mormăielile și înjurăturile, 
mai ales când s-a împiedicat de una dintre mesele 
de decor depehol. 

— Când vine vorba de tine, aş putea spune că 
taică-tu e scăpat de la balamuc. 

Serios! Asta e şi părerea mea, mai ales că 
nebunul se comportă de parcă aș fi cel mai preţios 
diamant din lume. 

— Dar o să se dea pe brazdă în cele din urmă, a 
spus așezându-se lângă mine. 

Mi-a luat mâinile în ale ei și m-a privit cu căldură 
şi mândrie. 

— Pe o scară de la 1 la 10, cât de fericită ești? 

Mi-am strâns degetele în jurul palmelor ei și 
am rânjit ca o idioată, retrăind momentul când îmi 
deschisesem scrisoarea de la Colombia. 

— O sută. 

Femeia a chicotit și m-a tras în braţele ei, lăsân- 
du-mă să îi inspir parfumul, în timp ce capul meu se 
sprijinea de umărul ei. 

O ador pe femeia asta. A terminatfacultatea, și-a 
deschis propria firmă de arhitectură și reușește să 
mențină familia unită, indiferent de cât de încurcat 
e programul ei. Plus că o mai ajută și pe bunica la 
galerie şi, în timpul liber, în care nu rezolvă proble- 
mele mele și ale lui Ethan sau face sex cu tata, mai și 
pictează. 

Chiar dacă Ethan s-a mutat când a început facul- 
tatea, mereu e acasă în weekend, una din condițiile 
supreme ale mamei. 

— Tata o să fie bine? 

Mi-a mângâiat părul și a dat ușor din cap, 
chicotind. 

— O să fie bine, m-a asigurat. E puțin copleșit că 
fetița lui pleacă de acasă, dar o să am grijă să nu îţi 
ducă dorul. 

Bleah. Asta înseamnă că o să facă sex, mult mai 
mult sex, acum că o să aibă casa doar pentru ei. 

— Încă mai aştept frățiorul sau surioara, să știi. 

Mama a început să râdă, probabil amintindu-și 
de cerința mea de când aveam zece ani. Și înainte să 
îmi distrugă din nou speranţele și să îmi spună că nu 
are de gând să mai nască o pușlama Wright, tata a 
intrat pe ușă cărând o pungă imensă după el. 

— Am luat tot depozitul de la farmacia din colț. 
Încearcă să le păstrezi măcar o săptămână, a spus 
aşezându-și mâinile pe şolduri. 

M-am uitat la anticoncepţionalele de pe pat, 
apoi la tata, la mama, mama la mine, apoi la tata și 
am început să râd. Omul ăsta e complet nebun și îl 
ador pentru asta. 


XXX 


— De ce eşti pe capul meu? 

Mă învârteam pe scaunul din biroul fratelui 
meu, în timp ce el stă cu nasul în laptop și mormăie, 
ignorându-mă ca un cretin. 

M-am oprit şi m-am uitat la el, oftând cu putere. 
Părul lui blond era ciufulit pentru că îşi trecea mâna 
prin cap mai ceva ca o fată. 

— Pentru că se pare că te-a vizitat prietenul tău 
german. 

Nu mă așteptam să se uite la mine și doara 
mormăit de după laptop. 

— Hans a fost aici? 

— Nu, dar prietenul tău Alzheimer sigur e aici. 

Și-a dat ochii peste cap și mi-a arătat semnul 
păcii. 

— Trebuia să mă duc la cămin acum două ore, 
Ethan, am spus exasperată. 

— Ah, da, am uitat, a spus apăsându-și degetele 
pe tastatură. Și de ce ești aici? 

Am mârâit și m-am ridicat în picioare. l-am 
închis laptopul şi, din nefericire, și-a retras mâinile 
la timp. 

— Pentru că ai spus că trebuie să oprim la com- 
panie pentru o urgenţă. Și urgenţa ta era partida de 
sex de jumătate de oră cu secretara, în baie. Și apoi 
te-ai lipit de laptop și m-ai ignorat o oră și jumătate. 

A oftat și și-a trecut mâinile peste față. 

— Am nevoie de o pauză, a spus trist. 

— Asta ziceam și eu, porc obsedat ce ești! 

A gemut şi s-a ridicat în picioare, luându-și che- 
ile de la mașină. 

— Nu de la sex, tâmpito! 

I-am aruncat o privire de „mă rog” și mi-am dat 
ochii peste cap. Am ieşit din biroul lui și i-am aruncat 
o privire în scârbă blondei de lângă ușa lui. 

— Serios, jumătate de oră? Credeam că te ține 
mai mult. 

Când s-au deschis ușile, mi-a pus mâna pe cap 
și m-a împins înăuntru. M-am întors cu fața la el, 

pregătită să îl înjur, dar am dat nas în nas cu spatele 
lui. A apăsat butonul pentru subsol, apoi a venit 
lângă mine, sprijinindu-se de perete. 

— Trebuie să o concediez. 

— De ce? Nu a gemut cum trebuie? 

S-a repezit la mine, mi-a prins capul sub brațul 
său şi a început să îmi facă castane în cap. 

— Mai taci din gură, mucoaso! Nici măcar nu știi 
să gemi. 

I-am dat un șut în gleznă și m-am eliberat, igno- 
rându-i complet înjurăturile și văicărelile. 

— Ai făcut sex cu mine, ca să ştii? 

— Asta e mai scârbos decât puiul făcut de tata, a 
spus prefăcându-se că vomită. 

Şi eu am făcut același lucru când mi-am amintit 
de prima și ultima oară când gătise tata. Puiul ăla 
chiar că e scârbos. Tata e un exemplu clar care spune 
că bărbații nu au ce să caute în bucătărie. 

— Ai făcut sex? 

Am oftat cu putere și mi-am băgat mâinile în 
buzunarele de la spate ale blugilor. 

— Nu, nu am făcut sex. Și înainte să spui ceva, o 
să îți spun ce i-am spus și tatălui tău. O să fac sex și 
nu o să mă oprești. 

A început să râdă şi s-a desprins de peretele 
liftului, privindu-mă complet relaxat. 

— Trebuie să faci asta pentru că așa simţi, Ems, 
nu pentru că ești virgină și vrei să vezi cum e. O să fii 
rănită dacă te arunci cu capul înainte. 

Am oftat și am aprobat uşor din cap, dorindu-mi 
să îl urăsc pentru lecţia de înţelepciune. Uneori, 
Ethan chiar știe cum să mă convingă sau să mă facă 
să mă răzgândesc. 


“pill 5 


Eva 


— Eşti sigură că ai tot ce-ţi trebuie? 

Am oftat cu putere, simțind nevoia să îl pocnesc 
pe fratele meu mai mare, și mi-am lăsat geanta pe 
patul meu nou. 

— Da, sunt sigură, am spus privindu-l pe Jayson 
cum îmi trântește valizele pe podea. 

Mi-am aruncat privirea prin camera mea de 
cămin şi am zâmbit. 

E spațioasă, cu o fereastră imensă situată între 
patul meu și cel al viitoarei mele colege. Dulapul 
mare, împărțit în jumătate nici măcar nu se compara 
cu ce aveam acasă, iar birourile sunt mult prea mici, 
din punctul meu de vedere. 

M-am îndreptat spre baie și, când am aprins 
lumina, am pufnit în râs. Un duș simplu, o chiuvetă 
cu o oglindă, destul de mică pentru mine, o toaletă 
şi atât. 

— O, Doamne! 

Jayson s-a oprit în spatele meu și, după o scurtă 
privire asupra băii, a început să râdă zgomotos. 

— Prinţesa a ajuns în catacombele castelului, a 
spus făcându-mă să îmi dau ochii peste cap. 

— Hai să nu exagerăm. 

Am trecut pe lângă el și mi-am urcat una din 
valize pe pat, încercând să nu îi arăt cât de iritată 

sunt din cauza amuzamentului său. Am desfăcut 
fermoarul și am început să îmi scot lucrurile. 

— Eşti foarte enervant uneori, am mormăit. 

Blondul s-a așezat pe pat, lângă valiza mea, și a 
început să rânjească. 

— Doar când mă străduiesc, scumpo! a spus 
făcându-mi cu ochiul. 

Am zâmbit și am deschis partea mea de dulap, 
pe care nu mai aveam posibilitatea să o aleg, deoa- 
rece colega mea se pare că ajunsese înainte și alesese 
deja cea mai bună parte din camera asta. 

— Nu crezi că e timpul să pleci? 

Jay și-a dus mâna la inimă într-un gest teatral și 
s-a prefăcut că i-am rănit sentimentele. 

— Aşa îmi răsplăteşti ajutorul? 

Am scos din valiză cutia distrusă a noului meu 
parfum și i-am vârât-o sub nas, reușind să îi închid 
gura. 

— Bine, îți cumpăr altul. 

Am chicotit şi l-am ajutat să se ridice în picioare, 
iar Jay m-a tras la pieptul său. Și-a pus braţele în jurul 
meu și a suspinat. 

— Orice s-ar întâmplat, mă suni! Sunt la un 
telefon distanţă și o să vin să îi fac de hac oricărui fiu 
de cățea care o atinge pe surioara mea. 

Am zâmbit şi am dat ușor din cap, simțindu-mă 
iubită și protejată. Chiar dacă era o diferenţă de cinci 
ani între noi, toată familia îl considera pe Jayson 
geamănul meu. Mereu era lângă mine când aveam 
nevoie de el şi dacă nu ar fi fost el, probabil aș fi 

luat-o complet razna după plecarea mamei. Mult mai 
mult decât am făcut-o deja. 

— O să fiu bine, Jaybird, am spus rostindu-i 
porecla. 

Bărbatul a chicotit și m-a sărutat pe creștet, apoi 
m-a făcut să îmi dau capul pe spate ca să îl pot privi. 

— O să îmi fie dor de tine, pitico! 

M-am ridicat pe vârfuri și mi-am apăsat buzele 
pe obrazul lui, zâmbindu-i cu căldură. 

— Şi mie, Jay. 

M-a sărutat pe frunte şi mi-a ciufulit părul. 

— Dacă tot sunt aici, cred că o să profit să îmi 
văd băieții. 

Fratele meu avea câțiva prieteni în orașul ăsta, 
prieteni pe care nu i-am cunoscut niciodată. Și deși a 
insistat de multe ori să îi cunosc pe ei și pe surorile 
lor, mereu am găsit altceva de făcut. Cum ar fi să o 
urmăresc pe mama în jurul globului când avea câte o 
ședință foto. lar apoi mi-am plâns de milă după ce a 
plecat și mi-am pus la punct planul de autodistrugere. 

— Şi de ce nu pleci? 

Blondul mi-a dat un bobârnac pe frunte, apoi a 
părăsit camera mea de cămin cu zâmbetul pe buze. 

Uneori chiar am impresia că sunt adoptată, 
mi-am spus în gând. 

O oră mai târziu, totul era așezat perfect. Hainele 
la locul lor în dulap, rama foto cu familia mea și 
geanta de cosmetice pe noptieră, iar biroul meu era 


plin de caiete și de foi. 

Am zâmbit, mulțumită de munca depusă și 
mi-am verificat buzunarele blugilor după ceva mă- 
runțiș. Am mare nevoie de o cafea, mai ales după un 
zbor de patru ore cu nebunul de frate-meu la bordul 
avionului. 

Jayson e unul dintre piloții companiei noastre 
și zborul a devenit pasiunea lui încă de prima dată 
când tata l-a urcat într-un avion. Și de atunci, pa- 
siunea lui a devenit o boală. Ca să nu mai spun că, 
în mod normal, zborul dintre Seattle și New York e 
de cinci ore, dar idiotului i s-a părut amuzant să mă 
bage în sperieți, mai ales că știe că avionul e printre 
mijloacele de transport pe care le urăsc. 

Mi-am luat cheia și am părăsit căminul, îndrep- 
tându-mă spre cea mai apropiată cafenea. În jurul 
meu era plin de studenți. Boboci cu cutii și părinţi 
care plâng de fericire. Cei din ani mai mari se reîntâl- 
neau cu colegii lor. Întreaga atmosferă era dominată 
de fericire şi voie bună. Ăsta e cu siguranță mediul 
meu. 

Am intrat în cafeneaua Ray's și am oftat dez- 
amăgită când am văzut coada imensă. Dar m-am 
așezat răbdătoare la rând și am așteptat să ajung în 
fața tejghelei, fără să fac vreo criză de isterie. 

Nu, acea Eva a dispărut de mult. Cu trei ani în 
urmă, aveam impresia că totul mi se cuvinte. Cu trei 
ani în urmă, am crezut că familia mea e perfectă. 
Până când femeia care mi-a dat naștere şi-a luat 
tălpășița şi perfecțiunea s-a destrămat. 

Când m-am întors la cămin, jumătate de oră mai 
târziu, nimic nu se schimbase. Studenţii încă veneau 
să îşi ocupe camerele și încercau să scape și de pă- 
rinţii lor. Mă bucur că tata a avut încredere suficientă 
în Jayson ca să mă lase în grija lui. Chiar nu voiam o 
predică marca Brian Gray la începutul facultăţii. 

M-am împins în ușa metalică de la intrare, ţinând 
paharul de carton cu grijă ca nu cumva să îl scap și să 
îmi pierd una din sursele de energie pe ziua de azi. 
Am urcat scările până la etajul doi şi m-am apropiat 
de camera mea, fără să prevăd vijelia ce se apropia. 

M-am ferit însă la timp de roşcata care mă lipise 
de perete în graba ei și eram mai mult decât pregă- 
tită să îi transmit o înjurătură. S-a întors cu faţa la 
mine și și-a cerut scuze în fugă, apoi a coborât scările 
câte două. 

Presupun că entuziasmul ei pentru începerea 
anului şcolar e mult prea mare. Cine o poate con- 
damna de fapt? Așa am făcut și eu înainte să plec de 
acasă. 

Mi-am întors corpul, înainte să îmi întorc și 
capul și m-am izbit de ceva tare. Cafeaua mea s-a 
împrăștiat pe acea suprafață puternică și pe mâna 
mea, făcându-mă să înjur și să mă întreb ce naiba 
căuta un perete aici. 

Când am auzit un mormăit urmat de o înjură- 
tură, mi-am dat seama că nu era un perete. Un Adonis 
superb a apărut din neant în fața mea. 

Costumul lui din trei piese era perfect pe trupul 
său zvelt şi musculos. Pata maronie de cafea era im- 
primată pe cămașa lui, exact în dreptul pieptul său 

ferm. Părul lui blond era perfect aranjat, iar ochii lui 
căprui mă priveau enervați și cercul verde care se 
îmbina perfect cu abisul maroniu mă făceau să par 
ultima proastă de pe planetă. 

— Ar trebui să te uiţi pe unde mergi, a mormăit 
privind pata de cafea. 

Am înghiţit în sec și m-am dat un pas în spate 
pentru a-l privi mai bine. 

— Îmi cer scuze! 

Şi-a trecut o mână peste cămașa murdară și a 
înjurat din nou. 

— Ar trebui să porți ochelari, puștoaico. 

Ei bine, e evident că doar aspectul e de tipul 
ăsta, pentru că e un arogant și un idiot și îmi doresc 
să arunc Întreaga cafea pe el. 

Mi-am strâns degetele pe paharul de carton ca 
să nu îl pocnesc. 

— Ar fi trebuit să îmi facă o cafea mai fierbinte. 
Mi-ar fi plăcut să te arzi puţin. 

S-a uitat la mine uimit, însă doar pentru câteva 
secunde, înainte să afișeze un zâmbet care mi-a 
transformat genunchii în gelatină. 

Blondul s-a apropiat de mine şi, când a ajuns în 
dreptul meu, mi-am dat capul pe spate ca să mă îl 
pot privi în ochi. 

— Cred că dacă vrei să se ardă cineva, tu ești 
aceea, scumpo. 

Îmi doresc să ard în braţele lui? Da, de ce nu? 
Adică asta ar fi cea mai mică prostie pe care am 
făcut-o până acum. 

Dar să îi arăt că poate să mă cucerească cu aro- 
ganţa lui? Nicio șansă. 

Am zâmbit și i-am prins cravata în pumnul liber, 
trăgându-l spre mine. Mi-am lipit buzele de ale sale 
şi mi-am închis ochii, savurându-l. 

Gestul meu l-a luat prin surprindere și nu am 
avut parte de nicio reacție din partea lui pentru 
câteva secunde. Apoi și-a înfipt degetele în șoldurile 
mele și şi-a strecurat limba printre buzele mele 
întredeschise. 

Pentru câteva clipe m-am lăsat dusă de val și 
i-am răspuns sărutului cu aceeași forță și intensitate. 
Apoi, m-am îndepărtat de el şi mi-am trecut limba 
peste buzele umflate. 

— Nu cred că sunt singura care vrea să ardă, am 
spus cu un chicotit. 

Am trecut pe lângă el, înainte să își deschidă 
gura şi să își dea seama că tocmai îi făcusem orgoliul 
praf. Sau cel puţin asta îmi place să cred în acest 
moment. 

Uşa camerei mele e deschisă larg, iar blondina 
superbă stă sprijinită de toc, cu capul scos afară, 
și mă privește cu gura căscată și cu ochii ei mari și 
verzi. 

— Ai dat de dracu! 

Nu știu dacă se referea la mine sau la bărbatul 
pe care tocmai îl sărutasem. 

Am trecut pe lângă ea și am aruncat paharul de 
cafea în coșul de lângă pat. Brusc, blonda s-a aruncat 


pe mine și am căzut amândouă pe patul meu. 

— Te iubesc! a spus cu mâinile pe șolduri, dea- 
supra mea. 

Am privit-o cu atenţie pentru câteva clipe și am 
început să râd, fiind complet luată prin surprindere 
de reacţia ei. 

— Şi eu care credeam că mai întâi trebuie să ne 
cunoaștem. 

Blondina a chicotit și s-a dat jos de pe mine, apoi 
m-a ajutat să mă așez în fund. 

— Îmi pare rău, doar că tot ce ai făcut mai 
devreme m-a făcut mai fericită decât scrisoarea de 
acceptare. Eu sunt Emily Wright, apropo. Îmi pare 
atât de bine să te cunosc. 

Am zâmbit și i-am strâns mâna pe care mi-a 
întins-o. 

— Eva Gray. 

Ne-am despărțit mâinile, iar colega mea și le-a 
împreunat sub bărbie, privindu-mă ca un îngeraș cu 
un zâmbet radios pe buze. 

— Poţi să îmi spui de ce ești atât de fericită? 

A ţopăit până pe patul ei și s-a trântit pe salteaua 
moale. 

— L-ai sărutat pe fratele meu. 

Am privit-o atent pentru câteva secunde, apoi 
am început să chicotesc, amintindu-mi de reacția 
blondului. La incidentul cu cafeaua, la sărut, la reac- 
ţia de după. 

— Și? E gay şi vrei să îl convingi să fie cu o 
femeie? 

Emily a început să râdă și a dezaprobat din cap. 

— Nu, problema e că fratele meu se consideră 
unul dintre băieții răi și sexi ai acestei planete şi 
crede că orice femeie. îi cade la picioare doar dacă o 
privește sau o atinge. lar tu i-ai distrus teoria. 

Ei bine, fratele ei chiar îmi aminteşte puțin de 
al meu. Și Jayson crede că o singură privire de-a lui 
cucereşte orice femeie. 

— Mda, am și eu unul de-ăsta acasă, am spus cu 
zâmbetul pe buze. 

Am început amândouă să râdem și m-am spriji- 
nit de perete... 

— Frații sunt un ghimpe în coastă uneori, mai 
ales al meu, a spus blondina. E mai mare cu cinci ani 
decât mine și crede că poate să îmi dea ordine și să 
mă trateze ca pe o mucoasă. 

— Şi fratele meu e mai mare cu cinci ani decât 
mine. 

Ne-am uitat una la alta, apoi am izbucnit din nou 
în râs. 

— Bine, chestia asta e prea tare. 

Uşa de la intrare s-a deschis și un cap roșcat 
s-a strecurat înăuntru, uitându-se cu atenţie prin 
cameră. 

— A plecat? 

Emily a început să râdă și a aprobat din cap, 
făcându-i semn să intre. 

Mi-am ridicat brațul și am îndreptat arătătorul 
spre roșcată. 

— Tu! Din cauza ta mi-am pierdut cafeaua! 

Fata a zâmbit și s-a așezat pe marginea patului, 
lângă colega mea. 


29 


Ivo Dima Iubiri de neuitat 


30 


— lartă-mă! Trebuia să scap de demonul ăla 
înainte să mă prindă și să mă tortureze. O să îţi fac 
cinste cu o cafea, promit! 

Privirea de cățeluș nevinovat din ochii ei negri 
m-au făcut să cedez pur și simplu și am oftat. 

— Soph, ea e noua mea colegă, Eva, a spus fă- 
când semn spre mine. Eva, ea e prietena mea cea mai 
bună, Sophia Adams. 

Ne-am privit şi apoi ne-am zâmbit, iar roșcata 
şi-a lăsat capul pe umărul prietenei ei. 

— Ai pierdut o scenă de milioane, Soph. După ce 
ai lipit-o pe Eva de perete, ea și-a vărsat cafeaua pe 
Ethan. lar domnul SuperEgoMacho și-a intrat în rol. 
lar Eva l-a sărutat ca să îi închidă gura. 

— Taci din gură! Și el ce a făcut? 

— Nimic. A înghețat, a spus blondina ridicân- 
du-și mâinile. A privit-o pur şi simplu, a lăsat-o să 
plece fără să îi facă sau să îi spună ceva și apoi a 
plecat cu coada între picioare. 

Roşcata a ascultat cu atenţie și i-a luat doar o 
secundă până să se arunce pe mine, exact cum a 
făcut și prietena ei mai devreme. 

— Te iubesc! Eşti eroina mea! 

Am început să râd pentru că eram uimită de 
reacția fetelor. Le cunoşteam doar de câteva minute 
şi deja aveam sentimentul că o să ne înțelegem de 
minune toată viața. 

Cred că am făcut cea mai bună alegere când am 
ales facultatea asta. 


Cit! 


Emily 


— Spune-mi mai multe despre tine, Eva. 

Sophia plecase să se întâlnească cu colegele ei 
şi să se pună la curent cu ultimele bârfe pe care le 
pierduse pe perioada verii, așa că am rămas doar eu 
şi noua mea colegă de apartament. 

Am auzit-o pe brunetă oftând și mi-am ridicat 
privirea din ecranul telefonului. Eva nu părea prea 
încântată de ideea mea de a ne cunoaște mai bine. 

— Putem să vorbim despre altceva dacă vrei, 
am sugerat. 

— Scuze, a spus oftând. Viața mea a fost cam 
ciudată în ultimii ani. 

Am zâmbit și m-am așezat lângă ea, punându-i 
o mână pe umăr. 

— Crede-mă, acum că m-ai cunoscut pe mine, 
fratele meu și Sophia, viaţa ta o să fie și mai ciudată. 

A încercat să râdă, dar nu i-a ieşit decât un sunet 
ciudat și un zâmbet slab. 

— Dacă nu vrei să vorbeşti despre asta, e ok. 

A tras aer în piept și şi-a lovit ușor coapsele cu 
palmele, dezaprobând din cap. 

— Locuiesc în Seattle, am doi fraţi, Jayson care e 
de aceeași vârstă cu fratele tău și e pilot, iar Carson 
are doar şase ani. 

Mereu mi-am dorit un frate sau o soră mai mică, 
doar ca să am şi eu același sentiment pe care îl are 
Ethan când mă chinuie. Dar mama a spus că vaporul 
a părăsit de mult docul. 

— Tata deţine Gray's Airlines, iar mama ne-a 
abandonat acum trei ani. 

Uau. Asta e dură. Mult prea dură pentru mine 
și nici măcar nu știu ce să spun în situaţia asta. Un 
simplu „Îmi pare rău” ar fi prea banal. 

Mi-am pus mâna peste a ei și am rămas mută, 
pentru prima oară în viața mea. Nu știam ce să spun. 
Eva mi-a strâns mâna și a suspinat, sprijinindu-și 
capul de perete ca să mă poată privi. 

— Nu trebuie să îţi pară rău, Em. Eu nu mai simt 
nimic pentru ea. Doar o ură nemărginită. Și nu îmi 
doresc decât să rămână plecată pentru totdeauna. 

Tot nu pot să rostesc vreun cuvânt. Cum poate o 
mamă să facă aşa ceva? Să își abandoneze familia și 
să provoace o asemenea durere în inimile lor? 

— Îmi pare rău doar pentru Carson, a spus cu un 
oftat. O adora pe femeia aia și când a plecat i-a frânt 
inima. A plâns luni întregi după ea și la grădiniță 
copii râdeau de el pentru că nu o mai avea pe mama 
sa. S-a luat la bătaie de câteva ori și a trebuit să îi 
schimbăm grădinița. 

Oare cum ar fi fost viaţa mea dacă mama ar fi 
plecat? Nu ştiu dacă aș fi putut face față la așa ceva. 

— Carson o să fie bine. Te are pe tine și pe băieții 
din viața lui și o să meargă mai departe așa cum ați 
făcut şi voi. 

Bruneta a oftat și s-a uitat la mine. A dat ușor 
din cap și a tras aer în piept. 

— Da, piticul o să fie bine, a spus cu un suspin 
adânc. Acum e rândul tău să îmi expui viața ta. 

Am râs și mi-am întins picioarele, pregătin- 
du-mă să îi spun despre mine. 

— Păi, ştii deja că am un frate, Ethan, care lu- 
crează la compania familiei. Tata e directorul general 
şi crede-mă, eu urăsc deja gândul că o să trebuiască 
să mai apar pe acolo și să spun da sau nu, în timp ce 
tata și frate-meu se ceartă. Partea bună e că bunicul 
şi cu mine ne amuzăm de minune pe seama lor și de 
multe ori jucăm șah la conferințe. 

Bunicul meu e cel mai tare. A lăsat compania pe 
mâini bune, atât pe cele ale tatei, cât și pe cele ale 
unchiului Oliver, iar acum se dedică doar familiei. 
Când nu e la noi, e în Chicago. 

— Mama are compania ei de arhitectură împre- 
ună cu mama Sophiei. Mama mai și pictează din când 
în când și se ocupă și de galeria bunicii din oraș. 

Mâna Evei s-a strâns cu putere în jurul propriei 
mele mâini și inspirat brusc. 

— Mama ta e cumva Olivia Ashford Wright?! 

Am aprobat-o din cap, imaginându-mi cum 
tata i-ar sări la beregată dacă ar auzi-o spunându-i 
mamei Ashford. 

— Doamne, e idolul meu! Am două tablouri 
de-ale ei în camera mea și, când am aplicat pentru 
facultatea asta, am făcut cu gândul că o să fac prac- 
tică la studioul ei. 

Am râs și am bătut-o ușor pe mână. 

— Ei bine, o să ai ocazia să o cunoşti şi să îi spui 
cât de mult o iubești! 

— Viața mea devine din ce în ce mai bună, a 
spus fericită. 

Am început să chicotesc, lăsându-mi mintea 
să fugă la mama mea. Eroina mea de fapt. Am auzit 
povești despre tinerețea ei tumultoasă din cauza 
afacerilor bunicului și cum l-a cunoscut pe tata. Şi a 

reușit să treacă peste toate acele obstacole și să fie 
fericită. 

— Bine, hai să trecem acum la picanterii, am 
auzit vocea brunetei. 

— Ai un iubit? 

M-am uitat în ochii ei curioși și am început să 
râd. Da, asta chiar că e ceva mai picant. 

— Nu. Dar sunt îndrăgostită iremediabil de 
Christian Adams, am spus cu un oftat. 

— Adams? Ca şi Soph? 

Am dat uşor din cap și am mormăit un „îhm 
printre buze. 

— Fratele ei. 

A scos un „O” simpatic și m-a făcut să zâmbesc. 
Şi eu aș scoate același cuvânt dacă aș fi în locul ei. 
Situaţia mea amoroasă era de rahat. 

— Şi care e problema? 

Mi-am sprijinit cotul de genunchi și am oftat cu 
putere. 

— E cel mai bun prieten al fratelui meu și crede 
că sunt sora lui. 

— În, friendzone, naşpa. 

Ştiu, prieteno, ştiu. Să fii în friendzone cu cel de 
care ești îndrăgostită e al naibii de nasol. 

— Şi nu ai făcut nimic să îi arăţi că el nu e un 
frate pentru tine? 

Mi-am întors capul și am privit-o în ochii ei 
mari, de un albastru-verzui. A ridicat ușor din umeri 
şi a zâmbit. 

— Eu l-am sărutat pe fratele tău și nu îl cunoş- 
team decât de câteva secunde. Poate Christian are 
nevoie de un impuls, a sugerat cu zâmbetul pe buze. 
Ştii doar că bărbaţii sunt sexul slab. 

Am început să râd, fiind complet de acord cu ea. 
Dar chiar și aşa, de unde știu că o să îmi răspundă? 
Adică, e Christian Adams. 

Deţine cel mai bun club din oraș și toate femeile 
i se aruncă la picioare. Ca să nu mai vorbesc despre 
asociatele lor de la firmă, care ar face orice ca să 
obțină un contract. 

— Da, poate, am spus eu în cele din urmă. 

Mi-am așezat o șuviță de păr după ureche și a 
privit-o cu zâmbetul pe buze. 

— Și tu ești singură și neprihănită? 

Eva a început să râdă cu putere și și-a lovit ușor 
capul de perete. 

— Da, putem să spunem așa. Am avut un iubit 
acasă, care cu mine doar pentru că eram drăguță și 
cu bani la fel de mulți ca el, iar pe la spatele meu se 
culca cu orice târâtură. 

Prefer friendzone. Decât să am parte de aşa 
ceva, mai degrabă în friendzone. 

— Înainte să plec, i-am spus că totul s-a terminat 
şi am plecat fără să îmi pese dacă e de acord sau nu. 

— L-ai iubit? 

Cred că răspunsul e nu, de vreme ce s-a detașat 
atât de uşor de el și l-a sărutat și pe Ethan. 

Eva s-a gândit câteva clipe la răspunsul ei, apoi 
a oftat. 

— Mai degrabă am fost obișnuită cu prezența 
lui. După ce mama a plecat și viaţa mea a luat-o 
razna, m-am refugiat în multe prostii. Apoi, Lucas a 
încercat să mă ţină pe linia de plutire. M-am simţit 
abandonată, iar el m-a ajutat să trec peste. 

Pot înțelege nevoia de atenţie și de afecțiune. 
Ori de câte ori am avut o problemă, familia mea a 
fost acolo. Ethan și tata de obicei rezolvau cu pumni 

și ameninţări, dar mama mereu m-a încurajat și a 
încercat să mă facă să văd partea plină a paharului. 

— A durut când am văzut cât de repede poate să 
îşi concentreze atenția asupra altei fete, a recunoscut 
neajutorată. 

Îmi doream să îmi pot deschide gura și să o în- 
curajez, dar bătaia din ușă ne-a făcut pe amândouă 
să tresărim. Când s-a deschis, un cap blond s-a ivit, 
urmat de ochii plini de căldură ai mamei mele și de 
zâmbetul ei radios. 

— Cioc, cioc, e cineva acasă? a spus cu un chicotit. 

Mama a deschis larg ușa și a intrat în cameră 
ca o afurisită de zeiţă, ținând în mână o cutie de la 
cofetăria mea preferată. 

Țipătul Evei m-a făcut să tresar și, în mai puţin 
de o secundă, a sărit din pat și s-a repezit spre mama. 

Mi-am acoperit gura cu mâna și am încercat să 
nu izbucnesc într-un râs colorat, în timp ce mama 
mă privea de parcă tocmai ar fi fost atacată de urși. 

— Se simte bine? a întrebat făcând semn spre 
lipitoarea de la pieptul ei. 

Am chicotit și am dat din cap, făcându-le câteva 
poze cu telefonul. Expresia de pe chipul Evei era 
de neprețuit și sunt convinsă că Sophia o să își facă 
mustrări de conștiință pentru că a pierdut așa ceva. 

— E doar foarte încântată se te cunoască. 

— Te iubesc! a mormăit bruneta frecându-și 
capul de sânii Oliviei Ashford Wright. 

lar eu nu am mai putut să mă abțin și am început 
să râd cu putere, rostogolindu-mă pe pat. Şi mama o 
mângâia ușor pe spate. 

Cred că ăsta e începutul unei prietenii foarte 
frumoase cu viitoarea mea cumnată. 


Cpt 5 


Eva 


— Nu mai râde de mine! am scos un răcnet ca un 
animal din junglă. 

De data asta, și Emily a început să râdă și mi-am 
pus capul pe masă, dorindu-mi să dispar din peisaj. 

Sophia și Emily râdeau de mine și de reacția 
mea când o întâlnisem pe Liv, de mai bine de o oră. 
Am crezut că ieşirea la cafea avea să schimbe situ- 
ația asta, dar se pare că nu, mai ales că draga mea 
colegă de cameră a făcut și poze care să imortalizeze 
momentul. 

— Hei, mama a fost foarte fericită de reacţia ta, 
a chicotit amuzată. 

Am gemut și le-am înjurat pe amândouă, provo- 
cându-le un nou hohot de râs. 

— Ce vesele sunteți azi! 

Mi-am ridicat capul și am văzut un bărbat înalt, 
trecut de treizeci de ani, cu părul brunet și ochi al- 
baștri, care ne privea intens. 

— Bună, Ray! Ai venit să îţi iei cașcavalul? 

Atât Emily, cât și Sophia păreau foarte relaxate 
și destul de apropiate de individul ăsta. 

— M-ai nimerit! a spus făcându-i cu ochiul 
roşcatei. 

Şi-a îndreptat atenţia spre mine și am zâmbit 
timidă, aruncându-i o privire fugară colegei mele de 
cameră. 

— Ray, ea e Eva, noua mea prietenă. Eva, el e Ray, 
un bun prieten de familie și proprietarul cafenelei. 

Mi-a întins mâna și a strâns-o pe a mea cu fermi- 
tate, dând ușor din cap. 

— Îmi pare bine să te cunosc, frumoaso! 

Cred că am roșit, pentru că mi-am simţit obrajii 
luând foc și am lovit-o pe Emily pe sub masă când 
i-am auzit chicotitul. 

— Ce bine că tu și cu Ethan nu îmi mai dărâmaţi 
cafeneaua, a spus ușurat privind-o cu atenție pe 
roşcata noastră. 

Sophia și-a lăsat capul în jos și a zâmbit rușinată, 
în timp ce blondina a chițăit. Ray a început să râdă și 
i-a ciufulit părul roșcatei. 

— Eu am plecat. Mă duc acasă la bestia mea. 

Ne-a făcut din mână, apoi a plecat salutându-și 
câțiva din clienți. 

— El şi Jess, soţia lui, au avut parte de o adevă- 
rată aventură până la biserică, a început Emily să îmi 
explice. El îi spune bestia, iar ea îi spună măgarul cu 
potcoavă de aur. Sunt atât de fericiți și au o pereche 
de gemeni adorabili. Mai ales Caleb. 

— Ba nu! Chloe e mai drăguță, a susținut Sophia. 

Cele două au continuat apoi să se certe pe su- 
biectul care dintre gemeni e mai drăguţ, iar eu le-am 

Telefonul a început să-mi vibreze pe masă, iar 
numele lui Lucas s-a luminat pe ecran. Nu era prima 
oară când mă suna de când plecasem de acasă. Nu 
îi răspunsesem încă și nu știu dacă aveam să o fac 
vreodată. Încă mă durea trădarea lui şi chiar dacă nu 
l-am iubit niciodată, am crezut că pot avea încredere 
în el. 

— Pământul către Eva! 

Mi-am ridicat capul și m-am uitat la cele două 
nebune, care mă priveau îmbufnate. Nu am putut să 
nu râd și am ridicat uşor din umeri. 

— Ai auzit ceva din ce ţi-am spus? 

— Nu, am spus simplu. M-aţi pierdut la lupta 
voastră pentru gemeni. 

Roșcata a oftat și şi-a dat ochii peste cap, apoi 
mi-a zâmbit. 

— Maine seară e petrecere la clubul lui Christian 
şi am fost invitate. 

Am agitat paharul cu cafea câteva secunde, apoi 
am zâmbit. 

— Poate voi aţi fost invitate. El nici măcar nu mă 
cunoaşte. 

Cele două și-au dat ochii peste cap, în sincron, și 
se comportau de parcă eram idioată. 

— Dacă noi mergem, și tu mergi, a spus Sophia 
țintuindu-mă cu degetul. Chiar dacă nu te cunoaște, 
ştie cine ești. 

Am strâmbat din nas și m-am uitat la cele două 
cu ochii mijiţi. 

— Și dacă nu vreau să merg? 

— Ethan o să fie acolo, a trântit-o Em. 

Și cu asta mi-a închis gura. Nu am putut decât să 
zâmbesc şi cele două au luat-o ca pe o aprobare. 

— Ştiţi ce înseamnă asta? 

Em şi cu mine ne-am uitat la roșcată fără să 
înțelegem la ce se referea. Am ridicat amândouă din 
umeri, iar Sophia a sărit în sus făcându-ne semn să 
facem același lucru. 

— Trebuie să mergem la cumpărături! 

Şi-a dat părul pe spate, şi-a îndreptat umerii și 
s-a îndreptat țanțoșă spre ușa cafenelei. 

— Mereu e atât de entuziasmată pentru o petre- 
cere? am întrebat ridicându-mă în picioare? 

Em a oftat încet și a aprobat din cap. 

— Îi place sexul de calitate. Iar prietenii lui 
Christian şi Ethan oferă astfel de servicii. 

E bine de ştiut. 


xxx 


— Da, Jay, ştiu, am spus dându-mi ochii peste 
cap. 

Am deschis ușa camerei cu cotul și am reușit 
să mă strecor înăuntru fără să scap vreo sacoşă. 
ŢȚineam telefonul cu umărul la ureche și am închis 
ușa cu piciorul în același timp. Yoga chiar e benefică 
în astfel de situații. 

M-am repezit spre pat şi am trântit plasele pe el, 
reușind să prind telefonul înainte să îl scap pe podea. 

— Ai auzit ce am spus? 

— Da. O să am grijă să nu beau foarte mult și să 
nu golesc cărțile de credit. Apropo, am spus ridicând 

o rochie din una din sacoșe, tocmai mi s-a golit cea 
pe care mi-ai dat-o de ziua mea. Când ai de gând să 
o alimentezi? 

— Deja? a ţipat. Ziua ta a fost luna trecută și ai 
avut o sumă destul de frumoasă pe ea. Era salariul 
meu pe două luni! a minţit. 

Am scos pantofii cu toc din cutie și am pufnit. 

— Nu mai exagera atâta. Faci bani cu nemiluita 
şi mi-ai spus că o să îmi dai oricând, oricât am nevoie. 

A răsuflat cu putere și am auzit un foșnet 
indescifrabil. 

— Mda, păi cu una ca tine o să ajung la faliment, 
a mormăit. 

— Mai vrei şi altceva în afară să îmi ţii predici? 
l-am întrebat începând să mă plictisesc de plângerile 
lui inutile. 

— Te iubesc, proasto! 

— Şi eu te iubesc, boule! 

Am Început să râdem amândoi şi am închis con- 
vorbirea, aruncând telefonul pe pat. 

— Drăguţ mod de a vorbi cu iubitul tău. 

Am ţipat şi m-am întors pe călcâie speriată, 
dând nas în nas cu Ethan cel sexi. Stătea așezat pe 
patul surorii lui, privindu-mă urât. Extrem de urât. 

Cum naiba nu l-am văzut când am intrat? 

— Nu e treaba ta cum vorbesc cu iubitul meu. Și 
cum ai intrat aici? 

— Mi-am făcut cheie, a spus arătându-mi cheia 
din mâna lui. 

S-a ridicat în picioare, arătând periculos și 
imens. Mereu trebuie să îmi dau capul pe spate ca 

să îl pot privi în ochi. Dar în acest moment, cea mai 
mare bătălie a mea e să nu îi arăt cât de mult mă 
atrage. 

Naiba să îl ia! 

— Em a mai rămas la o sesiune de cumpărături. 
O să vină mai târziu, am spus cu vocea scăzută. 

Bărbatul a zâmbit şi a făcut un pas spre mine, iar 
eu am rezistat impulsului de a fugi din calea lui. 

— Mă dai afară? 

S-a oprit la un pas de mine și a zâmbit, fără să își 
ia privirea din ochii mei. 

— De fapt, da, te dau afară, am spus trecându-mi 
limba peste buze. Vreau să mă schimb. 

— Ai o baie, a sugerat simplu. 

Dacă aş putea să îmi calmez nenorocitele de 
bătăi ale inimii și să gândesc limpede, poate aș avea 
niște replici mai inteligente. 

— Am mai mult spaţiu aici. 

M-a măsurat din cap până în picioare şi a zâmbit. 

— Păi, eu nu plec, m-a provocat. 

Bine, Wright. Să dăm drumul la joc. 

Am zâmbit la rândul meu, am ridicat din umeri 
apucându-mi marginile tricoului și l-am dat peste 
cap, expunându-mi sânii. L-am aruncat pe pat și am 
rânjit când privirea lui Ethan s-a oprit pe sânii mei 
pe jumătate acoperiți de sutien. 

— Vezi ceva ce îți place? l-am tachinat. 

M-am apropiat de el, fără să las vreun pic de dis- 
tanţă între noi, şi i-am observat maxilarul încordat și 
dorinţa din ochi. 

Eva unu, Ethan zero. 

— Poţi să îi atingi dacă vrei, am spus pe un ton 
mieros. 

Bărbatul şi-a ridicat capul și s-a uitat în ochii 
mei cu zâmbetul pe buze. 

— lubitul tău ştie cât de repede vrei să îţi desfaci 
picioarele pentru alții? 

Cuvintele lui au fost ca un pumn în stomac. 
Zâmbetul de pe buze mi s-a topit, iar degetele mi 
s-au încleștat pe șolduri. Am simţit un fior pe șira 
spinării, de parcă eram sub un duș rece. 

S-a dat un pas în spate, mulțumit de stupoarea 
de pe chipul meu, și și-a afundat mâinile în buzuna- 
rele pantalonilor. 

— Poate am mai mulți bani decât iubitul tău, 
scumpo, dar nu o să fiu niciodată la fel de prost ca el. 

S-a apropiat de ușă şi, înainte să o deschidă, 
mi-a aruncat o privire arogantă. 

— Trebuie să recunosc că ştii să îţi vinzi marfa, a 
spus făcând semn spre sânii mei. Dacă nu aș fi auzit 
conversaţia plină de iubire, a accentuat pe un ton 
sarcastic, acum te-aș fi tăvălit în cearșafurile alea. 

A ieşit pe ușă și a trântit-o în urma lui, făcând 
pereții să se zguduie. Am căzut pe pat, incapabilă să 
spun sau să fac ceva. Eram prea șocată și umilită. 

Cred că până la urmă e Ethan unu, Eva zero. Dar 
nu pentru mult timp. O să îl fac pe ticălosul ăsta să-și 

Emily 


— Ce dobitoc! 

Eva a ridicat din umeri și își strângea prosopul 
în jurul ei, cu ochii roșii. lar mie îmi vine să mă duc 
după cretinul de frate-meu și să îi rup ambele capete. 

— De ce nu l-ai pocnit? am întrebat nervoasă. 

A oftat și s-a așezat pe pat, scoțându-și prosopul 
din cap. A frecat șuvițele cu materialul moale, apoi 
le-a lăsat să-i cadă pe umeri. 

— Pentru că am de gând să îl fac să-și înghită 
cuvintele. 

A zâmbit inocent și s-a întins după uscătorul 
de păr. Mi-am pus mâinile în şold și m-am uitat la 
prietena mea, încercând să mă temperez. 

— Care e planul? 

— În primul rând, a spus ferm, tu stai departe. 
Nu vreau să creadă că te folosesc pe tine ca să ajung 
la el. Și în al doilea rând, nici nu o să știe ce l-a lovit. 

Am dat ușor din cap, deja entuziasmată de idee. 
M-am așezat pe pat lângă ea și am așteptat cuminte 
să-şi usuce părul înainte să-mi spună ce avea de 
gând să facă. 

— Mâine o să mă dau la el şi o să îl fac să creadă 
că sunt o ușuratică. 

— Nu înţeleg, am spus sincer. 

A tras aer în piept și a început să chicotească, 
oprind uscătorul de păr. 

— Dacă crede că sunt o târfă, nu o să se poată 
apropia de mine. O să mă dorească, dar trebuie să 
stea departe, pentru că nu vrea să încalce orice cod 

stupid ar exista între bărbați. Până când nu o să mai 
reziste, a continuat chicotind. Şi de acolo totul o să 
fie mult mai simplu. 

Am analizat câteva clipe planul ei, încercând să 
mă conving că e o abordare bună. Ar putea să funcți- 
oneze, mai ales că Ethan chiar respectă un cod idiot. 
Aparent, toți bărbaţii fac asta. 

— Eşti nebună, am concluzionat. 

— Poate, a chicotit bruneta, dar fratele tău m-a 
provocat. Şi apropo de provocări, care o să fie abor- 
darea ta cu Christian? 

Am zâmbit, simțindu-mi inima săltând doar la 
auzul numelui său. 

— O să rămân mereu a doua soră a lui, am spus 
ridicând ușor din umeri. 

— Inacceptabil, a pufnit prietena mea. 

Am început să râd și i-am privit pantalonii de 
pijama cu Hello Kitty. 

— Şi ce pot să fac? 

— Să te arunci în braţele lui și să îi spui că îl 
iubeşti? 

Am început să râd și mi-am dat ochii peste cap. 

— Fii serioasă, Ev! 

Bruneta a tras aer în piept și s-a apropiat de 
mine. Şi-a pus mâinile pe umerii mei și m-a împins în 
pat, așezându-se peste mine. Dacă intră cineva aici, 
o să creadă că suntem lesbiene și pregătite de amor. 

— Mâine seară te dai la el, a început amenin- 
țător. Nu îmi pasă de pretextele tale. O să iei câteva 
pahare la bord, dacă ai nevoie de curaj, şi o să te dai 
la el. Nu poți să îl lași să îți scape, fraiero! 

Am tras aer în piept și am aprobat din cap. 
Sophia și-a vârât capul înăuntru și a zâmbit cu gura 
până la urechi când ne-a văzut. 

— Pot să vin și eu? Menage-ă-trois? 

Am început să râd zgomotos, acompaniată de 
Eva, iar prietena mea cea mai bună s-a așezat lângă 
noi. 


xxx 


— Fetița mea preferată! 

Amanda s-a ridicat de la biroul ei și a început să 
alerge spre mine, fără să mă lase să fac mai mult de 
doi pași din lift pe hol. M-a cuprins într-o strânsoare 
de urs și a început să mă legene. 

— Ce bine îmi pare să te văd! 

Mi-am pus mâinile pe spatele ei și am zâmbit, 
strângând-o în brațe. 

— Şi mie îmi pare bine să te văd, Amanda! 

M-a îndepărtat câțiva centimetri de ea și m-a 
tras de ambii obraji. 

— Morocănosul e plecat cu Lloyd până la barou. 
Ethan și Christian sunt în biroul fratelui tău. Poţi să 
aștepți la el până vine tatăl tău. 

Am aprobat din cap și am pufnit în râs când 
Amanda a spus porecla tatei. Ea și tata au avut un 
început destul de furtunos și cred că tata a fost în- 
jurat de multe ori de către secretara lui. Dar, la un 
moment dat, au început să se împrietenească. Ba 
chiar Amanda l-a acoperit de multe ori și asta o cam 
enerva pe mama. 

Am deschis ușa de la biroul fratelui meu și l-am 
auzit înjurând. Am zâmbit și niciunul nu m-a băgat 
în seamă: Ethan era cu capul în laptop, iar Christian 
își ținea tableta între degete, zâmbind cu gura până 
la urechi. 

— Ți-am spus că te bat, fraiere. 

— Suge-o! a mormăit Eth. 

Am închis ușa în spatele meu și i-am făcut pe 
amândoi să mă privească. 

— Nu e cam devreme să vă înjuraţi? 

Mormăitul fratelui meu m-a făcut să râd. M-am 
apropiat de ei și m-am așezat lângă Christian. M-am 
uitat cu coada ochiului la el și mi-a sărit gândul la 
planul stupid al Evei. Clar am nevoie de mai multe 
pahare la bord ca să îi spun ce simt. 

— Ce faci aici, pitico? 

Apelativul lui îmi făcea inima să bată cu putere 
şi m-am întors cu fața la el, privindu-l fix în ochii lui 
albaştri. 

— De fapt, te căutam pe tine. 

— Ai de gând să mă încui în baie şi să facem una 
mică? 

Nici nu ai idee, îmi doream să îi spun. Dar Ethan 
şi-a ridicat instant capul din laptop și se uita cu 
atenţie la noi sau mai bine spus aștepta cu atenţie 
răspunsul meu. Pe lângă faptul că trebuie să îl cuce- 
resc pe Christian, trebuie să îl conving și pe fratele 
meu că trebuie să stea departe. 

— Îmi pare rău, încă nu mi-am pierdut şi ultimul 
neuron funcţional. 

A început să râdă cu putere și am simţit un fior 
pe șira spinării. 

— Ce vrei de la sufletul meu? 

Îţi vreau sufletul și inima și pe tine. Complet. 

— În seara asta o să vină și noua mea colegă de 
cameră. 

— În niciun caz! 

Ethan practic a scuipat cuvintele și am zâmbit 
când m-am întors spre el. Îi ardeau ochii de furie şi 
se pare că Eva îl tulbura destul de tare. 

47 


Ivo Dima Iubiri de neuitat 


48 


— Nu ai ce să spui, am spus sigură pe mine. E 
clubul și petrecerea lui Christian, nu a ta. Și chiar 
dacă era, nu puteai să spui nimic. 

— Târfa aia nu o să stea aproape de tine! Te 
muţi în apartament sau în cameră cu Sophia, a decis 
pentru mine. 

Gena Wright era adânc înrădăcinată în fiinţa lui. 

— Visează, am spus dându-mi ochii peste cap. 

Mi-a aruncat o privire ucigașă, dar trecusem deja 
de vârsta de zece ani, așa că nu mă mai impresiona. 

— E o influență proastă, a spus închizându-și 
brusc laptopul. 

— De ce? Pentru că ţi-a închis gura cu un sărut? 

Fluieratul lui Christian m-a făcut să zâmbesc iar 
mormăitul iritat al fratelui meu mi-a uns sufletul. 

— Pentru că e o târfă și nu am de gând să te las 
să ajungi ca ea. 

Ethan și prejudecățile lui. Şi-a mai luat-o de 
câteva ori pe cocoașă pentru felul lui de a trage con- 
cluzii pripite. Mai ales cu Camila. 

— Nu cred că ai vreun drept să o jigneşti, am 
spus cu un oftat. 

A pufnit nervos, împingându-și scaunul. 

— Şi cum numești tu o persoană care își stoarce 
de bani iubitul și caută jucăria altui bărbat? 

Trebuie să fac cumva să fiu lângă el când o să 
afle adevărul. Expresia lui va fi de milioane și cred că 
dacă reuşesc să o fotografiez, tata o s-o poată folosi 
într-o campanie de publicitate. 

— Nu credeam că ai vreo problemă cu găurile, 
atâta timp cât sunt deschise pentru tine. 

Fratele meu mă privea de parcă tocmai l-aș fi 
pocnit, iar prietenul lui a început să râdă cu putere, 
lăsându-și tableta pe birou. 

— Deja a început să te molipsească, a spus cu 
vocea scăzută. 

Am început să râd și m-am ridicat în picioare, să 
nu o iau complet razna. 

— Nu îmi pasă care e problema ta cu Eva. Mie 
îmi place de ea și o să meargă cu mine oriunde, așa 
că ar trebui să începi să o simpatizezi. 

M-am îndreptat spre ușă și încă simțeam râsul 
lui Christian în sufletul meu. 

— Dacă nu îţi depui cererea de transfer şi nu îţi 
faci bagajele, îţi jur că o s-o fac eu, m-a amenințat 
idiotul. 

Am pus mâna pe clanță și m-am întors spre el. 

— Nu cred că ai îndrăzni, l-am asigurat. 

Zâmbetul lui arogant cerea o palmă. Una de vreo 
douăzeci de tone. 

— Ştii de ce sunt în stare, surioară. 

Am tras aer în piept și am aprobat ușor din cap. 

— Atunci ar trebui să ştii şi tu de ce sunt în stare. 
Nu uita cine e fetița lui tati și cine îl manipulează 
după bunul ei plac, am spus făcându-i cu ochiul. 

Am deschis ușa şi am ieșit din birou, dar nu 
înainte să memorez privirea şocată a fratelui meu. 

Mi-am luat la revedere de la Amanda și, când am 
ajuns în lift, am sunat-o pe Eva. 

— Primul pas a fost făcut. Acum totul depinde 
de tine. 

— Ne vedem la Victoria's Secret în jumătate de 
oră. 

Am închis apelul și am zâmbit. Ethan și Christian 

Ethan 


— Artrebui să te distrezi, am auzit vocea amu- 
zată a prietenului meu. 

Am oprit mașina în parcarea privată a clubului 
şi am mormăit, făcându-l pe amicul meu să râdă. 

— Trebuie să recunosc, abia aştept să o cunosc 
pe Eva. 

Am scos cheia din contact și m-am dat jos. 

— Stai departe de ea! l-am avertizat. 

Christian a pufnit în râs și s-a apropiat de mine, 
în timp ce își încheia nasturii la sacou. 

— Nicio grijă, amice. Nu am de gând să ţi-o fur. 
Vreau doar să o cunosc pe puștoaica care i-a închis 
gura marelui Ethan Wright. 

Am activat alarma mașinii și am lăsat cheile în 
buzunar, apoi ne-am îndreptat spre intrarea princi- 
pală. Coada era aproape până la parcare. 

Să recapitulăm. Eva Gray e noua colegă de ca- 
meră/prietenă a surorii mele enervante. Pe lângă 
faptul că e sora lui Jayson Gray și unica fiică a lui 
Brian, e nenorocita care mă ţine treaz noaptea de o 
săptămână întreagă. 

M-am oprit la bar şi i-am făcut semn lui Mack să 
îmi toarne un whisky, încercând să nu mă gândesc 
la promisiunea pe care i-o făcusem prietenului meu 
din copilărie. 

— Ar trebui să facem asta mai des, am spus lovin- 
du-mi sticla de bere de ale băieților. 

Christian a zâmbit și s-a lungit în fotoliul său, iar 
Jay a aprobat din cap. 

— Mi-ar plăcea enorm, băieți, dar în ultimul timp 
a fost destul de mult haos acasă, a spus cu un oftat. 

De când mama lui i-a părăsit, totul a luat-o razna 
pentru familia lor. Și cele mai multe probleme le-a 
avut cu fraţii lui mai mici. 

— Cum se descurcă piciul? 

Carson Gray e unul dintre cei mai adorabili copii 
și l-am amenințat pe Brian că o să îl adopt. Faptul că 
Amelia a plecat și nu s-a mai întors l-a transformat 
într-un puști morocănos și retras. Complet opusul 
celui dinainte. 

— Rău. E deja la a doua școală și simt că în cu- 
rând o să trebuiască să îl mutăm în alt oraș. 

A sorbit din sticla de bere,iar eu nu am putut să 
nu îl compătimesc. Situaţia lui e futută și nici nu vreau 
să mă gândesc ce aș face în locul lui. 

— Și sora ta? 

Faţa lui Jay s-a luminat și a zâmbit, dând din cap. 

— E bine. Ultima prostie a speriat-o rău de tot, 
iar tata chiar a exagerat de data asta. O săptămână 
la psihiatrie a făcut-o să își revină cu picioarele pe 
pământ. Ei bine, asta și faptul că a intrat la facultatea 
pe care și-a dorit-o. 

Și-a lăsat sticla de bere pe masă și ne-a privit pe 
amândoi. 

— Vreau să vă rog ceva, băieţi! S-ar putea să nu 
fiu aproape de ea pe cât mi-aş dori, dar mi-ar plăcea 
să o mai verificaţi din când în când. Încă nu e sută la 

sută bine și îmi e frică să nu o dea în bară în curând. 
Pentru că de data asta, tata chiar și-a pierde minţile 
și nu știu ce i-ar putea face. 

Și-a scos telefonul din buzunar și ne-a arătat o 
poză cu ea. 

lar eu am dat de dracu când i-am văzut chipul 
zâmbitor. 


În camera ei, ştiam că vorbeşte la telefon cu 
Jayson. Dar nu am de gând să îi spun că îl cunosc pe 
fratele ei, că e amicul meu și că tatăl ei e unul dintre 
modelele mele în viață. 

Nu. 

Am de gând să o împing la limită pe micuța Eva. 
Pentru că îmi place să o provoc. 

— Uite aici, Eth! 

Am zâmbit şi i-am făcut cu ochiul chelneriţei, 
luându-mi paharul în mână. 

Blonda s-a arcuit ca o pisicuță și a început să îmi 
mângâie mâna, lipindu-și bustul de tejghea. Sânii ei 
s-au înălțat și ar fi putut pune cu botul pe labe orice 
bărbat. Chiar și pe mine, dacă nu m-aș fi gândi în- 
truna la puștoaica ce-mi închisese gura cu un sărut. 

— Ne vedem mai târziu? Îmi e dor de tine, a 
început să se dea pe lângă mine. 

M-am aplecat și am sărutat-o scurt pe buze, 
savurându-i suspinul. 

— Dacă ești cuminte, o să mă mai gândesc. 

Mi-am luat paharul și am plecat spre loja privată 
a lui Christian, trântindu-mă pe canapea. 

— Mă simt atât de bine, a spus dând din cap pe 
ritmul muzicii. 

— Te-ai descurcat bine, amice, am spus suficient 
de tare încât să acopăr muzica asurzitoare. 

Blondul a zâmbit și a dat din cap. Pe fața lui se 
citea mândria și fericirea. 

Tipul ăsta şi-a îndeplinit visul din copilărie. 
Mereu și-a dorit propriul club și la început i-a fost 
teamă că tatăl său nu va fi de acord. Însă Corey l-a 
susținut mereu și chiar a venit cu unele idei pentru 
club. 

— Deci, când o să apară prințesele? 

Am ridicat din umăr și am dat pe gât și ultimele 
picături de băutură. 

— Poate ar trebui să ignori promisiunea pentru 
Jay și să îţi faci puţin de cap. Mai ales că te-a prins 
rău de tot. 

Am pufnit în râs și am privit fundul paharului 
de sticlă. 

— Halal prieten mai ești! am spus zâmbind. 
Dacă ți-aș cere să ai grijă de Em? 

Prietenul meu m-a privit amuzat pentru câteva 
clipe, apoi zâmbetul i s-a lărgit. 

— Ştii foarte bine ce simt pentru Em. 

Atunci de ce nu îi spui și ei, mi-am spus în gând. 
De când sora mea s-a maturizat și a crescut, Christian 
şi-a transformat iubirea de frate în una de bărbat. 
Dar îi e frică să nu o rănească, să nu distrugă prietena 
noastră și, cel mai rău, îi e frică de taică-meu. 

— Bună, băieţi! 

Mi-am întors capul și le-am văzut pe gemene- 
le-pericol. Emily și Sophia arătau minunat, cu un 
zâmbet imens pe buze și o privire jucăușă în ochi. 

Cu coada ochiului, l-am văzut pe Christian înghițind 
în sec cât timp o analiza pe sora mea din cap până în 
picioare. 

Eşti terminat, amice. Până la sfârșitul săptămâ- 
nii o să te duci la Braden Wright și o să îţi taie capul. 

Blonda mi-a sărit în braţe și m-a sărutat ușor pe 
obraz. 

— Era şi timpul să zâmbești, căpcăunule, a spus 
lovindu-mă ușor peste față. Parcă a trecut o veșnicie 
de când l-am văzut ultima oară. 

Am ciupit-o de obraz și am făcut-o să râdă. l-am 
aruncat o privire jucăușă lui Sophie, iar ea mi-a fă- 
cut cu ochiul, semn că era pregătită pentru o nouă 
provocare. 

Eu şi Soph eram pe aceeași lungime de undă și 
am făcut cele mai multe prostii împreună. 

Am urmărit cu atenţie îmbrăţișarea dintre sora 
şi prietenul meu și am dezaprobat discret din cap. 
Christian și-a închis ochii câteva secunde, inspirând 
parfumul blondinei, iar Soph a mimat că se împușcă 
în cap în spatele lor. 

— Unde e noua voastră prietenă? 

— A rămas afară să vorbească cu Jayson. 

Jay chiar e îngrijorat în privinţa ei și o ţine din 
scurt. Sunt curios să aflu ce prostii a făcut mica mea 
tigroaică. Prietenul meu nu a vrut niciodată să vor- 
bească despre ele, iar Brian i s-a confesat tatei, care 
i-a păstrat secretul. 

Când am văzut-o, în sfârșit, aproape mi-am 
scăpat paharul pe podea. Părul ei brunet și lung e 
prins în coadă, iar rochia albastră și mulată pe care o 

poartă ar trebui interzisă prin lege. Fiecare curbă de 
pe corpul ei e mai accentuată, iar decolteul adânc îţi 
trezește pofte nebănuite. 

Privirea ei s-a oprit asupra mea pentru câteva 
secunde, înainte ca Emily să o smulgă spre ea și să îi 
facă cunoștință cu Christian. 

Idiotul a îmbrăţișat-o și mi-a aruncat o privire 
perversă, iar eu m-am abținut să îi arunc paharul în 
cap. 

Şi-au lăsat paharele de băutură pe masă, iar Eva 
a început să își unduiască șoldurile, fără să mă scape 
din ochi. 

Mi-am lărgit nodul cravatei pentru că simțeam 
că mă sufoc. 

Naiba să o ia de treabă! 

Muzica a început să răsune în întreg localul, iar 
mișcările brunetei s-au intensificat. Vedeam cum 
unul dintre bărbaţii din loja alăturată o privea cu 
nesat. 

Nemernica i-a zâmbit și a început să se dezlăn- 
tuie pentru el. 

— Încă ești hotărât să te ţii de promisiune? m-a 
tachinat Chris. 

Mi-am strâns pumnii cu putere, fără să îmi 
iau privirea de la ea. Em și Soph i s-au alăturat, iar 
de data asta nu eram singurul idiot din încăpere. 
Christian își plimba privirea pe trupul surorii mele 
şi înghiţea în sec. 

Eva s-a strecurat afară din lojă, iar bărbatul care 
o privise până acum s-a ridicat în picioare. 

Nici să nu îți treacă prin cap, amice! 

M-am pus în fața lui, înainte să o urmeze și l-am 
privit ameninţător. 

— Scuze, prietene! Nu am știut că e luată. 

l-am întors spatele și am pornit pe urmele 
ușuraticei. A intrat în baia pentru femei și am intrat 
după ea, fără să îmi pese cine ar putea fi înăuntru. 

— Îţi place să provoci bărbaţii? 

Am închis ușa în spatele meu și m-am sprijinit 
de ea, aruncând o privire fugară în jurul meu. Baia 
e liberă, iar nemernica stătea în fața oglinzii și își 
aranja părul. 

— Cred că ţi-ai uitat ochelarii acasă. Semnul de 
pe ușă arată o siluetă cu fustă. 

Am zâmbit şi am încuiat ușa, apropiindu-mă de 
ea. 

— Știu foarte bine unde mă aflu, am spus oprin- 
du-mă lângă ea. 

Nu a făcut niciun pas în spate, nu s-a intimidat 
deloc. Pur și simplu a așteptat să mă opresc în fața ei, 
zâmbind în tot acest timp. 

— Și unde te afli, domnule Wright? 

— În iad, am spus agăţându-mi degetele în de- 
colteul ei. 

Am smucit-o spre mine și mi-am apăsat buzele 
peste ale ei, înlănțuindu-i talia subțire cu braţul meu. 
Când și-a întredeschis buzele, mi-am strecurat limba 
înăuntru și m-am bucurat de geamătul ei. 

— Atunci sper că ești pregătit să arzi, a spus 
înainte să mă sărute. 

Eva 


Buzele lui le striveau cu nesaț pe ale mele și 
corpul îmi era prins între perete și trupul său. 

— Naiba să te ia! 

Mi-a pus o mână pe talie și m-a ridicat în sus, 
făcându-mă să îmi încolăcesc picioarele în jurul 
bazinului său. l-am simţit erecţia și am gemut, încer- 
când să îmi păstrez controlul suficient cât să savurez 
momentul. Mi-am pus mâna pe puloverul lui moale 
şi am încercat să îmi trag răsuflarea. 

— Vorbești cam urât pentru un om de afaceri, 
domnule Wright, am spus dându-i puloverul jos. 

A zâmbit și şi-a apăsat din nou buzele peste ale 
mele, încercând parcă să inspire tot aerul din plămâ- 
nii mei. Mi-am pus mâinile în părul său și l-am tras 
mai aproape. Sărutul lui apăsat și plin de dorință 
avea gust de whisky. Gemeam ușor și îmi doream 
mult mai mult. 

A întrerupt sărutul și s-a uitat în ochii mei, 
zâmbind. 

— Cât de mult vrei să ţi-o trag, păpușă? 

Am zâmbit și mi-am trecut limba peste buzele 
ușor umflate. Mi-am lăsat privirea sugestiv înspre 
trupurile noastre lipite, înfigându-mi dinţii în buza 
de jos. 

— Atât de tare, încât nu vreau să îmi mai simt 
picioarele după ce termini cu mine. 

S-a împins în mine, cu trupul său puternic, 
lipindu-mă de peretele rece. Nici nu am mai respirat 
câteva secunde. 

— Îţi place să vorbeşti murdar când faci sex, 
Eva? 

Mâna lui liberă mi-a ridicat rochia și degetele 
i s-au strecurat pe sub chiloţii mei, atingându-mă 
exact unde voiam să îl simt. Am gemut și m-am îm- 
pins în palma lui, făcându-l să chicotească. 

— Eşti udă, scumpo. Te excită gândul că pot să 
te fut în baie? 

Am înghiţit în sec și nu am spus nimic, privindu-l 
în ochi. Am icnit când și-a strecurat un deget în inte- 
riorul meu și mi-am mușcat buza de jos, lăsându-mi 
ușor capul pe peretele din spatele meu. 

A început să râdă și m-a sărutat pe gât în 
timp ce degetul său îmi mângâia clitorisul, lent, 
tachinându-mă. 

— Ethan, te rog! 

Nici măcar nu ştiu dacă mi-a auzit șoaptele sau 
poate le-am spus doar în capul meu. Faţa lui era 
îngropată în gâtul meu și îi simțeam respirația pe 
pielea mea încinsă. 

— O să ţi-o trag atât de tare încât o să-ţi uiţi 
propriul nume, puștoaico. 

Am înghiţit în sec și am privit tavanul, în încer- 
carea de a-mi stăpâni emoțiile. 

Eram incapabilă să vorbesc coerent și am înce- 
put să dau agitată din cap. Ethan a început să chi- 
cotească și mi-a scos sânii din rochie, aplecându-și 
capul să îi sărute. 

— Ştii cine sunt? 


Volumul 3 Ritmul iubirii 


Mi-am închis ochii gemând, când a prins un 
sfârc între dinţi şi l-a mușcat. 

— Spune-mi numele, a șoptit cu gura apăsat pe 
sânii mei. 

Vrea să fie posesiv. Vrea să îi aparţin în totalitate. 

Și-a scos degetul din interiorul meu și tânjeam 
după căldura mâinii lui. 

Şi-a apropiat chipul de al meu și m-a sărutat pe 
obraz, apoi a coborât pe bărbie și pe gât. 

— Spune-mi numele! Eva. 

Am înghiţit în sec și mi-am închis ochii încer- 
când să îmi liniștesc inima. Degetul lui s-a apăsat din 
nou pe clitorisul meu și am ţipat, sprijinindu-mă de 
umerii săi. 

— Ethan Wright! am cedat. 

S-a uitat în ochii mei cu un zâmbet larg și abso- 
lut superb. 

— Perfect, a spus satisfăcut. Așa o să știi ce 
nume să strigi când ajungi la orgasm. 

Dintr-o singură mișcare mi-a rupt lenjeria 
intimă. 

M-a așezat pe marginea chiuvetei de marmură, 
apoi şi-a descheiat pantalonii fără să își ia privirea 
din ochii mei. 

— Ce o să spună iubitul tău, Eva? 

Şi-a împins pantalonii și boxerii în jos, iar eu 
mi-am ținut respirația când i-am văzut erecţia 
groasă. 

— Ce nu știe, nu o să îl rănească, am șoptit refe- 
rindu-mă la iubitul meu imaginar. 

Mi-a ridicat piciorul, desfăcându-mă și l-a pus 
în jurul mijlocului său. Mi-am pus mâinile în jurul 

gâtului său și l-am apropiat de mine, răsuflându-i pe 
chip. 

— Eşti o fetiță foarte obraznică, a spus înfigân- 
du-și degetele în coapsele mele. 

— lar tu o să mă fuți de parcă ţi-aș aparține, 
domnule Wright. Pentru că ţie îți plac fetele rele, am 
spus lingându-i buzele. 

S-a înfipt în mine repede și adânc, luându-mă 
complet prin surprindere. Fruntea mi s-a sprijinit de 
umărul său și mi-a dat suficient răgaz să mă ajustez 
cu mărimea lui. Cu el în interiorul meu. 

Nu e prima oară când fac sex, dar ar fi trebuit 
să fie. Ar fi trebuit să aştept bărbatul potrivit. Dar 
plecarea mamei m-a futut atât de tare emoţional, 
încât m-am aruncat în braţele lui Lucas fără să mă 
gândesc de două ori. 

Vaginul mi s-a încordat în jurul penisului său și 
mi-am ridicat privirea. 

— Eşti perfectă, a șoptit apăsându-și buzele 
peste ale mele. 

Șoldurile lui au început să se miște. Încet, apoi 
din ce în ce mai tare, iar în curând în baie nu se 
auzeau decât gemetele noastre și sunetul trupurilor 
noastre lovindu-se unul de altul. 

l-am înconjurat bazinul și cu celălalt picior, 
oferindu-i mai mult spaţiu, iar el nu a întârziat să 
profite. 

Mă umplea și îmi răvășea simțurile în tot trupul. 
Mă făcea să îmi pierd capul cu săruturile lui și să mă 
pierd complet în el. 

Tare. Dur. Repede. 


Volumul 3 Ritmul iubirii 


Am simțit imensitatea orgasmului apropiin- 
du-se și mi-am strâns braţele în jurul lui, lăsându-mi 
capul pe spate. 

Când am explodat, i-am rostit numele afurisit, 
simțindu-mă mai bine ca niciodată. Ca și când aș fi 
atins raiul. 

— Isuse Hristoase! 

Şi-a înfipt mâinile adânc în coapsele mele și a 
ejaculat în interiorul meu, gemând cu putere cu gura 
lipită de gâtul meu. 

— Vreau să plecăm, acum! 

Sophia mă privea de parcă tocmai mi-aş fi pier- 
dut mințile, iar eu mă uitam agitată în jurul meu, 
sperând să am suficient timp ca să fug de el. 

— Dar abia acum începe să fie amuzant, s-a 
plâns. Christian mai are puțin și îl ia la bătaie pe 
partenerul lui Em. 

M-am uitat rapid pe ringul de dans și am văzut-o 
pe prietena mea dezlănțuindu-se în brațele unui 
musculos, iar Christian o privea de la bar, aproape 
muşcând din paharul de cristal. 

Mi-am muşcat îngrijorată buza de jos și m-am 
uitat la roșcată, care se amuza de minune. 

— Soph, trebuie să plec de aici, am implorat-o. 
Cât mai repede. 

S-a uitat la mine și și-a ridicat o sprânceană. 

— Ce naiba s-a întâmplat între tine și Ethan? 

Mi-am mușcat din nou buza de jos şi i-am arun- 
cat o privire care spunea cred că știi tu ce. Soph a 
rămas cu gura căscată și a lăsat imediat doza de suc 
pe masă. 

— O, Doamne! Bine, da, chiar trebuie să plecăm 
de aici. 

Și-a luat geanta și apoi m-a luat de braț și ne-am 
întors, dând nas în nas cu nenorocitul de Ethan 
Wright. 

Am înghiţit în sec când i-am văzut privirea de 
oţel și am simțţit-o pe prietena mea încordându-se 
lângă mine. 

— Plecai undeva? m-a întrebat calm, trecându-și 
o mână prin păr. 

Ştiu că vorbește cu mine, pentru că mă priveşte 
doar pe mine. Probabil nici nu o vede pe prietena lui. 

— Dacă te omoară, îți promit că o să îţi găsesc 
cadavrul. 

Cuvintele roșcatei m-au făcut să mă înfior. Acum 
ştiu că am încurcat-o destul de rău. 

A făcut un pas spre noi şi m-a smuls din brațele 
Sophiei, trăgându-mă după el pe coridor. De la sex, la 
târâtul sacului de cartofi. Un progres destul de bun, 
zic eu. 

M-a împins într-o încăpere, trântind ușa cu 
putere în spatele lui, iar eu încep să mă rog serios să 
nu mor tânără. 

— Uită-te la mine! 

Am închis ochii pentru câteva secunde și m-am 
întors ușor pe călcâie, pregătită pentru atacul lui. 
Oricare ar fi el. 

— De ce te-ai culcat cu mine? 

Bine, Eva gândeșşte-te la plan. Nu trebuie să arăţi 
ca un mielușel speriat pentru că ai făcut sex cu el, 
mai devreme decât ai crezut. 

Crede că sunt o târfă și a încălcat codul. Trebuie 
să mă gândesc doar la asta. 

— A fost doar sex, am spus dându-mi ochii peste 
cap. Cred că exagerezi puţin. 

M-am sprijinit cu fundul de biroul din spatele 
meu și mi-am încrucișat mâinile la piept. 

— Asta îi spui și iubitului tău? M-am culcat cu 
altul doar pentru sex, scumpule. Pe tine și banii tăi 
vă iubesc, a spus imitându-mă. 

Serios, abia aștept să afle că Jayson e de fapt 
fratele meu și se comportă ca un idiot. 

Nu aș face niciodată asta. Nu mi-aș înșela nicio- 
dată iubitul. 

— După cum am mai spus, ce nu știe nu îl 
răneşte. 

Ethan a început să râdă forțat și s-a apropiat de 
mine. 

— Stai cu el pentru bani? Mami nu a reușit să 
pună mâna pe unul cu o moștenire generoasă ca să 
profiţi şi tu de ea? 

Sunetul ascuţit al palmei mele pe obrazul lui a 
răsunat scurt în încăperea antifonată și era clar că 
joaca luase sfârșit. 

— Nu știi nimic despre mama mea, dobitocule! 
am mârâit. 

Şi-a acoperit obrazul rănit și a continuat să mă 
privească cu zâmbetul pe buze. 

— Eşti plină de surprize, păpușică. Dar eu am de 
gând să le descopăr. 

M-a trântit pe biroul din spatele meu și m-a 
prins în capcana braţelor sale, apropiindu-și chipul 
de al meu. 

63 


Ivo Dima Iubiri de neuitat 


64 


— O să am grijă ca iubițelul tău să afle ce fel de 
femeie ești. Şi atunci o să vedem cine râde la urmă. 

Am început să râd și l-am privit în ochi. 

— Poţi încerca, dar nu o să te creadă niciodată. 
Pentru că eu îl controlez, așa cum te-am controlat și 
pe tine mai devreme, am spus așezându-mi mâna pe 
penisul său. 

Maxilarul i s-a încordat și am înțeles că împinse- 
sem jocul ăsta mult prea departe. 

— Atâta timp cât îmi desfac picioarele pentru 
el și îl fut cum îi place, o să mă creadă. Mereu. Așa 
că poţi încerca să îl salvezi, dar nu o să reușești 
niciodată. 

Mi-am apropiat buzele de ale lui și am chicotit. 

— Ar trebui să profiți de mica noastră aventură 
cât mai poţi, dragule. Înainte să mă întorc definitiv 
în braţele lui Jayson, am șoptit atingându-mi buzele 
de ale lui. 

Dar Ethan m-a împins brusc, iar capul meu s-a 
lovit de biroul de sticlă. 

— O să îți pară rău că m-ai cunoscut, Eva. De 
asta poți fi sigură. 

A plecat pur și simplu, iar eu am rămas lungită 
pe biroul de sticlă privind tavanul. 

Am suspinat adânc, ruşinată de propriul meu 
comportament. Se pare că momentele negre din 
viața mea nu dispăruseră complet și dacă le voi lăsa 
să mă controleze din nou, o să fie un dezastru. 


Cit 9 


Emily 


— E timpul să plecăm, am auzit. 

Mi-am smuls brațul din mâna lui Christian și am 
zâmbit pe sub mustăți când m-am întors cu spatele 
la el. 

Nu îmi vine să cred că în sfârșit i-am atras aten- 
ţia. Şi după reacţiile lui, nu cred că mă mai vede ca 
pe o soră. 

Mi-a prins din nou braţul și m-a lipit complet de 
pieptul lui, apropiindu-şi buzele de urechea mea. Îi 
simțeam răsuflarea caldă pe piele și puteam să jur că 
inima lui bătea mai tare decât de obicei. 

— Dacă știi ce e mai bine pentru tine, o să începi 
să mergi spre ieșire. Acum! 

Am înghițit în sec și am privit ușa clubului, 
simțind furnicături în tot corpul și sentimentul de 
răzvrătire. 

— Ce fac eu, nu e treaba ta. Eşti doar prietenul 
meu, amicul meu, Christian. Asta nu înseamnă că 
poți să îmi dai ordine și să mă obligi să fac ce vrei tu. 

Când l-am privit în ochi, mi-am dat seama că 
prietenul meu dispăruse. Aveam acum în față un 
bărbat gelos și gata să facă orice pentru a mă ține 
departe de toți ceilalți. 

Am zâmbit în colțul gurii și m-am întors cu 
spatele la el, pregătită să îmi continui dansul cu 

partenerul pe care îl agățasem mai devreme. Însă 
înainte să fac un pas, Christian m-a luat pe sus și m-a 
aruncat pe umărul său ca pe un sac de cartofi. Apoi 
s-a îndreptat spre ieșire, fără să îi pese de privirile 
nedumerite ale celorlalți. 

A împins ușa cu piciorului și am auzit-o izbin- 
du-se cu putere de perete. 

Când mi-am simţit picioarele pe pământ, am 
tras aer în piept și îl priveam fascinată pe bărbatul 
din faţa mea ca un taur din arenă. Nările îi fremătau, 
umerii îi erau mai încordaţi ca un arc și își ținea 
pumnii strânși. 

Palma mea nu a întârziat să poposească pe 
obrazul lui stâng, însă, din păcate, nu am avut putere 
suficientă să îi mișc măcar capul. Dar satisfacția era 
maximă. 

Nici măcar nu a clipit. Pur și simplu mă privea de 
parcă aș fi fost o pradă ușoară și acum era pregătit să 
mă devoreze. 

— E ultima oară când îţi mai per.. 

Buzele lui s-au năpustit peste ale mele și m-au 
redus la tăcere. Mi-a prins capul în mâini și m-a 
sprijinit de o mașină. Am gemut însă a profitat de 
moment pentru a-și strecura limba în interior. 

În mintea mea, o voce răsuna și îmi spunea în- 
truna să îl dau la o parte, însă nu am avut putere și 
l-am lăsat să mă sărute, încercând să țin pasul cu el. 
Simţeam cum îmi lua tot aerul din plămâni și, chiar 
și așa, nu voiam să se oprească. 


Volumul 3 Ritmul iubirii 


Tânjeam după sărutul ăsta și după atingerea lui 
de ani de zile, iar acum când în sfârşit se întâmpla, 
aveam de gând să îl fac memorabil. 

I-am înconjurat gâtul cu ambele braţe și l-am 
tras mai aproape de mine. Mâinile lui au coborât pe 
talia mea și, dintr-o singură mișcare, m-a urcat pe 
capota mașinii. S-a strecurat între picioarele mele și 
m-a lipit complet de el, strivindu-mi sânii de pieptul 
său. Atingerile sale îmi electrizau tot trupul. 

Şi-a dat capul înapoi şi ne străduiam amândoi 
să ne tragem respirația, privindu-ne intens unul pe 
celălalt. 

— Nu e bine ce facem, a spus. 

Mi-am prins buza de jos între dinți și i-am văzut 
un mușchii feței încordându-i-se. 

— Ştiu, am fost de acord. 

— La dracu! 

Şi-a strivit buzele de ale mele și i-am prins că- 
maşa între pumni. Îi simţeam erecţia între picioare 
și am gemut, făcându-l să îmi strângă părul în pumn. 

— Ethan şi Braden o să mă omoare, a murmurat 
pe buzele mele. 

Am început să îi desfac nasturii de la cămașă și 
să zâmbesc. 

— Măcar o să pleci fericit în iad. 

A început să râdă și şi-a strecurat o mână sub 
bluza mea, atingându-mi un sân. Am suspinat de 
plăcere, împingându-mă în palma sa, iar el a oftat 
scăpând o înjurătură. 

— E numai vina ta! m-a acuzat. 

Mi-am plimbat mâinile pe abdomenul lui și l-am 
privit în ochi cu zâmbetul pe buze. 

— Atunci pedepseşte-mă! i-am propus. 

A gemut cu putere și și-a închis ochii, dezapro- 
bând din cap. Încerca atât de mult să se abțină şi să 
nu facă asta. Sângele îmi fierbea în vene și devenisem 
neliniștită. 

Mâinile lui se plimbau pe ceafa mea și îi simţeam 
răsuflarea caldă pe chipul meu. 

Când şi-a deschis ochii, am văzut dorinţa din ei 
amestecată cu neîncredere. Mi-am apropiat buzele 
de ale lui şi am continuat să îl privesc în ochi, fără să 
spun ceva. 

— Em! 

Am gemut de frustrare și mi-am închis ochii. 
Mi-am luat mâinile de pe corpul blondului și le-am 
lăsat pe coapse. Când mi-am ridicat privirea, ochii 
lui albaștri erau la fel de hipnotizanţi și de perfecţi. 

— Emily! 

— Ce e? am spus ofticată. 

Sophia își alege foarte prost momentele și acum 
ar merita să o strâng de gât și să o arunc într-un râu. 

— Eva. 

Am tresărit și m-am uitat la prietena mea peste 
umărul fratelui ei. Ținea ușa cu o mână și respira 
greu. Probabil mă căutase destul de mult timp. 

Privirea ei pe jumătate speriată și pe jumătate 
îngrijorată m-a făcut să înjur. Sigur Ethan a dat-o în 
bară rău de tot și probabil Eva a scăpat situaţia de 
sub control. 


Volumul 3 Ritmul iubirii 


Am oftat cu putere și am coborât de pe mașină. 
L-am privit dezamăgită pe Christian și mi-am înlăn- 
țuit mâinile în jurul gâtului său. 

— Încă vreau să mă atingi. Nu mă lăsa să aştept 
prea mult, am șoptit. 

L-am sărutat scurt pe buze și m-am desprins de 
el, îndreptându-mă spre sora lui. Am tras aer adânc 
în piept şi am simţit cum creierul meu începea să 
funcționeze din nou. Mi-am trecut o mână prin păr 
și am deschis ușa mai larg, intrând în club. 

— Pot să spun că... 

— Nu acum! 

I-am auzit chicotitul și nu am putut să îmi rețin 
un zâmbet. Măcar făcusem un pas înainte şi de acum 
nu o să mă mai vadă ca pe o soră. 

— Asta nu e bine deloc. 

Mă plimb dintr-un capăt în celălalt al camerei, în 
timp ce prietenele mele sunt aşezate pe pat. 

Eva e complet bulversată, dar nu știu dacă de 
experiența cu fratele meu sau de amenințarea lui. 

— Cred că ar trebui să se calmeze. Poate nu a 
vorbit serios. 

Atât eu cât şi Sophia am pufnit și mi-am prins 
buza de jos între dinţi. 

— Nu îl cunoști pe Ethan, scumpo, am spus. 

— Niciodată nu ameninţă în van, a completat 


Soph. O să se pună pe tine cu toată artileria. 

Bruneta a oftat şi s-a sprijinit cu spatele de 
perete. 

— Înseamnă că sunt moartă. 

O auzeam pe Sophia asigurând-o că nu e așa, 
însă creierul meu încerca să găsească o soluție. 

Ethan poate să fie un adevărat maniac când își 
propune asta. Îi place să domine şi să manipuleze 
în adevăratul sens al cuvântului. Asta e singura 
trăsătură negativă pe care a luat-o de la bunicul Roy. 
Uneori îl întrece și pe tata. 

— Em?! 

Singurul lucru care poate să îl debusoleze pe 
fratele meu e o lovitură sub centură. Trebuie să îl 
provocăm să cadă în capcana noastră. 

Am început să zâmbesc ca o idioată și mi-am 
lovit pumnul de palmă. 

— Crezi că fratele tău i-a prăjit creierul? 

— Sigur i-a prăjit chiloţii, dar nu cred că a ajuns 
până la creier. 

Mi-am dat ochii peste cap și m-am întors cu fața 
la ele. Înainte să încep cu planurile mele, trebuie 
să mă asigur că îl arunc pe fratele meu la lupoaica 
potrivită. 

— Ce simţi pentru fratele meu? 

Eva a clipit, la fel şi eu în timp ce ne priveam 
una pe cealaltă. A început să se joace cu perna din 
mâinile ei, lăsându-și privirea în jos. 

— Eva, dacă nu eşti sinceră cu mine, nu o să te 
ajut. 

A zâmbit şi a dezaprobat uşor din cap. 

— Uite, îmi place de tine şi simt că o să fim prie- 
tene bune, însă nu o să te las să te joci cu fratele meu. 
Ştiu că viaţa ta nu a fost ușoară în ultima perioadă, 
însă nu o să te las îţi descarci nervii pe el. 

Şi-a ridicat privirea şi m-a privit cu răceală și 
furie. 

— Asta crezi că fac cu el? 

Asta e. Scoate fiara din tine, scumpo. Dezgheață 
inima aia mare a ta. 

A aruncat perna şi s-a ridicat în picioare, punân- 
du-se în faţa mea. 

— Atunci ce faci cu el? 

— Îmi trăiesc viaţa, a spus ridicându-şi mâinile 
în aer. Scoate din mine ceea ce am uitat și am încer- 
cat să îngrop. 

A tăcut câteva clipe, apoi armura ei dură a înce- 
put să se descompună. 

— Mă face să mă simt vulnerabilă, a șoptit. 

— ÎI iubeşti? 

A pufnit în râs și a zâmbit. 

— Nu ştiu cum să iubesc un bărbat în afară de 
tata şi frații mei. E un sentiment nou și mă cople- 
şește, a recunoscut. 

— Îl vrei? 

— Da. 

— Pentru cât timp? 

A tras aer în piept şi m-a privit. 

— Atâta timp cât are nevoie de mine. 

Am zâmbit la rândul meu și mă simțeam mai 
ușurată. Măcar eram pe aceeași lungime de undă. 

— Atunci fii pregătită să îl dai pe spate. 

— Eşti pregătită? 

Am oftat adânc și mi-am presat buzele una de 
cealaltă, continuând să mă privesc în oglindă. Mi-am 
lăsat părul să cadă pe umeri și m-am privit în ochi. 

Emily a apărut în spatele meu cu zâmbetul până 
la urechi, abținându-se cu greu să ţopăie din nou. 

— E prima noastră zi. O să fie extraordinar. 
Singura parte proastă e că avem un singur curs 
împreună. 

Am zâmbit și mi-am netezit sprânceana dreaptă, 
dându-mă un pas înapoi. 

— O să supravieţuim, am asigurat-o. Măcar 
suntem în același an și putem să învăţăm împreună. 

Blondina a aprobat din cap și mi-a făcut semn 
spre ușă. M-am privit pentru ultima oară și m-am în- 
tins după geantă și telefon. Am ieșit pe ușă și mi-am 
verificat mesajele, în timp ce prietena mea încuia 
uşa. 

— Care e primul curs? 

M-am uitat pe agenda de pe telefon, unde aveam 
orarul. 

— Istoria plictisitoare a vieţii, am mormăit. Tu? 

— Studii vizuale. 

Am pufnit în râs și m-am uitat la blondină. 
Ne-am îndreptat spre ieșirea din cămin, ignorând 
zgomotele și urletele din jurul nostru. 

— Avem aşa ceva? 

A dat din cap şi şi-a scos telefonul din buzunar 
când a început să sune. 

— Nu ar trebui să o așteptăm pe Soph? 

Mi-a făcut semn să aştept și a răspuns la apel, în 
timp ce înaintam prin campus. 

Simţeam nerăbdarea furnicând în interiorul 
meu și aveam senzaţia că ceva nu e bine. Încă nu îmi 
revenisem de la ultima mea întâlnire cu Ethan. 

Totul a mers pe repede înainte. Întâlnirea, săru- 
tul, sexul și furia lui. M-am lăsat condusă de pasiune 
şi de trăirile cu care inima îmi blocase raţiunea. Îmi 
pierdusem concentrarea și ideile pe care mi le fixa- 
sem când am venit aici. Trebuie să am grijă cum mă 
comport, altfel o s-o dau în bară. Tata e cu ochii pe 
mine și probabil abia așteaptă să calc pe bec. 

— Deci ce spuneai? 

Am tresărit și vocea blondinei m-a adus înapoi 
la realitate. Am zâmbit și am privit-o scurt, înainte 
de a-mi întoarce privirea spre alee. 

— Am întrebat de Sophia. 

— Ah, da, a spus dând din mână. Ticăloasa aia 
începe abia de la 12 și are un curs opţional. 

M-am uitat la ea, dar era preocupată de telefon. 
Apoi l-a strecurat în buzunar și m-a privit. Şi-a ridi- 
cat o sprânceană și a ridicat ușor din umeri. 

— Credeam că opţionalele încep în anul doi. 

— Aşa e, m-a asigurat. 

Am privit-o mai încurcată ca niciodată și proba- 
bil şi își dăduse seama de asta. A început să râdă și 
mi-a pus o mână pe umăr, împingându-mă ușor. 

— Am uitat să îţi spunem, nu? Sophia e mai 
mare decât noi și e în anul doi. 

Am început să râd. În fiecare zi învăţ câteva ceva 
despre ele. Prietenia lor era una solidă și uneori am 
senzaţia că nu o să fie niciodată la fel şi în cazul meu. 

— Te-ai mai gândit la ce ţi-am spus aseară? 

Am oftat și am dezaprobat din cap. Emily și-a 
pus un braț după umerii mei și m-a tras mai aproape 
de ea. 

— Trebuie să faci asta, altfel o să facă el prima 
mişcare. 

Am început să râd și am văzut zidurile univer- 
sității. 

— Şi crezi că dacă îl luăm prin surprindere în 
fața părinților tăi, e cea mai bună soluție? 

S-a oprit, obligându-mă să fac același lucru. Și-a 
pus ambele mâini pe umerii mei și m-a întors cu fața 
spre ea. 

— Eşti o luptătoare! O să îl dobori pe acel demon 
şi o să îl revendici. Nu poţi permite să fie viceversa. 

Am început să râd și m-am uitat în ochii ei. 

— Vrei asta? 

Mi-am trecut limba peste buza de jos și am sim- 
tit gustul de căpşune. 

— Da, am spus hotărâtă. 

— Atunci, ascultă-mă și o să-l faci să îţi mănânce 
din palmă. 

Am început să râd și blondina m-a zguduit ușor, 
zâmbind cu gura până la urechi. Am intrat amân- 
două în curtea universității, complet acaparate de 
atmosfera înconjurătoare. 

Băieții ne priveau cu zâmbetul pe buze și am 
încercat să ignor privirile răutăcioase ale fetelor. 
Aparent, multe persoane nu pot depăși etapa de 
liceu. 

Am pășit pe holul facultăţii, trăgând aer adânc 
în piept. 

— La ce etaj ai? 

Mi-am scos telefonul și m-am uitat pe ecran la 
orarul meu. 

— Doi, am spus aplecându-mi capul. 

Emily a scos un sunet de frustrare și apoi a oftat. 

— Eu sunt la parter. Se pare că trebuie să ne 
despărțim. 

Mi-am dat ochii peste cap pentru că povestea 
asta devenea deja de-a dreptul lacrimogenă și siro- 
poasă. A remarcat și ea asta şi m-a lovit ușor peste 
braţ, râzând. 

— Tembelo! Nici nu te îmbrățișez pentru asta. 

Şi-a întors spatele și s-a îndreptat spre sala ei de 
curs. Am dezaprobat ușor din cap și am început să 
urc scările. 

Da, simt ca prietenia asta chiar o să fie solidă. 
Cine naiba ar fi crezut? Nu mă aşteptam să dau peste 
o persoană ca Emily când am aplicat pentru facul- 
tate. Sau peste Ethan Wright. 

După tot ce s-a întâmplat cu Lucas, ultimul meu 
gând a fost iubirea. Mai ales că tata mi-a dat un ulti- 
matum înainte să plec de acasă. Ultimatum pe care 
trebuie să îl am în cap ori de câte ori mă gândesc la 
vreo prostie. Cum ar fi nenorocitul de Ethan Wright. 

Când am ajuns la etajul doi, am început să caut 
amfiteatrul, ignorând vocea din capul meu și toate 
gândurile despre musculosul meu sexi. 

Uşa era larg deschisă și, când am pășit înăuntru, 
am rămas mută de uimire. Aproape tot amfiteatrul 
era plin și singurele locuri libere erau în spate. 

De ce se înghesuie atâta lume la cursul ăsta? 

Am început să urc scările, încercând să găsesc 
un loc mai aproape de catedră, dar în zadar. 

— Mai e doar un loc lângă mine, păpușă. 

M-am întors în direcția de unde venea vocea. 
Părul lui roșcat e tuns foarte scurt, pistruii îl fac 
incredibil de atrăgător, iar ochii lui negri mă privesc 
amuzaţi. Cercelul din sprânceană s-a ridicat în sus 
când m-a privit și m-a făcut să zâmbesc. 

M-am așezat lângă el și mi-am scos mapa și un 
pix. 

— Cum te cheamă, frumoaso? 

Am zâmbit și mi-am pus geanta în bancă, lăsân- 
du-mi telefonul lângă mapă. 

— Eva. Care e numele tău, pistruiatule? 

A început să râdă și s-a sprijinit de spătarul 
scaunului. 

— Charles. 

Mi-a întins mâna cu un zâmbet fermecător pe 
buze. Am întins-o şi eu pe a mea şi l-am privit în ochi. 

— Şi presupun că va trebui să îţi spun Chuck? 

Mi-a strâns mâna în a lui şi a început din nou să 
râdă. 

— Nimeni nu îmi spunea așa până când nu 
a apărut Gossip Girl. Mama practic a uitat că mă 
cheamă Charles. 

Am început să chicotesc, iar una din fetele din 
faţa mea s-a întors şi mi-a zâmbit. Arăta ca o copie 
fidelă a păpușii Barbie. Păr blond platinat și perfect 
drept, ochi albaștri și mari, chip de porțelan. 

— Partea proastă e că nu e la fel de fermecător 
şi letal ca Chuck Bass. 

A întins o mână și a zâmbit cu căldură, făcân- 
du-mă să mă simt binevenită. 

— Eu sunt Christine. 

Mi-am retras mâna din cea a roșcatului și am 
luat-o pe cea a noi mele colege. 

— Nu aveai părerea asta săptămâna trecută, 
Chris. 

A început să râdă şi a ridicat uşor din umeri. Era 
imposibil să nu observi tensiunea sexuală dintre ei, 
mai ales că se priveau intens în ochi. 

— Şi, Eva, ești pregătită să îl cunoști pe noul 
nostru profesor sexi și absolut divin? a spus flutu- 
rându-și genele lungi. 

M-am uitat la ea cu atenţie și am clipit fără să 
înțeleg ceva. Blonda a început să râdă și prietena ei 
de lângă ea s-a întors cu fața la mine. 

— De ce crezi că e atât de multă vâlvă pe aici? 
Cred că ai observat că suntem trei sferturi fete. 

M-am uitat prin amfiteatru și tipa chiar avea 
dreptate. Primele cinci rânduri erau pline de fete și 
toate se uitau cu nerăbdare spre ușă. 

— Ce e aşa special la profesorul ăsta? 

— E cel mai nou doctorand al profesorului 
Penn. A terminat facultatea acum patru ani. Se spune 
că tipul e un adevărat geniu. A reușit să facă a doua 
facultate în același timp. 

Profesorul Penn. Bunicul meu minunat din par- 
tea mamei. Femeia pe care o urăsc cel mai tare. Din 
cauza ei, nici măcar nu pot să îl mai văd pe bunicul. 
Din cauza ei, îl urăsc şi pe el. 

Chuck a căscat zgomotos și ne-a făcut să îl 
privim. 

— Prostii. Normal că e un geniu de vreme ce 
mami și tati i-au cumpărat studiile. 

Fetele au pufnit și şi-au dat ochii peste cap. 

— Se spune că atunci când a fost student, și-a 
tras-o cu una dintre profesoare chiar în amfiteatrul 
ăsta, a spus Christine lovindu-și banca. 

Asta sigur e o chestie inventată. Nu prea aș 
crede că un profesor s-ar compromite în felul ăsta 
aici şi mai ales cu o studentă. 

— De ce are voie să predea? 

— Pentru că profesorul Penn e foarte bătrân și 
e plictisit. De cele mai multe ori adoarme în mijlocul 
cursului și studenții fac mişto de el. 

— Ba nu e adevărat. 

L-am privit din nou pe roșcat și am observat că 
era enervat. 

— Mama tipului ăstuia a studiat aici acum mai 
bine de douăzeci de ani și Penn a îndrăgit-o, dar nu 
a convins-o să rămână. Acum vrea să îl facă pe fiul 
ei să îi calce pe urme. În plus, joacă golf în fiecare 
weekend cu bunicul tăntălăului. 

Atunci mi s-a aprins un beculeţ. 

Mama lui a urmat facultatea asta. 

Tipul are două facultăţi. 

Bunicul lui e suficient de influent încât să îi știe 
pe cei mai mari profesori de la universitatea asta. 

Oh, nu! 

Inima a început să-mi bată cu putere și m-am 
uitat la cele două colege ale mele. 

— Cumva numele lui e Et... 

Uşa s-a deschis și s-a închis imediat, iar eu 
mi-am întors capul spre ea, cu inima bătându-mi cu 
putere în piept. Privirea mea s-a oprit asupra lui și 
mi-am ţinut respiraţia. 

Nici măcar nu s-a uitat la noi, ci s-a îndreptat 
direct spre catedră. A aruncat mapa pe suprafața de 
lemn și s-a apropiat de tablă. A început să își scrie 
numele cu repeziciune și am înghiţit în sec. 

După ce şi-a terminat treaba, a aruncat creta pe 
suportul de lângă tablă și s-a întors cu faţa la noi. 

Avea o privire dură, aspră şi extrem de rece. 
Arăta ca un înger al diavolului în pantaloni și cămașă, 
cu primii doi nasturi descheiaţi şi cu părul perfect 
aranjat. 

— Numele meu e Ethan Wright și sunt cel mai 
mare coșmar al vostru. 

M-am lăsat pe spătarul scaunului fără să îmi iau 
privirea de la el. S-a plimbat prin amfiteatru, apoi 
m-a văzut. De parcă ar fi avut un senzor. Mi-am strâns 
palmele pe coapse și am început să respir greu. 

— Singurul lucru care o să mă impresioneze, e 
ceea ce aveţi în cap. Nu mă impresionează sânii sau 

picioarele, în cazul fetelor. Și nici lingușeala și invita- 
tiile la bere, în cazul băieţilor. 

Sunt terminată. 

— O să regretați că ați venit aici. O să vedeţi că 
arhitectura nu e floare la ureche. O să plângeţi, o să 
vă enervați şi o să vă doriţi să dispăreţi. Dar nu o să 
se întâmple. 

Mă privea încontinuu și eram sigură că asta îmi 
suna mai mult mie decât celorlalți. 

— Bun venit în iad! 

Rahat. 

Dacă scap cu viață de aici, o să le omor pe Emily 
şi pe Sophia. Ticăloase arogante și mincinoase. 

Am gemut și mi-am lăsat capul pe bancă, acope- 
rindu-l cu ambele brațe. Am auzit suspinele din jurul 
meu și am înjurat în gând. 

— Chiar nu înţeleg ce văd la pămpălăul ăsta, a 
mormăit Chuck. 

Asta pentru că nu ești fată sau gay, amice. Ethan 
Wright e perfecțiunea întruchipată și orice fată cu o 
boabă de creier și-ar dori să ajungă în patul lui. 

— Locurile pe care staţi acum o să le păstraţi 
pentru tot semestrul. Vreau să vă scrieți numele pe 
planificarea amfiteatrului. 

A lăsat foaia pe primul rând și s-a întors la cate- 
dră. Îşi ţinea mâinile încrucișate la piept şi eu practic 
începusem să îmi plâng de milă și să mă gândesc 
serios să mă transfer. 

Nu am nicio șansă să scap de el. Absolut niciuna. 
Oricât de deșteaptă aș fi, o să mă doboare. Ori de 
câte ori va fi nevoie. 

— Uite, pisicuţă! 

Chuck mi-a întins foaia și mi-am simţit inima ga- 
lopând. Mi-am ridicat capul și am tras-o în fața mea, 
realizând că eram ultima. M-am uitat rapid la brunet, 
care era preocupat de câteva notițe din mâinile lui. 

Am luat pixul și mi-am scris rapid numele cu 
mâna tremurând. Nici măcar nu îmi înțelegeam pro- 
priul scris, dar am terminat repede dând foaia în față 
pentru a ajunge la el. 

— Eşti bine? 

Chuck s-a aplecat spre mine și i-am simțit 
respirația aproape de urechea mea. Am încercat să 
zâmbesc şi m-am uitat la el. 

— Domnişoară Gray! 

Am tresărit şi mi-am întors imediat capul, îna- 
inte să pot să îi spun ceva băiatului de lângă mine. 
Am înghiţit în sec când i-am văzut privirea de oțel 
a blondului. Dacă până acum îmi tremurau mâinile, 
acum Îmi simțeam întregul corp paralizat. 

— Te plictisesc? 

Nu, nu ai putea să mă plictiseşti. În capul meu 
răsună amintirile din braţele tale și nu vreau decât 
să mă întorc în ele. 

— Nu mi s-a adus la cunoștință că aș avea o 
studentă mută. 

Râsetele din amfiteatru mi-au făcut obrajii să 
îmi ia foc şi în momentul ăla îmi doream să mă fac 
mică și să dispar din raza lui vizuală. 

Am auzit și mârâitul lui Chuck lângă mine, dar 
nu am avut curaj să mă întorc să îl privesc. Eram 

hipnotizată de ochii profesorului meu și eram la un 
pas de umilința desăvârșită. 

— Poţi să vorbeşti? 

Ar fi trebuit să îmi deschid gura și să îi spun vreo 
două ticălosului, dar nu eram în stare. Am aprobat 
doar din cap și sper că m-a văzut, fără să mai facă 
vreo aluzie răutăcioasă. 

— Care sunt cele trei stiluri arhitecturale din 
Grecia Antică? 

Mă uitam în ochii lui implacabili, iar creierul 
meu nu era în stare să formuleze o idee coerentă. 
Zâmbea arogant şi auzeam șoaptele din jurul meu. 

— Doric, ionic, corintic. 

Auzisem șoaptele lui Chuck, dar chiar și așa nu 
puteam să îmi deschid gura. 

— Domnule Cooper, nu cred că ai vrea să fii dat 
afară din prima săptămână. 

Chuck a mârâit, dar s-a îndepărtat de mine, 
lăsându-mă singură pe frontul de luptă. 

— Ei bine, domnişoară Gray, cele trei stiluri sunt 
doric, ionic şi corintic. Care e cea mai importantă 
piesă arhitecturală a egiptenilor? 

Creierul meu nu mă ajuta absolut deloc. Inima 
îmi bătea cu putere și îmi simțeam obrajii arzând. 
Valul de adrenalină îmi invadase întreg corpul și 
simțeam presiunea bubuindu-mi în urechi. 

Ethan a oftat și a dezaprobat din cap, lărgindu-și 
zâmbetul de mincinos. S-a îndepărtat de catedră și 
a făcut un pas spre primul rând, continuând să mă 
privească fix în ochi. 

— Orice idiot, pe care îl oprești pe stradă, știe ce 
e o piramidă și cine a inventat-o. 

Mi-am trecut limba peste buza de jos și am 
înghițit în sec. Tâmplele îmi bubuiau și nu puteam 
să îmi iau ochii de pe chipul lui plin de aroganță și 
zâmbetul ironic. 

— Dacă nu ai știut să răspunzi la întrebările de 
bază, pe care ar trebui să le știe orice student, atunci 
nu ai ce căuta aici. 

Asta e de rău. Ticălosul ăsta are de gând să mă 
distrugă din toate punctele de vedere. Și asta doar 
pentru că mi-am ascultat inima și instinctele. 

— Voi chiar aveți impresia că banii lui tati o să 
vă ajute aici? 

Nu o să mai termin niciodată facultatea asta. 
Ticălosul nu o să mă treacă niciodată. Poate ar tre- 
bui să îl sun pe tata și să mă înscrie la facultatea de 
management. 

— Nu o să vă las să tratați materia asta ca pe 
un gunoi. Nu știți, nu treceţi. Și asta e valabil pentru 
toată lumea. Scoateţi-vă din cap orice tentativă de a 
mă mitui, de a mă face să accept favoruri sexuale sau 
de a interveni cu relaţii. 

Am dat de belea. Nici măcar problemele care 
le-am avut după ce a plecat mama nu par la fel de 
grave ca asta. De data asta, nu o să mă mai poată 
ajuta nimeni. 


xxx 


Am deschis ușa mare și am intrat în curtea 
interioară, învârtindu-mi capul în toate direcţiile. 

Am auzit râsul cristalin al colegei mele de cameră și, 
când am văzut-o, toată furia mea s-a dezlănțuit. 

M-am apropiat de ea cu pași mari şi am obser- 
vat-o pe Sophia doar când am ajuns în dreptul lor. 

— Hei, focoaso, cum a fost... 

Probabil,privirea mea furioasă a făcut-o pe 
blondină să își închidă gura. Amândouă m-au privit 
nevinovate, apoi au înghiţit în sec și i-au gonit pe 
colegii lor. 

— În primul rând, vreau să.. 

— De ce nu mi-ai spus? am ţipat. 

Emily a tras aer în piept și a adoptat o poziţie 
defensivă. l-a aruncat o privire rapidă roșcatei, apoi 
s-a uitat la mine. 

— Am uitat. 

Am pufnit în râs și mi-am strâns mâna pe geantă, 
abținându-mă să le pocnesc pe amândouă. 

— Doar ai uitat? Ai uitat să îmi spui că fratele 
tău, cu care m-am culcat și care a spus că o să mă 
distrugă, e nenorocitul nostru de profesor? 

Am accentuat ultimele cuvinte și am atras aten- 
ţia colegilor din jurul nostru. 

— Asta nu înseamnă nimic. Doar pentru că e 
profesorul nostru, nu înseamnă că o să facă ce vrea 
el. 

Am început să râd și mă străduiam să nu plâng. 
Toată situaţia asta era copleșitoare și simțeam că o 
să cedez. 

— Nu ştiu ce naiba e în capul tău și al fratelui 
tău, dar vreau să mă lăsați în pace. Viața mea e plină 
de rahat şi nu am nevoie de motive în plus să mă 
gândesc la sinucidere, am spus neajutorată. 

— Eva... 

— Nu am voie să o dau în bară, Emily, am spus 
cu lacrimi în ochi. Pentru că dacă o fac, viața mea o 
să fie terminată. Așa că te rog, nu îmi complica viața. 

Am trecut pe lângă ele înainte să spună ceva și 
m-am îndreptat spre cămin. 

În capul meu erau o mie de gânduri și toate 
mă zăpăceau complet. Am crezut că o să pot să îl 
înfrunt pe Ethan, dar nu m-am așteptat niciodată să 
lovească primul. Începeam să îmi pierd încrederea 
în mine. Nu mai pot să cred că o să reușesc să îl fac 
să mă iubească. 

Am dezaprobat din cap şi am deschis uşa cămi- 
nului, începând să caut cheile prin geantă. În timp ce 
urcam scările, m-am uitat în jurul meu și era liniște. 
Chiar toată lumea e la școală? Sigur trebuie să fie pe 
aici cineva care să chiulească. 

Când am ajuns în faţa ușii, aproape că a fost 
nevoie să îmi vâr capul în valiza pe care o folosesc pe 
post de geantă pentru a-mi găsi cheile. 

Rahat. Fusesem atât de agitată dimineaţă, că 
nici măcar nu îmi luasem cheile. lar Emily a fost cea 
care a încuiat ușa. 

Am oftat adânc și am izbit cu pumnul în ușă, 
înjurând. 

— Eşti cam nervoasă. 

Mi-am scăpat geanta pe podea și am înghiţit în 
sec când i-am auzit vocea. 

Mi-am luat inima în dinţi și mi-am întors capul 
spre el, încercând să nu mă las intimidată. 

— Ai venit să continui ce ai început la curs? 

Şi-a scos mâinile din buzunare și s-a apropiat 
de mine. M-am lipit de ușă și nu mai aveam nicio 
scăpare. Eram complet la mâna lui și îmi plăcea la 
nebunie. 

— Cred că am lăsat ceva neterminat acum câ- 
teva zile. 

Şi-a apăsat buzele pe ale mele cu duritate. 
Creierul meu își pierduse utilitatea și am gemut, ofe- 
rindu-i oportunitatea să își strecoare limba înăuntru. 

Mi-am pus mâinile în părul lui și i-am apropiat 
chipul de al meu, uitând complet de ultimele ore din 
viața mea. Mâinile sale s-au oprit pe șoldurile mele, 
lipindu-mă de el. Mi-a ridicat marginile bluzei și și-a 
strecurat mâinile sub ea, ajungând la sânii mei. Mi-a 
mușcat de buza de jos și am gemut, iar el şi-a trecut 
limba peste mușcătură. 

M-a ridicat şi i-am înconjurat bazinul cu ambele 
picioare, simțindu-i erecţia din pantaloni. 

— Ar trebui să mă oprești, a șoptit pe buzele 
mele. 

Am dezaprobat din cap și l-am sărutat din nou. 
Vreau din ce în ce mai mult. Îl vreau pe el și, chiar 
dacă asta e nebunie curată, am nevoie de atingerea 
lui. 

— Ce naiba se petrece aici?! 

Ethan s-a oprit brusc și m-a lăsat cu picioarele 
pe pământ. Un fior rece m-a pătruns prin toate 
încheieturile. 

Mi-am întors capul și am văzut-o pe administra- 
toarea căminului, privindu-ne furioasă prin lentilele 
ei de contact. Dragonul s-a apropiat de noi și părea 
că scoate fum pe nări. 


Volumul 3 Ritmul iubirii 


— Trebuie să mă oprești, mi-am amintit cuvin- 
tele sale. 

M-am uitat la el și i-am văzut zâmbetul triumfă- 
tor. Naiba să îl ia de ticălos! 

Mi-am închis ochii și am gemut, apoi am privit-o 
pe femeia în vârstă. 

— Doamna Hillbrock, lăsaţi-mă să... 

— Domnişoară Gray, relaţiile sexuale sunt strict 
interzise aici. 

Am oftat adânc și părea că toate coșmarurile 
mele devin realitate. Chiar crezusem că o să am o 
şansă să fiu cu el? 

— Mulţumesc pentru informaţie, domnule 
Wright. 

M-am uitat la el cu gura căscată, iar blondul a 
aprobat din cap. 

— Ştiţi cât de mult ţin la reguli, a spus aranjân- 
du-și sacoul. 

Femeia a zâmbit pentru câteva secunde, apoi s-a 
uitat la mine cu răceală. Ethan mi-a aruncat o ultimă 
privire arogantă, înainte de a se întoarce pe călcâie 
şi dus a fost! 

— Doamna Hillbrock, vă rog să... 

— Eşti dată afară, domnişoară Gray. 

Cuvintele ei au fost ca un pumn în stomac. Am 
deschis gura, în încercarea de a o îndupleca, dar nu 
eram capabilă să rostesc vreun cuvânt. 

— Vreau să eliberezi camera până mâine. 

Mi-a întors spatele și a plecat, fără să îmi dea 
vreo şansă să vorbesc sau să-i explic ceva. 

Am dat de belea, iar viața mea e distrusă. Şi 
toate astea din cauza lui Ethan Wright. 

— În niciun caz! 

Bruneta a pufnit și și-a mai aruncat o bluză în 
valiză. M-am repezit la ea și i-am îndepărtat mâinile, 
încercând să ignor ochii ei roșii și lacrimile. 

O dezamăgisem. Și toate astea se întâmplau din 
cauza mea. 

— Ce mai pot să fac acum? A reușit ce și-a pro- 
pus și singura mea opțiune e să plec de aici cu coada 
între picioare. 

Mi-am mușcat buza de jos încercând să nu plâng. 
Situaţia asta e de tot rahatul și trebuie să găsesc o 
cale să o salvez și să îl pun cu botul pe labe pe idiotul 
de Ethan. 

— Eva, nu pleci nicăieri. O să mă asigur de asta. 

M-am întors pe călcâie și mi-am luat hanoracul, 
cheile de la mașină, telefonul și am ieșit pe ușă. 

Mi-am dat ochii peste cap când am văzut pe 
femeia-dragon apropiindu-se de mine. 

— Sper că prietena ta și-a făcut bagajele. 

M-am oprit în fața ei și am încercat cu greu să 
mă abţin să o strâng de gât. 

— Se descurcă și singură, am mârâit. 

— Vreau să fiu sigură, a spus încercând să treacă 
pe lângă mine. 


Volumul 3 Ritmul iubirii 


A făcut un pas în lateral și eu i-am imitat mișca- 
rea, blocându-i accesul spre camera mea. Şi-a ridicat 
sprâncenele în sus și m-a privit surprinsă. 

— Vreau să te întorci şi să pleci fără să mai spui 
altceva. Prietena mea nu are nevoie de veninul tău în 
momentul ăsta, așa că poți pleca. 

S-a dat un pas în spate, de parcă aș fi lovit-o, și 
și-a deschis gura de uimire. 

— Cred că îți depășești atribuţiile, domnişoară. 

Am zâmbit şi m-am îmbrăcat cu hanoracul, pu- 
nându-mi telefonul în buzunar. 

— Uiţi că eu dețin controlul aici, Hillbrock. 
Familia mea e cea care bagă cei mai mulți bani în 
locul ăsta și cu un singur telefon pot să mă asigur că 
vinzi conserve la un colț de stradă. 

A înghiţit în sec și și-a aranjat ochelarii pe nas. 

— Dacă te mai apropii de Eva, o să regreţi amar- 
nic. Şi să nu crezi că nu o să plătești pentru că l-ai 
ajutat pe fratele meu să își bată joc de ea. 

— Eu nu am făcut așa ceva, a spus revoltată. 

Am pufnit în râs și mi-am mutat greutatea de pe 
un picior pe celălalt. 

— Și atunci, de ce colega mea e singura care 
e dată afară pentru că a avut parte de un sărut 
pasional? 

A deschis gura, dar a închis-o imediat când și-a 
dat seama că nu mai are ce să spună. 

Am privit-o triumfătoare şi am trecut pe lângă 
ea, pentru că nu mai voiam să pierd timp inutil. 


Acum trebuie să îl fac pe fratele meu să plătească. 

Am dezactivat alarma mașinii şi m-am urcat în 
spatele volanului, pornind în trombă. 

Nu îmi vine să cred că poate fi atât de nemernic. 
Acum sunt convinsă că simte ceva pentru Eva, altfel 
nu ar face toate astea. Nici măcar nu ar băga-o în 
seamă. 

Ethan Wright nu s-ar obosi niciodată pentru o 
femeie dacă nu l-ar interesa cu adevărat. 

Am zâmbit și am apăsat accelerația până la po- 
dea, afundându-mă în scaunul meu. 

— S-a întâmplat ceva grav, scumpo? Nu vii nici- 
odată atât de des pe aici. 

Am zâmbit şi am privit-o pe Amanda în ochi, 
dezaprobând uşor din cap. 

— Am nevoie doar de fratele meu, am spus 
încercând să îmi controlez reacțiile. 

Femeia a afişat o privire înduioșătoare și eu 
încercam să îmi mențin zâmbetul pe buze și să nu 
vomit. În momentul ăsta, tot ce îmi doresc este să îl 
fac pe fratele meu să sufere și să îl pârlesc la foc mic. 

— E în biroul lui, trage un pui de somn. 

Mititelul de el. Umilinţa Evei la curs și în cămin 
sigur l-a epuizat pe bietul ticălos. 

Am deschis ușa cu grijă și am pătruns în încă- 
pere fără să fac mult zgomot. Ticălosul era lungit pe 
canapeaua lui confortabilă și avea un zâmbet tâmp 
pe buze. 

Am pus ochii pe carafa cu apă de pe masa lui 
scumpă, cu care se mândrește atât, și am zâmbit. 


Volumul 3 Ritmul iubirii 


Am luat obiectul de sticlă în mână și am aruncat 
toată apa pe el, fără să stau pe gânduri. Bărbatul a 
început să urle şi s-a ridicat în picioare mai ceva ca o 
panteră la atac. Şi-a privit hainele ude, apoi m-a fixat 
cu o privire complet uluită. 

— Ai înnebunit? 

— Cred că asta ar trebui să te întreb eu pe tine. 

Şi-a scuturat mâinile şi, din privirea lui, mi-am 
dat seama că știa despre ce vorbesc. 

Am lăsat carafa pe masa de sticlă izbind-o și i-am 
auzit mârâitul. S-a îndreptat apoi spre dulapul unde 
îşi ținea hainele de schimb și s-a dezbrăcat rapid de 
cămașă, aruncând-o pe podea. 

— Ce naiba crezi că faci? De ce o ataci în felul 
ăsta? 

A deschis furios ușile duble și pentru o clipă am 
crezut că vrea să le rupă. 

— Pentru că a crezut că poate să mă ia de prost. 

Mi-am închis ochii și mi-am trecut o mână peste 
față, abținându-mă să nu sar la gâtul lui. Trebuie 
doar să mă menţin pe linia de plutire ca să obţin ce 
vreau. 

— Şi asta înseamnă că trebuie să îi distrugi 
visul? 

A pufnit în râs şi şi-a tras un tricou pe corp, apoi 
a început să îşi dea pantalonii jos. 

— Crede-mă, nu are ce căuta aici! Nici măcar nu 
a fost în stare să răspundă la niște întrebări banale. 
Probabil mami și tati i-au cumpărat locul aici. 

Am răsuflat cu putere și l-am privit cum își în- 
cheie nasturii de la pantaloni. 

— Nici măcar nu știi ce e în mintea ei. 

A închis ușile dulapului și m-a privit cu zâmbe- 
tul pe buze. 

— Poate că nu, dar știu ce e pe sub hainele ei, a 
spus arogant. 

— Dacă te-ai culcat cu ea, de ce nu o lași în pace 
cum faci cu restul aventurilor tale? am spus cu un 
oftat. 

A ridicat din umeri și s-a apropiat de mine. 

— Pentru că îmi place să o torturez. 

Am mârâit și mi-am strâns pumnii pe lângă corp. 

— Şi dacă eu aș întâlni pe cineva ca tine? Care să 
mă tortureze, exact cum faci tu cu Eva? 

S-a oprit la un pas de mine și mi-a aruncat o 
privire dură. A scrâşnit din dinţi și deja ştiam ce era 
în capul lui și cum avea să-și găsească sfârșitul acea 
persoană. 

— Da, la asta mă gândeam și eu, am spus în locul 
lui. 

Am oftat şi m-am sprijinit cu fundul de biroul lui 
privindu-l fix în ochi. 

— Nu o vreau aproape de tine. 

Am început să râd şi am dezaprobat din cap. 

— Nu tu trebuie să faci alegerea asta. Știu că ești 
fratele meu mai mare și trebuie să ai grijă de mine, 
dar există o limită. Și Eva e una din aceste limite, am 
spus. 

A oftat și şi-a tras scaunul de lângă el, așezân- 
du-se pe braţul lui. 

— De ce? 


Volumul 3 Ritmul iubirii 


Mi-am pus mâinile în sân şi am ridicat ușor din 
umeri. 

— Nu pot să explic. Din prima clipă în care am 
văzut-o, am ştiut că o să fie prietena mea. Și faptul că 
ţi-a închis gura a făcut-o eroina mea. 

Blondul a zâmbit și și-a pus mâinile pe genunchi. 

— M-a luat prin surprindere, a mormăit ofticat. 

— Şi ţi-a plăcut, am spus simplu. 

Şi-a întors privirea, evitând să îmi răspundă. 
Dar ştiam foarte bine care era răspunsul lui. 

— S-a culcat cu mine și are un iubit, Em. Cum 
crezi că ar trebui să mă comport când știu asta? 

— De ce îţi pasă? 

M-a privit surprins și m-a făcut să zâmbesc. În 
interiorul lui, se dădea o adevărată bătălie și cred 
că era pentru prima oară cuprins de sentimentul de 
gelozie. 

— Tu doar te culci cu femeile și apoi le scoţi 
din viața ta, fără să te uiţi înapoi. De ce continui să o 
urmărești pe Eva, dacă ai vrut doar să te culci cu ea? 

A strâmbat din nas, la fel ca tata, ceea ce însemna 
că începusem să descopăr adevărul și să îl pun într-o 
situaţie enervantă pentru el. 

— Ethan, simţi ceva pentru ea? 

A început să râdă și şi-a încrucișat mâinile la 
piept. Râsul lui era cam forţat și el face asta doar 
când încearcă să mă păcălească. Dar încă nu a învăţat 
că îl cunosc mai bine ca oricine. 

— Ţi-ai pierdut complet minţile, a încercat să se 
apere. 

Am zâmbit și m-am sprijinit într-un picior ca să 
alunec pe lângă masa de care mă sprijineam. 

— Cred că tata o s-o placă foarte mult. Mama a 
cunoscut-o deja și nu a avut decât cuvinte de laudă. 

— Ai de gând să... 

Am zâmbit cu gura până la urechi și am aprobat 
din cap. 

— Da, o s-o aduc la cina de săptămâna viitoare. 

A înjurat și s-a ridicat în picioare. 

— Am crezut că o să plece. 

S-a apropiat de fereastra lui și m-am întors, 
începând să mă joc cu agrafele de pe biroul lui. 

— Pentru că ai umilit-o în faţa întregului am- 
fiteatru sau pentru că ai mituit-o pe Hillbrock să te 
ajute? 

A oftat și şi-a pus mâinile pe geam. 

— Em, nu încerca să îmi programezi viața. Nu 
o să fiu cu ea doar pentru că e prietena ta și te com- 
porți ca o mamă. 

Am chicotit, iar el s-a întors cu fața la mine. 

— Dar nu vreau să fie cu tine. 

Şi-a ridicat ambele sprâncene și m-a privit 
surprins. 

— E mai mult decât evident că nu vrei decât să 
te distrezi şi nu cauţi o relație adevărată. Şi nu vreau 
să te las să te joci cu ea doar pentru că poți. 

— Și atunci de ce încerci să o apropii de mine? 

Am aruncat agrafa din mână și l-am privit în 
ochi. 

— Pentru că ai rănit-o mai tare decât a făcut-o 
altcineva şi vreau să te revanșezi. Vreau ca ea să 
locuiască cu tine, i-am aruncat bomba. 


Volumul 3 Ritmul iubirii 


A căscat gura surprins, dar nu a fost în stare să 
scoată niciun cuvânt. Expresia lui şocată m-a făcut 
să zâmbesc. Mi-am pus mâinile pe suprafața dură și 
am suspinat. 

— În niciun caz! 

Aşteptam asta. Acum era momentul să îmi pun 
planul în acţiune. 

— Nu prea ai încotro. 

A râs şi s-a așezat pe scaunul său de director. 

— Şi de ce ar trebui să fac ce spui tu? 

— Pentru că nu ești singurul cu relaţii în univer- 
sitatea noastră. Dacă mă duc la decan și îi spun că ai 
abuzat de funcţia ta, ce crezi că o să spună? am spus 
cu zâmbetul pe buze. Domnul Penn o să fie atât de 
dezamăgit, încât nu o să-ți mai conducă doctoratul, 
am spus ameninţător. 

A mârâit și să mă privea cu furie. 

— Şi ei o să mă creadă pentru că o am pe Eva 
şi studenții mereu vor avea câștig de cauza în defa- 
voarea profesorilor. Mai ales a ta, cu toate zvonurile 
care circulă prin campus. Și îi am și pe colegii Evei, 
care pot să confirme faptul că ai umilit-o și ai deter- 
minat-o să plece. 

Părea din ce în ce mai iritat și sufletul meu jubila. 

— Şi să nu uităm că o am pe Victoria de partea 
mea, iar ea întotdeauna alege fetele și nu băieții. Și 
ar trebui să fii convins de asta, pentru că a ales-o pe 
Savannah în defavoarea lui Jaxon. 

— Eşti o mică afurisită! a mârâit. 

Amridicatdin umeri și am continuat să zâmbesc. 

— Sunt jumătate Ashford, jumătate Wright, 
aşa că pot să te cred. Ce o să fie, frățioare? Accepţi 

condiţiile mele sau cariera și reputaţia ta se duc pe 
apa sâmbetei? 

A gemut și și-a trecut mâinile pe chip, acceptân- 
du-și înfrângerea. 

— O s-o aduc diseară, am spus încercând să nu 
par prea entuziasmată. Încearcă să îţi strângi din 
prezervative, am spus satisfăcută. 

Mi-am imprimat în memorie imaginea lui de 
învins și am ieșit din birou zâmbind ca o idioată în 
timp ce mă îndreptam spre lift. 

Amanda era plecată și nu am putut să îmi iau 
rămas bun de la ea. 

Am apăsat butonul și am așteptat să se deschidă 
ușile. M-am uitat în jurul meu și nu erau decât câțiva 
angajați care nici măcar nu mă băgau în seamă. 

Am intrat în lift şi am apăsat butonul pentru 
subsol, lipindu-mă de peretele rece al ascensorului. 
În timp ce uşile se închideau, o mână le-a făcut să se 
deschidă din nou. 

Christian a intrat brusc în lift. Ușile de metal 
s-au închis în spatele lui și niciunul dintre noi nu a 
scos un cuvânt. Când ascensorul s-a pus în mișcare, 
şi-a întins braţul spre panoul de comandă și a oprit 
liftul. 

Am înghiţit în sec și mi-am trecut limba peste 
buza de jos. 

— Christian, ce vrei să... 

S-a repezit asupra mea și m-a sărutat, împingân- 
du-mă mai tare în peretele din spatele meu. Mi-am 
pus mâinile în părul lui și am început să ne sărutăm 
frenetic. 


Eva 


— Nici nu mă gândesc! 

Emily nu contenea să îmi pună hainele în valiză, 
iar eu să le scot. 

— O să şteargă pe jos cu mine, Em. E de rău că 
e profesorul meu, nu am de gând să stau în aceeași 
casă cu el și să îl las să mă trateze ca pe un gunoi. 

S-a întors cu fața la mine și și-a pus o mână în 
şold. 

— Nu spuneai tu că ai de gând să îl faci să 
plătească? 

Mi-am deschis gura să o contrazic, dar am în- 
chis-o imediat înapoi pentru că nu aveam ce să spun. 

— Crezi că e o idee bună? 

Blondina m-a privit direct în ochi și a stat câteva 
clipe să se gândească ce să spună. 

— Nu sunt sigură, dar e singura opțiune pe care 
o avem. Nu putem să te aducem înapoi aici din cauza 
lui Hillbrock și nu poți să îl suni pe tatăl tău pentru 
că asta ar însemna să pleci. 

Da, tata probabil abia așteaptă să o dau în bară 
și să mă întorc acasă. Nu îi place deloc ideea că sunt 
aici şi la facultatea asta, mai ales că risc atât de multe 
în locul ăsta. 

— Ai spus că vrei să fii cu el atâta timp cât are 
nevoie de tine. 

Am pufnit în râs și m-am așezat pe pat. 

— E clar că nu are nevoie de mine, am spus. 

— Ştiu. Dar noi o să îl facem să aibă nevoie de 
tine. 

M-am uitat câteva clipe la prietena mea și apoi 
am început să râd cu putere. Ăsta e cel mai nebunesc 
plan pe care l-am auzit vreodată și am impresia că o 
să îmi iau multe şuturi în fund din cauza asta. 

— Mai ai ceva de împachetat? 

A adunat toate lucrurile mele și le-a înghesuit 
în valize. Mă străduiam să nu râd de atitudinea ei 
hotărâtă și am dezaprobat din cap. 

— Atunci hai să mergem. 

Am oftat cu putere și mi-am lovit palmele de 
coapse, ridicându-mă în picioare. Mi-am luat sacoul 
pe mine și am luat o valiză în mână, îndreptându-mă 
spre ușă. 

Când m-am uitat în urma mea, aveam senzaţia 
că sunt oarecum dezamăgită de mine. Jumătatea 
mea de camera era complet goală și părea atât de 
tristă. 

Am crezut că dacă o să fiu departe de casă, o 
să fie totul diferit. Că nu o să mai fac prostii și o să 
reușesc să îmi țin capul pe umeri. Dar uite cum sunt 
dată afară din cămin, din prima zi de facultate, pen- 
tru că m-am culcat cu unul din profesorii mei. 

Em m-a lăsat să ies prima din cameră și a închis 
ușa în urma ei. Holul era plin de viață și în momentul 
în care am trecut pe lângă ceilalți studenți cu valizele 
în mână, toți ochii erau pe noi. 

— Doar nu îi băga în seamă. Hillbrock e cu gura 
mare, dar nu a spus nimănui de ce pleci. Pot să te 
asigur de asta. 


Volumul 3 Ritmul iubirii 


Am oftat și am început să cobor scările, ridicând 
valiza la piept. Când am ajuns în curtea căminului, 
am văzut-o pe Sophia alergând spre noi. 

— Pleci? 

Am zâmbit cu tristețe și i-am povestit întregul 
scandal cu Hillbrock și înțelegerea pe care Em a 
făcut-o cu fratele ei. 

Am pus valiza în portbagajul mașinii prietenei 
mele și m-am urcat pe locul din dreapta. Soph s-a 
pus în spate în mijloc, iar Em s-a urcat la volan. 

— De ce e un idiot atât de mare? a spus îmbuf- 
nată. Ne-a dat complet planurile peste cap. 

Blondina a aprobat-o printr-un mormăit și a 
pus mașina în mișcare. 

— Dar, lăsând la o parte retardatul familiei 
Wright, ce ar fi să ne spui ce s-a întâmplat între tine 
şi fratele meu mai mare? 

Obrajii lui Em s-au înroșit într-o secundă și am 
zâmbit, privind-o. Era concentrată la trafic și nu prea 
ne băga în seamă. 

— Da, Em, cât de tare te-a încins Christian? am 
spus lovind-o în umăr. 

Şi-a strâns mâinile în jurul volanului, continu- 
ând să nu spună nimic. Sophia a început să râdă și 
m-a lovit ușor pe umăr, aplecându-se spre noi. 

— Eu cred că i-a dat neuronii peste cap și acum 
e prea retardată să ne povestească. 

Am început să râdem amândouă, iar prietena 
noastră ne-a arătat degetul mijlociu. Mi-am lipit 
spatele de scaun, sprijinindu-mi capul de tetieră. 

— Hai, Em. Murim după detalii și nu vrei să 
murim, nu? 

A scos un oftat adânc și a oprit la un semafor, 
lipindu-și fruntea de volan. 

— Doar ne-am sărutat. 

Soph a zâmbit şi nu părea prea mulțumită de 
răspuns. 

— Sigur doar atât? În parcare părea să fie o 
scenă foarte fierbinte și... 

— Da, păi momentan, fratele meu idiot nu mă 
lasă să îmi trăiesc viaţa cu fratele tău idiot. 

S-a întors cu faţa la ea și părea supărată. 

— Ai putea să mă ajuţi și să îl convingi pe Ethan 
să nu mai fie așa măgar. 

Roșcata a oftat și a ridicat ușor din umeri. 

— Ce pot să fac? 

Sunetele de claxon din spate au făcut-o pe Em să 
înjure şi să pornească din nou mașina. 

— Uneori are mai multă încredere în tine decât 
în mine, Soph. Vorbeşte cu el și spune-i cât de ridicol 
e. Îţi faci licența cu el şi cu Penn. 

Când am auzit numele profesorului mi s-a făcut 
greață. Mi-am dus mâna la gură din instinct și am 
încetat să mai fiu atentă la discuţie. 

— Eva! 

Am tresărit când mi-am auzit numele și m-am 
uitat pe geam. Mașina s-a oprit într-o parcare ilumi- 
nată și înconjurată de mai multe mașini. 

— Am ajuns. 

Fetele au coborât din mașină înaintea mea, în 
timp ce eu încercam să mă adun. Am tras aer adânc 
în piept și am pus mâna pe deschizătoarea portierei. 

E timpul să iau taurul de coarne. 

Am deschis portiera și m-am dat jos din maşină. 
Am auzit portbagajul închizându-se și mi-am simțit 
inima tresărind. 

— Haide! 

M-am îndreptat spre liftul metalic împreună cu 
prietenele mele și, după ce am intrat, Em a apăsat 
pentru ultimul etaj. 

Evident că are ultimul etaj şi probabil cel mai 
mare apartament. La ce altceva te puteai aștepta de 
la un bogătan și un nemernic sexi și tulburător. 

— Crezi că Ethan e acasă? a deschis Soph gura. 

— Probabil. Sigur i-o trage vreuneia, a mormăit 
Em cu nasul în telefon. 

Conversaţia asta devenea din ce în ce mai inco- 
modă. Mi-am scos telefonul și am intrat pe site-urile 
de socializare, încercând să le ignor pe cele două. 

Am auzit sunetul ascensorului, dar nu mi-am 
ridicat ochii din telefon când am pășit pe coridor. 

— Nu înţeleg, de ce mai are un coridor și o ușă 
de intrare dacă e singurul apartament de la etajul 
ăsta? 

Întrebarea Sophiei m-a făcut să zâmbesc şi am 
auzit-o pe blondină oftând. 

— Pentru că arhitectul a fost un cretin fără pic 
de imaginaţie. De ce trebuie să pui aceeași întrebare 
dacă primeşti acelaşi răspuns? 

Roșcata a început să râdă și m-am lovit de ea 
când s-a oprit. 

— Pentru că îmi place când iese scorpia arhi- 
tectă din tine. 

Em a descuiat ușa şi am intrat în somptuosul 
apartament al lui Ethan Wright. 

În mod normal, ar trebui să îţi taie respirația 
marmura închisă, culorile perfect asortate cu ea și 
spațiosul living pe care îl vezi prima oară. 

Fetele mă priveau cu atenţie și așteptau reacția 
mea. M-am uitat la scările din apropierea ușii, con- 
tinuând cu tavanul și candelabrul uriaș agăţat de el, 
oprindu-mi privirea la holul spațios de lângă living. 

Când m-am uitat la prietenele mele, ele zâm- 
beau cu gura până la urechi și s-au sprijinit una de 
cealaltă. 

— Cred că eşti prima femeie care vine aici și nu 
e impresionată de locul ăsta. 

Mi-am blocat telefonul și am ridicat uşor din 
umeri. 

— Sunt bogată și nu sunt ahtiată după bani. Sunt 
obişnuită cu mausoleurile. 

Cele două s-au privit și s-au lovit cu coatele. 

— i-am spus că ea e aleasa. 

Am început să râd și mi-am pus telefonul în 
buzunar, pășind în încăpere. 

— Bine, hai să îţi prezentăm locul. 

Em a venit în faţa mea și a zâmbit. Și-a ridicat 
ambele mâini, să îmi prezinte livingul. 

— Sufrageria, după cum vezi. Sub scări e un hol 
care duce la bucătărie și o s-o vezi mai târziu. Holul 
ăla mic dă spre... 

— De ce am senzaţia că vrei să pleci cât mai 
repede? 

S-a oprit din vorbit și m-a privit inocentă. 

— Pentru că încă sunt supărată pe el şi nu vreau 
să îl văd. Și o să vină foarte curând. 

— Eu duc bagajele sus. 

Sophia a luat ambele valize în mâini și a urcat 
scările. 

— Aşa, să continuăm. După cum spuneam, holul 
duce la biroul lui Ethan și o baie. Sus sunt cele trei 
dormitoare, o baie, sala de fitness, grota bărbaților 
şi piscina. 

Mi-am ridicat mâna și am oprit-o pentru câteva 
clipe. 

— Sala de fitness? 

— E mai obsedat decât o femeie după sală, a 
spus dându-și ochii peste cap. Cel puţin de cinci ori 
pe săptămână. 

Am auzit-o pe Sophia coborând scările, dar nu 
m-am uitat la ea. Apartamentul ăsta mă copleșea cu 
totul, chiar dacă nu crezusem că va fi așa. 

— Grota bărbaţilor? 

Roșcata a chicotit și s-a pus în fața mea, lângă 
prietena ei din copilărie. 

— În fiecare an, au o zi dedicată doar lor, când se 
închid în camera aia și joacă şi beau. 

Mă simțeam ca și cum mi s-ar fi făcut o glumă 
proastă. 

— Cât de mare e camera aia? 

Cele două au stat pe gânduri câteva clipe, apoi 
au ridicat din umeri 

— Păi erau două dormitoare, dar mama a avut 
grijă să iasă ceva frumos. 

Mi-am pus mâna pe frunte și am dezaprobat din 
cap. 

— Şi piscină? 

— E primul născut și și-a ales apartamentul cu 
piscină, a mormăit îmbufnată blondina mea. 

— Și pentru că ea nu poate să înoate și Braden a 
crezut că o să înece. 

Soph arăta spre blondină, iar ea afișa cel mai 
nevinovat zâmbet din lume. 

— Bine, acum e timpul să plecăm. Ți-am lăsat 
ușa deschisă ca să știi care ea ta. 

— Asta e cheia ta, a spus Em lăsând obiectul să 
cadă în palma mea. Te iubim și te rog să fii cea calmă 
și cu capul pe umeri. 

M-au luat amândouă în braţe și m-au pupat pe 
obraji. Le-am făcut cu mâna și apoi m-au lăsat sin- 
gură și complet bulversată. 

Cred că o să încep cu etajul și cu camera lui 
Ethan. Am urcat scările câte două și am ajuns în 
holul imens de la etaj. În capul lui puteam să văd ușa 
glisantă transparentă și piscina imensă. Tipul ăsta 
chiar a fost răsfățat. 

Camera mea era exact lângă piscină și probabil 
aveam o vedere de milioane. Dar o să o văd mai 
târziu. Faptul că Ethan e organizat și are pe fiecare 
ușă câte o inițială mă ajută enorm. Pe prima era lipit 
un D1, probabil primul dormitor liber. Am mers 
mai departe și am dat de ușa B, urmată de un semn 
indicând o siluetă de bărbați pe cea de-a doua ușă. 
Cu siguranță acolo era grota lor specială. 

Iniţiala S era pe ușa de lângă camera mea și era 
absolut perfect. Sunt înnebunită după sală și e exact 
lângă mine. Dormitorul lui e față în faţă cu al meu. 

Serios, Soph, serios? 

Am deschis ușor ușa, fără să stau să mă gândesc 
de mai multe ori, și am intrat înăuntru. 

Culorile de alb și bej predomină și patul dublu 
imens era elementul central al încăperii. Pe fiecare 
perete atârnă câte un tablou de-al lui Liv, mai puţin 
pe cel din sticlă. 

Uşa de la baia lui era deschisă și mi-au atras 
atenţia tonurile de negru și alb. 

M-am apropiat de dressingul din fața patului și 
am aprins lumina. Pe o parte erau aranjate cămășile 
și sacourile, iar pe cealaltă parte, haine de oameni 
normali. 

Omul ăsta are mai multe perechi de pantofi ca o 
femeie și mult prea multe cravate. De ce le are dacă 
nu le poartă? 

M-am oprit pe partea cu hainele normale și am 
dat un pulover jos de pe umeraș. M-am uitat cu aten- 
ție la el şi era identic cu cel din club. L-am strâns la 
piept și am simțit parfumul puternic invadându-mi 
nările. 

Mi-am închis ochii și am retrăit acele momente 
din brațele lui. Când era condus doar de pasiune și 
era doar al meu. E atât de greu de crezut că poate să 
fie o persoană complet diferită când face dragoste. 

Mi-aș dori să fie mereu lângă mine. 

— Ce dracu cauţi aici? 

Am tresărit și m-am întors automat spre dor- 
mitor. Ethan mă privea rece, dar calm și arăta ca un 


înger care tocmai vrea să comită un păcat. 

Am înghițit în sec și am continuat să Îl privesc în 
ochi, în timp ce îi strângeam puloverul la piept. 

Şi-a scos cravata foarte încet, fără să își ia ochii 
din ai mei. 

— Te mai întreb o dată, Eva. Ce cauţi în camera 
mea? 

Mi-am strâns degetele în jurul materialului 
moale și am tras aer adânc în piept. Nu eram în stare 
să îi răspund și nici măcar nu ştiam ce să îi spun. 

Că m-a împins curiozitatea sau prostia în ca- 
mera lui. Sau că îmi doresc să devină și camera mea? 

S-a apropiat de mine ca un leu de pradă. Ar 
trebui să mă dau mai în spate sau să fug de el, dar 
picioarele îmi erau paralizate. 

— Ai nevoie de un suvenir? 

Zâmbetul arogant s-a arcuit pe buzele sale și mă 
privea în ochi cu o urmă de batjocură. 

Dacă am sperat că o să cedeze și o să i se facă 
milă de mine, măcar puţin, m-am înșelat amarnic. 

— Ştii, acum că o să stai aici, cred că o să putem 
să ne jucăm mai mult, a spus atingându-mi umărul. 

E un ticălos nenorocit și înfumurat care nu ar 
merita să fie iubit. Dar eu mă îndrăgostesc din ce în 
ce mai mult de el și îmi vine să mă pocnesc singură 


pentru treaba asta. 

Am zâmbit uşor şi i-am împins puloverul în 
piept, forțându-l să îl prindă în mâinile sale. 

— Mă abţin. 

M-am uitat în ochii lui și am crezut că îi atinse- 
sem puțin orgoliul, dar nu părea deloc așa. Dacă vrea 
să jucăm dur, atunci o să jucăm dur. 

Am trecut pe lângă el și m-am oprit în pragul 
dressingului, privindu-l peste umăr. 

— Oricum, nu a fost cine știe ce. Jayson e bătrân, 
dar se mișcă mai bine decât tine, am spus cu intenţia 
să îl rănesc. 

Şi-a îndreptat umerii și am știut imediat că îi 
atinsesem punctul sensibil. Am plecat din camera 
lui, înainte să poată riposta, și m-am închis în camera 
mea. 

M-am lipit de ușă și am început să zâmbesc ca o 
proastă. Măcar pentru câteva secunde am putut să 
îi închid gura și să îl fac să se simtă ca un ratat. Pun 
pariu că nimeni nu i-a mai făcut asta vreodată. 

M-am apropiat de fereastră și am văzut între- 
gul oraș așternut la picioarele mele. Empire State 
Bulding părea atât de aproape, iar Central Park, atât 
de departe. 

M-am așezat pe pervaz şi am suspinat adânc. 
Nici măcar nu știu cât de mult timp o să pot men- 
ține șarada asta. Mai devreme sau mai târziu, o să îl 
cunoască pe Jay și o să își dea seama că l-am păcălit. 

Soneria scurtă a telefonului m-a trezit la reali- 
tate și l-am scos din buzunarul blugilor. 

Soph: Ţi-a tras-o? 

Am început să râd și am dezaprobat din cap. 

Nu, dar mi-a propus să continuăm de unde am 
rămas. 

Mi-am înconjurat genunchii cu brațele și am 
privit apusul soarelui. Priveliștea era fascinantă. 

Soneria telefonului a răsunat din nou în liniștea 
dormitorului. 

Soph: Poţi să filmezi? Nu l-am văzut niciodată în 
acțiune și am auzit multe. 


Fii serioasă, obsedato! 

Trebuie să vorbesc cu Em și să îi găsim un par- 
tener fetei ăsteia. Altfel, o să-și bage nasul unde nu 
trebuie și o să ne scoată din minți. 


kkk 


— Majestatea s-a îndurat să coboare. Cum de 
m-ai onorat cu prezența? 

Mi-am dat ochii peste cap și am coborât scările, 
încercând să ignor comentariul său răutăcios. Ethan 
şi-a lăsat ziarul pe măsuța de sticlă și s-a ridicat în 
picioare. 

— Cred că avem de discutat. 

— Putem să o facem după ce mănânc? Îmi e 
foame, am spus trecând pe lângă el. 

A zâmbit și m-a urmărit până în bucătărie, fiind 
mai mult decât pregătit să avem conversaţia pe care 
şi-o propusese. 

— Am putea să o facem și înainte și după, a spus 
provocator. 

Normal că se gândeşte la sex. De acum înainte 
o să îmi facă tot felul de avansuri perverse și nu o să 
se abțină să mă bage din nou în patului lui. Mai ales 
că are impresia că sunt o târfă care își înșală iubitul. 

M-am dus direct la frigider, fără să fiu impresi- 
onată de măreţia bucătăriei. Doi pereţi complet aco- 
periți de sticlă, o insulă imensă și neagră amplasată 
în mijlocul încăperii, înconjurată de câteva scaune. 
Mobilierul se potrivea cu stilul sumbru al profesoru- 
lui Wright. 

— Eşti sigură că vrei mâncare? 

Mi-am băgat capul în frigider și m-am aplecat 
suficient, cât să îi ofer o imagine perfectă a feselor 
mele. Dacă asta nu îi provoacă o erecție, înseamnă că 
ar trebui să nu mai încerc să flirtez. 

Am pus mâna pe caşcaval, şuncă și niște roșii, 
apoi am închis ușa frigiderului cu şoldul. Ethan se 
lungise deasupra insulei din bucătărie și îmi urmă- 
rea fiecare mișcare. 

— Trebuie să stabilim niște reguli. 

Am aprobat din cap în timp ce căutam pâinea 
prin toate dulapurile. Simțeam privirea blondului 
asupra mea, amuzându-se pe seama faptului că des- 
chideam și închideam fiecare dulap. 

— E aici, a spus abținându-se să râdă. 

M-am întors şi am văzut suportul de lemn de 
lângă el. A glisat ușa de lemn și a scos la iveală ceea 
ce căutam. 

— În primul rând, nu ai voie să aduci bărbaţi în 
casă. 

Mi-am ridicat o sprânceană și m-am uitat la el, 
în timp ce îmi tăiam două felii de pâine. 

— Şi presupun că tu ai voie să aduci femei aici, 
am spus lovind aerul cu cuțitul. 

A ridicat ușor din umeri și a continuat să mă 
privească. 

— Casa mea, regulile mele. Nu îţi convine, poți 
să pleci, a spus arătându-mi ușa. 

Mi-am strâns degetele în jurul cuţitului și am 
tras ușor aer în piept. Tipul ăsta ar merita să i-l înfig 
în capul lui preţios. Știe foarte bine că am nevoie de 
el și de casa lui și face comentarii stupide doar ca să 
mă enerveze. 

— Poţi să foloseşti sala de gimnastică și piscina 
cât vrei, atâta timp cât mențţii curăţenia și ordinea. 

Mi-am dat ochii peste cap și am așezat câteva 
felii de şuncă pe pâine. 

— Nu ai voie în camera mea. 

Am pufnit în râs și am început să tai cașcavalul, 
fără să mă uit la blond. 

— Îţi e frică să nu pun bombe? 

A oftat și a luat felia de cașcaval pe care tocmai o 
pregătisem meticulos și a început să o ronţăie. 

— Pur și simplu nu vreau să intri acolo. Nici eu 
nu o să intru în camera ta. 

Mi-am pus felia de cașcaval pe sandviș înainte 
să aibă șansa să o fure şi pe asta. 

— Şi nu poți să spui nimănui că stai cu mine. Mai 
ales colegilor de la facultate. 

M-am oprit și l-am privit cu atenţie. Am început 
să râd şi m-am sprijinit cu şoldul de insulă. 

— Nu zău, Sherlock. Chiar crezi că m-aș lăuda cu 
faptul că locuiesc cu profesorul meu de istorie? 

A ridicat din umeri și mi-a zâmbit. 

— Sigur ai motive să te lauzi. 

Am oftat adânc și am lăsat cuțitul jos. 

— Bine, hai să stabilim ceva. Faptul că ne-am 
culcat împreună, nu înseamnă că mor după tine. 
A fost doar o rătăcire de moment și nu o să se mai 
întâmple, am mințit. 

— De asta ai fost dată afară din cămin? 

Am deschis gura, dar am închis-o imediat înapoi 
când mi-am dat seama că nu am ce să spun. 

Naiba să îl ia de dobitoc înfumurat! 

Liniştea mea l-a făcut să zâmbească și s-a ridicat 
de pe scaun. A venit lângă mine și m-a făcut să îmi 
dau capul pe spate pentru a îl putea privi. 

— Dacă nu vrei să te ating, de ce te îmbraci pro- 
vocator și îți fâțâi fundul în fața mea? a spus făcând 
semn spre pantalonii mei scurți și maieul simplu. 

Am înghiţit în sec și m-am dat un pas în spate, 
iar el a făcut un pas spre mine. 

— E mai mult decât evident că vrei să ţi-o trag 
din nou, scumpo. 

M-am oprit într-un dulap și nu am mai avut unde 
să fug de el. S-a oprit în fața mea și și-a pus mâinile 
de-o parte și de alta a corpului meu, prinzându-mă 
în capcană. S-a aplecat deasupra mea și puteam să îi 
simt respiraţia pe chip. 

— Încă mai crezi că a fost o rătăcire de moment? 

Nu am crezut niciodată asta. Dar nu o să îţi dau 
satisfacția asta ţie. Nu când faci orice ca să mă mani- 
pulezi și te joci cu mine, aș fi vrut să îi spun. 

— O să îţi accept regulile pentru că sunt forțată. 
Nu pot să o dau în bară, Ethan, chiar dacă asta în- 
seamnă că trebuie să te suport pe tine. 

M-am uitat în ochii lui și m-am simţit mai vulne- 
rabilă ca niciodată. Una din mâinile lui mi-a mângâiat 
obrazul drept și am simţit furnicături până în vârful 
picioarelor. Mi-a dat o șuviţă de păr după ureche și 
şi-a apropiat buzele de ale mele. 

— Ştiu că am fost dur cu tine, dar asta e o nimica 
toată față de ce o să urmeze. 

A zâmbit şi mi-a aruncat o ultimă privire aro- 
gantă, înainte să se îndepărteze de mine. A luat 
sandvișul, pe care nu apucasem să îl termin, și a 
părăsit bucătăria. 

Am tras aer adânc în piept și mi-am trecut mâi- 
nile prin păr. 

Am fost atât de aproape să îi spun totul. Atât de 
aproape să îi spun despre perioada întunecată din 
viața mea și să obțină o nouă armă împotriva mea. 

Cât de idioată pot fi? 

Planul lui Em e complet nebun. Oricât de mult 
m-ar plăcea Braden și Liv, asta nu înseamnă că o să 
îl câștig pe Ethan. 

Sper doar să am suficienți ași în mânecă să 
rezist. Ethan e dur și arogant și trebuie tot timpul 
să aibă dreptate. Cum pot să îi fac față unui astfel de 
bărbat? 

— Cum ai reușit să supraviețuiești cursului cu 
demonul ăla? 

Am oftat exasperată și m-am trântit pe scaunul 
din fața Evei, punându-mi geanta peste a ei. 

Jessie i-a pus în față cafeaua zâmbind și am pu- 
tut să simt mirosul băuturii mele preferate. 

— Uite aici, drăguță. Ray a spus să îţi punem 
extra ciocolată, ca de obicei. 

Am zâmbit fericită și mă simțeam ca un copil 
care a primit jucăria preferată. 

— Omul ăla mă răsfaţă atât de mult. E aici? 

Fata a dezaprobat din cap și a strâns tava la 
piept. 

— A plecat să îi ia pe gemeni de la grădiniță 
pentru că Jess are o ședință. 

Îmi e dor de gemenii Evans. Nu i-am mai văzut 
de o grămadă de vreme și probabil acum sunt cei 
mai adorabili copii din lume. 

Jessie ne-a zâmbit, apoi a dispărut, lăsându-mă 
singură cu prietena mea. 

— Nu am crezut niciodată că fratele meu poate 
să fie un ticălos cu morcov în fund. 

Bruneta a început să râdă în timp ce își punea 
zahăr în cafea. 

— Adică serios, ne-a luat din prima cu „Bun 
venit în iad”? Unde naiba suntem? În secolul al 
optsprezecelea? 

Prietena mea a ridicat ușor din umeri și a sorbit 
din cana aburindă. Eu în schimb, am răsuflat adânc 
şi am luat o gură de cafea, savurând gustul dulce 
amărui al băuturii mele preferate. 

— Și acum o să pățesc ce a pățit Sophia anul tre- 
cut. Toată lumea o să creadă că o să am numai note 
de zece și o să trec la materia asta doar pentru că e 
fratele meu stupid. 

Mi-am scos telefonul din buzunarul pantaloni- 
lor și l-am lăsat pe masă. 

— Şi de fapt ticălosul o să mă înnebunească cu 
cele mai tâmpite detalii și o să am cele mai mici note. 

— Măcar nu o să fiu singura, a spus cu un oftat. 

Am tras aer în piept şi m-am sprijinit de spăta- 
rul scaunului. Mi-am pus un picior peste celălalt și 
m-am uitat cu atenţie la prietena mea, neobișnuit de 
liniştită și tăcută. 

— Eva? Ce se întâmplă cu tine? 

A oftat și a lăsat cana pe masă, începând să o 
învârtă în ambele mâini. 

— Habar nu am, a spus cu tristețe. Aseară, Ethan 
mi-a spus toate regulile pe care trebuie să le urmez 
și tot ce îmi doream era să își pună mâinile pe mine 
şi să nu mai fie un dobitoc. 

— Cam greu, am bombănit. 

Și-a dat o șuviță după ureche și a zâmbit. 

— Problema e, Em, că nu pot să mă comport ca 
o târfă, chiar dacă el crede asta. Dacă chiar vreau să 
îl cuceresc, trebuie să încercaltă abordare. 

Am început să îmi lovesc degetele de masă, 
încercând să găsesc ceva de care să mă agăţ în cazul 
lor. Știu că planul ei e unul stupid, mai ales că Ethan 

e de neînțeles în anumite circumstanţe. Și se pare 
că în cazul Evei, e foarte confuz și acționează după 
impulsuri. 

— Cred că acum cea mai mare problemă e 
Jayson. Ethan crede că e iubitul tău și că tu de fapt îl 
înșeli. Şi asta îi încalcă orice urmă de morală. 

A pufnit în râs şi m-a privit. 

— Adică el e cel mai bun pentru că se culcă cu 
toate femeile și le uită numele imediat ce iese pe ușă, 
iar eu sunt cea ușuratică? 

— Doar le-o trage, nu e implicat într-o relație cu 
ele, am spus încercând să îi iau apărarea. 

A deschis gura să spună ceva, dar zâmbetul și 
sprânceana mea ridicată au oprit-o. S-a îmbufnat și 
a mai luat o gură de cafea, mormăind ceva. 

Mi-am pus coatele pe masă și telefonul meu a 
vibrat întrerupându-mi orice gând. Inima mea a tre- 
sărit instant când am văzut mesajul de la Christian, 
dar acum aveam alte planuri. 

— Trebuie să îl scoatem pe Jayson din peisaj, am 
spus încercând să nu mă uit la telefon. Atâta timp cât 
menții minciuna și atitudinea de doi bani a lui Ethan 
o să fie prezentă. 

A dezaprobat ușor din cap și a zâmbit. 

— Și crezi că dacă mă duc la el și îi spun că 
Jayson e fratele meu, o să mă creadă? 

Nu, am recunoscut în sinea mea. E prea idiot şi 
plin de el ca să vadă cu adevărat ce se întâmplă în 
fața lui. Trebuie să găsim o cale să afle adevărul și să 
fie convins de asta. 

— Trebuie să îl aducem pe Jayson aici, am 
trântit-o. 

Eva m-a privit cu gura căscată și mai avea puțin 
şi își vărsa cafeaua pe podea. 

— Ai înnebunit? Nu pot să fac asta, a spus ca- 
tegoric. Dacă Jayson află că am fost dată afară de la 
cămin, o să îi spună tatei. Și dacă tata află, o să îmi 
retragă dosarul de la facultate și o să mă închidă în 
compania lui insuportabilă. 

Bine, deci varianta asta pică. 

— Are vreo iubită? 

A pufnit în râs și şi-a pus mâinile în sân. 

— E exact ca fratele tău, Em. Le fute și le uită. 

Şi varianta asta cade. În momentul ăsta am ne- 
voie de cea mai bună cale de atac. 

Un nou mesaj de la Christian m-a făcut să tresar 
şi câteva picături din cafeaua mea mi-au sărit pe 
mână, făcându-mă să înjur. 

În momentul ăsta, trebuie să mă concentrez pe 
altceva. O să am timp să fug de Christian și de frica 
lui. 

— Sophia. 

Eva a clipit surprinsă şi, când am început să 
zâmbesc ca o maniacă, probabil s-a speriat. 

— Sophia o să îl facă pe fratele tău să își țină 
gura, am spus agitându-mi arătătorul în aer. 

Bruneta a continuat să mă privească, de parcă 
aş fi fost de pe altă planetă, și nu m-am putut abţine 
să nu râd. 

— Sophia are nevoie de un bărbat, iar Jayson de 
o femeie, am spus încercând să o conving că nu sunt 
nebună. Amândoi sunt singuri, știm că s-ar potrivi 
foarte bine și împușcăm doi iepuri dintr-o lovitură. 

M-a privit cu atenție câteva secunde, apoi a 
început să râdă cu putere. Eu continuam să zâmbesc 
fericită că am avut câștig de cauză. Mi-am împreunat 
mâinile sub bărbie și am așteptat să treacă criza de 
râs a viitoarei mele cumnate. 

— La asta nu m-am gândit. Dar cea mai mare 
problemă o să fie cu Jayson. Nu e genul care să stea 
legat de o singură femeie. 

— Încă nu a cunoscut-o pe Sophia, am asigurat-o. 

M-a privit cu zâmbetul pe buze și s-a sprijinit 
cu spatele de scaunul ei. Telefonul meu a început să 
vibreze din nou şi de data asta Christian nu s-a mai 
limitat doar la câteva mesaje. 

Am zâmbit şi am respins apelul, lăsându-mi 
obrazul în palmă. Probabil în momentul ăsta scoate 
fum pe nări, dar nu mă deranjează partea asta. 

— Ce se întâmplă între tine și el? Ne-ai ţinut 
cam mult în suspans. 

Înainte să apuc să îi răspund, Sophia s-a trântit 
cu putere pe scaunul dintre mine și Eva și și-a lăsat 
fruntea pe masă. 

— Vă rog, omorâţi-mă acum! 

Am privit-o câteva secunde și am început să 
zâmbesc, iar bruneta mi-a urmat exemplul. l-am 
făcut semn lui Jessie spre nervoasa de lângă ea, iar 
ea a aprobat din cap. 

— Cum se poate să mă frece la melodie din 
prima săptămână? Toţi vor să le cumpărăm cărțile 
de 300 de pagini, să venim la cursuri, să fim atenți 
şi să mai fim și activi. Cum să fac toate astea? a spus 
trăgându-se de şuvițele groase. Ei chiar au impresia 
că pot să învăţ două mii de pagini tot anul ăsta? 

A oftat cu putere și s-a lăsat pe spate, aruncân- 
du-ne câte o privire de compătimire. Și-a strâns bra- 
tele în jurul umerilor și a făcut ochişorii de cățeluș. 

— Am nevoie de iubire. 

M-am uitat la Eva, iar ea la mine şi am început 
să ne înțelegem din priviri. Până la urmă sunt un 
Cupidon destul de bun. 

— În fine, a spus bosumflată, lăsându-și braţele 
în jos, cred că am întrerupt o mărturisire pe care o 
aşteptam de câteva zile încoace. 

Şi-au îndreptat amândouă privirile spre mine și 
mi-am simţit obrajii încălzindu-se. 

— Doar ne-am sărutat, am recunoscut. De două 
ori. Și am fi ajuns și mai departe dacă nu am fi fost în 
liftul companiei. 

Fetele m-au privit surprinse, apoi s-au uitat una 
la cealaltă şi și-au zâmbit într-un mod ciudat. 

— Și acum îi ignori apelurile și mesajele ca să îl 
faci să te dorească și mai mult? m-a tachinat Eva. 

Mi-am terminat cafeaua, evitând să le dau un 
răspuns. Nici măcar eu nu pot să fac ceva în privința 
asta. Situaţia cu Christian mă depăşeşte şi nu prea 
ştiu cum să îi fac față. 


kkk 


— De ce naiba nu Îmi răspunzi la telefon? 

Am oftat și am băgat cheia în broască, răsucind-o 
pentru a deschide ușa. 

Bărbatul a intrat după mine ca o furtună și a 
trântit-o, făcând geamurile să se clatine. 

O să fie o discuţie aprinsă şi deloc plăcută. 

Mi-am aruncat geanta pe patul Evei, pe care 
îl foloseam acum pe post de spaţiu de depozitare. 

M-am întors cu faţa la el și i-am văzut furtuna din 
ochi. 

— Pentru că eram la o cafea cu fetele și discuția 
despre Ethan mi-a acaparat toată atenţia. 

— Ai fi putut să îmi dai un nenorocit de mesaj și 
să îmi spui că nu poți vorbi, a țipat la mine. 

Da, aș fi putut să fac asta, dar am preferat să fac 
pe viteaza și să îl ignor. 

— Bine, acum ești aici şi putem să vorbim, ce 
naiba s-a întâmplat atât de grav? 

— Trebuie să ţi-o trag, a trântit-o fără niciun 
avertisment. 

Probabil dacă îmi dădea o palmă aș fi fost mai 
puțin uimită. M-am dat un pas în spate, din instinct, 
şi mi-am dus mâna dreaptă la piept, tremurând. 

— Nu pierzi deloc timpul, nu? am șoptit încă 
şocată. 

— Nu e ceea ce crezi. 

Am pufnit în râs și am continuat să îl privesc, 
încercând să nu izbucnesc în plâns. 

— Em, să nu crezi că... 

— leşi afară! 

Vocea mea tremura și mă uram pentru că mă 
pusesem într-o situaţie atât de penibilă. Nu voiam să 
par vulnerabilă în fața lui și să fiu încă una din acele 
femei care plânge după el. 

— Nu, a spus apropiindu-se de mine. 

— Vorbesc serios, Christian. leşi afară chiar 
acum! 

A făcut un pas în față, dar înainte să fac o miş- 
care, m-a prins de braţe şi m-a izbit de pieptul lui. 

Și-a înfipt degetele în pielea mea și am înghiţit în sec 
când i-am văzut furia din ochi. 

— Chiar crezi că vreau doar să mă culc cu tine? 

Mi-am trecut limba peste buza de jos și am în- 
cercat să zâmbesc. 

— Cred că a fost mai mult decât evident că doar 
asta vrei. 

— Cât de bine mă cunoști, Emily? a mârâit. 

Destul de bine încât să știu că o să mă rănești 
dacă te las mai aproape de mine, mi-am spus în gând. 

— Chiar crezi că eşti una din acele femei cu care 
o să mă culc și apoi o să le arunc? 

Îmi simţeam lacrimile pe punctul să izbucnească 
şi am gemut, lăsându-mi capul în jos. Nu pot să plâng 
în faţa lui. Nu pot. 

Mi-a încercuit talia cu un braț și mi-a ridicat 
bărbia cu mâna liberă. Am tras aer adânc în piept şi 
am simțit o lacrimă alunecând pe obraz. 

— Îmi e frică, am şoptit. 

Ochii lui s-au mai îmblânzit şi m-a lipit mai mult 
de el. 

— Nu trebuie să îţi fie frică de mine, iubito. Nu o 
să te rănesc niciodată. 

Vreau să îl cred. Vreau atât de mult să îl cred şi 
să mă las purtată de val. 

— Eşti mincinosul perfect, Christian Adams. Şi 
te iubesc pentru asta. 

I-am înconjurat gâtul cu ambele brațe și l-am să- 
rutat, făcând toate grijile şi fricile mele să dispară. În 
momentul ăsta, am nevoie de minciună. Am nevoie 
de el mai mult ca oricând. 

— Trebuie să plec. 

A dezaprobat frenetic din cap şi și-a ascuns fața 
în pieptul meu, făcându-mă să râd. Am strâns-o în 
braţe și am sărutat-o ușor pe creștet. 

— De data asta, nu te mai las să pleci. 

Am zâmbit și mi-am plimbat mâna pe spatele ei, 
simțind-o tremurând. 

— O să mă întorc mereu la tine, iubito. 

Şi-a dat capul pe spate și m-a privit cu zâmbetul 
pe buze și puțin neîncrezătoare. 

— Ştii că, dacă nu te ţii de promisiune, o să te 
jupoi de viu, nu? 

I-am acoperit un obraz cu mâna și am sărutat-o 
tandru pe buze, simțindu-i suspinul. 

— O să stai la coadă, am spus amuzat. 

A început să râdă și s-a așezat în fund, eliberân- 
du-mă din îmbrăţișarea ei caldă. M-am dat jos din 
patul ei, extrem de mic și de inconfortabil și mi-am 
întins corpul, trosnindu-mi toate oasele. 

— Cum reușești să dormi în chestia asta? 

A ridicat ușor din umeri și s-a dat jos din pat. 

— E ceva nou şi o adevărată aventură. 

I-am înconjurat talia cu un braţ și am lipit-o de 
mine. Nu a ezitat să își încolăcească brațele în jurul 
meu și să se arcuiască precum o pisică. 

— În curând, nu o să mai stai aici. 

M-a privit cu ochii ei mari și superbi, apoi a 
pufnit în râs. 

— Mai visează, Adams. 

Mi-am pus și celălalt braț pe trupul ei și mi-am 
apropiat chipul de al ei. 

— După ce îi spui lui Braden că ești a mea și 
scap viu din ghearele lui, o să te muţi cu mine. Și nu 
o să ai niciun cuvânt de spus. 

I-am acoperit gura cu un sărut, înainte să în- 
ceapă să protesteze. Blondina mai avea puțin și se 
topea în braţele mele și asta mă încânta mai mult 
decât orice. 

Mâinile ei s-au strecurat sub tricoul meu și s-au 
așezat pe piept. Căldura palmelor ei mi-a trezit toate 
simțurile și mă abțineam cu greu să nu o trântesc pe 
pat şi să o posed. 

Mi-am coborât mâinile pe fundul ei și am lipit-o 
de mine, afundându-mi degetele în fesele ei. 

Dar nu am apucat să mai facem mare lucru că 
telefonul meu a început să sune. Mi-am luat buzele 
de pe ale ei cu un oftat și l-am scos din buzunar. 

— Ce s-a întâmplat, Lloyd? 

— Trebuie să verificăm actele înainte ca tu și 
Ethan să plecați în Los Angeles. 

Mi-am dat capul pe spate și am suspinat adânc. 

— Bine, ajung imediat, am mormăit. 

Am încheiat conversaţia și am pus telefonul 
înapoi în buzunar. 

— Salvată de clopoțel. 

— Momentan, m-a tachinat. 

Am sărutat-o apăsat, apoi i-am dat drumul, 
îndreptându-mă spre ușă. 

— Christian? 

Mi-am pus mâna pe clanţă și m-am întors, pri- 
vind-o pe blondina mea cu obrajii roșii și ochii mari. 

— Chiar ai de gând să vorbești cu tata? a șoptit 
neîncrezătoare. 

Am zâmbit şi am dat ușor din cap, observând 
zâmbetul ei larg. Cum de am fost atât de idiot până 
acum? 

I-am făcut cu ochiul și am ieșit din încăpere, 
zâmbind ca un adolescent îndrăgostit. De fapt sunt 
îndrăgostit, dar am trecut de mult de perioada 
adolescenţei. 

Am coborât treptele căminului și m-am îndrep- 
tat spre mașina mea, punându-mi ideile în ordine. 

Totul se întâmpla atât de repede. Faptul că 
mi-am acceptat în sfârşit sentimentele pentru Emily, 
faptul că ea e lângă mine și e atât de fericită. 

O să dau de naiba cu Ethan și cu Braden și chiar 
mă întreb dacă o să fiu viu suficient timp ca să mă 
bucur de blondina mea. 

Am oftat cu putere și am dezactivat alarma, 
urcându-mă în spatele volanului. 


xXx 


— De data asta, trebuie să citiți prostiile astea. 
Nu le scriu degeaba, ne-a avertizat avocatul. 

Eth şi-a dat ochii peste cap și a pufnit în râs. 

— Nici măcar nu le scrii tu. Le copiază secretara 
ta dintr-un dosar în altul și tu le modifici puţin. 

Lloyd a aruncat cu o agrafă în prietenul meu și a 
zâmbit cu gura până la urechi. 

— Mereu ai fost un obraznic, a mormăit spre 
Ethan. Singurul defect de la tatăl tău. 

Blondul e cu ochii în contracte, dar e mai amuzat 
că niciodată. 

— Să nu crezi că scapi, Christian. Amândoi ne- 
ați făcut de râs data trecută. 

Mereu o să ne amintească de incidentul ăla ne- 
fericit şi o să ne enerveze cu el. 

— Dar ne-am redresat și am câștigat contractul, 
nu? 

Lloyd a vrut să spună ceva, dar și-a închis gura. 
Ethan și-a întins pumnul pe sub masă și l-am lovit 
ușor cu al meu, zâmbind. 

— Unde e tata? 

Avocatul îşi butona telefonul și zâmbea larg. 

— El şi mama ta au niște treabă. 

Atât eu cât și Ethan am scos sunete de dezgust, 
iar Lloyd a început să râdă din toată inima. 

Ştiu că nu ar trebui să îmi imaginez partide de 
sex între părinții mei sau între Liv și Braden, dar 
nu pot să mă abţin. Faptul că sunt bătrâni și încă se 
culcă unul cu celălalt e complet dezgustător. Slavă 
Domnului că nu i-am surprins într-o astfel de ipos- 
tază, altfel aș fi rămas traumatizat pe viață. 

Lloyd a tras aer adânc în piept și s-a ridicat de 
pe scaun. 

— Eu vă las, băieți. l-am promis fiului meu ca să 
o îl învăţ să mă bată la fotbal. 

A început să își îndese hârtiile și dosarele în 
servietă, continuând să își menţină zâmbetul imens 
pe buze. 

— Băieți, vă rog să vă luați munca în serios. Știu 
că sunteți tineri și capul vostru e ocupat cu altceva, 
dar... 

— Da, tati, ştim. O să dăm de belea și rămânem 
fără salariile grase. 

Avocatul l-a privit pe prietenul meu și a inspirat 
scurt, închizându-și servieta brusc. 

— Poţi să nu mă bagi în seamă pe mine sau pe 
Braden, dar nu cred că vrei ca Roy să îţi facă o vizită 
şi să te înlocuiască cu Noah. 

Au, asta a fost o lovitură sub centură. 

Ethan și-a strâns degetele pe hârtii și l-a privit 
pe bărbatul din fața lui. 

— Am făcut o amărâtă de greșeală, a spus cu 
vocea ridicată. 

— Şi să nu uităm că vorbim despre compania lui 
Roy Ashford. Poţi să fii nepotul lui, Ethan, dar dacă 
nu ai grijă și nu iei în serios treaba asta, o să te coste 
scump. 

Nările blondului începură să freamăte și îl 
simțeam încordat lângă mine. Privindu-l cu coada 
ochiului, îmi dădeam seama că era nervos, însă Lloyd 
nu părea intimidat de el. 

— Poţi să mă vezi ca pe polițistul rău, dar știi că 
vreau ce e mai bine pentru tine. 

Și-a luat servieta, ne-a salutat, apoi a ieșit pe 
ușă, lăsându-mă singur cu uraganul. 

Am lăsat contractul pe birou și m-am întors cu 
fața la prietenul meu. Privea într-un punct fix pe ușa 
de la intrare și făcuse un ghemotoc din hârtiile din 
mâna lui. 

125 


Ivo Dima Iubiri de neuitat 


— La dracu! 

A aruncat hârtiile în faţa lui și a oftat cu putere. 
Şi-a trecut ambele mâini prin păr și a privit tavanul. 

— Nu poţi să spui că nu are dreptate, am spus 
încet. 

— De ce crezi că sunt nervos? a început să țipe. 
Ticălosul ăsta bătrân știe exact unde să mă atace și 
cum să mă dezarmeze. El şi tata probabil și-au făcut 
diferite scenarii pentru mine. 

Am zâmbit și mi-am pus picioarele pe marginea 
biroului. 

— Trebuie să mă concentrez pe companie, dar 
viața mea se complică în fiecare zi. Acum Eva s-a mu- 
tat în casa mea și e o tortură imensă să stau departe 
de ea. 

M-am uitat la el cu gura căscată și picioarele 
mele s-au lovit cu putere de podea. Nu am simțit 
deloc durerea care mi-a străbătut coapsele, iar pri- 
etenul meu mă privea supărat. 

— Cum se face că am pierdut asta? 

Ethan a oftat și și-a încrucișat mâinile la piept, 
începând să se legene cu scaunul. 

— Am sărutat-o în cămin şi am pus-o pe 
Hillbrock să vină exact la momentul potrivit. Și a 
dat-o afară, însă scumpa mea soră m-a obligat să o 
iau la mine în casă. 

Da, micuța mea poate să fie foarte hotărâtă când 
vrea. Mai ales cu fratele ei. 

M-am abținut cu greu să pufnesc în râs și mi-am 
presat buzele una de cealaltă. 

— Şi cum e să stai în casă cu ea? 

— Ca dracu, a mormăit. Pijamalele ei sunt prea 
scurte și de fiecare dată când îi văd picioarele vreau 
să i le pun în jurul meu și să i-o trag. 

De data asta, nu m-am mai abținut și am început 
să râd cu putere. Ethan a mormăit iritat și m-a privit 
furios. 

— Mai taci, a spus enervat. 

— Ar trebui să recunoști că simți ceva pentru ea. 

Bărbatul şi-a ridicat mâinile în aer și le-a lăsat 
să-i cadă zgomotos pe coapse. 

— De ce tu, sora mea tâmpită și sora ta tâmpită, 
credeţi asta? 

Am ridicat ușor din umeri și am zâmbit. 

— Pentru că ţi-a închis gura cu un sărut. Pentru 
că te-ai culcat cu ea și nu mai poți să ţi-o scoţi din 
cap. Pentru că îți pierzi suficient timp ca să o chinui 
şi pentru că ai acceptat-o în casa ta, am terminat. 

Şi-a datochii peste cap șia evitatsă mă privească. 

— Am făcut-o doar de gura lui Em, a bombănit. 

Am pufnit în râs și m-am întins după paharul cu 
apă. 

— Știm amândoi că ai fi putut să îi spui nu su- 
rorii tale. Dar ai acceptat pentru tine, nu pentru a o 
ajuta pe Em sau pe Eva. O vrei pe tipa asta rău de tot 
şi ar trebui să te lași purtat de val. 

— Are un iubit, a mormăit. 

— Fals. Omule, știi foarte bine că Jay e fratele ei 
şi sincer să fiu, nu înţeleg de ce faci jocul ăsta stupid. 
Și nu cred că o să reacționeze prea bine când o să afle 


adevărul. 

M-a privit și în ochii lui puteam vedea supărare, 
frustrare, nervi, dorință. Am zâmbit larg și am apro- 
bat ușor din cap, sorbind din lichidul transparent. 

— E posibil să fie mai greu să fiu cu ea, a spus 
încrucișându-și brațele la piept. 

— De ce? 

— Pentru că e studenta mea. 

Mi-am lăsat paharul pe birou și am început să 
chicotesc. 

— Şi ce? Ţi-ai tras-o cu o profesoară când erai 
student şi nu s-a întâmplat nimic. 

Blondul s-a întors cu scaunul și a privit cerul 
senin prin fereastra imensă a biroului. 

Discuţia noastră l-a pus pe gânduri și cred că 
l-am împins într-o direcție bună. 

Ethan chiar are nevoie de fericire, mai ales că 
încă nu a reușit să treacă cum trebuie peste inci- 
dentul cu Camila. Şi Eva chiar poate să îi ofere ce își 
dorește, mai ales că a reușit să cucerească partea 
feminină a familiei. 

Privindu-l atât de gânditor, cred că e momentul 
perfect să arunc bomba. 

— Eu și Emily suntem împreună. 

Ethan şi-a întors capul spre mine și m-a privit 
surprins. Probabil o să urle la mine și o să sară la 
bătaie, dar sunt mai mult decât pregătit pentru asta. 

În schimb, ela început să râdă, luându-mă com- 
plet prin surprindere. 

— Era şi timpul, idiotule! 

— Mulţumesc mult, băieţi. 

Îi priveam pe cei de la curierat cum se îndreptau 
spre lift cu una din prețioasele biciclete de fitness ale 
profesorului Wright. 

Am început să număr banii din mâna mea, în 
timp ce închideam ușa principală cu piciorul. 

Zâmbeam la fiecare bancnotă pe care o numă- 
ram și mă întrebam cât o să dureze până când o să își 
dea seama ce am făcut. După ce îşi va termina dușul 
o să se ducă din nou în sala luiidioată și o să fie șocat. 

Am suspinat fericită și m-am dus în bucătărie 
pentru a Îmi termina de băut sucul natural de fructe. 
Am pus banii în fermoarul micuţ al genţii și m-am 
uitat rapid spre trepte. 

Am auzit ușa deschizându-se, şi apoi dezastrul. 

— Eva Rosalind Gray! 

Am pufnit în râs, așezând cealaltă jumătate de 
portocală în blender, și m-am uitat în jur după alte 
fructe. 

Când am auzit ușă trântindu-se cu putere, am 
pus capacul și am montat aparatul în priză. Pașii lui 
apăsați și rapizi se auzeau pe treptele dure de lemn. 

— Ai dat de naiba, Rosalind! 

Am dat drumul la aparat exact în momentul în 
care furtuna s-a năpustit asupra mea. 

Îmbrăcat în costumul lui sexi de profesor, părul 
aranjat la perfecție și ochii strălucind cu furie, Ethan 

Wright e bărbatul perfect pe care să îl iubeşti și să îl 
enervezi. 

— Unde e bicicleta mea? a țipat suficient de tare 
cât să acopere sunetul făcut de blender. 

M-am uitat la el câteva secunde și m-am abținut 
să nu râd. Mi-am ridicat degetul la ureche și am dat 
frenetic din cap. 

— Ce? am tipat înapoi. Nu pot să te aud. 

— Unde naiba e bicicleta mea din sala de fitness? 

Am mărit viteza aparatului și m-am prefăcut că 
îl aud foarte greu. Ochii i s-au îngustat și l-am văzut 
bombănind. Dintr-un singur pas, a ajuns lângă priză 
şi a smuls blenderul, făcându-l să se oprească brusc. 

Măcar apucasem să îmi fac băutura. 

— Unde naiba e una dintre bicicletele mele? a 
mârâit spre mine. 

Am dat capacul de plastic jos și mi-am umplut 
paharul cu suc, încercând să nu îl bag în seamă și să 
nu mă rostogolesc pe podea de râs. 

— Eva, a spus pe un ton mai calm, nu te mai 
întreb din nou. Vreau un răspuns și îl vreau acum! 

Am sorbit din amestecul de fructe zdrobite și 
apoi m-am întors cu fața la el. Nările îi fremătau 
și umerii i se ridicau şi coborau într-un ritm alert. 
Probabil se abţine cu greu să mă strângă de gât sau 
să mă arunce de la etaj. 

— Am vândut-o, am spus simplu. 

M-am sprijinit cu şoldul de insulă și mi-am pus 
mâinile în sân, așteptând. Bărbatul a clipit câteva 
clipe și apoi şi-a închis ochii strâns. Şi-a strâns pum- 
nul și a lovit blatul insulei, făcându-mă să tresar. 

— De ce? 

Am tras aer în piept și am încercat să par rela- 
xată, dar îmi era puțin frică. 

— Pentru că erau prea multe și am nevoie de 
spațiu pentru covorul de yoga. 

— Yoga?! 

Ţipătul lui m-a făcut să tresar și privirea dură și 
furioasă îmi spunea că poate am mers prea departe. 
Mi-am trecut limba peste buza de jos și am încercat 
să rămân fermă pe poziţie. 

— Cine dracu te crezi? 

A făcut un pas spre mine, iar eu am făcut unul în 
spate. Mi-a prins strâns braţul, trăgându-mă spre el. 
Pieptul meu s-a izbit de al lui și mi-am dat capul pe 
spate pentru a îl putea privi. 

— Poate nu am fost destul de clar ultima oară, 
dar asta e casa mea și eu decid ce pleacă și ce vine 
aici. Nu ai niciun drept să îți bagi nasul unde nu tre- 
buie, a urlat la mine. 

Am înghițit în sec și am încercat să îi susțin 
privirea furioasă. 

— Acum și eu locuiesc aici și am dreptul să... 

— Nu ai niciun drept, a urlat. 

Mi-am închis ochii la țipătul lui și am oftat când 
l-am privit din nou. 

— Ei bine, e vina ta că sunt aici, așa că taci din 
gură, am țipat la rândul meu. 

M-a privit surprins şi strânsoarea din jurul bra- 
tului meu s-a mai destins. Am profitat de moment și 
mi-am smuls brațul din mâna lui, dându-mă un pas 


în spate. 

— Nu mi-am dorit niciodată să trăiesc cu un 
ticălos arogant, plin de sine și nemilos. Dar sunt aici 
oricum și dacă eu trebuie să accept asta, trebuie să 
o faci şi tu. 

Mi-am frecat braţul și sigur aveam câteva vână- 
tăi. Acum va trebui să îmi caut o bluză cu mânecă 
lungă ca să nu vadă Braden și Liv cât de brutal poate 
să fie fiul lor. 

— Ar trebui să fii bucuros, Ethan. O să fie mai 
simplu să te obișnuiești cu viitoarea ta soție dacă 
trăieşti cu o femeie în casă. 

Şi sper din tot sufletul să fiu eu viitoarea ta soție, 
altfel o să devin o criminală în serie. 

— Asta nu are nicio legătură cu viitoarea mea 
soție, a mârâit. Faci toate astea pentru că vrei să te 
răzbuni. 

Am pufnit în râs și am băut din nou din suc îna- 
inte să pot pleca. 

— Aş avea motive să mă răzbun, Ethan? am 
întrebat complet nevinovată. 

Am zâmbit când i-am văzut încercarea de a se 
ascunde. Normal că am motiv să mă răzbun, ticălo- 
sule. Şi ăsta e doar începutul. 

A oftat şi a început să lovească cu degetele pe 
blat. 

— Bine, dă-mi banii şi o să fie totul bine. 

Am început să râd și am lăsat paharul pe insulă. 

— Banii o să îi folosesc pentru yoga. Covor, cos- 
tum, accesorii. Absolut totul. 

M-a privit cu gura căscată și m-am apropiat de 
geanta mea, luând telefonul în mână. 

— Îmi vinzi unul dintre copii, vrei să îmi pângă- 
reşti sala de fitness şi vrei să o faci cu banii mei? În 
niciun caz! 

Mi-am dat ochii peste cap și am răspuns rapid la 
mesajul lui Emily. 

— Eşti atât de dramatic uneori. E o bucată de 
metal cu pedale și cronometru. 

A scos un sunet de femeie rănită, care nu a apu- 
cat să își cumpere pantofii de la reduceri, și m-am 
uitat la el, clipind surprinsă. 

— Bine, înțeleg că voi bărbaţii sunteţi obsedați 
de corpul vostru și de sălile de fitness, dar sexul cu 
metale e dureros și deloc plăcut. A trebui să încerci 
puțin yoga și să te mai relaxezi, i-am sugerat. 

Zâmbetul lui arogant i-a arcuit buzele și deja 
știam ce urma să spună. 

— Ce spui dacă mă înveți niște yoga chiar acum? 

Am zâmbit și mi-am lăsat telefonul pe geantă, 
zâmbind la rândul meu. M-am apropiat de bărbatul 
care îmi bântuia visele în fiecare noapte și mi-am 
pus mâinile în jurul gâtului său. 

— Dacă eşti cuminte, o să devin o profesoară 
mai bună decât ești tu. 

M-am ridicat pe vârfuri și l-am sărutat înainte să 
mai scoată vreun cuvânt pe gură. Mâinile lui mi-au 
încercuit talia și m-a lipit complet de el, făcându-mă 
să gem. A profitat de ocazie și și-a strecurat limba 
în gura mea, iar eu am suspinat de fericire și m-am 
topit în brațele lui. 

Am atâta nevoie de asta și faptul că acum mă 
aflu în brațele lui și mă sărută, e ca un vis împlinit. 

Mâinile i-au coborât pe fundul meu și m-am 
aprins imediat. Mi-am pus mâinile pe pieptul lui şi 
am întrerupt sărutul. 

— Trebuie să plec. 

Şi-a lipit fruntea de a mea și a continuat să 
zâmbească. 

— Nu zău? 

M-am uitat în ochii lui și am pufnit în râs. 

— Dacă nu o fac, sora ta o să mă omoare. Și cred 
că ai nevoie de mine în viață, am șoptit. 

L-am sărutat uşor pe buze și m-am desprins din 
braţele lui, luându-mi telefonul și geanta și dispă- 
rând pe hol. 

— Şi apropo, numele meu mijlociu nu e 
Rosalind. E Rose, bine? Nu sunt florăreasă, aşa că nu 
mă cheamă Rosalind. 

Mă privea în continuare cu zâmbetul pe buze 
fără să facă vreo mișcare care să mă aprobe. 

— Şi nu îmi pare rău pentru că ţi-am vândut 
bicicleta. Le-aş vinde pe toate dacă nu mi-ar plăcea 
să le călăresc, am spus cu subînţeles. 

Înainte să mă întorc cu spatele, i-am văzut scli- 
pirea din ochi şi am știut că îmi atinsesem scopul. 
De acum, o să fie un joc destul de dificil, dar pe care 
aveam de gând să îl câștig. 


kkk 


— Eşti cea mai nebună persoană pe care am 
cunoscut-o. 
Emily râdea cu putere lângă mine, în timp ce 
Sophia vorbea cu noi din cabina de probă. 

— De ce nu m-am gândit niciodată să îi fac asta? 

Am ridicat ușor din umeri și m-am abținut cu 
greu să râd. Trebuie să recunosc că a fost o mișcare 
genială să îl atac în unul din punctele lui slabe. 

Sophia a dat perdeaua la o parte și ne-a făcut să 
rămânem fără glas. Pantalonii negri și mulați îi sco- 
teau orice formă în evidenţă, iar bluza cu decolteu 
adânc avea să îl facă pe fratele meu să rămână mut. 

— Ce părere aveţi? 

Am continuat să o privesc pentru câteva clipe, 
apoi m-am uitat la blondină, care era la fel de încân- 
tată că mine. 

— Rămân! 

Am zâmbit amândouă, căci răspunsesem deo- 
dată, iar Sophia și-a dat ochii peste cap și s-a întors 
după perdea. 

— Chiar credeţi că e o idee bună? 

— Nu poţi să rămâi singură toată viaţa, Soph, a 
spus Em cu un oftat. 

Am aprobat ușor din cap și am sorbit din bău- 
tura răcoritoare din mâna mea. 

— Și după ce o să îl cunoşti pe Jayson, o să ne 
mulțumești și o să vezi că e cea mai bună idee. 

— Atunci de ce mă simt ca o târfă care e pe cale 
să îşi îndeplinească prima misiune? 

Am început să râd și mi-am sprijinit capul de 
partea moale a canapelei. 

— Păi cam asta ar descrie ce o să faci. Dar o să 
fie bine, Soph. Fratele meu poate că e tâmpit, dar nu 
o să dea cu piciorul la şansa asta. 

— Şi dacă o face? 

Mi-am mușcat buza de jos și m-am gândit la un 
răspuns serios. 

— O să accept în sfârșit că e adoptat și o să fac 
tot posibilul să îl duc în Antarctica. 

Fetele au început să râdă, iar eu începeam să 
mă simt în largul meu. Sper să nu dispară niciodată 
partea asta din viața mea. 

Roșcata a ieșit din cabină și s-a îndreptat cu 
hainele spre casa de marcat. Eu și Emily ne-am ridi- 
cat de pe canapea și ne-am luat sacoșele, ieșind din 
magazin. 

— Eşti pregătită pentru întâlnirea din seara 
asta? 

Am zâmbit şi am ridicat ușor din umeri. 

— M-am făcut deja de râs în faţa mamei tale. Nu 
prea am cum să NU mă fac de râs în faţa tatălui tău. 
Profesia lui nu intră în specialitatea mea. 

Blondina a zâmbit, iar Sophia ni s-a alăturat cu o 
nouă sacoşă de cumpărături. 

— Trebuie să vă dau o veste. 

Em avea un zâmbet larg pe buze și chipul ei era 
complet radios. 

— Eu şi Christian suntem împreună. 

M-am uitat la Sophia, Sophia la mine, apoi am 
început să țipăm de fericire, atrăgând toate privirile 
asupra noastră. Am început să ţopăim, iar blondina 
încerca să ne calmeze. 

— l-a spus deja lui Ethan și el a fost fericit pen- 
tru noi. Dar acum cea mai mare problemă o să fie 
discuţia cu tata. Care o să aibă loc în seara asta. 

M-a privit în ochi și s-a apropiat de mine, pu- 
nându-și mâinile pe umerii mei. 

— Aşa că am nevoie de tine, să fii fabuloasă și 
superbă și să îl dai gata pe tata ca să își poată lua 
gândul de la mine și Christian. 

Oh, Doamne acum chiar că am o povară imensă 
pe umeri. 


kkk 


— Eşti gata, Rosalind? 

Omul ăsta nu o să mai trăiască pentru mult timp 
dacă nu încetează cu prostiile. 

Am pus capacul rujului și mi-am lăsat părul să 
cadă pe umeri, trecându-mi degetele ușor prin el. 

— Rosalind, scumpo, a spus apăsându-și dege- 
tele pe ușa mea. 

Bătăile lui enervante mă scot din minţi. De ce 
naiba mă hărțuiește aici, dacă are propria lui baie? 

Am aruncat o ultimă privire în oglindă și am 
zâmbit. Sper să fie suficient de bună ca să îl atragă 
pe domnul profesor Wright. 


Când am deschis ușa, l-am găsit pe blond spriji- 
nit cu umărul de tocul de lemn, jucându-se absent cu 
cheile de la mașină. Și-a ridicat capul și a rămas ne- 
mișcat. Mi-am pus mâna lângă umărul său și mi-am 
arcuit trupul, zâmbind cu gura până la urechi. 

Analiza lui a început de la pantofii negri fără 
toc, a continuat cu perechea albastră de pantaloni 
şi s-a oprit la cămașa albă, aproape transparentă, cu 
decolteu discret și potrivit pentru ocazie. 

Pentru moment, am crezut că o să mă împingă 
în baie, o să închidă ușa și o să mă răvășească pe 

chiuvetă. Dar astea sunt doar fanteziile mele, pe care 
sper să le trăiesc într-o zi. 

— Clar nu arăţi ca o Rosalind. 

Am început să râd și am ieșit din baie, îndrep- 
tându-mă spre camera mea. 

— Unde naiba mai pleci? Deja am întârziat, a 
spus enervat. 

M-am uitat peste umăr la el și am continuat să 
merg. 

— Am nevoie de poșetă. 

Am luat plicul de pe pat și mi-am pus telefonul, 
după ce am văzut mulțimea de mesaje de la Sophia 
și Emily. 

— Putem să plecăm? 

Am închis geanta și mi-am dat ochii peste cap 
vizibil iritată. 

— De ce trebuie să merg cu tine? 

Am început amândoi să coborâm scările și îi 
simțeam parfumul puternic și masculin. 

— Pentru că locuim împreună. 

M-am oprit pe ultima scară și l-am privit cu 
atenție. S-a întors cu faţa la mine și de data asta eram 
la aceeași înălțime cu el. Arăta atât de perfect. Poartă 
doar o pereche de pantaloni negri și un pulover din 
caşmir gri care se mula perfect pe corpul său bine 
lucrat. 

— Și asta nu e o problemă? 

A tras aer adânc în piept și şi-a pus ambele mâini 
în buzunarele pantalonilor. 

— Mama ştie deja totul și probabil și tata, dar 
lui oricum nu îi pasă. Cred că m-ar felicita oricum, a 
spus ridicând din umeri. 

138 


Volumul 3 Ritmul iubirii 


Ne-am privit în ochi și am simţit tensiunea din- 
tre noi intensificându-se. Amândoi aveam nevoie să 
ne acceptăm și să nu mai facem doar pași greșiți. 

— Ethan... 

— Hai să mergem, a spus cu un oftat întorcân- 
du-mi spatele. 

Am suspinat și am aprobat din cap înainte să 
mai fac sau să spun vreo prostie. Bărbatul a deschis 
ușa şi m-a lăsat să ies înaintea lui, încercând să fie un 
gentleman. 


XXX 

— Eşti aici! 

Emily mi-a sărit în braţele imediat ce am intrat 
pe ușă și m-a strâns cu putere la pieptul ei. 

— Tata şi Christian râd și glumesc chiar și după 
ce i-a dat vestea. Nu mai trebuie să faci muncă dublă 
acum. 

Blondina mi-a făcut din ochi și l-a sărutat pe 
fratele ei pe obraz. 

— Mulţumesc, Eth. 

Bărbatul a zâmbit și a tras-o pe sora lui în brațe, 
sărutându-i creștetul. 

— Te iubesc, Em. O să fac orice ca să fii fericită. 

S-a uitat la mine şi a continuat să zâmbească, 
fără să fie atent la cuvintele surorii lui. 

Privindu-i, mi-am dat seama de un lucru. Ethan 
nu o să mă iubească niciodată și nu o să intru nici- 
odată în inima lui. Singurul motiv pentru care mă 
aflam în preajma sa, era Em. Și probabil și mama lui, 
dacă ştie absolut totul. 

— Mă bucur că aţi ajuns. 

Liv şi-a făcut apariţia din spatele treptelor cu un 
zâmbet imens pe buze și cu braţele deschise. M-am 
lăsat în îmbrățișarea ei și i-am inspirat parfumul 
dulce. Mi-a luat mâinile în ale sale și m-a privit de jos 
în sus zâmbind cu gura până la urechi. 

— Arăţi minunat, Eva. 

Rochia albă pe care o poartă parcă e croită pen- 
tru corpul ei. Părul ei lung e acum tuns într-un bob 
perfect care îi încadrează chipul angelic. 

De ce nu poate să fie ea mama mea? 

L-a privit pe fiul ei și am observat fericirea din 
ochi ei când Ethan a luat-o în brațe. Chipul lui radia 
şi nici măcar nu mai auzeam schimbul de șoapte 
dintre ei. 

Eu nu o să îi aduc niciodată atâta fericire. Nu o 
să îl fac niciodată să radieze, indiferent cât de mult o 
să încerc asta. 

— Hai să mergem să îl cunoști pe șeful ăla mare. 

Em şi-a pus un braț după umerii mei și m-a îm- 
pins, împiedicându-mă să privesc și mai mult scena 
emoţionantă dintre cei doi. 

Să îl cunosc pe Braden Wright? Aș fi o minci- 
noasă dacă aș spune că nu am emoții. Nu știu dacă 
o să fie la fel de uşor să fac cunoștință cu el. Liv e o 
femeie pe care o adori în câteva secunde și care te 
face să îți dorești să o ai în preajmă. 

Dacă Braden e la fel ca fiul lui? Dacă nu o să mă 
suporte și o să facă tot posibilul să mă îndepărteze 
de familia lui? 

Am intrat în curtea din spate și am văzut mai 
mulți bărbați adunaţi la o masă, râzând din toată 

inima. Christian stătea lângă un bărbat care semăna 
izbitor de mult cu el. 

— Tati! 

Toţi şi-au întors privirile spre noi și continuau 
să aibă zâmbetele pe buze, iar eu m-am simţit ca un 
miel de paşte. Bărbatul cu părul închis la culoare 
şi cu aceiași ochi că ai prietenei mele s-a ridicat de 
pe scaun și s-a apropiat de noi. Mi-am simţit corpul 
tremurând și degetele blondinei mele s-au strâns pe 
umerii mei, asigurându-mă că totul e bine. 

— Tati, ea e prietena mea, Eva. Cea de care ţi-am 
povestit, a adăugat pe un ton serios. 

Mi-am întins automat mâna și am văzut-o tre- 
murând. Probabil o să creadă că sunt o fricoasă. 

— Mă bucur să vă cunosc, domnule Wright, am 
spus încercând să nu mă bâlbâi. 

Bărbatul a început să râdă și m-a tras brusc 
într-o îmbrăţișare de urs. 

— Spune-mi Braden, micuţo! 

S-a dat un pas în spate și m-a analizat cu atenţie, 
menținându-și zâmbetul pe buze în tot acest timp. 

— Era şi timpul să o cunosc pe fermecătoarea 
Eva, despre care fiica mea cea guralivă mi-a povestit 
atât de mult. 

A zâmbit şi deja începeam să mă simt mai 
relaxată, mai ales că Em și-a dat ochii peste cap și 
l-a privit încruntată. Omul ăsta semăna atât de mult 
cu fiica lui şi nu îmi venea să cred cât de diferit era 
Ethan de familia sa. 

— Cred că pot spune același lucru și despre 
dumneavoastră. 

Și-a ridicat o sprânceană și m-a privit serios. 

— Adică am gura mare? 

Am început să râd la replica lui, iar colega mea 
şi-a dat ochii peste cap. 

— Evident, a mormăit fiica guralivă. 

Liv şi Ethan s-au apropiat de noi și am încercat 
să nu îi acorde atenţie profesorului meu. Și-a salutat 
tatăl şi i-a urat la mulți ani, apoi am pierdut firul 
conversației când Em și Liv m-au dus spre restul 
familiei. 

După ce i-am cunoscut pe părinții lui Christian, 
avocatul familiei, Lloyd, soţia lui Priscilla și copiii 
lor, fetele m-au tras deoparte, îndepărtându-ne de 
ceilalți. 

— Deci, cum ţi se pare familia până acum? a spus 
blondina lovindu-și paharul de băutură de al meu. 

Am zâmbit și m-am așezat pe bucata de lemn 
din decorul grădinii. Am tras aer în piept și mi-am 
frecat mâinile de coapse. 

— Caldă şi primitoare. Eşti sigură că fratele tău 
nu e adoptat? 

Cele două au început să râdă și s-au privit una 
pe cealaltă. 

— Da, suntem absolut convinse. Dar încă nu l-ai 
cunoscut pe bunicul Roy. Ethan seamănă foarte mult 
cu el, a spus pe un ton serios. 

Nu prea cred că aş vrea să mă conving de lucrul 
ăsta. M-am uitat câteva clipe la masa bărbaților și 
Ethan era atât de diferit. Râdea din toată inima și 
părea mai fericit ca niciodată. Vorbea și se tachina 
cu tatăl lui şi își ciocneau sticlele de bere. 

— Nu o să pot să fac asta niciodată, mi-am spus 
gândurile cu voce tare. 

Prietenele mele s-au uitat în aceeași direcţie în 
care mă uitam și eu și apoi m-au privit. 

— Eva, nu încerca să... 

Am dezaprobat din cap, oprind-o imediat pe 
Sophia. 

— De fiecare dată când e cu mine, e ursuz şi rece 
şi gata de ceartă. Acum e cel mai fericit și fața i se 
luminează în fiecare secundă, am spus privindu-l 
tristă. Nu o să-l fac niciodată să se simtă așa. 

Em s-a așezat lângă mine și mi-a pus o mână pe 
umăr. 

— Trebuie să încetezi. Trebuie să lași lucrurile 
să meargă de la sine. Nu mai gândi fiecare mișcare 
pe care trebuie să o faci. 

Am oftat și am continuat să îl privesc pe bărba- 
tul pe care îl iubeam. 

Iubire. Cuvântul ăsta mi s-a părut imposibil şi 
nu am crezut că o să îl mai pot spune vreodată. 

Mama a rupt o bucată bună din inima mea și a 
lăsat un gol imens în mine. Tata și frații mei se bu- 
cură de iubirea mea necondiționată, dar nici măcar 
nu se compară cu ceea ce simt pentru Ethan. Într-un 
timp scurt, am ajuns să mă îndrăgostesc. 

— Eva! 

Mi-am întors privirea și m-am uitat la roșcata 
din faţa mea. S-a lăsat pe vine și şi-a pus palmele pe 
coapsele mele. 

— Știu că e greu și Ethan e un bărbat dificil de 
abordat, dar nu trebuie să te descurajezi. După ce 
scăpăm de problema Jayson, o să fie mai ușor și o 
să-şi schimbe atitudinea. 

Am zâmbit şi m-am uitat în ochii ei încercând să 
prind și eu speranţa din ei. 

— Mi-ar plăcea să fiu la fel optimistă că voi. 
Mulţumesc pentru că doriţi ca totul să fie bine. Dar 
deja am renunțat, am spus anunțând decizia mea 
finală. 

Amândouă s-au ridicat imediat în picioare și 
erau pregătite să țipe la mine, dar o voce groasă și 
profundă le-a întrerupt. 

— La mulţi ani, bătrâne! 

M-am ridicat în picioare și l-am privit pe bărba- 
tul brunet care înainta spre Braden cu zâmbetul pe 
buze. Când au ajuns unul lângă celălalt, și-au strâns 
mâinile și s-au îmbrățișat de parcă nu s-ar mai fi 
văzut de o mulţime de ani. 

— Uite, Em, ţi-am spus că Brian nu o să rateze 
petrecerea asta. 

Am ignorat complet schimbul de replici dintre 
prietenele mele și m-am apropiat de noul musafir, 
fiind complet şocată. 

— Mă bucur că ești aici, amice. 

Ce naiba caută aici? Și de ce nu știu nimic despre 
chestia asta, oricare ar fi ea? 

— Eva?! 

Vocea lui Emily i-au făcut pe cei doi bărbaţi să 
își îndrepte privirile spre mine. Ochii albaștri ai bru- 

netului mă priveau uimiţi și zâmbetul i s-a așternut 
pe buze. 
— Lumea chiar e mică, nu e așa, scumpo? 
Am clipit uimită și m-am abținut cu greu să râd 
ca o isterică. 
— Ce cauţi aici, tată? am șoptit complet şocată. 

— Ce cauţi aici, tată? 

Bărbatul a zâmbit cu gura până la urechi și mi-a 
făcut semn să mă apropii de el. Situaţia era stânjeni- 
toare rău de tot și l-am văzut pe Ethan ridicându-se 
de pe scaun pentru a se apropia de noi. 

Tata m-a strâns în braţele sale puternice și m-a 
sărutat apăsat pe frunte. 

— Mi-a fost dor de tine, iubito! 

Şi-a pus o mână după umerii mei și m-a pus față 
în față cu Braden Wright. 

— Sigur îți amintești de prietenul meu din liceu, 
Braden. 

M-am uitat în ochii amuzațţi ai bărbatului din 
fața mea şi am dezaprobat rușinată din cap. Cei doi 
au început să râdă cu putere, făcându-mă să mă simt 
ciudat. 

— Nu are cum să își amintească de mine, a spus 
ciupindu-mă de obraz. Ultima oară când am văzut-o, 
mi-a vopsit pantalonii cu mâinile ei pline de vopsea. 

Mi-am lăsat capul în jos, amintindu-mi imediat 
de acea scenă. Aveam cinci ani și mama îmi făcuse 
cadou câteva culori noi. Am vrut să îi arăt tatei ce 
reușiem să inventez și în acel moment era cu unul 
dintre prietenii lui. Dar nu îmi venea să cred că acel 


bărbat fusese chiar Braden Wright. 

Sau că tata cunoaște familia Wright. 

Rahat. Asta înseamnă că și Jay ştie cine sunt ei și 
că Ethan a știut mereu despre minciună. 

— De asta îmi păreai atât de cunoscută și nu 
ştiam de unde să te iau, a spus Braden fluturându-și 
degetul în fața mea. 

Mi-am dat o șuviță de păr după ureche, vizibil 
stânjenită. 

— Semeni foarte mult cu tatăl tău, puștoaico. 
Mă bucur că fiica mea te are ca prietenă. 

— Mulţumesc, Braden, am spus. 

Mi-am îndreptat privirea spre profesorul meu, 
care arăta ca un mielușel pregătit pentru sacrificiu. 

— Ethan, mă bucur să te revăd, a spus taică-meu 
strângându-i mâna. Jayson a spus că o să vină în cu- 
rând la o bere. 

Da, abia aştept momentul ăsta. Când fratele meu 
mai mare, prietenul lui Ethan, o să vină în aparta- 
mentul lui la bere și o să mă găsească și pe mine 
acolo. O să fie minunat de-a dreptul, ticălosul naibii. 

— Credeam că ești prea bătrân să mai pilotezi. 

Tata a început să râdă şi l-a bătut ușor pe umăr. 

— Ai fi surprins de câte poate să facă bătrânul 
ăsta, puștiule. Braden, dă-mi o bere că sunt frânt. 

Cei doi bătrâni s-au depărtat de noi, iar eu 
mi-am încrucișat mâinile la piept și am continuat 
să îl privesc pe profesorul meu, sperând că o să aibă 
suficient curaj să spună adevărul. 

Nenorocitul pur și simplu a zâmbit, a ridicat din 
umeri și mi-a întors spatele. 

— Tată, am spus făcându-l și pe Ethan să înțe- 
penească. 

S-a întors cu fața la mine, înainte să se așeze pe 
scaun. 

— Trebuie să vorbesc cu tine. 

— Mai târziu, scumpo. 

M-am uitat nerăbdătoare la el și mi-am închis 
ochii câteva secunde. 

— Trebuie să o facem acum. Te rog, am insistat 
privind spatele încordat al lui Ethan. 

A oftat cu putere și s-a așezat pe scaun. 

— Deja am întârziat, iubito, și ar fi nepoliticos să 
nu stau cu prietenul meu la propria lui petrecere. O 
să vorbim înainte să plec. 

Şi mi-a închis gura, lăsându-mă cu nervii întinși 
la maxim. Colac peste pupăză, dobitocul de Ethan 
mi-a aruncat un zâmbet arogant peste umăr, înainte 
să li se alăture. 

— Cred că trebuie să ne spui câteva lucruri, 
m-au asaltat fetele m-au asaltat și m-au târât în casă, 
până în bucătăria imensă a Oliviei. 

— Nu am nici cea mai vagă idee, am spus înainte 
să mă atace. Nu îmi amintesc de Braden şi de vizitele 
lui sau de Ethan și de relaţia cu fratele meu. Mă simt 
pur și simplu ca o străină, am spus neajutorată. 

Am simţit atingerile lor pe corpul meu, dar în 
momentul acela nu aveam nevoie de consolare. 
Voiam să fiu singură. Şi să îi sparg fața nenorocitului 
de Ethan Wright. 

— O să fiu bine, le-am promis. 

M-am așezat pe unul dintre scaunele înalte de la 
bar şi am suspinat adânc. 

— Uite, faptul că tata e aici nu îmi place deloc. 
Sunt agitată și nervoasă și chiar am nevoie să fiu 
singură. 

Cele două s-au privit, apoi au aprobat din cap și 
m-au lăsat în pace. 

Am oftat adânc mi-am prins capul între palme, 
încercând să găsesc o soluţie. 

Trebuie să îi spun adevărul tatei, indiferent ce o 
să hotărască. Dacă va fi să mă întorc acasă, înseamnă 
că ăsta e viitorul meu și ceea ce am avut cu Ethan a 
fost doar un vis superb şi de scurtă durată. 

De ce naiba mă mai gândesc la el acum? 
Nemernicul a știut de la început cine sunt și că 
Jayson nu e iubitul meu. Și cu toate astea, a continuat 
să se răzbune pentru ceva închipuit în mintea lui. 
lar acum mă aflam în pericolul de a îmi vedea visul 
spulberat, din cauza lui. Numai din cauza lui. 

Mi-am lăsat obrazul în palma dreaptă și cu mâna 
liberă am început să desenez pe blatul barului. 

Nu pot să mă concentrez pe nimic altceva decât 
pe Ethan Wright, naiba să îl ia. Am venit aici ca să îmi 
îndeplinesc visul şi m-am lăsat prinsă într-o pasiune 
nebună care îmi întunecă judecata. Am nevoie să mă 
eliberez de el. 

Tot ce știu acum e că trebuie să plec cât mai 
repede de lângă el. Înainte să mă distrugă complet. 

— Eva? 

Mi-am ridicat capul și l-am văzut pe tata în ușă, 
privindu-mă îngrijorat. Mereu am avut senzația că 
comunicăm telepatic. 

S-a apropiat de mine și s-a așezat pe scaunul 
de lângă mine, punându-și un braţ după umerii mei. 
M-a tras mai aproape de el și am zâmbit, lăsându-mi 
capul pe pieptul lui. 

— Ce s-a întâmplat, iubito? 

Am suspinat și am ezitat să îmi ridic capul. Nu 
aveam curajul să îl privesc în ochi. Cel puţin nu acum. 

— Am dat-o în bară, tată, am șoptit. 

Şi-a strâns degetele pe umărul meu pentru câ- 
teva secunde, apoi a oftat cu putere. 

— Ce ai făcut? 

Simţeam dezamăgirea din vocea lui și asta mă 
distrugea puţin câte puțin. Am făcut atât de multe 
prostii de când a plecat mama și îl dezamăgisem de 
atâtea ori. Tonul lui frustrat nu mă surprindea deloc. 

Mi-am ridicat capul și l-am privit în ochi, abți- 
nându-mă cu greu să plâng, când i-am întâlnit privi- 
rea tristă. Mâna lui a căzut pe lângă corp și s-a oprit 
pe genunchiul său. 

— M-au dat afară din cămin. 

Mi-a susținut privirea pentru câteva secunde, 
apoi a suspinat și și-a trecut o mână prin păr. Și-a 
întors capul spre fereastra rotundă și a evitat să mă 
privească. 

Mi-am pus mâna peste a lui și mi-am deschis 
ochii larg, pentru a împiedica lacrimile să-și dea 
drumul. 

— Ți-au găsit din nou droguri? 

Am dezaprobat din cap și mi-am mușcat buza 
de jos. Când și-a întors capul spre mine, am crezut că 
o să intru în pământ de rușine. 

Privirea lui îmi spunea că vrea o explicaţie și 
trebuie să îi spun ce s-a întâmplat cu adevărat. Dar 
cum să fac asta fără să încurc și mai tare lucrurile? 

— Administratoarea m-a găsit sărutându-mă cu 
un băiat pe hol. 

Şi-a retras mâna de sub a mea şi mi-am simţit 
inima frântă. Dar meritam asta după toate prin câte 
l-am făcut să treacă. 

— Îmi pare rău, tati! 

Mi-am lăsat capul în jos și l-am auzit oftând, în 
timp ce îşi frângea mâinile. 

— Ştii ce înseamnă asta, nu? 

O lacrimă mi s-a prelins pe obraz, în timp ce 
aprobam încet din cap. 

Înseamnă că s-a terminat. Înseamnă că mă în- 
torc acasă, unde o să fiu o ratată pentru restul vieții 
mele. 

— Cu ce am greșit, Eva? a șoptit. 

Mi-am ridicat imediat capul, de parcă m-ar fi 
tras cineva de păr. Tata era foarte nefericit și trist 
şi toate astea se întâmplau din vina mea. Rănisem 
singura persoană care a avut mereu încredere în 
mine şi care a fost mereu alături de mine, indiferent 
ce se întâmpla. 

L-am luat de ambele mâini și am început să dau 
frenetic din cap, fără să îmi mai pese de lacrimile 
care mi se prelingeau pe obraji. 

— Nu e vina ta, l-am asigurat. Să nu îndrăznești 
să te învinuiești pentru asta pentru că nu e vina ta. 

Mi-am trecut limba peste buza de jos și am 
suspinat. 

— E numai vina mea. Știu că ţi-am făcut o pro- 
misiune și îmi pare rău că nu am fost în stare să mă 
țin de ea. Dar tot ce se întâmpla rău în viața mea nu 
e vina ta, tată. 

Mâinile lui le-au strâns pe ale mele și am simțit 
un fior de speranță cuprinzându-mi sufletul. 

— Şi atunci de ce mă simt ca și cum eu te-aș fi 
împins la toate astea? 

Am zâmbit și m-am întins după un șervețel pen- 
tru a îmi sufla nasul. 

— Singura persoană pe care trebuie să o învi- 
nuim e acea femeie fără suflet. Ea e cea care ne-a 
dat întreaga viață peste cap și ne-a împins pe fiecare 
dintre noi să facem lucruri tâmpite. 

Mi-am suflat nasul într-un mod total nepotrivit 
pentru o femeie, dar asta nu avea nicio importanță 
acum. 

— Ştiu că eu sunt singura care a luat-o complet 
razna și te-am pus în cele mai penibile situații. Dar 
aveam nevoie să mă eliberez și să scap de toată acea 
energie negativă. 

— Şi sărutul cu acel băiat? Ai promis că o să te 
concentrezi pe școală și că o să lași în urmă perioada 
din liceu, Eva. 

Am aprobat din cap şi nu știam ce să spun. Îmi 
încălcasem promisiunea și îl dezamăgisem pentru a 

mia oară. Ar fi trebuit să fiu fiica perfectă, în schimb 
s-a ales cu o oaie neagră. 

— Cum rămâne cu Lucas? Credeam că sunteţi 
împreună, mai ales că vine destul de des pe acasă ca 
să întrebe de tine. 

Asta era ceva nou. l-am respins toate apelurile, 
i-am ignorat mesajele. Acum se duce și acasă la 
mine? Ce naiba e în capul lui? 

— Am terminat-o cu el înainte să vin la New 
York. 

— Ei bine, poate ar trebui să îi spui și lui asta 
pentru că e evident că acel băiat nu a înțeles mesajul, 
a spus supărat. 

Asta e ultima mea problemă în momentul 
acesta. Dar presupun că o să am timp să îl lămuresc 
şi pe Lucas despre relația noastră, acum că o să mă 
întorc acasă. 

— Unde stai acum? 

Am înghiţit în sec și deja simțeam palpitaţiile și 
căldura din corp. Ei bine, asta o să fie amuzant. 

Am încercat să zâmbesc și am început să îmi frec 
mâinile pe materialul pantalonilor. Tata mă privea 
serios şi aștepta răspunsul meu. Un răspuns pe care 
nu știam cum să i-l dau. 

Mi-am umezit buzele cu limba și mi-am mușcat 
partea interioară a obrazului drept. 

— Păi, eu... 

— Locuiește cu mine! 

152 


(pill 75 


Eva mă privea cu ochii mari, probabil așteptând 
să o dau în bară, iar Brian s-a întors încet cu fața la 
mine. 

M-am apropiat de ei, încă neștiind cum să con- 
tinui, şi panica din ochii brunetei trezea în mine un 
sentiment de vinovăţie. 

— Locuiește cu tine?! 

Am aprobat discret din cap și m-am oprit între 
cei doi, observând pentru prima oară asemănarea 
puternică dintre ei. 

— Apartamentul lui Em e încă în renovare și eu 
am câteva camere libere, am spus sperând că o să 
mă creadă. 

— Am crezut că și Emily stă la cămin. 

Am privit-o pe Eva cu coada ochiului și era mai 
încordată decât un arc pregătit de lansare. Îşi strân- 
gea pumnii cu nervozitate și încerca să își mențină 
zâmbetul pe buze. 

— Aşa e, am spus imediat. Dar cu tot incidentul 
ăsta, a hotărât că nu poate să o lase pe Eva singură și 
a decis să se mute împreună în apartamentul ei. 

Bruneta m-a privit și m-am uitat la ea, încercând 
să îi spun din priviri să se relaxeze. Nu am de gând să 
fiu un ticălos şi să îl fac pe Brian să o târască acasă. 
Încă am planuri cu ea. 

— Ştiu că ai promis să ai grijă de fiica mea și îţi 
mulțumesc, Ethan. 

Şi aici intram în belea. Mai ales că puteam să 
simt privirea Evei ca o tornadă asupra mea și tocmai 
fusesem prins cu minciuna. 

Am aprobat ușor din cap și l-am lăsat să mă 
lovească pe umăr, în timp ce o sorbeam din priviri 
pe fiica lui minunată și pornită să mă jupoaie de viu. 

— Mă bucur că Jayson are un prieten ca tine. Pot 
să îți spun din proprie experiență că e un dar ceresc. 

Eva a scos un îhm plin de ironie, destinat mie, 
iar eu doar am zâmbit și mi-am concentrat întreaga 
atenție asupra tatălui ei. 

Bărbatul s-a ridicat de pe scaun și a continuat 
să zâmbească, uitându-se când la mine, când la fiica 
mea. 

— Nu aveţi să îmi spuneți ceva? 

— Nu. 

Į s-a luminat chipul când ne-a auzit pe amândoi 
răspunzând la unison. Bătrânilor ăstora chiar nu 
e scapă nimic, nu? Și sper din tot sufletul ca tata și 
gura lui mare să nu îi spună despre mine și Eva. 

— Bine, a spus cu un oftat. Vrei să îți cumpăr un 
apartament aici sau ești mulțumită de aranjamentul 
cu Ethan și Emily? 

Eva a afișat un zâmbet dulce și l-a privit pe tatăl 
ei cu ochii plini de iubire. 

— Sunt bine, tati. Nu are niciun rost să îmi cum- 
păr un apartament aici. Oricum o să vin acasă după 
ce termin facultatea. 

Mă cam îndoiesc, puștoaico. 

— Număr zilele, iubito. 

Au început amândoi să râdă și îmi simțeam 
sfârşitul aproape. Imediat ce Brian o să iasă pe ușa 
terasei, nebuna o să își înfigă colții în mine și o să mă 
facă praf. 

— Apropo, Jayson mi-a dat asta pentru tine. 

Brian a scos din portofelul lui o carte de credit și 
i-a înmânat-o brunetei cu zâmbetul pe buze. 

— Încearcă să nu îi iei toate bonusurile. 

Femeia a început să râdă și a luat bucata de 
plastic. 

— Ce fel de soră aș fi dacă nu i-aș goli conturile? 
În plus, îl pregătesc pentru viitoarea lui soție. 

— Atunci cere-i două cărți de credit. Poate reu- 
şeşte să cunoască o fată potrivită pentru el. 

Se pare nu doar pe spatele meu e presiunea 
însurătorii. 


xk 


Am descuiat ușa apartamentului șiam lăsat-o să 
intre înaintea mea. 

Am scăpat viu de la petrecerea tatălui meu 
pentru că Eva nici măcar nu s-a uitat la mine. Pur 
şi simplu și-a ținut gura închisă și începea să mă 
îngrijoreze. 

Am închis ușa în spatele meu și am aruncat 
cheile în bolul de pe dulap. 

Bruneta s-a întors cu faţa la mine și i-am văzut 
privirea pregătită să ucidă. 

— Ai ştiut mereu cine sunt, ticălos de doi bani. 

Am oftat și m-am îndreptat spre bucătărie, cu 


pitica pe urmele mele. 

— Ai ştiu că Jayson e fratele meu și chiar și așa, 
ai continuat să mă încolțești. 

Am luat una din sticlele de vin de pe raft și m-am 
dus după pahare. Aveam nevoie de o băutură pentru 
discuţia ce urma. 

— Nu am crezut niciodată că tu, tocmai tu, ești 
unul dintre prietenii lui apropiați din orașul ăsta. 

Am pus două pahare pe insulă și am scos dopul 
sticlei. 

— Jayson a fost de acord cu felul tău special de a 
avea grijă de mine? 

Am umplut paharele cu un oftat și am împins 
unul spre ea. Am luat o gură zdravănă și i-am simțit 
privirea furioasă. 

— Asta nu îmi răspunde la întrebare, Ethan, a 
spus luând paharul de cristal și aruncându-l în unul 
dintre dulapuri. 

Fiinţa asta e imposibilă. De-a dreptul imposibilă, 
jur. 

— Nu e doar vina mea, păpușică. M-ai lăsat să 
cred că Jayson e iubitul tău. 

Şi-a mijit ochii, iar eu mă bucuram că dulapul 
încasase lovitura în locul meu, altfel paharul ăla mi 
s-ar fi spart în cap. 

— Nu ai întrebat niciodată cine e. 

Am început să râd și mi-am lăsat paharul pe 
insulă. 

— Nu era treaba mea, am spus simplu. Ar fi tre- 
buit să clarifici întreaga situație de la bun început. 
Şi poate ai mai fi fost în cămin, am spus făcându-i cu 
ochiul. 

Și tocmai turnasem benzină peste flăcările 
focului. 

A înşfăcat una dintre farfurii şi a aruncat-o în 
mine. 

— Care ar fi fost diferența? Nu te-ai fi culcat cu 
mine? Nu m-ai fi umilit în fața tuturor colegilor mei? 

M-am ferit şi de următoarele două farfurii, în- 
cercând să nu mă gândesc la pagube. 

— Ai dreptate, nu ar fi fost nicio diferență, am 
spus întărâtând-o și mai tare. Tot aș fi făcut toate 
acele lucruri. 

S-a sprijinit cu mâinile pe insulă, cu capul căzut 
între umeri și respirând greoi. 

— De ce? 

Am zâmbit și i-am imitat mișcarea, la celălalt 
capăt al insulei. 

— Pentru că pot, îmi place și o s-o fac în 
continuare. 

Și-a strâns pumnii cu putere și s-a desprins de 
insulă, apropiindu-se de mine. 

— Eşti un ticălos, mincinos, netrebnic și un 
nesimțit. 

Am continuat să zâmbesc și i-am privit buzele 
pentru câteva secunde, apoi privirea mi s-a fixat în 
ochii ei când s-a oprit lângă mine. 

— Şi te excită la maximum, am spus sigur pe 
mine. 

— Nici nu ai idee, profesore. 

Mâinile i s-au încleștat pe puloverul meu și 
m-a tras spre ea, acoperindu-mi buzele cu ale sale. 
Am gemut și mi-am pus mâinile pe talia ei subțire, 

lipind-o de mine. Gura ei s-a deschis sub presiunea 
buzelor mele și mi-am împins limba înăuntru. 

Nu a ezitat nicio secundă să îmi apuce puloverul 
de margini și să îl scoată de pe mine. Buzele noastre 
s-au unit din nou și i-am simţit suspinul pe limbă. 
I-am rupt cămașa dintr-o singură mișcare, cu nastu- 
rii rostogolindu-se pe podea. 

— Ceea ce facem noi, e nebunie curată, a spus cu 
vocea întreruptă. 

Am zâmbit şi i-am smuls sutienul, aruncându-l 
în spatele meu. 

— Nici nu ai idee, iubire. 

Am Îîmpins-o pe podea și am scăpat rapid şi 
de pantalonii ei ispititori. M-am aplecat peste ea și 
mâinile ei s-au prins în părul meu, trăgându-mă cu 
putere de șuviţe. 

Am început amândoi să gemem și să ne sărutăm 
cu nesaț. Mâinile mele au alunecat pe gâtul ei, apoi 
pe trup și am simtit-o înfiorându-se sub mine. Avea 
pielea de mătase, iar sânii ei mari mă împungeau în 
piept, implorându-mă să îi ating. 

E absolut perfectă și e doar a mea. 

Buzele mele s-au oprit pe gâtul ei fierbinte și 
suspinele ei mă excitau la nebunie. Am coborât ușor 
cu limba de la bărbia ei până la unul dintre sfârcuri. 

— Habar nu ai cât a trebuit să mă abţin, am spus 
cu respiraţia greoaie. 

Am cuprins sfârcul în gură și am început să îl 
sug, făcând-o să țipe şi să se zvârcolească sub mine. 

Mâinile ei agile mi-au descheiat pantalonii, îm- 
pingându-i în jos. Mi-am ridicat șoldurile ca să o ajut 
să îi îndepărteze. 

I-am prins sfârcul cu dinţii ca într-o menghină, 
făcând-o să mă tragă cu putere de păr. 

— Ethan! 

Avea vocea răgușită și extrem de sexi. Mădularul 
meu întărit îi presa abdomenul. 

Mi-am ridicat privireaadmirând femeia asta 
perfectă din braţele mele. 

— Ce e, iubito? 

Respira agitată și şi-a umezit buzele. 

— Nu vreau să se termine vreodată. 

Am zâmbit, iar cuvintele ei mi-au mers direct la 
inimă. Degetele mi-au coborât pe ultima bucată de 
material pe care o mai avea pe trup și l-am smuls. 

Am scăpat și eu de boxerii mei și mi-am lăsat 
întreaga greutate peste corpul ei. Respirația ei s-a 
oprit pentru câteva clipe și am privit-o în ochii ei 
superbi. 

— O să am grijă să fie așa mereu. 

Şi-a strâns picioarele în jurul șoldurilor mele, 
încercând să mă ţină cât mai aproape de ea. Am 
sărutat-o pe buze și am pătruns adânc în ea, gemând 
la unison. 

Căldura mi-a cuprins mai întâi penisul, apoi 
întregul corp și, în final, mintea. Eva a început să 
geamă și am apucat-o de picioare, intrând mai adânc 
în ea. Părul îi e răsfirat pe podea, obrajii roșii, iar ea e 
absolut superbă. Cred că e cea mai frumoasă femeie 
pe care am văzut-o vreodată. 

— Mai tare, a șoptit. 

Șoapta ei m-a făcut să zâmbesc și să mă confor- 
mez cererii. M-am aplecat și i-am prins sfârcul între 
buze, făcând-o să scoată un țipăt scurt. 

Mi-am pus o mână lângă corpul ei pe podea 
pentru a mă sprijini mai bine. Şi-a ridicat plină de 
dorință bazinul sincronizându-se cu mișcarea mea și 
orice urmă de control s-a dus naibii. Am început să 
o pătrund din ce în ce mai rapid, simțind-o caldă și 
umedă în jurul meu. 

l-am auzit scâncetul, i-am simţit corpul în- 
cordându-se, iar femeia mea superbă și-a eliberat 
orgasmul. Continuam să mă mișc cu toate că mă 
simțeam cuprins de o ameţeală și eram pe punctul 
de a exploda. 

Am gemut cu putere ajungând și eu la orgasm, 
și pentru câteva secunde, întreaga camera parcă 
se învârtea cu mine. M-am prăbușit peste ea şi am 
rămas așa câteva clipe, să ne tragem răsuflarea. 

— Mă striveşti, a mormăit sub mine. 

Am început să râd și m-am dat de pe ea, lipin- 
du-mi spatele de podeaua rece. 

Bruneta și-a întors capul şi ne-am privit unul pe 
celălalt. Îi admiram fericit chipul superb și ochii care 
mă înnebuneau de fiecare dată când se uita la mine. 

Cum reușesc să o ţin în viaţa mea fără să o dau 
în bară? 

— O să îţi mai vând o bicicletă. 

M-am uitat la ea cu zâmbind şi nu voiam să aud 
ce urmează. 

— Ca să compenseze cămașa. 

Am început să râd și am tras-o în brațele mele, 
sărutându-i fruntea. 

O să am mult de furcă cu femeia asta. 

— Poți să faci asta, mi-am spus. O să fie foarte 
bine și nu o s-o dai în bară. Nu ai voie să o dai în bară. 
Am oftat și mi-am pus mâinile pe chiuveta de 
porțelan din baia mică și inconfortabilă a avionului. 

— Hei, ieşi afară. 

Bătăile din ușă m-au făcut să tresar. Însă l-am 
ignorat complet pe individul din spatele ușii care mă 
voia afară. Mi-am privit reflexia agitată în oglindă și 
nu îmi venea să cred că eram eu. 

— Hai, cucoană. Nu ești singură în avion, a spus 
pe un ton iritat. 

— Fă-ţi nevoile într-un pahar, hodorog enervant. 

Am tras aer în piept și mi-am tamponat fruntea 
cu un șşerveţel. 

Ticăloasa de Eva. E numai vina ei că viaţa mea o 
să se ducă de râpă. De ce naiba trebuie să fie atât de 
mică lumea și să fie sora lui? 

Mi-am dat ochii peste cap când am auzit din 
nou bătăile în ușă și am deschis-o furioasă. Bătrânul 
stătea sprijinit în bastonul lui și mă privea furios. 

— Generaţia din ziua de azi, a mormăit. 

Am ieșit din baie, fără să îi spun nimic, și m-am 
abținut atât de greu să îl înjur. M-am îndreptat ţintă 
spre locul meu și m-am așezat în scaun, lăsându-mi 
privirea să cadă pe mica fereastră ovală. 

Nu îmi vine să cred că o să îl văd din nou. Nici 
măcar nu îmi mai amintesc când a fost ultima oară 
când l-am văzut. De ziua mea? Sau era ziua lui 
Christian? 

— Stimati călători, vă rugăm să vă reluaţi locu- 
rile şi să vă cuplaţi centurile de siguranță. Vom ateriza 
în câteva minute. 

Mi-am pus centura și mi-am prins mâinile de 
scaun, aşteptand cu nerăbdare ca bucata ue metal să 
atingă pământul. Chiar urăsc avioanele și tot ce ține 
de ele. 

Din punctul meu de vedere, e cea mai sigură cale 
să mori. 

Avionul a început să se clatine, confirmându-mi 
temerile și mi-am strâns ochii, rugându-mă să ajung 
cu bine la sol. 

Poate că Jayson adoră să fie în aer și să aibă con- 
trolul asupra unui astfel de demon, dar eu aş prefera 
să merg cu mașina mile întregi. 

M-am mai liniștit când avionul a ajuns complet 
la sol și am auzit aplauzele destinate piloților. Mi-am 
deschis ochii și am zâmbit, scăpând de centura de 
metal din jurul mijlocului meu. 

Mi-am luat geanta și am pus-o pe umăr, în- 
dreptându-mă spre ieşirea avionului înainte să se 
formeze o coadă interminabilă. 

Inima îmi bătea din ce în ce mai tare, cu fiecare 
pas care mă ducea mai aproape de el. Mereu am con- 
siderat că sunt fraieră pentru că nu i-am spus ce simt 
pentru el, dar distanța dintre noi era o problemă. 

El e în Seattle, eu în New York. Cum am putea să 
facem relaţia asta să funcționeze? 

Mi-am luat valiza de pe banda rulantă imediat 
ce am zărit-o și m-am îndreptat direct spre ieşire. 
Când ușile glisante s-au deschis, l-am văzut. L-aș 
recunoaște dintr-o mie, indiferent câți ani s-ar pune 
între noi. 

Stătea în primul rând, cu mâinile în buzunarele 
blugilor, cu ochelarii de soare agățați în gulerul tri- 
coului și cu părul lui blond-cenușiu ciufulit. Ochii săi 
albaștri cercetau cu atenție mulțimea. 

Am înghiţit în sec și mi-am strâns mâna pe ge- 
anta din umăr, făcându-mi curaj să mă apropii de el. 
Cu fiecare pas, inima îmi bătea din ce în ce mai tare. 
Însă cu cât mă apropiam mai tare de el, îmi dădeam 
seama că nu mă recunoștea. 

M-am oprit în fața lui și am așteptat să mă ob- 
serve, dar continua să mă ignore. Mi-am dres glasul 
și abia atunci și-a lăsat privirea în jos și ochii ni s-au 
întâlnit. 

— Bună. 

Vocea mea era răgușită, patetică și complet stân- 
jenitoare. Am încercat să zâmbesc, dar sunt sigură că 
eram complet caraghioasă. 

— Scuze, păpușă, mi-ar plăcea una rapidă cu 
tine în baie, dar o aştept pe iubita mea. 

Vocea lui profundă și puternică mi-a făcut 
genunchii să tremure și am avut nevoie de multă 
stăpânire de sine să nu mă las fermecată de vorbele 
sale romantice. Probabil dacă nu m-aș fi sprijinit de 
troler, acum aș fi fost leşinată la picioarele lui. 

Zâmbetul lui perfect și dinţii albi ar fi dat pe 
spate orice femeie și acum înțelegeam de ce se 
înțelegea atât de bine cu ceilalți doi rataţi și sucea 
mințile femeilor. 

Bine, Jayson Gray. Hai să jucăm după regulile 
tale. 

Am zâmbit mai încrezătoare şi mi-am îndreptat 
spatele, practic băgându-i sânii sub nas. 

— Ce dezamăgire. Am avut un zbor de două ore 
şi chiar aveam nevoie de puţin sex ca să mă eliberez. 

163 


Ivo Dima Iubiri de neuitat 


L-am privit seducătoare şi mă rugam să nu 
par patetică. Privirea lui zăbovea încă pe sânii mei 
şi zâmbetul mi s-a lărgit. Privirea lui s-a oprit apoi 
pe chipul meu și zâmbetul său era de-a dreptul 
fermecător. 

— Păcat că sunt genul fidel. 

M-am abținut cu greu să râd și mi-am mușcat 
buza de jos. Mâinile i s-au încordat în buzunare și 
asta mi-a dat o satisfacție imensă. 

— Norocoasă fată. Care e numele ei? 

— Sophia. 

Am dat ușor din cap şi mă străduiam să nu râd. 
Tipul ăsta e un mincinos perfect și sexi. 

— Și ești de mult timp cu ea? 

A pufnit în râs și m-a privit seducător. 

— Destul timp cât să realizez că e tot ce am 
nevoie. Uite, nu vreau să fiu nesimţit, dar trebuie 
să pleci. Ea trebuie să ajungă din clipă în clipă și nu 
vreau să te vadă lângă mine și să o ia razna. Nu am 
văzut-o de ceva timp și vreau neapărat să mă culc cu 
ea. 

Am început să râd și am aprobat din cap ușor. 
Am făcut un pas spre ieșirea principală și mi-am 
mutat geanta pe celălalt umăr. 

— Nicio problemă, Jayson. O s-o sun pe Eva să 
îmi dea adresa casei tale. 

Brusc i-a pierit zâmbetul de pe buze când m-am 
întors și am început să mă îndepărtez. 

— Hei, l-am auzit strigând. 

Am continuat să îmi împing trolerul spre ieşire 
şi am auzit în spatele meu câţiva paşi grăbiţi. Înainte 
să ies din aeroport, mâna lui s-a înfășurat în jurul 
brațului meu și m-a întors cu fața spre el. 

— Sophia?! 

Mi-am luat mâna de pe troler și m-am întors 
complet spre el. 

— Bună, iubitule, am spus pe un ton mieros. 

Ne-am privit în ochi pentru câteva clipe și apoi 
am început amândoi să râdem. 

Şi-a pus o mână după ceafă și a început să o 
frece în sus și în jos. Era mai mult decât evident că 
se simțea stânjenit de toată situația asta, iar mie îmi 
făcea o plăcere imensă. 

— Putem să nu vorbim despre ce s-a întâmplat 
acum câteva secunde? 

Am pufnit în râs și am scos un chițăit. 

— Chiar crezi că nu o să râd de faptul că m-ai 
folosit împotriva mea? Continuă să visezi, iubitule. 

A gemut adânc și am simțit un fior pe șira spină- 
rii. A pus mâna pe valiza mea și mi-a făcut semn să 
îl urmez. Părea mai încurcat ca niciodată, dar eu nu 
aveam nicio vină. 

— Când te-ai schimbat atât de tare? a spus arun- 
cându-mi o privire peste umăr. 

A dezactivat alarma Jaguarului când am ajuns în 
parcare și a aruncat neglijent valiza în portbagaj. 

— Hei, ai grijă! 

Și-a datochiipeste cap șia aşteptat să îmi pun ge- 
anta de pe umăr înăuntru, apoi a închis portbagajul. 

— Scuze, am uitat că voi femeile vă iubiţi valizele 
ca pe propriii voştri bebeluși. 

— Tu cum te-ai simți dacă ţi-aș arunca televizo- 
rul într-un portbagaj? 

Și-a dus mâna la inimă într-un gest teatral, și am 
început să râd. 

— Aş plânge toată ziua și apoi te-aș bate la fund 
o săptămână întreagă. 

Accept partea cu bătaia la fund chiar acum. 

Ne-am urcat amândoi în mașină, fără să mă 
las impresionată de interiorul cafeniu de piele al 
mașinii lui sofisticate. Fiind obișnuită deja cu ne- 
bunia împătimită a tatei, nu prea mai aveai cum să 
mă impresionezi cu mașina. Ori cât de frumoasă și 
tentantă ar fi ea. 

Blondul s-a așezat în spatele volanului și a por- 
nit motorul. 

— Deci, spune-mi din nou. De ce ești aici? 

Sinceră să fiu, nici eu nu știam de ce eram aici. 
Brian oricum aflase de cămin și chiar dacă Eva a 
scăpat, momentan, basma curată, tot nu înțeleg de 
ce m-a trimis aici să-i continui misiunea. 

— Păi, îndrumătorul meu de licenţă ne pune să 
ne documentăm pentru proiectele noastre încă de 
anul ăsta. Și mereu mi-a plăcut Gray Airlines și vreau 
să îmi bazez toată documentaţia pe arhitectura ei. 

A aprobat ușor din cap și s-a asigurat de câteva 
ori în oglinda retrovizoare înainte să pătrundă pe 
strada aglomerată. 

— În ultimul timp a trebuit să facem câteva 
modificări la clădire. 

— Nicio problemă. Am vorbit cu Brian acum 
două zile când a venit la petrecerea unchiului Braden 
şi mi-a spus că o să găsească schițele originale. O să 
vreau să văd şi modificările, evident. 

M-a privit scurt pentru câteva secunde, apoi a 
continuat să se concentreze asupra drumului. 

— Când ai crescut atât de mult, Soph? Nu mă 
aşteptam să arăţi așa. 

Am pufnit în râs și mi-am sprijinit capul de 
tetieră. 

— Evident. 

A zâmbit şi a accelerat, făcându-mi inima să 
își sporească bătăile. Probabil îi place să domine și 
asfaltul, nu doar cerul. 

— Cat timp a trecut? Cinci ani? Şase? 

Șase ani, opt luni, trei săptămâni, cinci zile, 22 
de ore, 32 de secunde. Dar cine stă să numere de 
fapt, nu? 

— Destul, am spus într-un final. 

A început să râdă şi s-a relaxat în scaunul său, 
strecurându-se cu agilitate printre mașinile din 
trafic. 

Pentru câteva minute, o liniște apăsătoare s-a 
aşternut între noi și mă chinuiam să îmi mențin pri- 
virea pe fereastră și să evit să îl privesc. Clar nu sunt 
în stare să fac asta. Ar trebui să îi spun să întoarcă și 
să mă duc direct acasă. 

Jayson a oprit mașina la semafor și s-a întors 
spre mine. Îi simţea privirea arzătoare și nu mai 
puteam să mă abțin. Când privirile ni s-au întâlnit, 
mi-am simţit bătăile inimii în urechi. 

— În seara asta, tata și Carson sunt plecaţi în- 
tr-o mică excursie la pescuit și toată casă o să fie a 
noastră. 

Am înghiţit în sec și mi-am mușcat buza de jos. 
Privirea lui a coborât pe buza mea și zâmbetul i s-a 
lărgit. Avea de gând să îmi facă o declaraţie și să îmi 
spună că vorbea serios la aeroport? 

— Deci ce preferi? Pizza și film sau bowling și 
hot dog în oraș? 

Zâmbetul lui larg de copil mă face în momentul 
ăsta să vreau să îi sparg moaca. 

Eva 


— Ce-a spus? 

Continuam să pedalez încercând să mă abțin să 
izbucnesc în râs. Sophia era mai isterică ca niciodată 
și îmi părea rău doar că nu eram acolo să o văd 
agitându-se. 

— Eşti cea mai mare ticăloasă. De ce nu mi-ai 
spus că Jayson e fratele tău? 

Am început să râd și i-am aruncat o privire amu- 
zată pe Facetime. 

— Ți-am spus că Jayson e fratele meu, am spus 
plină de mine. 

— Nu mi-ai spus că tatăl tău e Brian şi că e cel 
mai bun prieten al lui Braden din liceu. La dracu, 
Eva, m-am făcut de râs. Christian și Ethan au fost în 
aceleași tabere de vară zece ani la rând. 

Am ridicat ușor din umeri și m-am uitat la tem- 
porizatorul care îmi arăta că parcursesem un nou 
kilometru. 

— Hei, nici măcar eu nu am avut habar că vă 
cunoașteți. Se pare că singurii din familie care nu au 
habar de prietenia asta ciudată, suntem eu și Carson. 

— Te urăsc, a spus bosumflată. 

Am Început să râd și m-am întins după recipi- 
entul de apă de pe suport. Roșcata mai avea puțin și 
scotea fum pe nări. 

— Deci, ce s-a întâmplat cu el? 

A oftat cu putere și s-a trântit pe unul dintre 
scaunele din sufragerie. 

— A spus că avem toată casa pentru noi și când 
am crezut că o să mă sărute și o să îmi spună că o 
să se culce cu mine, idiotul mă întreabă dacă vreau 
pizza sau hot dog. 

M-am oprit înainte ca recipientul de apă 
să-mi atingă buzele și am început să râd cu putere. 
Mormăitul ei m-a făcut să opresc din alergat și să 
continui să râd. 

Țipetele ei m-au făcut însă să mă opresc din râs 
şi astfel am reușit și eu să mă hidratez. 

— Încetează să mai râzi ca o ticăloasă şi aju- 
tă-mă! Vreau acasă! 

Am dezaprobat din cap şi am înghițit ultima 
gură de apă, înainte să pun capacul înapoi. 

— Nici să nu te gândești. Acum chiar că trebuie 
să îl ajuţi pe fratele meu să nu mai fie gay. În plus, e 
pasiunea ta de mulți ani, așa că treci la treabă. 

— Dar... 

— Niciun dar, am spus amenințând-o cu arătă- 
torul. Eşti acolo cu o misiune, așa că îndeplinește-o! 
Să nu vii acasă până nu te-ai culcat cu el și îți umple 
camera cu trandafiri și ciocolată. 

— Te urăsc! a mormăit. 

Am ridicat din umeri și mi-am pornit din nou 
temporizatorul. 

— Pot trăi cu asta. Pa și pusi, iubi! 

Am închis convorbirea și am început din nou 
să pedalez. Ușa încăperii s-a deschis și l-am văzut 
pe Ethan strecurându-se înăuntru cu un zâmbet pe 

buze. Picioarele mele nu s-au oprit din mișcare, dar 
privirea mea s-a blocatpe el. 

Perechea de pantaloni de sport și tricoul larg 
îl făceau să arate ca un bărbat obișnuit pregătit de 
mișcare. Dar privirea incitantă din ochii lui îmi spu- 
nea că vrea altfel de mișcare. 

— Văd că bicicletele mele sunt încă în aceeași 
formație, a spus cu un zâmbet slab. 

Am zâmbit, iar el s-a îndreptat spre frigiderul 
micuţ dintr-un colț al camerei pentru a-și lua o sticlă 
de apă. 

— Da, păi cămașa pe care mi-ai cumpărat-o a 
compensat-o pe cea ruptă. Ai gusturi bune, profesore. 

A zâmbit şi s-a apropiat de mine, păstrându-și 
privirea ispititoare. 

— De ce nu îţi rupi oasele pe covorul de yoga? 

A, da. În viziunea profesorului meu şi a celorlalţi 
bărbați, yoga este o pierdere de vreme și un lucru pe 
care numai femeile îl pot practica. 

lar lui se pare că a început să îi placă și nu ra- 
tează nicio ocazie să mă urmărească în timp ce îmi 
fac exerciţiile în colanţii mulați. 

— Parcă simt nevoia de o mișcare mai energică, 
am spus lingându-mi buzele. 

Ne-am privit și am zâmbit amândoi cu subînțe- 
les. Și-a deschis sticla de apă și a golit-o pe jumătate. 
Câteva picături s-au prelins pe gâtul lui, coborând 
mai jos pe piept. lar eu îmi doream să îl scap de acel 
tricou și să nu las acele picături să se irosească. 

— Cât ai alergat? 

170 


Volumul 3 Ritmul iubirii 


S-a uitat la ceasul de pe bicicletă și a fluierat, 
făcându-mă să mă simt superioară. 

— Nu e rău, păpușă. Te ţii destul de tare, a spus 
cu privirea lipită de sânii mei. 

— Credeam că te-ai convins până acum. 

Flirtul ăsta sper să nu fie degeaba. Mai ales ca 
întregul meu corp a început să se încălzească și nu 
era din cauza efortului. 

Blondul s-a urcat pe banda de alergat și a por- 
nit-o, setându-și timpul. Picioarele lui au început să 
se miște ușor şi apoi din ce în ce mai rapid pe măsură 
ce seta viteza. 

— Vrei să ne întrecem, Rosalind? 

Mi-am strâns mâinile pe coarnele benzii de 
alergat și am zâmbit. 

— Patru? 

A aprobat din cap și a început să alerge, iar eu 
mi-am mărit ritmul mișcărilor, aruncându-i din când 
în când câte o privire fugară. 

Aş putea să spun că se întâmplă ceva cu profe- 
sorul Wright. Au trecut două zile de la petrecerea lui 
Braden şi în tot acest timp s-a transformat. Însă nu 
pot spune exact în ce. 

La școală e în continuare același ticălos față de 
mine, dar aici e altfel. Mă ia în brațe, iar noaptea vine 
în patul meu. 

Ieri mi-a cumpărat o cămașă nouă și mi-a lăsat-o 
pe pat, probabil fiindu-i frică de amenințarea mea cu 


bicicletele. 

lar acum a venit aici și flirtează cu mine, de 
parcă am fi un cuplu normal. Dar normal nu e nici pe 
departe cel mai potrivit cuvânt pentru noi. 

— Oh, ca să vezi, a spus nevinovat. Am făcut un 
kilometru înaintea ta. 

Gândurile mele mă făcuseră să încetinesc ritmul 
și nu îl puteam lăsa să câștige. Asta i-ar fi alimentat și 
mai tare orgoliul și era ultimul lucru de care aveam 
nevoie acum. Trebuia să fac orice ca să îl înving. 

Mi-am șters transpirația de pe frunte, iar bărba- 
tul de lângă mine și-a golit sticla de apă, aruncând-o 
pe podea. 

— Oh, uite Rosalind,a spus cu un zâmbet larg. Se 
pare că o să pierzi. 

Am mârâit și m-am uitat la temporizator, dar nu 
mai aveam nicio șansă să îl întrec. Eram obosită și 
în urmă cu un kilometru, iar el părea plin de ener- 
gie şi dispus să facă orice ca să învingă. Nu puteam 
să-mi mai forţez corpul, dar puteam să câștig în altă 
manieră. 

M-am uitat la el și deja începuse să transpire, 
având tricoul negru ud și părul lipit de frunte. Mi-am 
prins buza de jos între dinţi și deja îmi imaginam ce 
mi-ar face dacă m-ar prinde în braţele lui. 

Şi-a întors capul și m-a privit probabil obser- 
vând dorinţa din ochii mei. 

Am închis temporizatorul și m-am dat jos de pe 
aparat. 

— Știi ce, m-am plictisit. Și în plus am făcut mai 
mulți kilometri decât tine, am spus aranjându-mi 
șuvițele rebele de pe frunte. 

Am ieșit nepăsătoare din sală, dar nu am apucat 
să fac nici măcar câțiva pași pe hol când am auzit ușa 
sălii deschizându-se. Ştiam că o să vină după mine şi 
uite cum reușeam să câștig în fața domnului Wright. 

Camera lui era singura cu ușa deschisă şi, dacă 
stau bine să mă gândesc, nu făcusem niciodată sex 
în patul lui. 

— Rosalind! 

Am început să alerg, auzindu-i pașii şi înjurătu- 
rile în spatele meu, și am început să râd. Mi-a prins 
talia şi am intrat amândoi în camera lui. A trântit ușa 
cu putere și m-a împins în ea, acoperindu-mi buzele 
cu ale lui. 

Gura lui e fierbinte, buzele lui sunt sărate și mâi- 
nile complet sfâșietoare. Sărutul lui e unul înfometat, 
amețitor, zdrobitor. Mă face să o iau razna. 

— Naiba să te ia, a mârâit pe buzele mele. 

I-am ridicat tricoul și i l-am dat peste cap, arun- 
cându-l pe podea. Pieptul lui e alunecos, fierbinte 
şi absolut divin. Mâinile mele se bucură de fiecare 
centimetru din trupul lui și mi-am coborât și buzele, 
simțind gustul de sare. 

Mi-a scos bustiera și nu am ezitat să îi dau pan- 
talonii jos de pe șolduri. Mâinile lui mi-au cuprins 
sânii și am suspinat, lipindu-mi capul de ușă, în timp 
ce buzele lui îmi alintau sfârcurile, făcându-mă să 
mă înfior. 

— Ethan, încetează cu tachinatul. 

A început să râdă și s-a împins în mine, făcân- 
du-mă să gem cu putere. 

— Sunt sigur că poți să reziști câteva minute, 
scumpo. 

Am zâmbit și am dezaprobat din cap. Mi-am pus 
mâinile în părul lui și i-am apropiat buzele de ale 
mele sărutându-l pasional. 

Mi-a smuls colanțţii și am auzit materialul cedând 
sub forța mâinilor sale. A zâmbit satisfăcut când și-a 
dat seama că nu am chiloți. 

— Ştiam eu că văd bine. 

Am început să râd și i-am împins boxerii în jos. 
M-a lipit complet de ușă și mi-am pus mâinile în 
jurul gâtului său. 

S-a uitat în ochii mei și m-a pătruns cu putere, 
eliberând un geamăt profund și dezlănțuit de pe bu- 
zele mele. Împingea din ce în ce mai tare cu fiecare 
mișcare și mâinile lui îmi fremătau sânii. Muşchii de 
pe spatele lui sunt încordați și am simțit picăturile 
de transpirație prelingându-se peste degetele mele 
când l-am atins. 

Gemetele noastre răsunau la unison și m-a lipit 
de el, strângându-mă cu putere în brațe, în timp ce se 
împingea în mine. 

Era un moment care aș fi vrut să nu se mai ter- 
mine. Nu voiam să mă cert iar cu el. Îmi doream să 
fie așa tot timpul și să fiu mereu în braţele lui. 

Orgasmul m-a sfâșiat și am scos un sunet pro- 
fund şi complet satisfăcut când am simţit eliberarea. 
Aş fi putut să jur că am început să văd stele verzi şi 
abia reușeam să îmi menţin echilibrul. 

Ethan m-a strâns la pieptul lui gemând și el sub 
impulsul plăcerii vinovate a orgasmului. M-a izbit de 

ușă când s-a eliberat în mine și a rămas nemișcat, 
respirând sacadat. 

— Ethan, am șoptit fără vlagă. 

Fără să îmi răspundă a continuat să mă ţină în 
braţe şi s-a îndreptat spre baie. A deschis cabina de 
duș și am intrat împreună. 

— Ethan. 

Nu m-a băgat în seamă, pornind ploaia de apă 
rece care a stârnit înjurături din partea amândurora. 

Mi-am pus mâna pe bărbia lui și l-am întors cu 
fața la mine. 

— Vorbește cu mine. Te rog, am șoptit. 

A oftat și mi-a luat chipul în mâinile lui, apăsân- 
du-și buzele peste ale mele. 

— O să avem suficient timp să vorbim, Eva. 

M-a privit în ochi și mi-a mângâiat obrazul cu 
degetul mare. 

— O să plec în LA în seara asta și am nevoie de 
amintiri cu tine. Vreau ca mintea mea să reproducă 
gemetele tale de plăcere de fiecare dată când mă 
gândesc la tine. 

M-a lipit de peretele rece și am tresărit în bra- 
tele sale,în timp ce apa caldă începea să-mi învăluie 
trupul. 

— Vreau să ţi-o trag până plec, iubito. Și tu nu o 
să mă poți opri. 

M-a sărutat şi mi-am închis ochii, lăsându-mă 
pe mâinile lui. 

— Jay, prinde-mă. 

M-am întors cu faţa spre scări și am reușit să îl 
prind la timp pe fratele meu, în timp ce îmi îndesam 
telefonul în buzunar. 

— O să mă omori în una din zilele astea, puş- 
tiule! am mormăit. 

Am început să mă învârt și să îl fac să zboare, în 
timp ce râsetul lui cristalin îmi încânta auzul. Piticul 
şi-a lăsat capul pe spate și se bucura enorm de sen- 
zația pe care o simţea. 

— Mai tare, mai tare, a început să țipe. 

Am zâmbit şi m-am conformat cerinţelor lui, 
făcându-l să râdă și mai tare. L-am mai învârtit de 
câteva ori și apoi l-am aruncat în sus. 

— Dumnezeule! 

L-am prins pe fratele meu la timp, iar Sophia a 
coborât scările în grabă, fiind complet îngrozită de 
momentul nostru de afecţiune frăţească. 

Carson și-a pus mâinile în jurul gâtului meu și o 
priveam amândoi nedumeriți pe femeia speriată și 
furioasă din faţa noastră. 

— Ce naiba e în capul tău? a început să ţipe la 
mine. Ai fi putut să îl omori. 

M-am uitat la Carson, Carson la mine, apoi am 
ridicat amândoi din umeri. 

L-a smuls pe pici din brațele mele și a început 
să îl sărute pe frunte, făcându-l să chicotească, iar eu 
mi-am dat ochii peste cap. 

— Sunt bine, Sophia, a spus piticul încercând să 
se desprindă de ea. Așa ne jucăm noi în fiecare zi. 
Jayson mi-a promis că o să mă înveţe tot ce știe când 
o să cresc mai mare. 

— Da, sunt convinsă de asta, a spus enervată 
lăsându-l jos. 

Mi-a aruncat o privire urâtă și cu subînțeles, iar 
eu am zâmbit. Ştiam la ce se referă și nu mă conside- 
ram vinovat de acuzaţiile ei tacite. 

— Eşti pregătită să mergem? 

Roșcata a aprobat din cap în timp ce era complet 
fermecată de frățiorul meu. Trebuie să recunosc că 
puştiul o să rupă o mulțime de inimi când o să îi vină 
rândul. 

— Atunci ar trebui să nu îl mai hărțuiești pe 
piticul casei și să îți mişti fundul în mașină, am spus 
puțin iritat. 

A râs şi i-a ciufulit părul, iar el s-a încruntat 
complet enervat de gestul ei. I-am făcut cu ochiul fră- 
țiorului meu și am ieșit din casă pe urmele Sophiei. 

— Centura, am spus imediat ce ne-am urcat în 
mașină. 

A mormăit ceva neinteligibil și și-a dat ochii 
peste cap. 

— Ţi-a mai spus cineva că ești un bătrân ramolit? 

Am început să râd și am pornit motorul, cuplân- 
du-mi și eu centura la rândul meu. 

— Sunt mai mare decât tine, așa că tind să te 
cred pe cuvânt. 

A pufnit în râs, vârându-și nasul în telefonul ei 
alb, complet nepregătită în ceea ce privește stilul 
meu de condus. Și aparent, surioara mea mică nu îi 
pomenise de partea asta. 

Am zâmbit, gândindu-mă la reacţia pe care o 
va avea, şi am căutat canalul meu preferat de radio. 
Când am auzit tonurile relaxante în difuzoare, mi-am 
strâns mâinile pe volan și am călcat accelerația până 
în podea. 

Am văzut-o pe roșcată afundată în scaunul de 
piele și țipătul ei mi-a sunat în urechi ca o simfonie 
de Beethoven. 

Am intrat uşor în trafic, mai ales că la ora asta 
a dimineţii drumul era destul de liber. Dar nu am 
putut să abțin și am privit-o rapid cu coada ochiului. 

Îşi scăpase telefonul pe undeva pe la picioare, 
și se agăța cu mâinile de portieră ca și cum aceasta 
i-ar putea salva viaţa, iar pe chipul ei se citea frica și 
panica. 

O să am parte de multe înjurături când o să 
coboare și abia aştept să scot fiara din ea la iveală și 
apoi să o domolesc. 

În mod normal, drumul de acasă până la com- 
panie ar dura vreo zece minute, dar doar ca să mă 
distrez, am decis să o iau pe ruta ocolitoare și să mă 
mai bucur de panica ei pentru încă zece minute bune. 


kkk 


— Oh, haide că nu a fost chiar atât de rău. 

A intrat în biroul tatălui meu și a trântit ușa în 
spatele ei, făcând-o pe secretară să tresară. 

Nu mi-am putut stăpâni râsul când am văzut 
privirea de compătimire de pe chipul femeii mai în 
vârstă, și am ridicat uşor din umeri. 

— În ritmul ăsta, o să rămâi singur cu maşinile 
şi avioanele tale, băiete. 

Am început să râd şi am pupat-o ușor pe obraz, 
făcând-o să zâmbească. 

— O să mă asigur că vei fi prima care primește 
invitaţia la nuntă. 

Femeia a început să râdă și eu am intrat în birou 
după mica mea furtună roșcată. 

Am închis ușa cu grijă în spatele meu și am înce- 
put să mă apropii de ea cu zâmbetul pe buze. 

— Nu trebuie să reacționezi atât de rău. Am 
apăsat puțin mai tare pe acceleraţie, am încercat eu 
să mă justific. 

— Puțin mai tare? a țipat. 

S-a întors cu fața la mine și era complet furioasă. 
Obrajii îi erau roșii și ochii în flăcări. 

— Ai trecut în ultima secundă pe galben, a spus 
ridicându-și un deget, ai virat atât de strâns încât am 
crezut că o să zbor din scaun și o să mă lovesc de 
unul dintre stâlpii de iluminat, a spus ridicându-l pe 
al doilea. 

Da, am cam băgat-o în sperieţi rău de tot, trebuie 
să recunosc. 

— Nu m-am rugat în viața mea cât m-am rugat 
în ultimele douăzeci de minute cu tine. 

De data asta, nu m-am mai abținut şi am început 
să râd. Reacția mea trebuie că a enervat-o foarte tare 
pentru că a pornit spre mine cu pași hotărâți. 

Mormăitul ei era încă indescifrabil și si-a ridicat 
mâna pentru a mă lovi. l-a prins încheietura înainte 
să îmi atingă orice parte a corpului și am tras-o în 
brațele mele, strângând-o la piept. 

— Uşor, pisicuţă, nu e nevoie de sânge. 

— Eşti cel mai mare ticălos de pe lume, Jayson 
Gray. 

Am zâmbit şi m-am uitat în ochii ei mari și su- 
perbi. Mi-am strâns mâinile în jurul ei și i-am oprit 
orice mișcare. Am sprijinit-o cu spatele de biroul 
masiv și i-am despărțit picioarele cu genunchiul. 

— Te-ai mai calmat? am spus cu un rânjet. 

Şi-a dat capul pe spate pentru a mă privi şi i-am 
văzut sclipirea de amuzament. l-am simţit mâinile 
urcând pe pieptul meu și i-am văzut zâmbetul 
lărgindu-se. 

— Nu chiar. Dar sunt sigură că ai o metodă mai 
bună de a mă calma. 

Zâmbetul ei ispititor m-a făcut să îmi arcuiesc 
buzele într-un zâmbet victorios și mi-am apropiat 
chipul deal ei. 

— Şi ce facem cu iubita mea? 

Mâinile ei mi-au înconjurat gâtul și a chicotit, 
trecându-și limba peste buza de jos. 

— O să avem grijă să nu afle. 

Buzele noastre s-au unit și am simţit explozia de 
senzații în tot trupul. Căldura a început să mă învă- 
luie, și simțeam că mai am puțin și îmi pierd capul. 

Mâna mea s-a strecurat pe sub tricoul ei şi i-am 
auzit geamătul când i-am atins sânii. Degetele ei se 
plimbau pe spatele meu și fiecare atingere îmi pro- 
voca furnicături de plăcere. M-am afundat mai tare 
în sărut, cu un geamăt profund, și am ridicat-o pe 
birou. 

— Crezi că e o idee bună să facem asta aici? 

Am început să o sărut pe bărbie, coborând pe 
gât, auzindu-i respiraţia din ce în ce mai greoaie. 

— Tata nu o să vină astăzi. 

A suspinat și i-am prins pielea între dinți. 

— Nu vreau să mă culc cu tine pe biroul lui, 
Jayson. 

I-am eliberat gâtul și am suspinat adânc. M-am 
uitat în ochii ei și mi-am pus mâinile de o parte și de 
alta a corpului, prinzând-o în capcana mea. 

— Încă trebuie să mă lupt cu tata pentru tine? 

M-a privit fără să clipească câteva secunde, apoi 
a început să râdă. S-a aplecat în față și m-a sărutat pe 
vârful nasului, privindu-mă jucăușă. 

— Doar pentru că e unul dintre eroii mei, nu 
înseamnă că e un competitor pentru tine. 

Am dezaprobat din cap și am pufnit în râs. 

— Întotdeauna ai vrut să stai numai cu el, numai 
în biroul lui, numai lângă el în avion. Acum nu pot să 
ţi-o trag pe biroul lui, am spus iritat. Când o să vină 
și timpul meu, Sophia? 

M-am uitat în ochii ei cu seriozitate și zâmbetul 
ei amuzat începea să dispară. Amuzamentul a luat 
locul milei și am înjurat, îndepărtându-mă de ea. 

— Întotdeauna ai avut ochi pentru altcineva. La 
fiecare vizită în New York, te-ai războit cu Ethan și 
nici măcar nu m-ai lăsat să mă apropii de tine. La fie- 
care vizită aici, ai avut ochi pentru tata și nici măcar 
nu mă băgai în seamă. 

A continuat să mă privească fără să spună ceva 
şi nervii mei erau întinși la maximum. 

Toată buna mea dispoziţie s-a dus naibii și toate 
resentimentele mele s-au întors. Toată furia pe care 
am acumulat-o de-a lungul anilor și pe care am 
încercat să o reprim începea acum să clocotească 
în mine. Trebuie să plec de aici înainte să fac ceva 
regretabil. 

M-am întors cu spatele la ea și m-am apropiat 
de ușă, când i-am auzit vocea și m-am oprit. 

— Te rog, nu pleca. 

Mi-am închis ochii și a trebuit să fac eforturi 
maxime să nu mă întorc spre ea și să încep să urlu. 

— Nu eo idee bună să fiu lângă tine acum. O să 
îi spun lui Elle să îți aducă schițele. 

— Jayson, te rog, a spus dându-se jos de pe bi- 
rou. Nu mai fugi de lângă mine. 

Am început să râd și m-am uitat peste umăr. 

— Eu am fost mereu aici, iubito. Tu ai fost cea 
care a fugit. 

Am ieșit din birou și am trântit ușa în spatele 
meu, ignorând mustrările secretarei. 

Am deschis ușa de la casa scării și am început să 
urc câte două trepte, ajungând pe acoperișul clădirii. 

Soarele încă nu începuse să ardă cu putere și 
doar mă încălzea ușor. M-am așezat pe banca de 
lemn, pe care o adusesem de la parter cu ani în urmă, 
şi am oftat cu putere. Mi-am trecut mâinile prin păr 
şi am privit orașul care se întindea nepăsător la 
picioarele mele. 

Nici măcar nu știu cum ar trebui să mă descurc 
în situația asta, mi-am spus aprinzându-mi o țigară. 
E atât de aproape de mine și mă respinge de fiecare 
dată. Niciodată nu am putut să fiu singur cu ea mai 
mult de jumătate de oră. Niciodată nu am putut să îi 
spun ce simt pentru ea. 

— Încă te refugiezi aici? 

M-am întors și am văzut-o apropiindu-se de 
mine cu zâmbetul pe buze. S-a așezat lângă mine și 
am privit-o câteva clipe, apoi mi-am întors privirea 

spre orașul impunător, inspirând adânc fumul în 
plămâni. 

— Îţi amintești când am reprodus scena din 
Titanic, iar tata şi Brian au crezut că vrem să ne 
sinucidem? 

Am încercat să nu râd, chiar dacă amintirea 
a început să se proiecteze în fața ochilor mei. Eu, 
acum zece ani ținând în brațe o versiune mai tânără 
a Sophiei. Balustrada de sticlă și inox ne susținea și 
nu era niciun pericol de moarte. 

— Am crezut că tata o să facă infarct și părea 
atât de hotărât să mă pedepsească, a spus cu un 
chicotit. Dar am reușit să scap nevătămată și mi-am 
îndeplinit și visul. 

Am zâmbit și am tras din nou din ţigară, încer- 
când să nu mă las copleșit de amintirile frumoase. 

Pentru câteva clipe, niciunul dintre noi nu a spus 
nimic. Într-un fel era plăcut să stau cu femeia pe care 
o iubeam pe acoperișul clădirii pe care o dețin și să 
admir priveliștea aceea încântătoare. 

— Nu am fugit niciodată de tine. 

Am privit-o cu coada ochiului, iar ea s-a întors 
spre mine și m-a privit cu zâmbetul pe buze. 

— Întotdeauna ai avut un mod dea mă intimida 
şi mi-a fost puțin frică. 

Mi-am întors capul și m-am uitat la ea, lăsând 
ţigara să se lovească de sol. Sophia continua să zâm- 
bească și s-a apropiat mai tare de mine, luându-mi 
mâna în a ei. 

A tras aer adânc în piept și a început să se joace 
cu degetul mare pe pielea mea, trimițându-mi fiori 
pe șira spinării. 

— M-am îndrăgostit de tine din prima clipă în 
care te-am văzut. Și chiar dacă a început ca o iubire 
copilărească, de fiecare dată când aveam ocazia să te 
văd, mă îndrăgosteam mai tare. 

I-am strâns mâna în a mea şi m-am întors com- 
plet spre ea, trecându-mi piciorul de cealaltă parte 
a băncii. 

— Ştiu că nu ai văzut asta, dar trebuie să mă 
crezi când îți spun că te iubesc, Jayson. Am încercat 
să stau departe de tine pentru că nu voiam să crezi 
că sunt patetică sau că te hărțuiesc. 

Am dezaprobat din cap și am încercat să nu mă 
enervez. 

— Eşti mai mare și sunt sigură că îţi dorești o 
femeie care să... 

I-am acoperit buzele cu ale mele și am făcut-o să 
tacă imediat. 

— Eşti singura femeie pe care o doresc, i-am 
spus cu buzele lipite de ale ei. Încă de când te-am 
cunoscut. Am nevoie doar de tine. 

Frunțile noastre s-au unit și ne-am privit în ochi 
cu zâmbetul pe buze. A început să râdă şi o lacrimă i 
s-a prelins pe obraz. 

— Să nu mă fugi niciodată de mine, am șoptit. 

A aprobat din cap și și-a lăsat capul pe pieptul 
meu. Am răsuflat ușurat și am strâns-o în brațe, 
sărutând-o pe creștet. 

În momentul ăsta, toate acele resentimente și 
tot timpul pierdut au dispărut ca prin magie. Tot ce e 
important e faptul că o am în braţele mele și că nu o 
să îi mai dau drumul niciodată. 

— Mi se pare imposibil. 

Chuck a aruncat cartea de istorie în fața lui și 
şi-a scos telefonul din buzunar. 

Am început să râd, luându-i mobilul dintre 
degete. 

— Ai promis că nu o să te atingi de telefon până 
nu termini cu materia pentru test. 

A încercat să îl smulgă, dar l-am dus la spate și 
l-am provocat să încerce să îl ia. Bărbatul m-a privit 
cu ochii mijiți pentru câteva clipe, apoi a oftat și s-a 
întins după cartea de mai devreme. 

— Adu-mi aminte să te urăsc după ce iau zece la 
test, a spus deschizând-o. 

Am ridicat ușor din umeri și am chicotit. 

— Dacă iei zece, promit că nu o să îmi adaptez 
viteza de alergat pentru bătrânul de tine. 

Chuck și cu mine obișnuiam să alergăm în fie- 
care seară în Central Park. Mișcare care se termina 
mereu cu o băutură la Starbucks, o bârfă nevinovată 
şi încercări eșuate ale noului meu prieten de a-și 
găsi o iubită. 

— Cred că ai fost o panteră într-o viață anteri- 
oară, a mormăit cu nasul în cartea de istorie. 

Am pufnit în râs și am pus telefonul lui lângă al 
meu, reușind să trag cu ochiul pentru câteva secunde. 
Dar e gol, exact cum a fost şi cu cinci minute în urmă. 

Ethan e plecat de două zile și nici măcar nu m-a 
băgat în seamă. A trimis un email reprezentatului 
nostru de an, spunând că nu o să țină cursurile săp- 
tămâna asta, și că o să ne dea un test la întoarcere. 

— Pe cât pariem că ușuratica de Christine o să 
flirteze cu el ca să ia o notă mare? 

Mi-am ridicat capul și m-am uitat în aceeași di- 
recție în care se uita colegul meu. Blondina noastră 
era așezată pe iarbă, înconjurată de cărți și împre- 
ună cu unele din colegele noastre. Râsul ei cristalin 
atrăgea privirile băieților, iar asta îl făcea pe amicul 
meu să scoată fum pe nări. 

— Poate să încerce, dar asta nu înseamnă nea- 
părat că îi va și garanta o notă mare. Am auzit că e 
gay, am spus cu ochii mari. 

Mi-am luat paharul cu ice tea și am ridicat ușor 
din umeri când roșcatul m-a privit neîncrezător. 

— Hei, aşa umblă vorba între fete, am spus ra- 
pid. Nu eu am pornit zvonul, am minţit. 

A mormăit ceva indescifrabil și am zâmbit, 
privind-o câteva clipe pe fată. Şi ea îl privea pe furiș 
pe Chuck și când a observat că o privesc, a roșit și a 
zâmbit timidă. 

— Care e problema ta cu ea? 

Nu s-a uitatla mine, dar sunt sigură că atinsesem 
un subiect delicat. A încetat să mai scrie în caietul 
lui, învârtind creionul între degete. 

— Haide, spune tot! 

A zâmbit şi şi-a închis caietul, aruncându-l în 
fața lui. Și-a lăsat spatele pe copacul bătrân și imens 
din campusul universității, trecându-și o mână prin 
păr. 

— E sora mea vitregă. 

M-am uitat la el și am început să tușesc, căci 
ultima înghițitură din băutura mea o luase pe altă 
cale și îmi ardea gâtul. 

Bărbatul m-a bătut pe spate și a chicotit vizibil 
amuzat de reacţia mea. 

— Bine, începe să vorbeşti, am spus tușind, 
chiar acum! 

— Parcă învățam, m-a tachinat. 

Am închis toate cărțile din jurul nostru și m-am 
pus în fața lui, încrucișându-mi picioarele. Mă com- 
portam ca un copil mic care voia să audă povestea 
lui preferată, și povestea asta chiar trebuia să o aud. 

— Nu există nicio legătură de sânge între noi. 
Tatăl meu s-a însurat cu mama ei. 

— Şi tu te culci cu ea? 

Continua să se joace cu creionul din mâna lui și 
i-a aruncat o privire rapidă blondei. 

— Amândoi am simţit atracţia fizică şi am decis 
să nu ne mai abțţinem. 

M-am uitat la el, cerând mai multe explicaţii și 
doar a ridicat ușor din umeri. 

— Ce? 

Am început să chicotesc și l-am lovit ușor în 
umăr. 

— Chuck, ești îndrăgostit de ea. 

M-a privit fără să clipească pentru câteva se- 
cunde, apoi a început să râdă. E în faza de negare, 
idiotul. 

— Te culci cu ea, atracţia și tensiunea sexuală 
dintre voi e mai mult decât evidentă și ești gelos, am 
spus făcând un rezumat scurt. 

— Ba nu sunt gelos, s-a apărat. 

Desigur, voi niciodată nu sunteți geloși și doar 
noi, femeile, suntem cele sărite de pe fix şi cu ima- 
ginația bogată, mi-am spus în gând dându-mi ochii 
peste cap. 

— Îi urmăreşti fiecare mişcare, înjuri de fiecare 
dată când un alt bărbat se uită la ea și ai vrea să o 
pui într-o colivie de fiecare dată când vorbește cu 
un alt bărbat. Plus că începi să devii o bârfitoare de 
primă clasă și încerci să o insulți de fiecare dată când 
ai ocazia. 

— Şi de ce mă face asta gelos? a mormăit enervat. 

Of, Doamne. Unii bărbaţii chiar sunt bătuţi în 
cap, nu-i așa? 

— Pentru că o vrei doar pentru tine. Dar nu ești 
suficient de curajos să recunoști că o iubeşti. Preferi 
să o îndepărtezi și să te comporți ca un ticălos. 

Şi-a deschis gura ca să vorbească, dar sprân- 
ceana mea ridicată şi zâmbetul ironic l-au făcut să 
tacă. 

— Ce sugerezi să fac? m-a întrebat învins. Nu 
prea știu cum să mă comport, a recunoscut. Nu cred 
că părinții noştri ar avea o problemă cu noi, dar nu 
sunt sigur de ce simte ea. 

M-am uitat peste umăr și am surprins privirea 
ei. Și-a lăsat capul în jos imediat și i-am văzut obrajii 
îmbujorându-i-se. 

— Şi ea vrea să fie cu tine, l-am asigurat cu zâm- 
betul pe buze. Dar trebuie să încetezi să mai fii un 
nemernic și să faci tu primul pas. 

— Şi dacă o să mă respingă. 

— Nu o s-o facă, l-am asigurat. 

M-a privit neîncrezător, cu ochii mijiți, pregătit 
să mă strângă de gât dacă se dovedea că mă înșelam. 

— De unde ştii? 

Am ridicat ușor din umeri și am băut din nou 
din paharul de plastic. 

— Intuiţie feminină. 

A zâmbit și apoi s-a uitat peste umărul meu la 
ea, fără să fie convins de ce avea să facă. Mi-am dat 
ochii peste cap și l-am stropit cu câteva picături din 
ceaiul rece. 

— Du-te la ea, idiotule! Nu o să te aștepte toată 
viața. 

A rânjit ca un adolescent îndrăgostit și și-a 
îngrămădit toate cărţile în rucsac. Înainte să se ri- 
dice, m-a tras în brațele lui și m-a sărutat apăsat pe 
tâmplă. 

— Eşti cea mai tare, pitico! 

Am început să râd și l-am lăsat să se ducă la 
iubirea vieții lui, sperând că poate așa nu avea să mă 
mai tortureze pe mine. 


kkk 


— A fost atât de minunat, a început noua 
îndrăgostită. După cea mai romantică întâlnire pe 
acoperişul clădirii, mi-a arătat restul oraşului. 

Em mă tot înghiontea cu cotul și amândouă o 
ascultăm fascinate pe Sophia, cu zâmbetele pe buze. 

— Am luat cina la restaurantul unui prieten 
de-al său şi apoi mi-a arătat avionul lui. 

Fratele meu e atât de previzibil. Eram convinsă 
că o să îi arate avionul său privat și că o s-o ducă la 
restaurantul Corei. 

— Și ce s-a mai întâmplat? 

A zâmbit cu gura până la urechi și i se putea citi 
fericirea pe chip. 

— Şi am făcut dragoste în cabina lui de pilot, a 
finalizat povestea. 

Eu şi blondina mea am răsuflat uşurate și ne-am 
lăsat pe spătarul canapelei. Ne-am uitat una la alta și 
ne-am strâns mâinile libere. 

— Bine lucrat, colega! am spus mândră de mine. 

— Mi-a făcut plăcere să fac afaceri cu tine. 

Am început să râdem, iar Sophia continua să 
privească paharul de vin cu zâmbetul pe buze. 

— Deci, cum e situaţia pe aici? 

Am oftat și m-am uitat la lichidul roșiatic din 
paharul meu. Am ridicat ușor din umeri, dar știam 
că asta nu avea să o mulțumească pe Emily. 

— După ce m-a acoperit în fața tatei, am venit 
aici, a aflat că Jayson e fratele meu și apoi am făcut 
sex. Cam în toate camerele posibile mai puţin în... 

— Nu vreau detaliile astea, a spus oripilată. 

A scos un sunet de dezgust și m-a făcut să râd. 

— Am încercat să vorbesc cu el, dar fără sorți de 
izbândă. Mi-a spus că pleacă și o să discutăm când se 
întoarce. Și asta e tot. 

Em a început să își învârtă paharul și să agite 
băutura din el. 

— Nici măcar nu m-a sunat. Niciun mesaj. 
Absolutnimic. 

Blondina a oftat și s-a întors cu faţa la mine, 
încercând să mă încurajeze cu un zâmbet. 

— Cred că i-ai dat întreaga lume peste cap și 
acum are nevoie de timp să se adapteze. 

Am zâmbit și am încercat să mă agăţ de cuvin- 
tele ei. Poate Ethan chiar are nevoie de timp să se 
acomodeze cu prezența mea în viața lui. 

Dar mi-ar plăcea atât de mult să mă lase să îl 
ajut în procesul ăsta. Nu vreau să mă mai joc de-a 
șoarecele și pisica cu el. Vreau doar să petrec cât mai 
mult timp cu el. 

— Băieţii se întorc în seara asta acasă, a spus 
Sophia luându-și nasul din telefon. 


kkk 


Continui să privesc tavanul, lungită pe patul 
meu, muşcându-mi cu ardoare buza de jos. Picioarele 
mele se mișcă involuntar și simt că înnebunesc. Uşa 
mea e deschisă și sunt atentă la orice sunet se auzea. 

M-am uitat la telefon, verificând ceasul pentru 
a mia oară în ultima oră de când au plecat fetele. Ar 
trebui să ajungă într-o oră cel târziu. 

Am zâmbit şi mi-am activat internetul, căutând 
câteva rețete rapide. 

M-am dat jos din pat și am salvat câteva reţete 
de paste. E timpul să îi arăt ce ar avea de câștigat 
dacă nu ar mai fi un cretin. 

Mi-am dat jos pijamalele, apoi am aruncat suti- 
enul pe pat lângă ele. Am deschis ușa de la camera 
profesorului meu, îndreptându-mă direct spre dula- 
pul lui. 

Am aprins lumina și m-am zgâit la partea cu 
cămășile. Parfumul lui se simţea în întreaga încăpere 
și mi-am închis ochii, inspirând adânc. Mi-am trecut 
cu grijă degetele peste hainele lui și am zâmbit. 

Poate chiar reușesc să îl fac să mă iubească. 
Poate asta o să îi atragă atenţia suficient cât să vadă 
că îl iubesc. 

Am luat una din cămășile lui negre de pe umeraș 
şi m-am înfăşurat cu ea. În timp ce îmi încheiam nas- 
turii, am început să fredonez una dintre melodiile 
mele preferate și m-am îndreptat spre bucătărie. 

Mi-am lăsat telefonul pe insulă şi am deschis 
frigiderul. Am deschis televizorul micuţ din colțul 
bucătăriei și am dat pe canalul de muzică. 

Am început să zâmbesc și să dansez în ritmul 
muzicii, în timp ce găteam pentru prima oară. Prima 
mea masă pentru bărbatul pe care îl iubesc. 

Am aruncat carnea în tigaie și am învârtit-o 
puțin înainte ca telefonul să mă întrerupă. 

L-am sprijinit cu ajutorul unei solnițe și i-am 
zâmbit lui Emily prin cameră. 

— Ce faci? a spus apropiindu-și fața de cameră. 

— M-am gândit să îi fac ceva bun profesorului 
nostru. 

Blondina a rămas cu gura căscată, apoi a început 
să râdă. 

— Ce porţi? 

M-am uitat în jos la corpul meu și am zâmbit. 

— Una din cămășile lui. 

A început să râdă și a fluierat ușor. 

— La naiba, tu chiar știi cum să îţi faci prezența 
simțită. Esti prima femeie care îi gătește. Asta dacă o 
excludem pe mama. 

Am continuat să tai roşiile și am ridicat ușor din 
umeri. 

— E prima persoană pentru care gătesc. 

— Poţi să adaugi puțin mai multă sare? Doar ca 
să îl torturezi pentru mine? a sugerat. 

— La naiba! 

Am lăsat cuțitul din mână și m-am dus la aragaz. 
Puiul meu se prăjea deja și începuse să aibă o culoare 
cam urâtă. 

— Ce s-a întâmplat? 

Am redus intensitatea focului și am adăugat 
sarea pe care o uitasem inițial. Acum că mă uitam la 
tigaia mea, mă rugam să iasă ceva bun. 

— Eva? a insistat blondina. 

M-am întors la apelul meu și am oftat, luând 
cuțitul în mână. 

— Doar am uitat de sare și aproape am ars puiul. 

Prietena mea a început să râdă, iar eu am sus- 
pinat. După ce am terminat de tăiat legumele, le-am 
adăugat peste carne. 

— Tu unde ești? 

— La companie. Christian a spus că trebuie să 
lase niște documente și am de gând să îi fac o surpriză, 
a spus arătându-mi lenjeria sexi. 

Am început să râd și am scos două pahare de vin 
din dulap. 


— Cum se face că ne gândim la aceleași lucruri? 

— Poate ar trebui să mă crezi când îţi spun că am 
fost niște vrăjitoare într-o viaţă anterioară. 

M-am uitat rapid la ea și mi-am ridicat o sprân- 
ceană, iar blondina a zâmbit inocent. 

— Și Sophia e acum la aeroport. Se pare că frăţi- 
orul tău o să mai întârzie câteva ore acasă. 

Am scos dopul sticlei de vin și am zâmbit. 

Am ştiut mereu că ceva nu e bine cu fratele meu. 
Mi-a vorbit despre o fată pe care o place, dar care nu 
îl vrea. Nu știu dacă era vorba Sophia și nici nu mă 
mai interesează acum. Faptul că e fericit și că e cu ea, 
e suficient pentru mine. 

— Ai de gând să aprinzi și lumânări? 

Am turnat vinul în ambele pahare și am aprobat 
din cap. Blondina a scos un sunet de dezgust și am 
început să chicotesc. 

— Eşti scârbos de romantică. Sper să nu fie creti- 
nul prea cretin și să nu aprecieze asta. 

Am pus sticla pe insulă și m-am uitat la telefon. 
Em zâmbea şi părea mai nerăbdătoare ca niciodată. 

— Mă duc să aprind lumânările și să termin 
cu mâncarea. Ai grijă ce faci cu masculul tău, am 
avertizat-o. 

A început să râdă și a închis apelul după ce mi-a 
urat succes. 

Am luat cele două pahare și le-am așezat pe 
masa de lângă terasă. Încă de când descoperisem 
bucătăria, mi-am imaginat lumânările așezate pe 
masa asta. 

După ce am pregătit atmosfera, am verificat 
pastele care erau făcute și sosul era și el aproape 
gata. 

M-am uitat la ceas și probabil că tocmai a ateri- 
zat pe pistă. În mai puţin de douăzeci de minute, o să 
ajungă acasă. 

Am oprit aragazul și am luat două farfurii pe 
care le-am umplut cu paste. Am gustat ce a mai 
rămas în tigaie și, pentru prima mea încercare, erau 
destul de bune. 

Am pus cele două farfurii lângă paharele de vin 
și mi-am admirat opera romantică. Mai aveam ne- 
voie doar de un bărbat înfometat și dornic de iubire. 

Am zâmbit fericită și am spălat ustensilele pe 
care le utilizasem, pentru ca totul să fie perfect. 

Mi-am lăsat telefonul pe insulă, am închis tele- 
vizorul și m-am dus în living. Mi-am aranjat părul 
pe umeri și m-am așezat pe canapea, încercând să 
găsesc o poziţie cât mai senzuală. 

Mi-am mușcat buza de jos și mă uitam întruna la 
ușa principală, aşteptându-l pe el. 

Câteva minute mai târziu, am auzit cheia ră- 
sucindu-se în broască și am tresărit. Pulsul meu se 
accelerase și probabil acum aș fi stricat orice aparat 
de măsură. 

Când ușa a început să se deschidă, am zâmbit 
şi mi-am pus mâna pe piciorul stâng, simțindu-mi 
inima pregătită să sară din piept. 

Râsul enervant al unei femei m-a făcut să înghit 
în sec, iar când ușa s-a deschis complet, am înghețat. 

Ethan se săruta cu o femeie necunoscută în 
pragul ușii mele. O ținea strâns de talie, iar mâinile 
ei erau agățate de gâtul lui. 

— Cred că trebuie să terminăm asta sus, a spus 
individa pe un ton mieros. 

Şi-a luat geanta de jos și a trecut-o peste prag, 
invitând-o pe femeie înăuntru. Judecând după ținuta 
ei, era una din însoţitoarele de zbor. 

Când și-a ridicat capul și m-a privit, Ethan s-a 
blocat. Mi-am lăsat mâna să cadă pe lângă mine și 
mi-am tras picioarele pentru a nu părea și mai pate- 
tică decât eram deja. 

— Nu mi-ai spus că sora ta locuiește cu tine. 

Girafa aproape la fel de înaltă ca blondul meu 
mă privea cu zâmbetul pe buze și aș fi vrut atât de 
mult să o pocnesc. 

— Nu e sora mea. 

Ethan mă privea neîncetat și probabil deja ob- 
servase pe chipul meu șocat privirea de criminal din 
ochii mei. 

— E doaro prietenă de-a ei care nu avea unde să 
stea și m-a rugat să o ajut. 

M-am uitat la el incapabilă să articulez vreun cu- 
vânt. Își ținea mâna pe talia individei şi ochii aţintiţi 
asupra mea. Puteam să citesc cu ușurință vinovăția 
din ochii lui și o ușoară tentă de roșu din obrajii lui 
îmi confirma această suspiciune. 

— Atunci, nu cred că o să aibă vreo problemă 
dacă mă duci sus, nu? 

Partea umană din el ieșise la iveală doar pentru 
câteva minute. Şi-a arcuit buzele într-un zâmbet 
arogant şi s-a uitat la femeia de lângă el. 

— Chiar dacă ar avea o problemă, nu îmi pasă. 

S-au îndreptat spre scări, fără să le pese de pre- 
zența mea. Fără să îi pese de sentimentele mele. 

Cu fiecare pas pe care îl făcea, îmi auzeam inima 
descompunându-se și, când am auzit ușa camerei 
închizându-se, am început să plâng. 

M-am ridicat de pe canapea și m-am dus în bu- 
cătărie, simțindu-mă sfâșiată la vederea decorului 
romantic pe care îl pregătisem. 

Am aprins lumina și am luat farfuriile, arun- 
cându-le direct în coșul de gunoi, fără să îmi pese 
de ele. Le-am auzind spărgându-se și probabil o să 
trebuiască să le înlocuiesc. Dar în clipa de față, nu 
vreau decât să sparg toată sticlăria lui. Am făcut ace- 
lași lucru și cu paharele de vin și am stins furioasă 
lumânările. 

Telefonul meu a început să vibreze pe blatul 
insulei și am tras aer adânc în piept. Nu vreau să 
vorbesc cu fetele și să îmi spună cât de mult se bu- 
cură de compania băieților sau cât de fericite sunt. 
Nu vreau să vorbesc nici cu tata şi să îşi dea seama că 
sunt cu moralul la pământ, ca să mă trezesc cu el aici. 

Mi-am şters lacrimile și am văzut numele lui 
Chuck pe ecranul telefonului. 

Am încercat să îmi calmez bătăile inimii înainte 
să îi răspund. 

— În sfârșit! Eşti atât de preocupată de istorie, 
încât ai uitat de mine? 

Am zâmbit și mi-am trecut o mână prin păr. 

— Nu te-am ignorat intenționat. Am avut altele 
pe cap. 

— Sigur. Așa se spune acum. 

Am continuat să zâmbesc și am privit borcanul 
cu bomboane din faţa mea, în timp ce lacrimile nu 
conteneau să mi se rostogolească pe obraji. 

— Te-am sunat ca să îţi spun că abia am venit de 
la prima mea întâlnire cu Christine și a fost minunat. 
Acum chiar știu că am fost un prost în tot acest timp. 

Conversaţia asta devenea din ce în ce mai dure- 
roasă pentru mine. 

— Mă bucur să aud asta, am spus cu vocea 
scăzută. 

Vocea mea tremura și dacă nu terminam rapid 
apelul ăsta, avea să își dea seama că plâng. 

— Maine vrem să le spune părinţilor noștri, aşa 
că tine pumnii strânșii. 

Am murmurat un da gâtuit și mi-am acoperit 
fruntea cu mâna, încercând să nu izbucnesc și mai 
tare. 

— Eva, plângi? 

Am zâmbit și am tras aer în piept, încercând să 
ignor durerea din pieptul meu. 

— Vin la tine. Eşti la cămin? 

— Nu. Christine are mai multă nevoie de tine. O 
să fiu bine, Chuck,am spus neconvingătoare. 

— Pe naiba. Nici măcar nu poţi să vorbeşti fără 
să îti dai sufletul afară. 

Am început să râd și m-am apropiat de peretele 
format doar din sticlă. 

— Am doar câteva probleme pe care o să le 
rezolv. În afară de asta sunt bine, Chuck. 

— Minti. 

Am râs şi am privit luna care își revedinca locul 
pe cerul înstelat. 

— Sunt bine, serios. O să vorbim mai multe 
mâine. Acum du-te la iubita ta, Înainte să mă jupoaie 
de vie. 

— Maine nu o să scapi de mine, pitico. 

Am continuat să zâmbesc şi am închis apelul. 

Acum tot ce îmi mai rămâne e să renunţ la el. 

198 


Cpl 23 


Mi-am trecut din nou peria prin păr, privindu-mi 
absentă reflexia în oglindă. 

Ochii mei nu mai erau la fel de umflați, însă cear- 
cănele păreau destul de proeminente și nici măcar 
cu machiajul nu am reușit să le ascund perfect. 

Am încercat să dorm, dar de fiecare dată când 
îmi închideam ochii, îl vedeam pe el în brațele acelei 
individe, absolut superbă, de altfel. Am stat trează 
toată noaptea și m-am plimbat prin cameră de mai 
multe ori, trăgând cu urechea din când în când. 

Nu îmi venea să cred că-mi făcuse una ca asta. 
Chiar crezusem că în sfârșit putem să avem o relație. 
Crezusem că timpul acesta, departe unul de celălalt, 
o să îl aducă mai aproape de mine. Dar m-am înșelat 
amarnic. lar acum, îi dădusem mai multe motive să 
își bată joc de mine. 

Am suspinat adânc și mi-am lăsat peria pe mar- 
ginea chiuvetei. Sper doar să reușesc să mă strecor 
din apartament fără să dau ochii cu el. 

Am coborât scările cu grijă, încercând să nu fac 
prea mult zgomot. Nu vreau să o mai văd pe idioata 
aia sau pe el. 

— Rosalind! 

Nu m-am oprit, ba dimpotrivă, la auzul acelei 
porecle îngrozitoare care se pare că îi dădea o satis- 
facție incredibilă. Tocurile mele răsunau zgomotos 

lovind podeaua apartamentului și m-am îndreptat 
spre ușă, încercând să îl ignor complet. 

— Eva! a insistat. 

Înainte să pun mâna pe clanță, mi-a prins braţul 
şi m-a întors cu fața spre el. 

— Ai surzit peste noapte? 

M-am uitat la el și am încercat atât de mult să 
afișez o privire neutră, ca să nu îi arăt cât de mult 
sufeream. Am încercat să îmi iau braţul din mâna lui, 
dar strânsoarea lui se intensifica cu orice încercare a 
mea de a scăpa de el. 

— Auzul meu e perfect. Nu vreau să vorbesc cu 
tine, am spus simplu. 

Zâmbetul lui arogant și complet enervat i-a 
arcuit buzele și eu mă abțineam cu greu să i-l şterg 
cu câteva palme. Nesimţirea lui era pe măsura orgo- 
liului său. 

— Te-a deranjat faptul că am adus o femeie 
acasă aseară? m-a tachinat. 

Am pufnit și am încercat din nou să îmi eliberez 
braţul, dar fără succes. 

— Nu îmi pasă nici dacă ţi-ai face un harem de 
curve aici, am minţit. 

A chicotit și şi-a apropiat chipul de al meu, fă- 
cându-mi inima să bată cu putere. 

— De asta ai fost atât dezamăgită aseară, că nu 
ai fost tu în patul meu? 

Are de gând să mă lovească sub centură și se 
descurcă de minune, naiba să îl ia de ticălos. 

— De fapt, sunt dezamăgită de cum îţi alegi 
femeile. Credeam că ai mai mult respect pentru per- 
soana ta, am spus încercând să fiu curajoasă. 

M-a lipit de ușa din spatele meu și și-a pus un 
braţ deasupra capului meu. 

— Şi dacă te aleg pe tine, fac cea mai bună 
alegere? 

Mi-am lipit capul de ușă și mi-am înălțat bărbia. 

— Mi-ai demonstrat deja că nu o să fiu niciodată 
una dintre alegerile tale, Ethan. 

M-a privit surprins şi a clipit de câteva ori, apa- 
rent surprins de contraatacul meu. Mâna lui mi-a 
eliberat brațul din strânsoare. 

— Şi cred că e timpul ca și tu să nu mai faci parte 
dintre alegerile mele. 

M-am întors cu spatele la el și am ieșit pe ușă 
înainte să fac ceva regretabil. 

M-am sprijinit de ușă și mi-am simţit picioarele 
și mâinile tremurând. Am expirat adânc și mi-am 
presat mâna dreaptă pe piept, încercând să îmi cal- 
mez bătăile inimii. 

Naiba să o ia de iubire! 


XXX 


— Hei, scuze că am întârziat, am spus oprin- 
du-mă lângă colegii mei. 

Chuck și Christine s-au întors cu faţa la mine și 
mă priveau zâmbitori și fericiți. 

Pistruiatul avea un braț după umerii iubitei lui, 
iar blondina îi cuprindea mijlocul. 

— lar ai adormit pe covorul de yoga? 

I-am aruncat o privire amenințătoare și m-am 
așezat pe banca de lemn lângă ei. 

— S-a întâmplat o singură dată, am mormăit. 

Bărbatul a zâmbit cu gura până la urechi și i-am 
dat un pumn în coaste, fără să mă gândesc că aș 
putea să o supăr pe noua lui iubită. 

— Eva, vreau să îmi cer scuze. 

M-am uitat la Christine fără să înțeleg la ce se 
referea. S-a dezlipit de prietenul meu și m-a privit cu 
ochii mari și blânzi. 

— Am crezut că între tine și Chuck e ceva și 
m-am purtat îngrozitor cu tine. 

M-am uitat la colegul meu, el la mine și am scos 
amândoi sunete de dezgust, făcând-o pe Christine să 
râdă. 

— Mai bine aş mânca cuie, a spus idiotul. 

— Pot să îți recomand o cremă foarte bună 
pentru răni. 

Am început să râd și l-am lovit din nou în umăr. 

Mă bucur enorm să îi văd atât de fericiți. 
Presupun că discuţia cu părinţii lor a mers destul de 
bine din moment ce erau atât de binedispuși. 

Sunt înconjurată doar de cupluri și de fericire 
şi mă întreb când o să vină fericirea și pentru mine. 
Până acum, am crezut că Ethan e cel care îmi poate 
oferi cele mai frumoase momente din viața mea. Dar 
totul nu a fost decât o joacă din care eu am ieșit cam 
şifonată. 

— Te superi dacă mă lași puţin singur cu ea? 

Blondina a dezaprobat din cap și l-a sărutat ușor 
pe buze, apoi s-a ridicat în picioare. Am privit-o lung, 
în timp ce se îndrepta fericită spre prietenele ei. 

— Spune tot ce s-a întâmplat. 

Am oftat și mi-am așezat capul pe umărul lui, 
lăsându-l să mă tragă mai aproape de el. 

— Am un fel de relaţie cu un bărbat și el nu prea 
e interesat de ceva stabil. 

— Și tu îl iubeşti, a concluzionat rapid. 

Am pufnit în râs şi am aprobat din cap, străduin- 
du-mă să nu plâng. 

— Atât de mult încât mă doare, am recunoscut. 
Noaptea trecută, am vrut să îi fac o surpriză și l-am 
aşteptat cu cina pregătită și plină de speranțe. Și el a 
venit acasă cu o altă femeie. 

— Rahat. 

Am continuat să zâmbesc și o lacrimă mi-a 
alunecat pe obraz, făcându-l pe Chuck să își strângă 
mâinile în jurul meu. 

Nu am mai încercat să rețin lacrimile și le-am 
lăsat să curgă, plângând în brațele prietenului meu. 

— Te rog, nu mai plânge. Nu suport să vă văd pe 
post de stropitoare, a spus pe un ton enervat. 

Am început să râd și mi-am pus mâna pe pieptul 
lui, strângându-i tricoul în pumn. 

— Doare, am spus trăgându-mi nasul. 

— Ştiu, scumpo. Dar trebuie să mergi mai de- 
parte și să îi spui acelui ticălos să se ducă naibii. 

Şi-a apăsat buzele pe fruntea mea, iar eu mi-am 
ridicat capul privindu-l. A oftat când mi-a văzut 
obrajii roșii şi ochii în lacrimi. 

— Nu poți să îl lași să se joace cu tine, Eva, a 
spus ștergându-mi urmele ude de pe obraji. Dacă nu 
vrea decât să se culce cu tine, înseamnă că nu te-a 
văzut niciodată ca pe ceva permanent. 

M-am uitat peste umărul lui și l-am văzut pe 
Ethan în faţa intrării principale, ținând ușa deschisă 

şi cu privirea îndreptată spre noi. Mă privea furios și 
probabil acum își imagina că o să mă culc cu Chuck. 

— Ştiu că nu suntem prieteni de mult timp, dar 
am ajuns să ţin la tine ca la o soră mai mică. E ușor 
să te iubească oricine, Eva, şi dacă el nu poate să facă 
asta, înseamnă că nu te merită. 

Am zâmbit, întorcându-mi privirea spre priete- 
nul meu și încercând să îl uit pe Ethan Wright. 

— Mulţumesc. 

A zâmbit şi m-a ciupit ușor de obraji. 

— Pentru ce sunt prietenii? 

Am zâmbit, iar el s-a ridicat în picioare, întin- 
zându-mi mâna. 

— Şi acum, domniţă, pot să vă escortez până în 
sala de tortură să dăm testul diavolului? 

Am început să râd, mi-am pus mâna în a lui și 
mi-am luat geanta ridicându-mă de pe bancă. 

— Îmi faci o favoare? 

M-am uitat la el şi am aprobat ușor din cap, în 
timp ce Christine se apropia de noi. 

— Fă-l să plătească pentru că te-a făcut să plângi. 

Nu cred că o să fie atât de ușor. E cam greu să îl 
fac să plătească, mai ales că nu simte nimic pentru 
mine. Bine, poate doar atracția sexuală, dar nimic 
mai mult. 

Am intrat în amfiteatru și ne-am ocupat locurile, 
iar Chuck începea să fie din ce în ce mai agitat. 

— E doar o prostie de test, a mormăit trântin- 
du-și foile pe bancă. Nu e ca și cum am da examenul 
final. 

Am zâmbit şi m-am lăsat pe suportul de lemn 
din spatele meu, privindu-mi prietenul amuzată. 

— Şi atunci, de ce eşti așa de agitat? 

S-a încruntat și nu a spus nimic, arătându-mi 
semnul păcii și făcându-mă pe mine şi iubita lui să 
râdem. 

— Ai palmele atât de transpirate, scumpule, 
încât o să îți alunece pixul din degete, l-a tachinat. 

S-a uitat urât la blondină și am început să râd 
mai tare, reușind să atrag atenţia colegilor din jur. 
Judecând după privirile lor încruntate, probabil erau 
stresaţi și aveau nevoie de liniște să mai poată repeta 
înainte de începerea testului. 

M-am uitat și eu la foile mele, încercând să mai 
rețin ceva, dar gândul meu zbura în altă parte. 

Uşa s-a deschis cu putere și l-am văzut pe Ethan 
înaintând spre catedră furios. Când și-a trântit servi- 
eta pe masă, am tresărit și am înghiţit în sec. 

Mi-ar plăcea să cred că e furios din cauza faptu- 
lui că m-a văzut cu Chuck și că arde pe interior, așa 
cum am ars şi eu cu o seară în urmă. 

— Vreau să vă închideţi telefoanele. Pe pupitru 
nu rămâne decât instrumentul de scris. 

Toţi au început să se agite și să facă întocmai 
cum ordonase el. Mi-am pus foile în geantă și am 
închis și telefonul, lăsându-l să alunece lângă foi. 

S-a întors cu fața la noi și ne privea de parcă 
eram niște gândaci pe care urma să îi strivească fără 
milă. Sau poate doar cu mine își dorea să facă asta. 

— Astea sunt subiectele, a spus ridicând foile 
inscripționate. Vreau să ajungă câte o foaie la fiecare 


dintre voi. 

A lăsat foile pe prima bancă, iar colegii mei au 
început să le împartă, în timp ce profesorul nostru 
mă fixa cu privirea. 

— Vor fi două teste înainte de examenul pro- 
priu-zis. Dacă nu luaţi notă de trecere la unul dintre 
ele, atunci nu o să puteți da examenul mai departe. 

În sală s-a făcut rumoare, dar nu a fost deloc 
impresionat. 

M-am uitat la cele trei subiecte de pe foaie și 
zâmbetul mi s-a lărgit. Era destul de ușor, în ciuda 
amenințărilor anterioare. 

Am început să rezolv subiectele, încercând să 
îmi ascund zâmbetul de fericire. Mă așteptasem să 
fie un test foarte dificil, aproape imposibil de trecut. 
Dar în realitate, era foarte simplu și îmi făcusem griji 
degeaba. 

Când am început să scriu a doua pagină, l-am 
auzit pe Chuck fluierând discret și m-am uitat la el. 

— Chiar vrei să demonstrezi ceva, nu? 

Am zâmbit și am aprobat din cap, iar prietenul 
meu mi-a făcut cu ochiul. 

— Domnișoară Gray! 

Am tresărit auzindu-mi numele. Am înghiţit în 
sec și mi-am întors capul spre el, întâlnindu-i privi- 
rea de oțel și postura de gardian de celulă. 

— Termină testul la catedră, a spus arătând spre 
masa din spatele său. 

Toţi colegii se uitau la mine și Chuck a mormăit 
o înjurătură pe care, din fericire, am auzit-o doar eu. 
Mâinile au început să-mi tremure și mă simțeam ca 
un animal în cușcă, dar nu aveam de gând să îl mai 
las să mă umilească. 

— Nu, mă simt bine aici. 

Câţiva din colegii mei au îndrăznit să râdă și asta 
l-a făcut pe Ethan să se întunece la față și să scrâș- 
nească din dinți. Am înghiţit în sec, gândindu-mă 
că nu fusese o idee prea grozavă și inima a început 
să-mi bată cu putere. Îmi simțeam corpul paralizat şi 
știam că am dat de belea. 

— Nu a fost o întrebare, a mârâit. la-ţi foaia și 
treci la catedră, altfel te dau afară pe tine și pe Cooper 
şi o să plângeţi la ușa mea mai târziu. 

E gelos, tocmai m-a convins de asta și se pare că 
nu are de gând să mă atace doar pe mine. Trebuie să 
îl scot pe Chuck din zona de luptă înainte să își înfigă 
colții în el. 

Mi-am luat testul și am început să cobor scările, 
fără să îmi iau ochii de la el, cu toate privirile curi- 
oase ale colegilor ațintite asupra mea. 

Am trecut pe lângă bărbat și mi-am trântit foile 
pe masă, făcându-le pe câteva fete din primul rând 
să tresară. Mi-am tras scaunul și m-am așezat pe el, 
privind spatele rigid al lui Ethan. Nici măcar nu s-a 
uitat la mine, continuând să urmărească studenții ca 
un şacal. 


kkk 


— Eşti bine? 

Mi-am aruncat geanta pe fostul meu pat de că- 
min şi am început să mă plimb prin cameră. 

Emily şi Sophia mă priveau de parcă eram o 
nebună scăpată de la sanatoriu. Ei bine, mă simțeam 
ca o nebună. Îmi venea să mă duc după acel ticălos 

înfumurat și să îl strâng de gât. Să îl văd cum se chi- 
nuie să respire şi să mă implore să îl las să trăiască. 

— Da, mă simt perfect, am început să ţip. 
Ticălosul ăla tocmai m-a atacat în fața tuturor cole- 
gilor mei. 

Am pufnit în râs de nervi și mi-am încleştat 
mâinile pe şolduri, continuând să mă plimb dintr-o 
parte în cealaltă a camerei. 

— Am fost complet umilită de el. M-a pus să stau 
la catedră și m-a făcut să mă simt ca un criminal care 
trebuia să îşi recunoască vina. 

— Să înțeleg că nu a mers bine aseară? 

M-am oprit și m-am uitat pe fereastra din fața 
mea. Mi-am presat buzele între ele și mi-am închis 
ochii, încercând să îndepărtez acea amintire din 
capul meu. Dar era încă prezentă acolo. El şi acea 
femeie perfectă pe care și-o doreşte orice bărbat. 

— A venit acasă cu una dintre însoţitoarele de 
zbor, am spus cu vocea joasă. 

Le-am auzit gemând în același timp și am căzut 
pe pat, lăsându-le să mă înghesuie între ele. 

— M-am simţit atât de patetică, am recunoscut. 
Îmbrăcată cu cămaşa lui, aşezată pe canapeaua lui. 
Nici măcar nu i-a păsat. Pur și simplu a dus-o pe tipa 
aia în dormitorul lui și nici măcar nu s-a uitat la mine. 

Vocea îmi tremura și îmi simțeam lacrimile cur- 
gând involuntar pe obraji. Nici măcar nu realizasem 
că plâng. 

Fetele mă mângâiau pe spate fără să scoată un 
cuvânt. Nici eu nu aş avea cuvinte dacă aș fi în locul 
lor. Situaţia asta e complet deplasată și nici nu știu 
cum s-ar putea redresa. 

— Nu mai ştiu ce să fac. Orice aș face, nu cred că 
o să îl fac să mă iubească. 

— Nu poţi să renunti. 

Am început să râd și m-am uitat la Emily. Mă 
privea tristă și o vedeam că încearcă să găsească 
cuvintele potrivite care să mă încurajeze. 

— Şi cum pot să fac asta, Em? Cum pot să îl cu- 
ceresc cu adevărat? 

Asta e întrebarea supremă la care niciuna dintre 
noi nu avea vreun răspuns. Nici măcar ele, care îl 
cunoșteau de o viață întreagă. 

— E fratele meu, e un dobitoc și tot ce vrei, dar 
nu face toate astea pentru că e un psihopat și nebun 
după sânge. 

Am început să râd și mi-am tras nasul, iar Sophia 
şi Em au făcut schimb de priviri. 

— Uite, acum câţiva ani, Ethan a încasat câteva 
lovituri destul de puternice de la o femeie și asta i-a 
lăsat cicatrici. Destul de adânci și destul de urâte, a 
spus Em cu un oftat. 

— Ce fel de cicatrici? 

Prietena mea a ridicat ușor din umeri și a 
suspinat. 

— Mama și tata sunt singurele persoane care 
știu și s-au asigurat că nu o să aflăm. Ethan nu a vrut 
să îmi spună nimic și e destul de ciudat. Mai ales că 
nu există niciun fel de secret între noi. Regula noas- 
tră de fraţi. 

Deci Ethan are un secret întunecat, care îl face 
să alunge orice posibilitate de relaţie serioasă din 


viața lui. Oare ce mai trebuie să aflu despre el? 

Mi-am aruncat servieta lângă canapeaua din 
biroul meu și m-am îndreptat direct spre barul cu 
băuturi. 

Am luat unul din paharele din suport și mi-am 
turnat niște whisky, lăsându-l să alunece încet pe 
gât. În timp ce băutura îmi amorţea simţurile, mi-o 
imaginam pe ea în brațele acelui nenorocit. 

Am trântit paharul pe bar și m-am uitat la sticla 
de băutură, simţindu-mă tentat să îmi mai torn un 
pahar. Nu pot să îmi pierd din nou mințile și să îmi 
înec amarul în băutură. Nu pot să o iau din nou pe 
acel drum. 

Telefonul a început să sune și m-am uitat la el 
fără pic de interes. Chiar nu vreau să răspund și să 
rezolv problemele firmei sau să o aud pe isterica de 
Emily. 

Până acum sigur a aflat absolut totul și are de 
gând să își bage nasul unde nu trebuie. 

Toate astea se întâmplă din vina ei. Ea e cea care 
are impresia că Eva e femeia perfectă pentru mine. 
Ea e cea care m-a șantajat să o iau sub același acope- 
riș cu mine. Și tot ea e cea care are impresia că o să 
fac ce dorește și când dorește. 

M-am trântit pe scaunul de piele și m-am uitat 
la foile adunate pe biroul meu. M-am lăsat pe spătar, 
acoperindu-mi chipul cu ambele mâini și oftând cu 
putere. 

Toată situația asta mă afectează mai mult decât 
mi-am dat seama. Am crezut că dacă o să mă culc cu 
ea, o să mi-o scot din cap și nu o să mai fiu atât de 
nebun după ea. 

Mi-am trecut ambele mâini prin păr și m-am 
uitat neputincios la ușa biroului. 

Nu am crezut niciodată că o să fiu atât de impli- 
cat în privinţa ei. Faptul că Jayson e fratele ei și unul 
din prietenii mei cei mai buni complică toată treaba 
asta. 

Nu pot să mă mai joc cu ea, altfel risc mult mai 
multe lucruri decât liniştea mea. Încă nu sunt pre- 
gătit pentru o relație. Nici măcar nu știu dacă vreau 
una. Până acum, am fost fericit cu sexul ocazional cu 
diferite femei care erau dornice de aventură. 

M-am încruntat și m-am întins după teancul de 
foi, încercând să o uit pe bruneta care îmi întuneca 
mințile.. 

Prima pe care am găsit-o a fost a acelui roșcat 
enervant, care nu o lăsa în pace. După câteva teste, 
am găsit-o și pe a ei și le-am dat pe amândouă la o 
parte. 

Am început să citesc mai întâi lucrarea lui 
Charles Cooper. La prima vedere, pare un dezastru 
complet și sunt tentat să îl pic fără să mă mai uit și la 
restul lucrării. 

Am tras aer adânc în piept şi am continuat să 
citesc, încercând să nu las răzbunarea să ia decizii în 
locul meu. Pe măsură ce înaintam pe rândurile pa- 
ginii, lucrarea începea să fie mai bună și compensa 
prostiile din prima parte. 

Mi-am luat pixul roşu din suport și am tăiat cu 
o linie primul subiect, notându-l corespunzător. Cu 
punctajul de pe celelalte două subiecte, am reușit 
să îi scot o notă de trecere și i-am aruncat foaia pe 
birou. 

M-am uitat câteva clipe la testul colegei mele de 
apartament înainte să încep să-l citesc. 


xXx 


Am închis ușa în spatele meu și am început să 
îmi slăbesc nodul de la cravată, pornind spre biroul 
meu de acasă. Am lăsat servieta la locul ei obişnuit 
şi mi-am verificat rapid emailurile. În afară de nişte 
confirmări şi publicitate nu aveam nimic important 
şi am răsuflat ușurat pentru că nu aveam chef să mă 
apuc de vreun contract sau de alte sarcini legate de 
companie. 

M-am îndreptat spre bucătărie, cu gândul 
să beau o gură de cafea. Oboseala mă copleșea și 
simțeam nevoia de un duș fierbinte și de un somn 
bun. Dar mai întâi, vreau să fac puțină mișcare și am 
nevoie de energie pentru asta. 

Mă uit cu atenţie prin casă, căutând-o cu pri- 
virea pe mica tornadă din viața mea. Dar liniștea 
apăsătoare mă face să cred că nu e acasă. 

Am luat cana mea obișnuită din suport și am 
observat că două din paharele de vin nu mai erau 
la locul lor. M-am uitat pe insulă și pe masă, dar nu 
erau nici acolo. 

Mi-a turnat cafeaua și am deschis dulapul, 
căutând punga cu zahăr. Am pus ultimele firicele 

de zahăr şi coșul de gunoi mi-a atras atenţia. Două 
dintre farfuriile mele albe sunt aruncate acolo și 
sparte, împreună cu cele două pahare de vin pe care 
nu le găseam. Lângă ele par a fi paste și pe pereţii 
paharului mai sunt picături roșiatice. 

Am gemut și mi-am închis ochii, înjurându-mă 
în gând. Am aruncat punga de zahăr și instinctul m-a 
îndreptat direct spre masa din bucătărie. Lumânările 
nu mai sunt noi și ceara topită din jurul lor m-a făcut 
să scot o nouă înjurătură. 

Eva încercase să îmi facă o surpriză aseară. Masa 
pregătită, lumânări aprinse, ea îmbrăcată cu una din 
cămășile mele, așteptându-mă pe canapea. lar eu am 
dat-o complet în bară, ca un idiot. 

Am ieşit din bucătărie și am început să urc 
scările câte două. Când am ajuns la etaj, am auzit 
televizorul din sala de gimnastică și m-am îndreptat 
spre ea. 

Eva era pe banda de alergat, îmbrăcată în echi- 
pamentul ei mulat, cu ochii îndreptaţi spre televizor. 
Imaginea ei mi-a tăiat respiraţia și am admirat-o câ- 
teva secunde înainte să mă observe. Când m-a văzut, 
s-a oprit din orice mișcare. S-a dat jos de pe aparat 
şi şi-a şters transpiraţia de pe frunte cu unul dintre 
prosoape. 

A oprit imediat televizorul şi a continuat să mă 
privească, fără să spună ceva. Mă simţeam vinovat 
şi agitat și nici măcar nu știam ce să îi spun. Era mai 
mult decât furioasă pe izbucnirea mea de la curs și 
pot să spun asta doar analizându-i privirea. 

— Chiar nu ai putut să te abţii, nu? 

Unul din lucrurile pe care le iubesc la femeia 
asta? Faptul că nu îi este frică să mă înfrunte. Și acum 
pare un șarpe cu clopoței gata să mă devoreze. 

— Despre ce vorbeşti? 

Ideea mea de a face pe neștiutorul o s-o înfurie 
şi mai tare şi o s-o facă să se apropie de mine. Am 
zâmbit când a început să se apropie de mine, proba- 
bil cu intenţia de a mă strânge de gât. 

— Despre faptul că m-ai umilit în fața colegilor 
mei, a mârâit. 

Mi-am încrucișat mâinile la piept şi am privit-o 
cu zâmbetul pe buze. 

— Poate dacă ai lăsa flirtatul înainte de cursurile 
mele, nu ai mai avea probleme. 

A pufnit în râs şi şi-a pus mâinile pe șolduri, iar 
eu mă abțineam să o iau în braţe și să o sărut. 

— Nu flirtam. 

M-am uitat la ea cu ironie și a mormăit o în- 
jurătură, care îmi părea mai mult simpatică decât 
ofensivă. 

— Şi faptul că erai în braţele lui și păreaţi un 
cuplu fericit cum se numeşte? 

— Se numeşte prietenie adevărată, a ţipat. 
Chuck e prietenul care mă ajută să îmi ling rănile pe 
care tu mi le-ai provocat. 

Nu mi-am putut ascunde zâmbetul și mâinile 
mi-au căzut pe lângă corp. Cuvintele ei au fost ca un 
pumn în stomac și probabil dacă m-ar fi lovit, nu aș 
fi fost atât de afectat. 

Acum mă simţeam mai vinovat și mai patetic ca 
oricând. Uitându-mă în ochii ei, puteam observa cu 

ușurință durerea pe care i-o provocasem și furia cu 
care încerca să o ascundă. 

— Nu e iubitul meu și nu o să fie niciodată. Așa 
că încetează să te mai iei de el pentru că el nu are 
nicio vină. Singurul vinovat în toată situația asta ești 
tu, a spus împungându-mă cu degetul în piept. 

A trecut pe lângă mine ca o furtună, iar eu 
m-am întors pe călcâie şi am urmat-o. Am deschis 
ușa camerei ei și am văzut-o sprijinită cu mâinile de 
chiuvetă, cu capul în jos, tremurând. 

Am intrat după ea şi am închis ușa în spatele 
meu, stârnindu-i furia. 

— Ai propria ta baie nenorocitule! Aș vrea pu- 
țină intimitate acum. 

A dat drumul la apă şi a început să își spele fața, 
încercând să mă ignore. 

— Sunt obosită, Ethan și m-am săturat să mă 
cert cu tine. 

— Nu m-am culcat cu ea, am spus simplu. 

Privirile ni s-au intersectat în oglindă, iar uimi- 
rea ei a durat doar câteva secunde înainte să înceapă 
să râdă şi să dezaprobe din cap. 

— Nu te cred. 

Mi-am apropiat buzele de ceafa ei şi am săru- 
tat-o cast, lipindu-mi trupul de al ei. 

— Am vrut să mă culc cu ea. Am dus-o în patul 
meu, am dezbrăcat-o, dar nu mă puteam gândi decât 
la tine. Te vedeam pe tine, nu pe ea. Te voiam pe tine, 
am spus cu buzele lipite de pielea ei. 

A gemut când i-am prins lobul urechii între dinți 
şi i-am înconjurat talia cu un braţ, apropiind-o mai 
tare de mine. 

— Am scos-o afară în mai puțin de zece minute 
şi apoi am stat lângă ușă. Am vrut să vin după tine, 
să te ţin în braţe. 

— Şi de ce nu ai făcut-o? 

Vocea ei tremura, era răgușită și eu simțeam că 
îmi pierd capul. 

— Pentru că îmi e frică, am recunoscut. 

Ne-am privit din nou în oglindă, fără să ne spu- 
nem ceva. Pur și simplu ne uitam unul la celălalt, în 
timp ce inimile noastre băteau în același ritm. 

— Şi mie îmi este frică, dar asta nu mă oprește 
să te iubesc, Ethan. 

S-a întors cu faţa la mine și a zâmbit ușor. 

— M-ai rănit mai tare decât a făcut-o plecarea 
mamei mele. Din cauza ei, mi-a fost frică să mai am 
încredere în cineva sau să iubesc. Nu știu de ce m-am 
îndrăgostit atât de tare de tine, dar știu că iubirea pe 
care o simt pentru tine, e ceea ce am nevoie ca să îmi 
revin. 

Mi-a mângâiat obrazul și mi-am închis ochii, 
bucurându-mă de atingerea ei. 

— Când o să fii pregătit pentru mine, pentru noi, 
eu o să fiu pregătită să-ți ofer toată iubirea de care ai 
nevoie. 

A plecat din brațele mele și am oftat, deschizân- 
du-mi ochii. 

— Gândeşte-te repede, profesore. S-ar putea să 
nu mai fiu aici dacă te hotărăști greu. 


Am dat de naiba rău de tot. 

Patru. Stau şi mă uit la lista cu note mari a cole- 
gilor mei, chiar și a lui Chuck, care se pare că a reușit 
să ajungă la un șase, și nu pot decât să oftez. 

Aseară, am crezut că făcusem progrese cu Ethan. 
Am crezut că suntem pe drumul cel bun și uite cum 
mă înşel. Din nou. 

Mi-a pus patru. Scrie mare, alb pe negru, chiar în 
dreptul numelui meu. Și ultima oară când am verifi- 
cat, mă numea Eva Rose Gray. Adică idioata anului | 
de la arhitectură. 

— Poate e o eroare, a șoptit Sophia. 

Am oftat cu putere și am dezaprobat din cap, 
încrucișându-mi mâinile la piept. 

— Măcar știm că se mișcă repede. 

Emily s-a apropiat de mine, părând mult mai 
furioasă decât mine. 

— Ce ai de gând să faci? 

Nici măcar nu știu ce aş mai putea să fac. 

— Încă nu ştiu, am spus sprijinindu-mă de ușa 
amfiteatrului. Totul se întâmplă atât de repede, încât 
nu îmi pot pune ideile în ordine. Ticălosul știe să mă 
lovească exact unde mă doare cel mai tare. 

Mi-am acoperit chipul cu ambele mâini și am 
tras aer adânc în piept. Situaţia asta chiar mă cople- 


şeşte şi nu știu cum să îi fac față. De fiecare dată când 

cred că pot să fiu cu un pas în față, Ethan îmi arată 
cine e șeful. 

— Cred că am nevoie de un somn de câteva luni 
şi două frigidere de înghețată, am spus într-un final. 

Am ieșit din facultate însoţită de cele două sus- 
ținătoare ale mele și am pornit spre campusul uni- 
versității. M-am uitat rapid prin parcarea destinată 
profesorilor și nu am văzut Jaguarul nemernicului. 

Mi-am luat rămas bun de la prietenele mele și 
am oprit un taxi când am ajuns în strada principală. 

Mă simţeam furioasă și înfrântă în același timp. 
Chiar nu știu dacă poate să fie posibil așa ceva. 

M-am uitat pe geam, ronțăindu-mi unghia de 
la degetul mare, în timp ce creierul meu încerca să 
găsească o soluţie potrivită pentru profesorul meu 
răzbunător. 

Ar trebui să îl lovesc unde îl doare mai tare, dar 
nici măcar nu știu care sunt cele mai vulnerabile 
puncte ale sale. În afară de familie, care e de neatins, 
nu știu cum aș putea să mă răzbun. 

Mașina a oprit în fața clădirii impunătoare și 
i-am întins șoferului bancnotele pentru plata cursei, 
apoi m-am dat jos, trăgându-mi geanta după mine. 

Am trecut pe lângă portarul bătrân, adresându-i 
un zâmbet slab, și am intrat în ascensor, apăsând 
butonul pentru penthouse. M-am sprijinit de perete 
şi mi-am scos telefonul din buzunar cu un oftat. 

— Am nevoie de ajutorul tău urgenta trântit-o 
brusc frate-meu. 

— În ce belele te-ai mai băgat? 

Eu și Jayson am avut mereu o relație specială 
şi întotdeauna ne-am acoperit unul pe celălalt. 
Singurele excepții au fost momentele mele de nebu- 
nie după ce plecase mama. 

— Vreau să îi fac un cadou Sophiei și habar nu 
am ce. Tu ești fată și ești prietena ei. Așa că trebuie să 
mă ajuţi. 

Am privit luminiţa de pe panou care trecea de 
la o cifră la alta și am început să mă gândesc la un 
cadou. 

— Abia ați început să ieşiţi, Jay, nu cred că are 
nevoie de vreun cadou pompos. 

— Nu mă ajuţi, a mormăit. 

Am oftat și mi-am dat ochii peste cap pentru că, 
în momentul ăsta, Jayson și prostia lui erau ultimul 
lucru de care aveam nevoie. 

— Fă-i o vizită surpriză, am spus masându-mi 
tâmplele, cumpără un buchet imens de trandafiri 
roz, nu roșii pentru că îi urăşte, şi stai cu ea. În 
momentul acesta are nevoie doar de tine, am spus 
gândindu-mă la ce aveam eu nevoie. 

Nu a spus nimic pentru câteva clipe și am auzit 
o pereche de voci în fundal. Probabil e în biroul lui 
și trebuie să semneze sau să citească niște chestii 
plictisitoare. 

— Bine. Dacă nu îi place și începe să plângă, o să 
îți bag trandafirii pe gât. 

Am început să râd ṣi am pășit pe hol când ușile 
s-au deschis la etajul corespunzător. 


— Abia aştept să încerci, fraiere. 

A chicotit și am auzit pixul său rostogolindu-se 
pe podea. Clar e ocupat cu compania acum, dar e 
drăguţ că încearcă să își facă timp și planuri pentru 
iubita lui. 

— Nu o să mă poti opri, mucoaso. Trebuie să plec. 
Mersi de ajutor. 

Înainte să mai spun ceva, mi-a închis în nas ca 
nesimțitul pe care îl știam, iar eu am suspinat. 

Am intrat în apartament și mi-am lăsat cheile 
să alunece în bolul de cristal, ciulindu-mi urechile. 
Ethan sigur e acasă și sunt mai mult decât dispusă să 
primesc meditații. 

— Concediază-l dacă e nevoie, a tunat din birou. 

M-am apropiat de sufragerie și am văzut hâr- 
tiile împrăștiate pe măsuţa de cafea, lângă sticla de 
bourbon. 

Mi-am dat pantofii jos și i-am lăsat lângă ca- 
napea împreună cu geanta, apoi m-am apropiat de 
hârţoagele importante. 

Dacă el vrea să se joace cu mine, eu de ce să nu 
mă joc cu el? 

Am luat sticla de bourbon, am deschis capacul 
şi l-am azvârlit undeva pe podea. Am citit titlul 
contractelor în timp ce sorbeam câte o înghițitură 
zdravănă din băutura ce-mi ardea gâtul. 

Contractele tale de export o să fie terminate, 
profesore. 

Am început să le împroșc cu băutură, fără nicio 
remușcare. 

— Eva! 

220 


Volumul 3 Ritmul iubirii 


Ethan a început să înjure și s-a repezit la ele, 
încercând să mai salveze ceva, dar lichidul maroniu 
deja făcuse suficient din răul pe care mi-l dorisem și 
am Început să zâmbesc satisfăcută. 

— Ce naiba e cu tine?! 

A smuls sticla din mâinile mele și m-a privit 
furios, așteptând răspunsul meu. 

— Ce naiba e cu mine? Ce dracu crezi tu că faci? 
am început să țip. Am crezut că după incidentul cu 
Hillbrock, care m-a adus aici, nu o să mă mai ataci la 
şcoală. 

A trântit sticla pe masă și am încercat să nu 
mă las intimidată de furia din ochii lui și probabil 
dorința nebună de a mă strânge de gât. 

— Mi-ai distrus contractele de 50.000 de dolari, 
doar pentru că nu poţi să faci față unei note proaste? 

— Nu meritam nota aia și tu o ştii foarte bine, 
am mârâit. 

— Ţi-am spus că nu ești în stare să faci față. Nu 
ai habar de arhitectura de bază și doar pentru că în- 
cerci, nu înseamnă să o să şi reușești, a ţipat la mine. 

Și-a luat contractele scumpe și ude între degete 
şi le-a privit neputincios. 

— Ai primit ce ai meritat. Crezi că o să stau şi o 
să îți pup picioarele doar pentru că am o slăbiciune 
pentru corpul tău? a spus dezaprobând din cap. În 
acel loc, eu sunt profesorul și tu studentă. Eu pun 
notele, iar tu nu poţi să faci nimic, a spus întorcân- 
du-și privirea spre mine. Dacă eu consider că ești o 
proastă, care habar nu are ce caută aici, înseamnă că 
am dreptate. 

Aş fi preferat o palmă. La naiba, aș fi preferat și 
un pumn în față în locul acestor cuvinte. 

Am privit cum a aruncat hârtiile ude pe masă 
şi a oftat cu putere, trecându-și o mână prin părul 
auriu. 

— Ai dreptate sunt o proastă, am recunoscut. 
Sunt o proastă pentru că m-am îndrăgostit de tine. 

I-am întors spatele și m-am dus în camera mea, 
reușind să îmi ţin lacrimile până când am închis ușa 
în spatele meu. 

Eu şi Ethan nu avem nicio șansă. Nu știu ce 
naiba s-a întâmplat în viaţa lui și de ce e atât de crud 
cu femeile, dar nici nu vreau să mai aflu. 

Mi-am scos valizele de sub pat și mi-am împa- 
chetat hainele, sperând să vină după mine și să îmi 
spună că regretă. Cât pot să fiu de proastă? 

Mi-am scos telefonul din buzunarul pantalonilor 
şi am sunat-o pe Emily în timp ce smulgeam hainele 
de pe umeraș. 

— Am nevoie de un hotel, am spus imediat ce a 
răspuns. 

După o pauză de câteva secunde și un oftat pre- 
lung, a putut să răspundă. 

— Nu o să stai la niciun hotel. Vin chiar acum 
după tine. 

Am aruncat telefonul pe pat și mi-am sprijinit 
mâinile pe geamantanul din fața mea. 

Cred că asta înseamnă că orice urmă de spe- 
ranță mi s-a năruit. Orice încercare de a fi fericită o 
să dispară în momentul în care o să plec de-aici. 

Am început să îmi duc bagajele la parter și l-am 
văzut pe Ethan așezat pe unul dintre braţele canape- 
lei, învârtind sticla de băutură în mâini. 

Am trântit valizele cu putere pe podea, reușind 
să îi atrag atenţia, iar în momentul în care și-a ridicat 
capul și m-a văzut, am simţit pentru prima oară frică 
în ei. 

— Pleci? 

Mi-am ridicat geanta pe umăr și am zâmbit fals. 

— Nu asta îți dorești? am întrebat. Acum poţi să 
aduci orice femeie vrei, fără să te mai împiedici de 
mine. 

— Vrei să pleci? 

Nu, dar tu nu mi-ai dat altă opţiune. 

Am ridicat ușor din umeri şi i-am evitat privirea. 

— M-am săturat să lupt, Ethan, am șoptit ne- 
putincioasă. Mi s-a părut amuzant la început şi am 
crezut că o să cedezi, dar.. 

Vocea mea îmi era stinsă și mi-am închis ochii 
pentru a opri lacrimile, dezaprobând din cap. 

— Eva, nu vreau să pleci, a spus încet. 

Înainte să apuc să îi răspund, uşa de la intrare 
s-a deschis și a apărut Em în cu o mină salvatoare. 

— Eşti gata? a întrebat oprindu-se lângă mine. 

Am aprobat din cap și l-am privit pe Ethan pen- 
tru ultima oară. Mi-am luat o valiză în mână și am 
ieşit din apartament fără să mă uit înapoi. Fără să 
mă uit la el. 

Când am ajuns în lift, am început să plâng și am 
lăsat-o pe Emily să mă ia în brațe. 

— Eşti bine? 

Bruneta s-a așezat pe canapeaua din sufragerie 
şi a suspinat epuizată. De când am plecat de la Ethan, 
a plâns fără oprire. 

Nu îmi vine să cred ce cretin arogant poate să fie 
fratele meu. Nu o merită. În niciun caz. 

M-am așezat lângă ea și mi-am pus braţele în 
jurul ei, trăgând-o la pieptul meu. Mi-a înconjurat 
talia şi a început din nou să plângă, fără să mai spună 
altceva. 

O mângâi absentă pe spate, privind tabloul meu 
preferat. Luna care se oglindește în apa cristalină 
a lacului pare atât de reală, iar pădurea din jurul 
lacului îl transformă într-un loc de vis. Am lucrat cu 
mama timp de două săptămâni la tabloul acesta. 

Poate că e timpul să vorbesc cu mama și să o 
rog să facă ceva. Ea știe ce s-a întâmplat între el și 
acea nemernică. Ea ar ști ce să îi spună și cum să îl 
aducă cu picioarele pe pământ. Poate e singura care 
ar putea să îl scoată din bula lui. 

Eva s-a ridicat brusc în picioare și şi-a dus o 
mână la gură, privindu-mă speriată. 

— Unde e baia? 

— În capătul holului. 

S-a ridicat de pe canapea și s-a năpustit spre 
toaletă, vomitând. 

Mi-am trecut o mână prin păr și am așteptat ca 
prietena mea să vină înapoi, sperând să nu fie un 

semn de sarcină. Nu știu cum ar reacționa Ethan și 
nu știu cât de potrivită ar fi venirea pe lume a unui 
copil în acest moment. 

— Adu-mi aminte să nu mai mănânc niciodată 
de la acel restaurant chinezesc, a spus apropiindu-se 
de mine. 

A scos un oftat adânc și și-a sprijinit capul pe 
speteaza canapelei. 

— Eşti sigură că e mâncarea chinezească? 

Am dezaprobat din cap şi am continuat să zâm- 
besc fără să mai spun ceva. 

Mai bine îmi ţin gura închisă până nu văd și alte 
semne. Poate e de la mâncare și totul e doar în capul 
meu. 

— Vrei să vorbim despre ceartă? 

Bruneta a ridicat uşor din umeri și a privit ta- 
bloul de pe peretele meu. 

— Nu prea știu ce să spun. Ne-am certat din 
cauza notei mele şi pentru că i-am distrus niște 
contracte. Și pur şi simplu nu am mai rezistat, a 
spus încet. A trebuit să plec din acel loc, altfel o luam 
razna. 

Mi-am sprijinit cotul lângă capul ei și am privit-o 
luptându-se cu lacrimile. 

— O să îmi fie greu să îl văd la școală, a continuat. 
Nu cred că mai pot rezista în jocul acesta stupid. 

Am oftat şi am atins-o pe umăr. 

— E imposibil doar dacă crezi tu că este 
imposibil. 

M-a privit câteva clipe, apoi a început să râdă. 

— lar te-ai uitat la „Alice în Țara Minunilor”? 

Am zâmbit larg și am ridicat ușor din umeri, 
privind-o inocentă. 

— După testul lui Ethan aveam nevoie de rela- 
xare. lar Christian era ocupat cu compania, am spus 
îmbufnată. 

Trebuie să fac ceva să îi aduc înapoi împreună. E 
vina mea că lucrurile au deviat atât de rău. Am cre- 
zut că dacă o împing pe Eva în brațele fratelui meu, 
o să reușească să treacă peste durerea pe care încă o 
simte. Să fie în sfârșit fericit. Dar e atât de încăpăţâ- 
nat și crede că povestea o să se repete din nou. 

O să mai fac o ultimă încercare înainte să o bag 
pe mama în toată situaţia asta. Sper doar ca Ethan să 
fie dispus să mă asculte. Dar judecând după reacţia 
pe care a avut-o când Eva a plecat din casa lui, cred 
că o să mă scoată afară înainte să apuc să închid ușa 
în spatele meu. 

— Hei, ce e cu tine aici? 

Christian m-a întâmpinat în fața liftului, dar 
sunt sigură că nu pe mine mă aştepta. Nici măcar nu 
i-am spus că o să vin la companie. 

Am zâmbit și l-am sărutat uşor pe buze, dân- 
du-ne câțiva pași în spate pentru a nu bloca circulația 
în fața liftului. 

— Ţi-a fost dor de mine? 

Ochii lui albaştri mă priveau obraznici și zâmbe- 
tul lui ștrengar mă împingea la păcate, dar nu aveam 
timp de asta acum. 

— Mereu îmi e dor de tine, a spus seducătoare. 
Dar nu sunt aici pentru tine. 

A pufnit în râs şi mi-a înconjurat talia cu brațul 
său liber în care nu ținea dosare, lipindu-mă de 
pieptul lui. 

— Braden trebuie să meargă cu mine până la 
barou. 

Am dat ușor din cap, fără să îmi iau privirea din 
ochii lui, simțind furnicături în tot corpul. 

— Bine, pentru că nu pe el vreau să îl văd, am 
spus trăgându-l de cravată. 

Ceva în privirea iubitului meu s-a schimbat și 
probabil şi-a dat seama de ce eram aici, fără să îi 
spun. 

— E destul de nervos şi tensionat, a recunoscut. 
Să nu îl bagi în seamă dacă urlă la tine. 

Am pufnit în râs și mi-am pus mâinile după gâtul 
blondului, lipindu-mi sânii de pieptul său tare. 

— Când nu urlă Ethan la mine? 

A zâmbit și și-a aplecat capul pentru a-mi 
prinde buzele într-un sărut care m-a lăsat fără aer. 
Am gemut și am vrut să mă apropii și mai tare de el, 
dar asta era imposibil. Christian îmi strângea pielea 
între degete, făcându-mi întreg corpul să tânjească 
după atingerea lui. 

— Christian, ia-ţi mâinile de pe fiica mea! 

Am întrerupt sărutul și m-am întors cu zâmbetul 
pe buze spre tatăl meu. Încerca să fie dur şi impună- 
tor, dar de fapt se abține cu greu să izbucnească în râs. 

— Mereu vii la momentul nepotrivit, tati, am 
spus bosumflată. 

Bărbatul a ridicat ușor din umeri și m-am dus în 
brațele sale, lăsându-l să mă strângă în îmbrățișarea 
lui de urs. L-am auzit suspinând fericit și m-a sărutat 
uşor pe creștet. 

— Credeam că e luna mamei tale să îţi dea bani. 

Am început să râd și l-am împins în umăr. Sau 
mai bine spus am încercat să fac asta pentru că el 
nici măcar nu s-a mișcat. 

— Nu vin aici doar când am nevoie de bani, am 
minţit. 

— Ai dreptate. Acum e și Christian aici şi proba- 
bil vreţi să încercaţi canapeaua din biroul lui. 

Obrajii mei s-au colorat imediat și îi simțeam 
atât de fierbinţi, ca și cum aș fi mâncat o găleată de 
ardei iuți. Iubitul meu a început să râdă, iar eu mă 
simțeam penibil. 

— Braden Wright! O să îi spun soţiei tale ce pros- 
tii vorbeşti, am spus amenințându-l cu arătătorul. 

Tata a început să râdă cu putere și mi-a aruncat 
o privire nevinovată. 

— Cred că mama ta m-ar săruta și m-ar arunca 
pe canapeaua din studio. Cea pe care... 

Am făcut ochii mari și mi-am acoperit ambele 
urechi. Chiar nu am nevoie să aud detalii despre 
viața sexuală a părinţilor mei. 

— Eşti dezgustător, am spus cu un oftat. 

— Emily Penelope Wright! Nu așa vorbești cu 
cel care ţi-a dat viață, m-a ameninţat la rândul lui. Ar 
trebui să îți spăl gura cu săpun. 

Discuţia noastră trebuie să fi fost interesantă 
pentru că iubitul meu continua să chicotească și 
am văzut și privirile amuzante ale angajaților care 
treceau pe lângă noi. 

— De când ai un vagin care mi-a dat viață? 

Christian a început să râdă cu putere, iar tata s-a 
prefăcut șocat, apoi a început să zâmbească. 

— Vezi ce se întâmplă de când locuieşte în acel 
cămin infect? 

Blondul mi-a înconjurat talia și a venit lângă 
mine continuând să zâmbească. 

— Las-o însărcinată cât mai repede şi scoate-o 
de acolo, băiete. Sau te scot eu pe geam. 

Am gemutrușinată, dar Christian nu părea deloc 
tulburat de ameninţarea tatei. Şi-a coborât privirea 
asupra mea și mi-a zâmbit seducător. 

— Fac tot ce pot. 

Un fior mi-a străbătut șira spinării și gândul că 
aş putea să am un copil cu el mă făcea mai fericită 
decât credeam. l-am zâmbit iubitului meu și am 
simţit privirea caldă a tatei asupra noastră. 

— Îmi pare rău că vă strict romantismul, dar 
trebuie să plecăm. Altfel, Jaxon și Lloyd o să urle din 
nou la mine fără niciun motiv. Auzi la ei, nu mai ajung 
la timp, a mormăit îndreptându-se spre lift. 

— Sună-mă după ce termini cu bestia. 

Am pufnit în râs la noua poreclă a fratelui meu și 
am aprobat din cap, sărutându-l pe buze. L-a urmat 
pe tata în ascensor și m-am uitat la ei așteptând să 
plece. 

Bărbatul mai în vârstă mi-a făcut cu ochiul și 
şi-a pus mâinile în jurul gâtului iubitului meu, pre- 
făcându-se că îl atacă. Christian a intrat în jocul lui 
stupid și părea să rămână fără aer. 

Mi-am dat ochii peste cap și am plecat, lăsând 
râsul lor să mă urmărească până când ușile s-au 
închis. 

— Idioţi, am spus simplu. 

Am zâmbit și m-am apropiat de biroul fratelui 
meu, profitând de faptul că secretara lui nu era aici, 
şi am intrat în birou. 

— Chiar nu am nevoie de asta acum, Em, a spus 
imediat ce m-a văzut. 

M-am așezat pe unul dintre scaunele din fața sa 
şi am tras aer adânc în piept. 

— Ştii că nu plec fără să lămurim treburile, Eth. 

A gemut cu putere și și-a închis laptopul, acope- 
rindu-și fața cu ambele mâini. 

— Ştiu că simţi ceva pentru ea. Dacă ţi-aș fi dat o 
oglindă seara trecută, nu te-ai fi recunoscut, am spus 
amintindu-mi de frica din privirea ei. 

S-a lăsat în scaunul său și mă privea fără să 
scoată vreun cuvânt. 

— Nu ştiu ce s-a întâmplat între tine şi Camila, 
dar nu o poți lăsa să îţi afecteze viața pentru tot- 
deauna. Ai dreptul să fii fericit. 

— Şi de ce crezi că Eva e fericirea mea? 

Chiar e multă muncă de convingere cu el. 

— Pentru că te cunosc, am spus ridicând din 
umeri. Eşti agitat și nervos în preajma ei și mereu 
încerci să o enervezi. 

Şi-a aţintit privirea în telefonul de pe birou și nu 
a spus nimic. 

— Eth, dacă simți ceva pentru Eva, trebuie să în- 
cetezi să te mai comporţi ca un mucos și să începi să 
lupţi pentru ea. Până acum, ea a luptat pentru tine și 
ai reușit să îi distrugi orice speranță pe care a avut-o. 

Și-a sprijinit pumnul de una dintre tâmple și a 
oftat, părând aproape înfrânt. 

— Şi dacă nu simt nimic pentru ea? 

Ştiu că simți ceva pentru ea, ticălosule. Dar vrei 
să te protejezi atât de tare, încât nu vezi că ea e cea 
care te poate ajuta să ieşi din abisul în care ai căzut 
treptat. 

— Atunci, cred că ai făcut cea mai bună alegere 
când ai lăsat-o să plece. 

A început să înjure, cu ochii închiși, iar eu ve- 
deam că e terminat. 

Şi, sinceră să fiu, mă bucuram. 

— Eva, unde ești? 

M-am ridicat de pe podeaua băii și am tras apa, 
încercând să îmi menţin echilibrul. 

— Eva? 

Mi-am șters fața și am ieşit din baie înainte ca 
Emily să-și imagineze vreo prostie. De când ne-am 
mutat în apartamentul ei, mă supraveghează constat 
pentru că îi este teamă că o să mă sinucid sau ceva 
de genul. 

Plus că, dacă nu mă supraveghează ea, o face 
Sophia care a fost luată pe sus de fratele ei și adusă 
aici. Uneori mă simt ca un copil de grădiniță pentru 
care mama e îngrijorată că ar putea înghiţi piese de 
lego. 

— Unde arde? 

Blondina stătea în picioare în fața canapelei din 
living, privind încântată sacoşele din fața ei. 

— Am fost la cumpărături şi am găsit ceva pen- 
tru tine care o să îți placă. O să-l faci pe Ethan să se 
târască la picioarele tale. 

Am pufnit în râs și m-am apropiat de ea, privind 
cum începe să frunzărească sacoșele cu zâmbetul 
larg. Em încă are impresia că o să am parte de un 
final fericit împreună cu fratele ei. 

— Em, nu mai vreau să... 

S-a întins peste canapea și mi-a pus un deget 
pe buze, reducându-mă la tăcere. Am început să 
mormăi, dar sprâncenele ei ridicate m-au făcut să 
zâmbesc și să-mi înghit cuvintele. 

231 


Ivo Dima Iubiri de neuitat 


— Nu renunţăm, să îţi fie clar. Doar o să-l facem 
să se târască la picioarele tale şi să își dea seama ce 
mare idiot a fost, bine? 

Am continuat să zâmbesc și am aprobat uşor din 
cap. Mai bine o las să își facă de cap și să conceapă un 
plan care crede ea că o să meargă. 

— Deci, mâine seară o să fie o aventură com- 
pletă. O să-l cunoşti în sfârșit pe marele Roy Ashford 
şi o să vezi de unde are Ethan încăpățânarea. 

M-am așezat pe brațul canapelei, iar prietena 
mea a început să scoată hainele din pungi, expunân- 
du-le pe întreaga lungime a canapelei. 

— Şi o să vezi de unde a luat mama talentul. 
Câteva din noile creaţii ale bunicii Cat o să fie şi ele la 
expoziţie, a spus mândră. Abia aștept să îi văd noile 
tablouri! Am auzit că bunicul a dus-o în Dubai, din 
nou. Ăla e punctul de inspirație maxim al bunicii. 

Am zâmbit şi am privit-o pe blondină, care nu 
mai putea de fericire. Vorbea despre familia ei cu o 
dragoste imensă. 

Familia mea în schimb e destul de destrămată 
chiar şi după tot acest timp. 

— Nu prea mă simt în stare să vin mâine seară, 
Em. 

S-a întors atât de repede spre mine, încât am 
crezut că i-am auzit trosnind câteva oase. 

— Stomacul încă îţi face probleme? 

Am zâmbit şi mi-am dat o şuviță de păr după 
ureche, privind-o cu un zâmbet trist. 

— Nu asta e problema. Nu știu dacă o să pot să 
mă stăpânesc cu Ethan atât de aproape de mine. 

Blondina a oftat şi a îndepărtat câteva haine, 
așezându-se lângă mine. 

— Nu poți să îl ignori tot timpul, Eva. 

Am ridicat uşor din umeri și mi-am închis ochii 
pentru a împiedica lacrimile să mi se prelingă pe 
obraji. 

Emily nu a spus nimic și m-a luat de mână, ia eu 
mi-am lăsat obrazul pe creștetul ei şi am suspinat. 

— Totul o să fie bine, m-a încurajat. Și chiar dacă 
nu e, nu înseamnă că e sfârşitul. 

Am început să râd şi i-am strâns mâna în a mea. 

— Nu ar mai trebui să citezi actori sau cântăreți. 

— Dar trebuie să recunoști că îi citez corect și 
la momentul potrivit, a spus înainte să pufnească în 
râs. 

Poate că iubirea ajunge mai greu la mine sau 
poate nu e potrivită pentru mine. Dar o să am toată 
viața prietenia cu Em și Sophia și cred că o să fie 
suficient. O să fim mereu aproape una de cealaltă și 
o să ne sprijinim fără să ne judecăm una pe alta. 

O să vină și rândul inimii mele să fie fericită. 


kkk 


— De ce trebuie să intrăm mereu prin spate? 
Vreau să fiu fotografiată de jurnalişti, să mă pună în 
presa de scandal și să vadă Jayson ce ratează. 

Am început să râd și am coborât din mașina 
lui Christian, în timp ce roșcata continua să bom- 
bănească nemulțumită. Fratele meu nu a reușit să 
ajungă în seara asta și se pare că ea nu era încântată 
deloc. 

— Nu totul e despre tine, ratato! a spus Adams 
dându-și ochii peste cap. În plus, nu vreau să fiu orbit 
de luminile lor puternice. 

233 


Ivo Dima Iubiri de neuitat 


Sophia şi-a dat ochii peste cap și probabil se 
abținea cu greu să îi arunce cu geanta în cap lui 
Christian. 

— Da, păi normal că nu te interesează. Tu ai un 
vagin în care să te înfigi pe canapeaua din studio a 
lui Liv. 

Eu și Em am început să râdem, în timp ce blon- 
dul a zâmbit, dezaprobând ușor din cap. 

— Jayson a creat un monstru din tine când a 
început să ţi-o tragă. 

De data asta, roșcata nu s-a mai abținut și i-a 
tras o geantă în braț. Dar fratele ei nu părea deloc 
afectat, ba chiar era foarte amuzat de reacţia ei. 

— Putem să intrăm ca să te îndopi cu șampanie 
și prăjituri şi să scap de gura ta? 

Sophia l-a privit cu ochii mijiţi și a făcut un pas 
spre el, amenințându-l cu un deget. 

— Continuă să întreci limita, amice, și o să vezi 
ce păţești. 

Şi-a dat părul pe spate și s-a îndreptat spre in- 
trarea clădirii fără să mai spună altceva. 

Christian și-a pus braţul în jurul iubitei sale și 
ne-am îndreptat toţi spre intrarea din spate. 

Noua colecția Ashford-Wright era destul de 
populară în orașul ăsta și râvnită de crema societății. 

— În sfârşit! 

Liv ne-a întâmpinat cu zâmbetul pe buze, strân- 
gându-ne în braţele ei puternice. 

— Christian, fetele mele trebuiau să ajungă mai 
devreme, a spus privindu-l pe iubitul fiicei ei. 

Blondul a zâmbit și a sărutat-o pe obraz, fără să 
fie intimidat de mustrare. 

— Nu e vina mea că ai crescut o fată care nu știe 
să citească timpul pe ceas. 

— Hei! 

Ambele femei Wright au vorbit în același timp 
şi l-au lovit pe Christian. Sincronizarea lor perfectă 
m-a făcut să râd, iar pe el să ofteze. 

Braden s-a apropiat de noi cu un zâmbet uriaș 
pe buze și cu o expresie de adorație și mândrie im- 
primată pe chip. 

— Vino aici, eroino! a spus trăgându-mă în 
braţele lui. Ţi-am mai spus cât de fericit sunt că ești 
prietena fiicei mele. 

M-am uitat la Emily, iar ea și-a dat ochii peste 
cap și i-a dat peste mâini bărbatului. 

— Încetează să o mai sperii, căpcăunule! a spus 
reușind să mă elibereze din strânsoarea de urs. 

— Dar nu vreau decât să îi mulțumesc. 

Blondina a oftat și s-a întors cu fața la mine. 

— Ce vrea idiotul acesta mare să spună e că este 
cel mai fericit pentru faptul că stăm împreună în 
apartament şi nu în cămin. 

Acum înțeleg. Braden mereu s-a opus ca fiica lui 
să locuiască în cămin. 

— Christian, fă-o pe femeia ta să mă respecte 
sau te arunc la jurnaliști, a spus înfășurându-și un 
braţ în jurul soţiei sale. 

Am început să râd și m-am uitat prin încăpere 
fără să mai aud replica lui Emily sau pe cea a mamei 
ei. Încercam să îmi fixez ochii asupra unui tablou, 
dar de fapt îl caut pe Ethan. 

L-am găsit discutând destul de aprins cu o fe- 
meie, îmbrăcat în unul din costumele sale perfecte, 
cu un pahar de șampanie în mână. 

— E un bărbat frumos, nu-i așa? 

Mi-am întors capul dând cu ochii de o femeie su- 
perbă, care îl privea pe Ethan cu zâmbetul pe buze. 

— Da, chiar e, am spus aranjându-mi o șuviţă de 
păr după ureche. 

— Şi atunci de ce o laşi pe jurnalista aia uşura- 
tică atât de aproape de el, Eva? 

Ethan a dispărut. În acest moment, întreaga 
mea atenție e îndreptată spre femeia asta, trecută 
de a doua vârstă, care arăta ca un înger și care îmi 
zâmbea. 

— Îmi cer scuze, dar nu cred că ne cunoaștem. 

Femeia a tras aer în piept şi mi-a făcut cu ochiul, 
ridicându-și cupa de șampanie. 

— Fetele mele au o părere foarte bună despre 
tine, Eva. Şi chiar dacă mama ta mi-a urmat unul 
dintre cursuri şi am ajuns să o cunosc, pot să îţi spun 
că ești mult mai fermecătoare decât ea. 

Bine, treaba devine din ce în ce mai ciudată. O 
cunoaşte și pe mama şi aparent mă cunoaște și pe 
mine. 

— Scumpo, nu mai speria fata şi prezintă-te! s-a 
auzit vocea unui bărbat. 

S-a oprit lângă noi, cu zâmbetul pe buze, arătând 
ca o versiune mult mai bătrână a lui Ethan Wright. 

— Îmi cer scuze, draga mea. Eu sunt Catherine 
Ashford, dar îmi poţi spune Cat sau bunico. Cum îţi 
place mai mult, a spus zâmbind. 

lar eu sunt gata să leșin. Catherine Ashford e în 
fața mea şi ştie cum mă cheamă. Ştie de relația mea 
cu nepotul ei. 

Naiba să o ia pe Emily și pe gura ei spartă. 

Mi-a luat mâna în a ei și mi-a zâmbit, iar Roy 
Ashford, nenorocitul de Roy Ashford, a continuat să 
îmi zâmbească. 

— Bunico, ţi-am spus să nu îmi mai sperii prie- 
tenii. 

Em s-a oprit lângă noi și a oftat cu putere. Roy 
şi-a pus un braț după umerii nepoatei sale, afișând 
un chip radios şi plin de mândrie. 

Familia asta e complet nebună și nu știu dacă o 
să mă pot obişnui cu ea. 

Câteva minute mai târziu, în încercarea mea de 
a-l evita pe Ethan, m-am trezit în unul dintre colțu- 
rile galeriei, admirând talentul lui Liv. 

— Eva! 

Acea voce mi-a tăiat respiraţia, mi-a făcut inima 
să stea în loc și mi-a făcut creierul să își oprească 
orice funcţie. 

Mi-am strâns pumnii pe lângă corp, am înghițit 
în sec, întorcându-mă ușor pe călcâie, și m-am uitat 
în ochii mamei mele. Albastrul din ei își pierduse 
din acea strălucire specială pe care o avea odinioară. 
Părul ei blond natural începuse să îmbătrânească 
odată cu ea. Costumul din două piese alb îi venea ciu- 
dat şi slăbise îngrozitor de mult. Aş putea spune că 
acum arăta ca un cadavru îmbrăcat în haine scumpe. 

Zâmbetul ei cinic îmi provoca greață și primul 
meu impuls a fost să-mi strâng mâinile în jurul gâ- 
tului ei și să o sufoc. Lent, ca să simtă în fiecare clipă 
durerea pe care ne-a provocat-o. 

— Ce cauţi aici? 

Surprinzător, vocea mea nu tremura cum mă 
aşteptam. 

— Vreau să vorbesc cu tine. Şi ştiam că o să te 
găsesc aici. 

Mi-am încleștat maxilarul și mi-am simțit un- 
ghiile înfigându-mi-se adânc în piele. 

— De unde? am mârâit. 

Începuse să tremure şi încerca să mă cucerească 
cu zâmbetul ei ipocrit. Îşi strângea degetele pe 
geantă și continua să mă privească ca o mielușică 
nevinovată. 

— M-ai spionat? 

A încercat să îmi răspundă la întrebare, dar ni- 
ciun cuvânt nu îi ieșea printre buze. Am pufnit în râs 
şi am dezaprobat din cap, trăgând aer adânc în piept. 
Aveam nevoie de orice fărâmă de stăpânire, ca să nu 
mă năpustesc asupra ei și să o omor. 

— Cum îndrăznești! am țipat. 

Toată lumea și-a îndreptat atenţia asupra noas- 
tră, dar nu îmi păsa absolut deloc. Preferam să audă 
toată lumea această discuție pentru că așa își dădeau 
seama toți ce fel de persoană e. 

— Cum îndrăznești să mă spionezi, după ce m-ai 
abandonat? Vrei să afli cât rău ai făcut? Cât de tare 
ne-ai distrus? 

Ochii au început să i se umezească și tremura. 

Ethan s-a apropiat de mine și i-am simţit mâna 
pe talia mea, dar acum atingerea lui nu mă făcea să 
simt nimic. Eram prea furioasă și nu voiam decât ca 
ea să dispară. 

— Totul e bine? 

Am început să râd fără să îmi iau ochii de la 
mama mea. 

— Da, totul e perfect, am spus ironică. Aştept 
doar ca mama mea, care și-a abandonat familia 
fără nicio explicaţie, să îmi spună de ce naiba mă 
spionează. 

Ethan și-a strâns mâna pe talia mea și știam că e 
lângă mine și că nu mă va lăsa să cad. 

— Eva, te rog, m-a implorat cu vocea slabă. Nu 
vreau decât să vorbesc cu tine. 

— De ce? După trei ani, începi să te simți 
vinovată? 

Am simţit respirația lui Ethan aproape de 
urechea mea și durerea din tâmple începe să mi 
se intensifice cu fiecare clipă pe care o petreceam 
uitându-mă la ea. 

— Nu te cobori la nivelul ei. 

Cuvintele lui Ethan încercau să mă liniștească, 
dar eram prea furioasă și îmi doream confruntarea 
asta încă de acum trei ani. Nu o să o las să scape atât 
de uşor. 

— Încetează să mă mai urmăreşti. Încetează 
să te mai apropii de mine. Ţi-ai abandonat familia, 
acum trei ani, așa că nu te aştepta să te primim cu 
brațele deschise şi să ascultăm ce ai de spus. Du-te la 
dracu şi rămâi acolo pentru că ăla e locul tău. 

Am văzut-o pe Liv în spatele ei, atingând-o pe 
umăr și șoptindu-i ceva la ureche. Imaginea ei înce- 
pea să dispară din ochii mei și mi-am întins mâna, 
încercând să îl ating pe Ethan. El mi-a luat mâna în 
a lui și i-am mulțumit în gând pentru că era acum 
lângă mine. 

Mi-am închis ochii și durerea mea de cap 
aproape că îmi amorțea toate simţurile. Întreaga 
cameră se învârtea cu mine și senzația de greață era 
din ce în ce mai pregnantă. 

— Iubito? 

Mi-am ridicat capul şi am încercat să mă uit la 
Ethan, dar totul s-a făcut negru în jurul meu. Mi-am 
simțit corpul moale și sunetele de agitație din jurul 
meu au dispărut. 

I-am ridicat trupul inert la pieptul meu și m-am 
îndreptat spre studioul mamei mele. 

— Eva! 

Emily şi Sophia au început să mă urmărească în 
timp ce urcam treptele de inox, fără să fiu atent la 
murmurele și privirile curioase ale invitaţilor. Am lă- 
sat-o pe sora mea să deschidă ușa și m-am îndreptat 
direct spre canapea, lăsând-o pe femeia din brațele 
mele pe suprafața moale. 

Chipul îi era palid și cearcănele îi întunecau 
chipul frumos. 

— Ar trebui să vă ducețţi jos, am spus îndepăr- 
tându-i o șuviță de păr. O să rămân eu cu ea aici. 

Sora mea și-a întors capul spre mine și a deza- 
probat frenetic din cap. 

— Tu eşti cel care trebuie să plece, a mârâit. 

Mi-am strâns mâna pe brațul surorii mele și am 
privit-o serios. 

— Nu poți să mă faci să plec de lângă ea, Em. 
Știm amândoi că are nevoie de mine în momentul 
acesta. 

Blondina a pufnit în râs și și-a smuls brațul din 
strânsoarea mea. 

— Eşti un ipocrit. În momentul acesta, ea are 
nevoie să stai cât mai departe de ea. Tu ai adus-o în 
starea asta, a spus arătând cu braţul spre prietena ei. 

— Nu plec nicăieri, am spus cu dinţii încleștați. 
Obișnuieşte-te cu ideea asta. 

Ne uitam unul la celălalt furioși și mă mâncau 
degetele să o strâng de gât și să o scot forțat pe ușa 
aia nenorocită. 

— Em, hai să mergem și să îi lăsăm singuri, s-a 
auzit vocea Sophiei. 

Dar asta nu a mișcat-o din loc pe sora mea. 
Era hotărâtă să fie protectoarea supremă a Evei. 
Apreciez devotamentul, dar în momentul acesta 
chiar nu avem nevoie de asta. 

— Nu o da în bară, a spus într-un final întorcân- 
du-mi spatele. 

A luat-o pe Soph de mână și au ieșit din studio, 
amenințându-mă amândouă din priviri până au 
închis ușa în urma lor. 

Am răsuflat ușurat când am rămas în camera 
doar cu studenta mea preferată și m-am apropiat 
de canapea încet. Mi-am strecurat mâinile cu grijă 
sub trupul ei subţire și m-am așezat pe canapea, 
aşezând-o cu blândeţe în brațele mele. Capul i-a 
alunecat pe pieptul meu şi mi-am sprijinit bărbia de 
creştetul ei, suspinând adânc. 

Nu ar fi trebuit niciodată să o las să plece din 
casa mea. Ar fi trebuit să îmi înfrunt temerile și să 
îmi acord șansa de a fi fericit. 

Amândoi trecuserăm prin rahaturi destul de 
mari și numai împreună ne puteam vindeca. Nu 
mai pot să mă joc de-a vânătorul și să aştept mereu 
ocazia perfectă să îi atac slăbiciunile. 

Bruneta a început să se miște în brațele mele, 
iar mișcările slabe i-au fost urmate de un geamăt. 
Capul ei a alunecat pe umărul meu, deschizându-și 
ochii pentru a mă putea privi. 

— M-ai speriat destul de tare, micuțo, am spus 
aranjându-i o șuviță de păr. 

A continuat să mă privească în ochi, fără să 
spună vreun cuvânt, iar eu nu puteam să-mi iau 
privirea de la buzele ei. 

— A plecat? 

A rămas nemișcată, cu capul sprijinit de umărul 
meu și cu privirea ațintită pe perete, încercând să fie 
nepăsătoare față de reîntâlnirea cu mama ei. 

— Mama a avut grijă să găsească un taxi, am 
spus strângându-mi degetele pe trupul său slăbit. 

— Mama ta e mult prea drăguță pentru o per- 
soană ca Amelia. 

Da, mama chiar știe cum să detensioneze unele 
momente și cum poate să facă anumite persoane să 
dispară. Poate că mama și Amelia sunt prietene și se 
cunosc de mult timp, dar e mai mult decât evident 
că Eva a devenit prioritatea numărul unu a acestei 
familii. 

— Vrei să vorbeşti despre asta? 

A oftat cu putere, continuând să privească pe- 
retele întunecat și să îmi lase degetele să îi mângâie 
trupul. 

— A fost idolul meu, de când am început să vor- 
besc și să merg, a începutcu un oftat prelung. Nu ve- 
deam pe nimeni altcineva decât pe ea. Nu o ascultam 
decât pe ea. Până să ne abandoneze, îl consideram pe 

tata doar un donator de spermă, am spus cu un râs 
amar. Împărţeam aceeași pasiune pentru fotografie, 
pentru călătorii, pentru viață. 

Auzisem o mulțime de povești despre Eva, dar 
niciodată nu o cunoscusem cu adevărat și acum înțe- 
legeam și de ce. Amelia avusese propria firmă de ar- 
hitectură în orașul lor, dar fotografia a fost pasiunea 
numărul unu și asta o punea foarte mult pe drumuri. 

— Când Carson s-a născut, am fost geloasă pe el 
pentru că se bucura de mai multă atenţie decât mine. 

A început să râdă și să plângă în același timp, 
strângându-mi cămașa între degete. 

— Nu îmi vine să cred că am fost geloasă pe 
propriul meu frățior! Chiar l-am pus într-un coş de 
picnic și l-am lăsat în parc, imediat după ce văzusem 
filmul animat cu prințul deșertului. 

Am zâmbit și am sărutat-o ușor pe tâmplă, în- 
cercând să trec peste faptul că era puţin cam sărită 
de pe fix când devenea geloasă. 

— Totul era perfect, a spus trăgându-și nasul. 
Viața mea era perfectă. Şi brusc, ea s-a hotărât să 
plece. Când m-am întors de la școală, i-am văzut va- 
lizele în hol și am crezut că o să plece într-o excursie. 
Am vrut să mă duc cu ea, dar a spus că nu se mai 
întoarce niciodată. 

A tras aer adânc în piept și a suspinat. 

— Mi-a spus că o să înțeleg într-o zi totul. Că așa 
e cel mai bine pentru toți. A plecat fără să se mai uite 
înapoi. 

A început să se joace cu nasturii mei, iar eu mă 
străduiam să îmi stăpânesc orice impuls și să ignor 
valul de căldura pe care îl provoca în mine simpla ei 
atingere. 

— Întreaga noastră viața a fost dată peste cap, 
a şoptit. Jayson și-a luat licența de pilot și doarme 
mai mult în avioane decât în propriul lui pat. Carson 
a plâns în fiecare seară timp de doi ani, apoi și-a 
construit un zid. Îi e teamă constant că o să fie aban- 
donat și de altcineva. 

A tras aer adânc în piept și și-a șters lacrimile. 

— lar eu am luat-o complet razna, a recunoscut. 
Am fost exmatriculată pentru că am furat subiectele 
cu examenele finale, de la primul liceu. Apoi, la al 
doilea, am descoperit petrecerile și substanţele 
interzise. 

Vocea îi tremura pentru că îi era greu să își 
amintească. Îi era greu să recunoască cât de mult a 
greşit și că a lăsat o decizie proastă să îi dea viața 
peste cap. lar eu știam perfect ce simte. 

— l-am făcut atât de multe probleme tatei, a 
spus cu un suspin. l-am furat mașina, am lovit-o de 
un stâlp, pentru că eram prea beată ca să disting 
benzile de circulaţie, și am ajuns la spital cu două 
coaste rupte și cu o mână în ghips. L-am făcut pe tata 
să plângă și mi-am dat seama că l-am rănit mai tare 
decât a făcut-o plecarea ei. Nu Amelia era cea care îi 
sfâșia inima, ci eu. 

Mi-am strâns brațele în jurul ei și am auzit-o 
suspinând. Brațele ei mi-au înconjurat umerii și s-a 

agăţat de mine, încercând să scape de amintirile 
urâte. 

— Atunci ţi-ai revenit? 

Şi-a ridicat capul și m-a privit cu lacrimi în ochi. 

— Nu cred că o să îmi revin vreodată, Ethan, a 
șoptit cu lacrimi în ochi. 

Am sărutat-o ușor pe creștet și am rămas tăcut, 
bucurându-mă de îmbrăţișarea noastră. 

XXX 

— Unde mergem? 

M-am uitat rapid la ea și mă străduiam să nu 
râd. Am găsit câteva din hainele mele și ale surorii 
mele în studio și ne-am îmbrăcat cu ele, părăsind 
petrecerea fără să ne vadă cineva. 

— În locul meu secret. 

Mi-am întors privirea spre drum şi i-am luat 
mâna în a mea, trăgând-o cu blândețe după mine. 

Ne-am închis amândoi telefoanele și le-am lăsat 
în torpedou. Era escapada noastră și nu aveam de 
gând să las pe nimeni să o strice, mai ales pe idioa- 
tele de Emily și Sophia. 

— Ăla e un parc de distracții? 

Pe chipul brunetei se așternea un zâmbet din ce 
în ce mai larg, cu fiecare secundă cu care ne apro- 
piam de locul meu special. 

— Unde suntem? a spus oprindu-se brusc. 

— Suntem la Coney Island, am spus cu zâmbetul 
pe buze. 

S-a uitat la mine și a început să râdă, probabil 
pentru că nu credea că sunt genul care se dă în 

vânt după astfel de locuri pline de agitație. Dar 
Coney Island mi-a adus numai amintiri frumoase și 
tineam să am una de neuitat și cu femeia de care m-ă 
îndrăgostisem. 

— Hai să mergem, am spus trăgând-o după 
mine. 

Degetele noastre s-au împletit, iar bruneta s-a 
apropiat și mai mult de mine, zâmbind larg. 

— Părinţii mei ne-au adus aici zece ani la rând, 
de fiecare dată când era ziua mea sau a lui Em. Mama 
întotdeauna îl bătea pe tata la „Împușcă și câștigă” 
iar apoi îl împăca cu un sărut și vată de zahăr. 

— Marele Braden Wright are o slăbiciune pen- 
tru vată de zahăr? 

Am început să râd, aprobând ușor din cap. 

— Em era mereu forțată să se dea în roller coas- 
ter şi mereu își dădea stomacul afară când cobora, 
înjurându-ne pe mine şi pe tata. 

Bruneta a Început să chicotească și ochii i s-au 
luminat când a văzut toneta cu vată de zahăr. 

— lar eu şi mama mereu ne întreceam în mași- 
nute. Și evident, eu eram cel care învingeam, pentru 
că eram nebun după mașini. 

— Am auzit, a spus cu zâmbetul pe buze. 

Nici nu mă aşteptam la altceva. Guraliva de 
soră-mea și idioata de Sophia i-au spus cu siguranță 
despre colecția mea de mașini și, bineînţeles, despre 
cum am reușit să fac rost de câteva din ele. 

Ca Jaguarul pe care Christian l-a pierdutla poker 
şi Range-ul pe care l-am șterpelit de la tata când am 
terminat facultatea. 

— Ce spui dacă încercăm o călătorie în roata aia 
imensă? 

S-a uitat la aparatul mare din apropiere și a dat 
din cap, aprobând entuziasmată. Em e mereu terifi- 
ată de aceste imensități care se învârt, dar se pare că 
îmi găsisem partenera perfectă pentru genul ăsta de 
distracţie. 

Am plătit pentru călătorie, iar bărbatul de la bi- 
lete ne-a deschis ușa cabinei, invitându-ne înăuntru. 

Eva s-a așezat pe banca din fața mea, lipindu-și 
nasul de peretele de sticlă. Aș putea să îi spun că se 
comportă exact ca frățiorul ei mai mic, dar mai bine 
îmi țin gura și nu risc să mă azvârle de la înălțime. 

Am tras aer adânc în piept și am început să îmi 
frec neliniștit mâinile. O adusesem aici pentru că 
voiam să fiu. sincer. Nu aș putea niciodată să pătez 
memoria acestui loc și să nu fiu onest în legătură cu 
sentimentele mele. 

Părinţii mei mi-au arătatiubirea în locul ăsta, și 
ce înseamnă să fii cu sufletul tău pereche. 

Inima îmi bătea cu putere și mi-am închis ochii 
pentru câteva secunde, făcându-mi curaj să îi spun 
ce simt. 

— Eva, am spus cu vocea joasă. 

Mi-am îndreptat privirea spre ea și mi-am simţit 
inima strânsă în timp ce bruneta mă privea cu un 
zâmbet larg pe buze. 

— Te iubesc. 

— Te iubesc. 

Totul în interiorul meu s-a oprit. Nicio emoție nu 
îmi trecea prin corp. Nu îmi simțeam inima bătând. 
Nu îmi simțeam sângele mișcându-se prin vene. 

Am înghiţit în sec și am continuat să îl privesc, 
încercând să îmi dau seama dacă e o nouă strategie. 
Dacă încearcă din nou să mă ademenească în cap- 
cana lui. 

Îşi freca mâinile şi mă privea atent, așteptând 
reacția mea. 

Cabina s-a oprit şi nu am îndrăznit să mă uit pe 
fereastră pentru avedealuminile orașului. Declarația 
lui Ethan m-a dat complet peste cap și nu puteam să 
îmi iau ochii de la el. 

Blondul s-a dat jos din cabina sa și s-a apropiat 
de mine, cu grijă, de parcă aș fi fost un animal speriat. 
S-a aşezat în fața mea și mi-a luat mâinile în ale sale. 

— Știu că îţi vine greu să crezi, dar e adevărul. 
Te iubesc, Eva! 

Îi tremurau mâinile şi, la scurt timp, am început 
să le simt și pe ale mele tremurând. Totul părea atât 
de ireal și simțeam nevoia să mă pișc ca să mă asigur 
că nu visez. 

Cabina a început din nou să se miște și tot ce îmi 
doream acum era să ies cât mai repede de aici. 

— Eva, iubito, te rog spune ceva! 

Ce aș putea să îi spun? Că sunt cuvintele pe care 
am dorit să le aud din prima clipă în care l-am cunos- 
cut? Sau că e un mincinos desăvârşit și ar trebuit să 
se înscrie pentru o audiție la teatru? 

Când ușa cabinei s-a deschis, mi-am smuls mâi- 
nile din strânsoarea sa și am plecat cât mai repede 
din acel loc. Am început să mă strecor prin mulțimea 
de oameni, ignorând complet strigătele din spatele 
meu. 

Am coborât de pe ponton și m-am îndreptat 
spre plajă, fără să mă opresc. 

— Eva! 

Am început să alerg pe nisipul fin și l-am simțit 
în spatele meu. Înainte să mai apuc să fac vreun pas, 
m-a prins de braţ și m-a întors cu fața spre el. 

— lubito, ştiu că nu mă crezi, dar lasă-mă să îţi 
arăt că spun adevărul. 

Am început să râd și mi-am dat capul pe spate ca 
să îl pot privi în ochi. 

— Vrei să îmi arăţi adevărul? De ce acum? 

Și-a deschis gura, dar a închis-o imediat la loc. 
Și-a repetat gestul și apoi a oftat cu putere. 

— Dumnezeule, faci toate astea din milă, am 
spus îngrozită. 

M-am aruncat asupra lui și am început să îl 
lovesc cu pumnii în piept. 

— Nu am nevoie de mila ta, ticălosule. Nu vreau 
să te apropii de mine doar pentru că întreaga mea 
viață e futută. 

— Nu milă e ceea ce simt pentru tine, a spus cu 
vocea joasă. 

Mi-a prins ambele încheieturi în mâinile sale și 
m-a forțat să mă opresc. Am încercat să îl lovesc cu 
picioarele, dar mă îndepărtase suficient încât să nu 
reușesc să îl ating. 

— Eva, încetează! 

— De ce? Ca să îmi spui cât de patetică sunt? 
Ca să te las să îţi baţi joc de mine din nou? am țipat 
încercând să mă eliberez din strânsoarea lui. 

— La dracu cu toate astea! 

M-a împins pe nisip și s-a pus peste mine, pre- 
sându-mi corpul cu trupul său. Buzele lui s-au oprit 
peste ale mele, încercând să mă calmeze. Am conti- 
nuat să mă zbat sub el şi să încerc să mă eliberez, 
dar în momentul în care buzele mele s-au despărțit 
şi limba lui a pătruns înăuntru, am fost pierdută. 

I-am înconjurat gâtul și l-am tras mai aproape 
de mine. Mâinile i-au coborât oprit pe talia mea și 
am gemut când s-a împins mai tare în mine. 

O mie de emoții mă copleșeau în acest moment 
şi un singur lucru era cert: că eram în brațele lui și 
aveam nevoie de atingerea sa. 

— Nimic din toate astea nu e o minciună, a spus 
cu buzele lipite de ale mele. 

Mâinile mele s-au agăţat în părul lui și am conti- 
nuat să îl țin aproape de mine. 

— M-ai rănit enorm, am șoptit. 

A aprobat din cap și m-a sărutat. 

— Nu o să te iert atât de ușor. Dacă chiar mă 
iubești, trebuie să îmi demonstrezi asta. 

Zâmbetul lui s-a lărgit și apoi mi-a închis din 
nou gura cu un sărut. 

Mi-am dat cu apă pe față și am lăsat-o să-mi 
răcorească pielea. 

— Eva. 

Bătaia din ușă m-a făcut să tresar și m-am prins 
de marginea chiuvetei ca să nu cad la podea. 

— Intră, am mormăit iritată. 

M-am așezat pe marginea căzii și am așteptat ca 
Em să își bage capul blond pe ușă. 

— Bine, îţi dai seama că nu mai e mâncarea de 
vină, nu? 

Mi-am prins buza de jos între dinţi și am aprobat 
din cap. Asta era cea mai mare temere a mea. Faptul 
că senzația de greață și stomacul meu deranjat nu 
aveau legătură cu mâncarea. 

Am început să tremur și am privit nedumerită 
cutia din mâna prietenei mele. 

— De cât timp o ai? 

Blondina a zâmbit și a întins-o fără prea multă 
diplomație. 

— Nu cred că mai contează asta. Hai să scăpăm 
de îndoială, a spus împingând-o sub nasul meu. 

Am aprobat din cap şi am așteptat până când 
a închis ușa și m-a lăsat singură. Am deschis cutia 
şi am scos testul de sarcină, citind instrucțiunile de 
utilizare cu inima strânsă. 

După ce am făcut întocmai cum scria pe foaia 
din cutie, am lăsat testul pe marginea chiuvetei aș- 
teptând rezultatul. 

Ethan nu o să fie prea bucuros pentru copil. Abia 


începusem să ne construim relaţia și ar fi trebuit să o 

luăm pas cu pas. Un copil ar complica situaţia și mai 
mult. 

Mi-am prins capul în mâini și m-am așezat din 
nou pe marginea căzii. 

— Eva? 

Când ușa s-a deschis, Emily și Sophia s-au stre- 
curat înăuntru cu grijă, privindu-mă îngrijorate. S-au 
așezat lângă mine și ne-am uitat împreună la testul 
de sarcină pozitiv. 

— O să am un copil, am şoptit uimită. 

Mi-am acoperit chipul și am început să plâng 
panicată. 

— Sper că sunt lacrimi de fericire, a spus Em 
luându-mă în braţe. 

Am dezaprobat din cap și am tras aer adânc în 
piept. 

— Totul o să se ducă de râpă, am spus trăgân- 
du-mi nasul. Aseară am stabilit cu Ethan că o luăm 
încet, să avem timp să ne cunoaștem și să vedem 
dacă putem fi împreună. 

— Eva, copilul acesta o să se nască din iubirea 
voastră. 

Am început să râd și cuvintele lui Emily mi se 
păreau atât de puerile. 

— Ethan o s-o ia razna, am șoptit. 

O s-o ia complet razna și o să mă facă și pe mine 
s-o iau razna. Dar chiar şi așa, trebuie să îi spun des- 
pre copil. Oricât de rău ar fi rezultatul final, are tot 
dreptul să știe. Și sper ca împreună să luăm decizia 
corectă. 

— Acum putem să ţipăm și să fim fericite că 
urmează să fim mătuși? 

Am pufnit în râs şi am aprobat din cap, iar cele 
două au început să țipe asurzitor, în timp ce mă legă- 
nau între trupurile lor. 

— Acum trebuie să vii până în sufragerie, să vezi 
ce ai primit în timp ce îți dădeai sufletul afară. 

M-am uitat urât la Sophia, iar ea m-a privit 
inocentă și mi-a zâmbit larg, trăgându-mă de pe 
marginea căzii până în living. 

M-am oprit în hol și m-am uitat uimită la mul- 
țimea de flori care decorau încăperea. Trandafiri 
roşii pe masa de sticlă, crini imperiali pe canapea și 
gardenii pe podea. 

Toată îngrijorarea mea a dispărut ca prin far- 
mec și m-am apropiat de trandafiri, mângâindu-le 
petalele. 

— Cartea de vizită e chiar în faţa ta. 

Am văzut plicul alb și l-am luat între degete, 
scoțând cartonașul din interior. 


Știu că trandafirii sunt preferaţii tăi, dar nu 
m-am putut abtine să trimit și restul. Fiecare floare 
îmi amintește de tine și sper ca și ţie să-ți amintească 
de mine. Te iubesc. 


Ethan 


Am mai citit de două ori acele rânduri și am 
zâmbit cu gura până la urechi, simțindu-mă fericită. 
— Poate până la urmă o să fie fericit și de copil. 

Am aprobat ușor din cap dorindu-mi să cred cu 
adevărat acest lucru. Dar învățasem deja un lucru 
despre relația mea cu Ethan Wright, și anume să nu 
îmi mai fac speranțe. 

Telefonul a început să sune. L-am scos din buzu- 
narul halatului și am răspuns fără să mă uit la număr, 
încă fermecată de gestul profesorului meu sexi. 

— Eva? 

Degetele mi s-au strâns în jurul telefonului și a 
trebuit să mă stăpânesc să nu îl arunc în perete. Am 
tras aer în piept și întreaga mea bună dispoziție s-a 
evaporat în doar câteva secunde. 

— Amelia. 

Le-am văzut pe Emily și Sophia tresărind când au 
auzit numele mamei mele și m-au privit îngrijorate. 

— Te rog, nu închide! Vreau doar să vorbesc cu 
tine. 

— Nu îmi pasă, am mârâit. 

l-am închis apelul și am închis și telefonul 
pentru a evita încă un apel deranjat. M-am uitat la 
aparatul din mâna mea și am dezaprobat din cap. 

— Incredibil cât de mult tupeu are femeia asta, 
am spus enervată. 

M-am îndreptat spre bucătărie, cu cele două în 
urma mea, și am luat cafetiera în mână, umplându-mi 
cana cu lichidul negru. 

— Cum a reușit să facă rost de numărul tău? 

Am ridicat din umeri și am început să învârt 
lingurița în cană punându-mi aceeași întrebare în 
gând. 

— E destul de perseverentă, am spus întinzân- 
du-mă după zahăr. 

Am lăsat lingurița pe masă și am sorbit cafeaua 
fără să spun vreun cuvânt. 

— Crezi că l-a sunat și pe fratele tău? 

M-am uitat la Sophia și i-am văzut îngrijorarea 
din ochi, gândindu-mă pentru câteva clipe la varianta 
asta, dar am dezaprobat din cap și m-am sprijinit de 
dulapul din spatele meu. 

— Ştie că eu sunt veriga slabă a familiei. Ei bine, 
eu şi Carson, dar dacă sună acasă riscă să dea de tata. 
În plus, relaţia ei cu Jayson a fost mereu probleme, 
încă de când a intrat la pubertate. 

— Și tu mereu ai avut relaţia specială, a ghicit 
Em. 

Mi-am strâns degetele pe mânerul cănii, iar 
senzația de greață mă făcea să înjur. 

— Eu am fost mereu căţelușul care umbla după 
ea cu limba afară. 

— Eva... 

Am dezaprobat din cap, oprind-o pe Emily să 
îmi ia apărarea. 

— Aşa a fost, am recunoscut. Mereu eram lângă 
ea şi îi știam toţi pașii. Până acum ceva timp, am cre- 
zut că a plecat din cauza mea. Pentru că o sufocam 
prea tare. 

Mi-am închis ochii, încercând să îmi opresc 
lacrimile. Acele amintiri erau încă dureroase şi nu 
voiam să le mai am în minte. Dar mă însoțeau mereu, 


oricât de mult încercam să scap de ele. 

Am băut restul de cafea din cană și, când mi-am 
deschis ochii, am întâlnit privirile îngrijorate ale 
prietenelor mele. 

— Eva! 

Când mi-am ridicat capul, l-am văzut pe Ethan 
în pragul bucătăriei, sprijinindu-se cu ambele mâini 
de pereți, gâfâind cu putere. 

Apariţia lui le-a redus la tăcere pe Emily și 
Sophia și în încăpere se auzea doar respiraţia gre- 
oaie a blondului. 

— Când o să pun mâna pe tine, micuță scorpie... 

S-a desprins de perete și s-a apropiat de mine 
fără să-şi ducă la bun sfârşit ameninţarea. Înainte să 
îmi dau seama ce se întâmpla, m-a îmbrățișat strâns 
și m-a sărutat apăsat. 

— Unde naiba ţi-e telefonul? a mârâit cu buzele 
lipite de ale mele. 

M-am uitat la el complet zăpăcită, căci mai avea 
puțin și mă strângea de gât. Le-am auzit pe cele două 
diavolițe chicotind în spatele lui, dar nu puteam 
să-mi iau ochii de la blond. 

— L-am închis. 

A înjurat zdravăn și mi-am coborât privirea, 
amuzată. Era îmbrăcat în echipament de sport, tran- 
spirat şi mi-ar fi plăcut enorm să îmi plimb mâinile 
pe sub tricoul lui ud. 

— Dece l-ai închis? 

Mi-am ridicat capul și m-am uitat în ochii lui. 

— Amelia, am spus simplu. 

A oftat adânc și m-a sărutat pe frunte, strân- 
gându-și brațele în jurul meu. Am zâmbit și mi-am 
închis ochii savurând momentul. 

— l-am închis înainte să înceapă să vorbească 
foarte mult. 

S-a dat câţiva pași în spate, iar sora și prietena 
lui au dispărut. 

Ethan s-a îndreptat spre frigider și şi-a scos o 
sticlă de apă, lăsându-mă să îi admir posteriorul 
când s-a aplecat. Mi-am mușcat buza de jos și am 
suspinat, păstrând acea imagine în minte. 

— Tu de ce eşti aici? 

A închis ușa și s-a întors cu fața la mine, în timp 
ce îşi desfăcea sticla de apă. 

— Am vrut să vorbesc cu tine în timp ce alergam 
puţin. Dar nu mi-ai răspuns la niciun apel și am intrat 
în panică. 

Am zâmbit și încă încercam să mă conving că 
toate astea sunt reale. 

— Ți-au plăcut florile? 

Am aprobat din cap și m-am apropiat de el. 
Mi-am pus mâinile în jurul gâtului său și m-am arcuit 
spre el, împingându-mi sânii în pieptul său. 

— Au fost mai mult decât minunate. Mulţumesc 
frumos, am șoptit încercând să fiu seducătoare. 

A zâmbit și și-a aplecat capul spre al meu, prin- 
zându-mi buzele într-un sărut apăsător. Degetele i 
s-au înfipt în carnea mea și am gemut pe buzele sale. 
M-a ridicat la pieptul lui și i-am înconjurat bazinul 
cu coapsele mele, simțind blatul insulei sub fund. 


— Eva. 

Mi-am strecurat mâinile sub tricoul său și i-am 
atins pielea. Era fierbinte și îi simțeam bătăile inimii 
sub palme. 

— Hm? 

A gemut când mi-a simţit mâinile și mi-am unit 
din nou buzele cu ale lui. 

— Dacă nu te oprești acum, o să ţi-o trag. 

Mâinile mele s-au oprit și m-am uitat la el 
confuză. 

— Nu vrei sex? 

Şi-a strâns palmele cu putere pe talia mea și a 
gemut, lipindu-și fruntea de a mea. 

— Mai mult decât orice. Dar ai spus că trebuie 
să muncesc pentru sex. Și asta o să și fac. 

M-am uitat la el surprinsă şi i-am văzut zâmbe- 
tul sincer. Desena cercuri imaginare pe brațul meu și 
simțeam fiori pe şira spinării. 

— Știu că nu mă crezi când îți spun că te iubesc, 
dar o să-ți demonstrez asta. 

M-a sărutat pe vârful nasului și telefonul lui a 
început să sune. A oftat iritat înainte să răspundă. 

Nu m-am așteptat niciodată la asta. Am crezut că 
mi-a spus acele cuvinte pentru că eram vulnerabilă 
din cauza mamei mele. Credeam că vrea doar să mă 
facă să mă simt mai bine şi știa că aveam nevoie să 
aud acele cuvinte. 

Dar Ethan chiar vrea să își depășească propriul 
trecut și să meargă mai departe. Și se pare că vrea să 
facă asta cu mine. 

— Trebuie să plec, a spus cu un oftat. 

Mi-am alungat gândurile și l-am privit cu atenţie. 
Mi-a dat o șuviță de păr după ureche și m-a sărutat 
pe buze. 

— Am o Întâlnire cu echipa de IT și apoi trebuie 
să ajung la facultate. Deschide-ţi telefonul și lasă-l 
aşa. 

Am aprobat din cap și l-a urmărit până când a 
dispărut din raza mea vizuală. Nu am avut curajul 
să îi spun de copil și nu știu dacă o să-l am vreodată. 

— Ei bine, asta a fost dezamăgitor. 

Am scos un țipăt brusc și am sărit de pe insulă, 
întorcându-mă la privirile supărate ale celor două 
scorpii. 

— De ce naiba v-aţi ascuns? am spus privindu-le 
cum ies din spatele insulei. 

— Am vrut să vedem partida de sex. 

M-am uitat la ele cu gura căscată, iar cele două 
împielițate s-au aplecat peste insulă, sprijinindu-se 
în coate. Cu obrajii sprijiniți în pumni arătau ca niște 
copii grași şi triști. 

— Băieţii vă privează de sex? 

Au dat din cap în același timp și au scos un aha 
colectiv. 

— Cred că trebuie să am o conversaţie cu ei. 

— Te rugăm. 

Răspunsul la unison m-a făcut să izbucnesc în 
râs. Pot să mă bazez oricând pe ele să îmi facă ziuă 


mai bună. 

— Nu pot să cred că ticălosul ăsta ne chinuie 
chiar înainte de vacanţă. Adică ar trebui să mai fută 
şi el ceva ca să nu își mai descarce furia pe noi. 

M-am oprit în fața ușii și am așteptat ca idiotul 
de Cooper să se plângă în continuare. Îmi venea să 
râd, dar nu voiam să stric masca de dur pe care o 
afişam în fața studenţilor mei. 

— Adică serios, după atitudinea sa, singurul 
lucru care s-ar putea afla în patul lui e un cactus. 

Dacă ar şti el că în patul meu e Eva și nu un cac- 
tus, cred că ar suferi șocul vieţii lui. 

Am deschis ușa și am intrat în amfiteatru, arun- 
cându-i o privire amenințătoare. L-am auzit înghi- 
tind în sec, în timp ce iubita mea rânjea privindu-ne. 

Mi-am lăsat servieta pe catedră, am scos subiec- 
tele din ea și m-am întors cu fața spre cei care aveau 
să fie ultimii studenți din viaţa mea. 

— Domnule Cooper, viața mea sexuală nu ar 
trebui să fie problema ta, am spus dând un rând de 
foi în primul rând. 

L-am auzit pe roșcat înghițind în sec, încercând 
să se ascundă de mine, dar știam amândoi că asta 
era imposibil. 

— Şi e foarte satisfăcătoare, am adăugat cu 
zâmbetul pe buze. Drept pentru care, o să vă dau un 
punct în plus. 

Întreaga atmosferă s-a mai înveselit, dar stân- 
jeneala lui Chuck nu dispărea. Am păstrat o foaie cu 
subiecte pentru mine și m-am uitat la bruneta mea. 

— Domnișoară Gray, am spus arătându-i foaia. 

Dacă tot aveam să-mi dau demisia până la sfârşi- 
tul anului, măcar să rămân același ticălos în fața lor. 

— La catedră, am spus așezând foaia pe banca 
mea. 

A oftat adânc, s-a ridicat de la locul ei, şi-a luat 
pixul în mână și a început să coboare treptele. 

— Ticălosule, a șoptit. 

Zâmbetul meu s-a lărgit și am încercat să îl 
ascund repede. Dar în prezenţa ei, îmi era greu să 
fac asta. Mă simţeam fericit și nu prea îmi păsa cine 
observă asta. 

Am așteptat calm ca fiecare student să pri- 
mească câte o foaie, apoi m-am așezat pe locul liber 
de la catedră, lângă Eva vizibil încordată. 

A tras aer adânc în piept și a încercat să se 
concentreze asupra testului, dar când palma mea 
s-a oprit pe coapsa ei, a tresărit și m-a privit cu 
coada ochiului. Am început să o urc mai sus, tăindu-i 
respiraţia. 

Cu mâna liberă am început să îmi butonez 
telefonul și să mai arunc câte un ochi prin sală. Dar 
studenții mei erau prea terorizați de notele de patru 
ca să încerce să copieze sau să vorbească între ei. 

Mi-am pus telefonul foarte aproape de mâna 
ei, făcându-i semn să citească mesajul pe care i-l 
scrisesem. 

După test, așteaptă-mă la intersecţia dintre cam- 
pus și cafeneaua lui Ray. Mergem împreună acasă. 


A zâmbit larg și a aprobat ușor din cap, iar eu 
i-am lăsat coapsa în pace ca să nu mai fiu forțat să îi 
pun încă o notă de patru. 

Câteva minute mai târziu, a lăsat foaia și a plecat 
fără să îmi arunce vreo privire. lar eu așteptam ca 
idioții ăștia să termine cât mai repede și să plec. 

Aveam mare nevoie de sex și dacă nu ajungeam 
acasă mai repede să o arunc pe Eva în patul meu, 
avea să fie rău. Rău, rău de tot! 

Patruzeci de minute mai târziu, după ce ultimul 
inteligent și-a predat foaia, le-am strâns pe toate și 
am ieșit în fugă din amfiteatru. 

M-am repezit spre mașină și mi-am aruncat 
servieta și hârtiile pe bancheta din spate. 

Sper doar ca micuța mea să nu fi îngheţat, altfel 
pic tot anul la materia mea. 

Am plecat în grabă din parcarea universității și 
am găsit-o pe Eva la locul stabilit. S-a urcat pe locul 
din dreapta și m-a sărutat scurt. 

— Nici măcar nu le-ai lăsat în birou? a întrebat 
amuzată imediat ce a văzut testele aruncate. 

— E destul de frig afară și ai așteptat suficient, 
am spus strecurându-mă în trafic. 

I-am luat mâna în a mea și i-am sărutat ușor 
degetele reci, înjurând-o pe iubita lui Cooper care 
predase ultima foaie. 

— Îmi pare rău pentru ce a spus Chuck. Era 
stresat și nu ești cel mai plăcut om de pe planetă. 

Am început să râd și am privit-o rapid. 

— Cooper e un tip interesant. Nu mi te imagi- 
nam tocmai un cactus, dar cred că pot să încep să mă 
obișnuiesc cu țepii tăi. 

M-a lovit peste braţ, iar eu am izbucnit în râs. 

— Hei, eu sunt o bezea! Sunt dulce și pufoasă 
și când mă mănânci, curcubeul îți explodează pe 
papilele gustative. 

Am oprit mașina în fața blocului fetelor și am 
continuat să râd cu capul sprijinit de tetieră. Mi-am 
întors capul spre iubita mea și i-am pus mâna pe 
ceafă, apropiind-o de mine. 

— Papilele mele gustative nu sunt singurele 
care explodează când te mănânc, scumpo, am spus 
sărutând-o prelung. 

Am coborât din mașină și am luat-o de mână, 
intrând împreună în clădire. 

Era neobișnuit de tăcută și aveam impresia că e 
puțin cam agitată. De obicei mă tachinează și vrea să 
îmi spună despre cum i-a mers ziua sau să se plângă 
de testul meu stupid. Ceva nu e în regulă cu ea. 

Şi-a scos cheile din buzunar şi a descuiat ușa, 
fiind la fel de tăcută. Am ajutat-o să-și dea haina jos 
şi am sărutat-o pe umăr, încercând să obţin o reacție 
din partea ei. 

Am agăţat cele două haine în cuier și am urmat-o 
în sufragerie pe mielușica mea tăcută. 

Eva a tras aer adânc în piept, s-a întors cu fața la 
mine şi a aruncat bomba. 


— Sunt însărcinată, a spus brusc. 

M-am oprit la câţiva pași de ea și am îngheţat, 
privind-o rezemată de brațul canapelei, speriată și 
îngrijorată. 

Ar trebui să fie o veste minunată. Ar trebui să 
fiu fericit, dar în acest moment toate amintirile urâte 
pe care încercasem să le țin încuiate într-un colț al 
minții mele, ieșeau la suprafață. 

Privirea mea e ațintită în direcţia ei, dar de fapt 
e fixată într-un punct de pe perete. 

— De cât timp? 

Bruneta a continuat să mă privească și am au- 
zit-o trăgând aer în piept, în timp ce eu încercam să 
îmi ţin furia sub control. 

— Nu ştiu cât de avansată este sarcina. Am aflat 
acum o săptămână. 

Mi-am încleștat pumnii pe lângă corp și mi-am 
strâns ochii cu putere. 

Asta nu se poate întâmpla din nou. Nu pot să 
mai cad în capcana asta ca un idiot. 

— De ce nu mi-ai spus mai devreme? 

— Mi-a fost frică, a șoptit. 

Mi-am deschis ochii și m-am uitat la ea, înţele- 
gând comportamentul ei. Nu cearta sau tachinările 
mele au făcut-o să arate atât de obosită. Copilul meu 
e cel care face toate schimbările în ea. 

Aş vrea să mă apropii de ea şi să o ţin în brațe, 
dar nu cred că asta e cea mai bună idee. Nu e în sigu- 
ranță în preajma mea. Nu în acest moment. 

Mi-am pus ambele mâini în buzunarele pantalo- 
nilor şi am strâns materialul din interior. 

— Credeam că iei anticoncepţionale. 

A dezaprobat ușor din cap și am înjurat în barbă, 
uitându-mă la pantofii mei. 

— Ai rămas însărcinată intenţionat? 

M-am uitat la ea și m-am înjurat în gând, re- 
gretând imediat întrebarea. Chipul ei e mai alb ca 
niciodată şi s-a prins cu ambele mâini de brațul ca- 
napelei. Buzele îi erau întredeschise de şoc și uram 
să îi fac asta. 

— Cum poți să spui asta? a șoptit îngrozită. 

S-a ridicat în picioare, a făcut un pas spre mine 
şi eram al naibii de tentat să fac unul în spate. 

— Nu am rămas însărcinată singură. Dacă vrei 
să dai vina pe mine, bine. Dar nici tu nu ai făcut nimic 
ca să te protejezi. 

Aici are dreptate. Niciodată nu m-am preocupat 
de protecţie, pentru că, în adâncul sufletului, îmi 
doream asta. Voiam să îmi fac o familie cu ea, să fiu 
mereu alături ea. Dar acum că sunt pus în fața faptu- 
lui împlinit, îmi era frică. 

— Ethan, nu te bucuri? 

— Nu știu, am spus sincer. 

Mi-am frecat ochii cu degetul mare și cel arătă- 
tor și mi-am simţit capul pe punctul să explodeze. 

— Ştiu că e o veste șocantă, dar e copilul nostru. 

M-am uitat la ea și am gemut cu putere. Ideea 
de a avea un copil nu mă speria atât de tare pe cât 
crezusem. Dar îmi aducea înapoi acele amintiri în- 
grozitoare pe care voiam să le uit. 

— lubitule, ştiu că e un şoc, dar o să fim bine. 
Atâta timp cât suntem împreună, a spus cu vocea 


slabă. 

Mi-am întipărit în memorie chipul ei brăzdat de 
lacrimi și mi-am întors capul. 

— Am nevoie de timp. O să vorbim mai târziu, 
bine? 

M-am întors cu spatele la ea, mi-am luat haina 
din cuier și m-am îndreptat spre ușă. 

— Ethan. 

Mi-am strâns mâna în jurul clanţei și mi-am 
ținut spatele drept, fără să mă întorc să o privesc. 

Am înghițit în sec și am ieșit din apartament, 
înjurându-mi lașitatea. 

Nu pot să fac asta acum. Nu pot să fiu stâlpul de 
care are nevoie pentru că simt că mă prăbușesc. Am 
crezut că am depășit momentul, că m-am afundat 
suficient în muncă ca să uit de cel mai mare dezastru 
din viața mea. 

Dar se pare că sarcina Evei a avut efectul opus. 

M-am urcat în mașină, am strâns volanul în 
mâini și am plecat spre singura persoană care mă 
putea linişti. 


kkk 


— A spus că nu pot să gătesc. 

Mama a început să râdă și şi-a pus cana de cafea 
pe birou, în timp ce mătușa Tammy părea complet 
şocată. 

M-am apropiat discret de cele două și am primit 
câte un zâmbet pe care nu am putut să îl întorc. 
Mama şi-a dat seama imediat că ceva nu e bine cu 
mine pentru că nu şi-a m-ai luat ochii de la chipul 
meu. 

— După douăzeci și șapte de ani de căsnicie, 
idiotul s-a trezit să îmi spună că ar trebui să mă duc 
la cursuri de gătit. 

Roșcata guralivă s-a ridicat de pe canapea, ți- 
nând cana de cafea în mână, și a oftat cu putere. 

— Să nu îndrăznești să îi pui soţiei tale că nu 
ştie să gătească, a spus împungându-mă în piept 
cu arătătorul. O să mănânci bolovani și o să te culci 
singur pe canapeaua din garaj, băiete! 

M-a bătut ușor pe umăr și a ieșit din studio, 
lăsându-mă singur cu singura femeie care știa totul 
despre mine. 

Blondina s-a ridicat de pe scaunul ei de la birou 
şi mi-a făcut semn spre colțul creației. Nu aveam cum 
să refuz terapia cu desen a mamei pentru că mi-ar fi 
băgat creioanele pe gât. 

Mi-am agăţat haina în cuier împreună cu sacoul 
şi mi-am lăsat telefonul să alunece în buzunarul pan- 
talonilor. Mi-am desfăcut nasturii de la încheietura 
cămășii și am ridicat mânecile până la coate. 

— Lasă-mă să ghicesc: Eva! 

Am zâmbit, m-am așezat pe scaunul de lemn ro- 
tund și am luat creionul în mână. Femeia s-a așezat 
lângă mine, dar nu s-a atins de niciun instrument. 
Doar aștepta să încep să desenez și să vorbesc. 

— E însărcinată, am trântit-o. 

Mâna mea a început să traseze diferite linii, dar 
nu aveam nicio imagine anume în cap. Pur și simplu 
îmi lăsam mâna să se plimbe liberă pe foaia albă. 

— Și tu ai dat vina pe ea, a presupus. 

— Nu pot să dau vina pe ea. Știu că s-a ajuns în 
situaţia asta pentru că și eu am contribuit. 

Am dezaprobat ușor din cap și am tras aer în 
piept. 

— M-a luat complet prin surprindere și nu cred 
că sunt pregătit. Nu cred că o să fiu vreodată pregătit. 

Femeia nu a spus nimic și m-a lăsat să îmi ex- 
prim frustrările pe foaie. 

— Scumpule, nu poţi să lași trecutul cu Camila 
să îți dea peste cap întreaga viață. 

M-am oprit câteva clipe și mi-am lăsat mâna să 
atârne între picioarele desfăcute. 

Mama și-a pus o mână pe umărul meu și am 
suspinat adânc. Mi-am întors capul și m-am uitat la 
ea, încercând să nu plâng. 

— Mi-a omorât copilul, mamă, am șoptit. Cum 
pot să trec peste așa ceva? 

Femeia mi-a trecut o mână prin păr, încercând 
să îl netezească, și mi-a zâmbit cu căldură. 

— Acceptând copilul pe care urmează să îl ai, a 
spus cu lacrimi în ochi. 

Mama a fost la fel de afectată ca și mine de toată 
povestea dintre mine și fosta mea iubită. 

M-am uitat la ea pentru câteva clipe, apoi mi-am 
întors capul spre foaie privind liniile pe care le 
desenasem. 

— A trecut destul de mult timp, Ethan. Te-ai 
închis în tine și ai preferat să te ridici pe plan profe- 
sional și să uiţi ceea ce e cel mai important, familia. 
Te-am văzut cu multe femei, pe care le-ai folosit și 

apoi nu le-ai mai aruncat nicio privire. Dar ești dife- 
rit cu Eva. 

Mi-am pus din nou creionul pe foaie și am conti- 
nuat să conturez restul desenului. 

Pentru prima oară în şase ani, Eva a reuşit să mă 
scoată din carapacea mea și să mă facă să îmi doresc 
ceea ce toți prietenii mei aveau. Fericire, iubire, fa- 
milie. Și acum eu m-am panicat și am fugit ca un laş. 

— Când o priveşti, ai un zâmbet uriaș pe buze. 
Nu am văzut asta nici măcar când erai cu Camila. 

Eva te face să o iubeşti fără prea mult efort. E 
exact persoana cu care poți să îţi petreci restul vieţii. 
Persoana care o să te facă fericit pentru tot restul 
vieții. 

— Ce ar trebui să fac? Încă îmi e frică, am recu- 
noscut. Nu vreau să se repete povestea de acum șase 
ani. 

Gândul că aş putea trăi din nou toată acea ex- 
periență oribilă îmi făcea stomacul să se strângă și 
creionul din mâinile mele s-a rupt în două. 

— O iubeşti? 

Am zâmbit şi m-am uitat la creionul distrus din 
mâna mea. 

— Mai mult decât îți poți imagina, am șoptit. 

Mama a suspinat fericită şi i-am văzut zâmbetul 
imens și larg de pe chip. Radia de fericire și mă făcea 
şi pe mine să zâmbesc. 

— Atunci nu o lăsa să îţi scape printre degete. 
Du-te și spune-i ce s-a întâmplat acum șase ani, 
Ethan. E singura cale prin care o să îţi înțeleagă 
acțiunile. 

Am tras aer în piept și am aprobat din cap. 

Mama avea perfectă dreptate. Trebuia să îmi 
înfrunt temerile și să fiu sincer cu femeia pe care 
o iubeam. Eva e diferită de acea scorpie fără senti- 
mente. Nu o să mă trădeze niciodată și nu o să-mi 
omoare copilul. 

— Am ceva pentru tine. 

S-a ridicat de pe scaun și s-a apropiat de primul 
tabloul al bunicii de pe perete din spatele meu, dân- 
du-l la o parte. A introdus codul seifului și a scos o 
cutiuță neagră. 

S-a apropiat de mine și a deschis cutia în mâna 
mea. Inelul auriu cu diamantul strălucitor din mijloc 
îți lua ochii. 

— E dela bunicul Roy. 

Mi-am trecut degetele peste bijuterie și am 
zâmbit. 

— E inelul bunicii, am spus recunoscând 
bijuteria. 

Mama a aprobat din cap și m-a bătut ușor pe 
picior. Puteam să văd pe chipul ei cât de fericită era 
şi starea ei era molipsitoare. 

— Tata mi-a spus să ţi-l dau când o să cred că e 
timpul. Dar asta nu înseamnă că ești obligat să pui 
întrebarea magică. Dă-i acest inel doar dacă tu simți 
asta. Doar dacă o iubești și vrei să îţi petreci restul 
vieții cu ea. Nu pentru că e însărcinată și te simți 
obligat să faci asta. 

M-am uitat la inel câteva secunde, apoi am în- 
chis cutia, strângând-o în palmă. Am tras-o pe mama 
în braţele mele și am sărutat-o pe obraji. 

— Eşti cea mai tare! 

Femeia a început să râdă și și-a apăsat buzele pe 
fruntea mea. 

— Du-te după ea şi nu o mai da în bară. 

Am început să râd și m-am ridicat de pe scaun. 
Mi-am luat sacoul și haina în mână și, înainte să ies 
pe ușă, am privit-o serios. 

— Mamă, să îţi ţii gura închisă, am avertizat-o. 

Ştia foarte bine la ce mă refeream și tot entu- 
ziasmul ei s-a stins, iar acum arăta ca un copil de 
grădiniță căruia i s-a furat jucăria preferată. 

— Nici măcar tatălui tău? 

— Vreau să îi dau personal vestea, am spus 
îmbrăcându-mă. 

A oftat și a aprobat decizia mea. Dar când am 
deschis ușa, am găsit-o pe mătușa Tammy rezemată 
de perete, zâmbind cu gura până la urechi. 

— Felicitări, tăticule! 

Am oftat și am plecat de-acolo, înainte să în- 
ceapă să mă scoată din minți. Dacă așa o să fie și cu 
Emily și Eva peste câțiva ani, o s-o iau razna complet. 

M-am urcat în mașină și m-am întors la aparta- 
mentul fetelor, zâmbind ca un idiot. Strângeam cutia 
în pumn în timp ce urcam cu liftul și îmi simțeam 
inima bătând cu putere. 

Am bătut în ușă și, când am dat ochii cu sora 
mea, am ştiut că urmează un dezastru. 


— A plecat, Ethan. 

Mi-am verificat telefonul din nou, însă nimic nu 
era schimbat de la ultima verificare de acum zece 
minute. 

Am oftat cu putere și m-am așezat pe unul din- 
tre scaunele de plastic, așteptând că Jay să își facă 
apariția și să mergem acasă. 

Ethan a reacționat exact cum mă aşteptam, dar 
chiar și așa, tot mă durea. Faptul că nu mă lăsa deloc 
în sufletul său, mă afecta mai tare decât crezusem. 

Mi-am pus mâinile pe abdomen și am zâmbit. 
Indiferent cum avea să se termine relația dintre 
mine și Ethan, o să am mereu lângă mine acest copil. 
Și o să fie o bucăţică ruptă din tatăl lui, amintindu-mi 
cât de mult îl iubesc și cât de fericită am fost pentru 
câteva momente scurte. 

M-am rezemat cu spatele de scaun și am tras aer 
în piept, încercând să-mi şterg din memorie reacția 
iubitului meu. 

— Eva?! 

Lucas s-a oprit în fața mea cu valiza la picioare şi 
m-a privit cu gura căscată. 

— Nu îmi vine să cred că te găsesc, tocmai în 
locul ăsta. 

Mda, iar eu îl blestem acum pe idiotul de Jayson 
şi faptul că a întârziat atât de mult. 

— Aș putea să spun același lucru, mai ales că 
am crezut că nu o să te mai văd niciodată, am spus 
ridicându-mă de pe scaun. 

Mi-am luat valiza și am încercat să mă îndepăr- 
tez, dar a făcut un pas în fața mea și a rămas nemișcat. 

— Merit măcar o explicație, Eva. Ai terminat-o 
cu mine printr-un nenorocit de mesaj. 

Am oftat adânc și m-am uitat în jurul meu, spe- 
rând să îl zăresc pe fratele meu venind să mă salveze. 

— Eu cred că orice explicație e de prisos. M-ai 
înșelat, Lucas, şi nu aș fi putut niciodată să continui 
relaţia cu tine. 

M-a prins de încheietură în momentul în care 
am făcut un pas în lateral. 

— Mereu ai fost tu, Eva. Poate că m-am culcat cu 
Amber, dar mereu m-am gândit la tine. 

Simţeam că mi se face rău. Cum senzaţia de 
vomă urca amenințător și urma să vomit dacă nu se 
oprea din vorbit. 

— Atunci ar fi trebuit să te gândești mai mult la 
mine, am spus încercând să îmi eliberez încheietura. 
Poate relaţia noastră a fost problematică, dar mereu 
te-am respectat. 

Mi-a prins bărbia între degete și mi-a ridicat 
capul, forțându-mă să îl privesc în ochii verzi. 

— Lasă-mă să-ți demonstrez că am făcut o gre- 
şeală, iubito. Lasă-mă să recuperez timpul pe care 
l-am pierdut până acum. 

Şi-a apropiat buzele de ale mele și dacă mă atin- 
gea, aveam să vomit pe fața lui mincinoasă. 

— Cred că e timpul să îţi iei labele jegoase de pe 
sora mea, Newman. 

Vocea lui Jay a spart tensiunea ciudată dintre 
noi, iar mâinile lui Lucas au coborât imediat pe lângă 
corp. Fratele meu s-a pus între noi și l-a forțat să facă 

doi pași în spate, suficienți câți să mă facă pe mine să 
respir uşurată. 

— la-ți valiza şi dispari din fața mea înainte să 
uit unde mă aflu și să îţi rup oasele! 

Lucas mi-a aruncat o privire fugară, apoi a 
încercat să susțină privirea amenințătoare a lui Jay. 
Într-un final, şi-a luat valiza şi a plecat. lar eu am 
răsuflat ușurată, simțind cum senzația de greață 
dispare cu fiecare pas cu care se îndepărta de mine. 

Jay s-a întors cu fața la mine și m-a tras la pieptul 
său, închizându-și braţele în jurul meu. Și-a apăsat 
buzele cu putere pe creștetul meu și a oftat adânc. 

— Mă bucur că ești acasă, tornadă. 

Am zâmbit şi m-am desprins din îmbrăţișarea 
lui, făcând un pas în spate. 

— Şi eu mă bucur să fiu acasă, idiotule. 

Am început să râdem și l-am lăsat să îmi ia cele 
două valize, urmându-l spre parcarea din interiorul 
aeroportului. 

— Ce face prințesa mea? 

A dezactivat alarma de la mașină și a deschis 
portbagajul, punând valizele lângă piciorul său. 

— Bine, am spus cu un oftat. Am scăpat în sfârşit 
de şcoală pentru câteva săptămâni și... 

— Eu mă refeream la Sophia, m-a întrerupt. 

Pe buzele mele a alunecat un „O” prelung și am 
tăcut privindu-l cum arunca valizele în interiorul 
mașinii, de parcă ar fi fost nişte saci cu cartofi. 

Jayson a început să râdă și, după ce a închis 
portbagajul, s-a uitat la mine cu zâmbetul pe buze. 
Îl priveam fără să înțeleg de ce rânjea ca un idiot la 
mine şi situația devenea ciudată. 

— Ce face Sophia, idioato? a spus dându-și ochii 
peste cap. 

— Tu ești cel care i-o trage, tu ar trebui să știi 
mai bine. 

Mi-am întors capul iritată și m-am așezat pe lo- 
cul din dreapta șoferului, auzindu-i râsul în spatele 
meu. 

Câteva clipe mai târziu, bărbatul s-a urcat în 
spatele volanului continuând să zâmbească. Am 
zâmbit și eu scurt și l-am privit cu coada ochiului ca 
să mă asigur că nu m-a văzut. Nu vreau să îmi stric 
imaginea de femeie dură chiar acum. 

— Tata a făcut curat în camera ta, a spus pornind 
motorul. Îţi vine să crezi? 

În timp ce fratele meu întorcea mașina, m-am 
uitat la el cu gura căscată și m-am prins de mânerul 
portierei ca să nu cad pe spate. 

— Îţi baţi joc de mine? 

Blondul a început să râdă și a dezaprobat din 
cap, ieșind din parcarea aeroportului. 

— Vrei să spui că Brian Graham Gray, magnatul 
aviaţiei, pilotul de aur din generația X și Y a şters 
praful în camera mea și mi-a împăturit chiloţii? 

Jayson a început să râdă și s-a relaxat în scaunul 
său de piele. 

— Cred că a fost șocat când a descoperit bucăţile 
minuscule de material pentru care plătește o avere, 
m-a tachinat frate-meu. 

Am zâmbit și mi-am întors privirea pe geam, 
spre orașul luminat în care crescusem. 

— Nu eu mi-am dorit să vin pe lume cu un vagin. 
În plus, poate așa intră și el înapoi în cursă și începe 
să iasă cu femei. 

— A intrat în afaceri deja, a spus strecurându-se 
în trafic. 

Am început să râd și m-am uitat surprinsă la 
bărbatul de lângă mine. Zâmbetul i s-a lărgit și a dat 
ușor din cap, oprind mașina la un semafor. 

— Te rog, nu îmi spune că e secretara. Îmi place 
de ea, dar ar fi groaznică la întâlniri de afaceri. 
Femeia aia râgâie când râde, am spus terifiată. Cum 
poate să facă asta? 

Fratele meu a ridicat ușor din umeri fără să-și ia 
privirea de la semafor. 

— Are niște discuţii destul de lungi și private cu 
şefa de la Achiziţii. 

Nu e tocmai cea mai bună alegere, dar nici nu 
mă pot plânge. 

— Mă bucur că în sfârșit a început să iasă din 
întuneric și încearcă să meargă mai departe. 

— Dar nu o să dureze mult, a mormăit în barbă. 

M-am uitat la fratele meu și i-am văzut pumnii 
strângându-se cu putere pe volanul negru. A pornit 
din nou mașina și m-a privit rapid. 

— M-a sunat Amelia. 

Şi-a întors atenţia spre drum și mi-am simţit 
inima bătând haotice. Nu am crezut că o să aibă 
curajul să îl sune și pe Jayson, dar se pare că femeia 
asta e determinată să ne strice din nou viaţa. 

— Şi pe mine m-a asaltat cu telefoane și nu 
numai. 

Ne-am privit câteva secunde unul pe celălalt, în 
tăcere. Fratele meu a început să înjure și a călcat mai 
puternic pe acceleraţie. 

Se pare că anul ăsta va fi încă un Crăciun dezas- 
truos şi toate astea datorită Ameliei Penn-Gray. 

— Bună dimineaţa, iubito. Cum ai dormit? 

Am zâmbit și m-am așezat pe scaun lângă tata, 
căscând. 

— Am dormit ca un bebeluș. 

Bărbatul a zâmbit și şi-a închis tableta, concen- 
trându-și întreaga atenție asupra mea. 

— Unde sunt băieții? am spus trăgând mai 
aproape coșul cu mâncare. 

M-am întins după paharul cu suc de portocale, 
în timp ce tata își sorbea cafeaua fără care nu putea 
trăi. 

— Carson probabil o să mai doarmă pentru vreo 
două ore, iar Jay e plecat în oraș. 

M-am uitat la ceasul de pe tabletă și am zâmbit. 

— lar a uitat să cumpere cadouri de Crăciun? 

Bărbatul a început să râdă și a aprobat din cap. 
Stomacul încă îmi era deranjat și speram ca sucul 
de portocale să îl mai liniștească și să nu mă facă să 
vomit din nou. 

— Cum merge cu școala? 

Mi-am ţinut paharul lipit de buze, încercând să 
trag de timp. 

Ce naiba aș putea să îi spun? Totul e perfect, tati. 
Mă culc cu profesorul meu de istorie și o să am și un 
copil cu el. Aproape că o să pic la cursul lui și o să țipi 
la mine. Dar în restul, totul e perfect. 

— Bine, am ales să spun. 

Am pus paharul jos, simțindu-mă ca la interoga- 
toriu. M-am uitat cu coada ochiului la tata și simțeam 
că va urma o adevărată tortură. 

— Ethan ce mai face? 

Am început să fac cerculețe cu degetul pe pahar, 
evitându-i complet privirea. Am ridicat ușor din 
umeri și începeam să mă simt din ce în ce mai prost. 

— Bine, presupun. 

— Mi-a spus Jay că te-ai mutat cu fetele. 

Rahat. Am uitat complet să îl sun pe tata și să Îi 
spun despre noua mea mutare. 

— Şi ce părere au colegii tăi despre faptul că 
Ethan e profesorul tău? 

Discuţia începea să devină incomodă și cred 
că tata știa mai multe despre relația mea cu Ethan 
decât ştiam eu. 

— Nu ştiu la ce te referi, am minţit. Pentru Ethan 
sunt doar o studentă. 

Şi-a pus cana la o parte şi și-a așezat ambele 
braţe pe masă, aplecându-se spre mine cu zâmbetul 
pe buze. 

— Stai să reformulez. Ce părere au colegii tăi 
despre faptul că ai o relație cu profesorul vostru? 

Am înghiţit în sec și nu îndrăzneam să îl privesc. 
Îmi simţeam obrajii arzând şi probabil urma să încep 
să tremur destul de curând. 

— Nu avem nicio relație. Suntem doar prieteni 
şi în afara campusului nici măcar nu ne vorbim. 

— Eva, spune-mi adevărul și termină cu rahatu- 
rile, a spus într-un final. 

Mi-am închis ochii și am oftat adânc. Mi-am 
lăsat spatele pe speteaza scaunului și m-am uitat la 
tatăl meu, care-mi descoperise unul dintre secrete. 

— Sunt însărcinată, am trântit-o. 

Mi-am mușcat buza de jos și am așteptat reacția 
lui. Una din mâini i s-a încleștat pe braț şi l-am auzit 
trăgând aer în piept. 

— lar eu sunt dezamăgit. 

Am gemut și mi-am închis ochii ca să nu-mi dea 
lacrimile. Asta era exact ceea ce-mi doream să evit. 
Prefer să discut despre Amelia și porcăria pe care a 
făcut-o decât să îl dezamăgesc din nou pe tata. 

— Tată, eu... 

Şi-a ridicat o mână şi m-a oprit, privindu-mă cu 
seriozitate în ochi. 

— Te iubesc, Eva şi Dumnezeu știe că ţin enorm 
şi la Ethan, dar totul se întâmplă prea repede. Nici 
măcar nu știi ce e între voi. Am observat la petre- 
cerea lui Braden că se întâmplă ceva între voi şi am 
apreciat faptul că te-a acoperit în fața mea, dar asta 
nu înseamnă că vrea ceva permanent. 

Mă uitam într-un punct fix al mesei, evitând cu 
desăvârșire privirea lui. 

— Ştie de copil? 

Am înghiţit în sec și am aprobat din cap. 

— Faptul că tu eşti aici şi el e în New York, îmi 
întăreşte cuvintele. Din cauza lui ai plecat de la 
cămin? 

Am aprobat din nou din cap și mi-am strâns 
pumnii, înfigându-mi unghiile în piele. 

— Când te-am trimis la facultate, am avut o 
discuţie serioasă, Eva. Fără alte greșeli sau te întorci 
aici. Și în situația asta, nu copilul e greșeala, ci atitu- 
dinea ta rebelă. 

Mi-a luat o mâna în a lui și mi-am desfăcut pum- 
nul, strângându-i palma caldă. Una dintre lacrimi 

mi-a alunecat pe buze și nici măcar nu mi-am dat 
seama când începusem să plâng. 

— Ce să mai fac, Eva? Ce pot să mai fac ca să nu 
te mai distrugi singură? Ca să o aduc înapoi pe fetița 
mea răsfăţată și naivă? 

Mi-am umezit buzele și am zâmbit, privindu-l 
pe bărbatul pe care îl rănisem atât de tare. 

— Nu o mai poți aduce înapoi pe fetița naivă, 
tată. Dar mă poți lăsa să îmi aleg singură calea pe 
care să o urmez. Nu m-am culcat cu Ethan din cauza 
mamei. Am făcut-o pentru că m-am îndrăgostit de el 
și mi-am dorit să fac asta. 

Mi-a dat o șuviță de păr după ureche și a oftat 
cu putere. 

— Te iubesc mai mult decât orice, tată, și îmi 
pare rău pentru fiecare cuţit pe care ţi l-am înfipt în 
inimă. Dar de data asta, o să fac lucrurile cum tre- 
buie. Cu Ethan sau fără el. 

Am tras aer în piept și am zâmbit. 

— O să te fac mândru, tati. Şi o să mă revanșez 
pentru fiecare prostie pe care am făcut-o și pentru 
fiecare durere de cap pe care ţi-am provocat-o. 

Bărbatul a zâmbit și și-a dat scaunul în spate. 
Nu aveam nevoie de o invitaţie ca să știu ce trebuia 
să fac și m-am așezat în poala lui, lăsându-l să mă 
strângă la pieptul său. 

— Sunt deja mândru de tine, iubito. 

Am început să râd și mi-am lăsat capul pe umă- 
rul său. 

— Aveai altă părere acum câteva minute, am 
mormăit. 

A început să râdă și m-a sărutat pe frunte. 

— Am spus că sunt dezamăgit doar ca să te fac 
să îți dai drumul la limbă. 

Mi-am ridicat capul și m-am uitat la el cu ochii 
mijiți. 

— M-ai şantajat? 

A zâmbit larg și a ridicat ușor din umeri. Am 
început să râd și am văzut sclipirea de fericire din 
ochii tatălui meu. 

— Deci, nu ești dezamăgit? 

— O să am un nepot, cum aș putea să fiu deza- 
măgit? În plus, văd că lui Jayson nu i se rupe niciun 
prezervativ. Cred că e timpul să fac găuri în ele. 

Am început să râd și mi l-am imaginat imediat 
făcând asta. Cred că Jayson i-ar mulțumi, după ce l-ar 
arunca din avion fără parașută. 

Soneria de la intrare m-a făcut să tresar și am 
sărit în picioare. 

— Te duci tu să răspunzi? Trebuie să dau un 
telefon. 

Am aprobat din cap și m-am îndreptat spre ușă, 
în timp ce tata și-a îndreptat atenţia spre telefon. 
Mi-am șters lacrimile și am încercat să îmi aranjez 
părul ciufulit, care oricum era absolut groaznic. 
Oricine ar fi la ușă, o să se sperie al naibii de tare de 
mine. 

Am deschis ușa și mâna mi-a îngheţat pe clanță. 
Picioarele mele mi-au paralizat, iar ochii mi-au ră- 
mas fixați pe persoana din fața mea. 

— Tu?! 

— Bună. 

Am zâmbit, dar ea şocată şi nemișcată. Mă pri- 
vea cu ochii ei mari și superbi și cu gura căscată de 
uimire. 

— Putem să intrăm? 

A clipit de câteva ori și și-a închis gura. 

— Noi? 

Am zâmbit şi m-am dat un pas spre dreapta, 
lăsând-o să-mi vadă întreaga familie în curtea ei. 
Sophia deja începuse să îl sufoce pe Jayson, Christian 
şi Emily se chinuiau cu valizele, iar mama și tata se 
ciondăneau pe un subiect absolut plictisitor. 

— Te-au adus cu forța aici? 

Mi-am întors privirea spre ea şi nu puteam 
spune că nu merit atacul ei. Am oftat adânc și m-am 
apropiat de ea, reuşind să intru în casă. Mă doare 
enorm că se îndepărtează de mine cu fiecare pas pe 
care îl fac, dar merit asta cu vârf și îndesat. 

— Surpriză! 

Cele două idioate m-au împins din calea lor și 
m-am lovit cu umărul de ușă, în încercarea mea de 
a mă menține pe picioare. Au îmbrățișat-o pe iubita 
mea chicotind zgomotos. 

— Suntem pierduţi. 

I-am auzit pe Jayson și Christian oftând lângă 
mine și am aprobat din cap. Strălucirea din ochii Evei 

mă umplea de invidie și mi-aș fi dorit să le împușc pe 
cele două împielițate chiar acum și chiar aici. 

— Era şi timpul! 

Brian și-a făcut apariția cu zâmbetul pe buze 
și, de data asta, atât eu cât și prietenii mei am fost 
împinși spre mama. 

Ce naiba e cu femeile din familia asta? 

— Puştoaico! 

Mama a început să chicotească ca o adolescentă 
tembelă și s-a aruncat fără ezitare în brațele bărba- 
tului. Tata a închis ușa în spatele lui și a privit amuzat 
întreaga scenă. Și acum probabil o să înceapă cu una 
dintre amenințările lui glumețe. 

— Gray, ia-ți mâinile de pe nevasta mea! 

A început să se apropie de cei doi cu mâinile pe 
șolduri, prefăcându-se foarte afectat de dovada lor 
de afecțiune. 

— Foarte frumos, Olivia. Pe mine mă transformi 
într-un măgar care îți cară bagajele, iar ticălosul ăsta 
primește recompensa pentru munca mea. 

Mama a început să râdă și s-a sprijinit de pieptul 
tatei, aproape topindu-se în braţele lui. 

— Ştii foarte bine care e recompensa ta, iubitule. 
Diseară, doar noi doi și o sticlă de... 

— Nu! 

Eu și Emily am strigat în același timp și i-am 
privit îngroziți pe părinţii noștri. 

— Te rog, nu vreau să îmi rănești urechile, am 
spus. 

— lar eu nu vreau să îmi scot ochii pentru ce aș 

În momentul acesta, aş vrea ca sora mea să își 
scoată ochii şi să îşi ia mâna de pe mama copilului 
meu. 

Tata ne-a privit cu ochii îngustaţi și încerca să 
fie serios. 

— Christian, ce ţi-am spus eu despre femeia 
asta a ta? 

Trebuie să plec de aici înainte să o iau complet 
razna. Ignorând schimbul de replici dintre tata și 
prietenul meu cel mai bun, m-am apropiat de bru- 
neta mea și am luat-o de mână. 

— Vino cu mine, am şoptit. 

M-a privit în ochi și, pentru câteva secunde, mi-a 
fost teamă că o să îmi spună să mă duc la dracu și să 
o las în pace. Dar a aprobat din cap și ne-am apropiat 
de ușă, strecurându-ne afară din casă. 

— Unde vrei să mergem? 

M-am oprit brusc și mi-am dat seama că eram 
într-un oraş complet străin. Nu știam nici măcar 
numele unui simplu magazin. 

Eva a început să râdă şi m-a luat de mână. 

— Este o cafenea la cinci minute distanţă. 

Am zâmbit și i-am strâns mâna între degetele 
mele, continuând să zâmbesc. 

Degetele ei mă țineau strâns, iar eu puteam să 
îmi imaginez zâmbetul tâmp pe care îl aveam pe 
faţă. Încă nu pot să îmi dau seama cum am reușit să 
mă pricopsesc cu o femeie ca ea, dar nu regret nicio 
secundă decizia de a o lăsa în inima mea. 

Am deschis ușa cafenelei şi am lăsat-o pe bru- 
netă să intre înaintea mea. Ne-am apropiat de o 

masă înconjurată de patru fotolii micuțe și ne-am 
așezat unul lângă celălalt. 

Am ajutat-o să își dea jos haina groasă și mi-a 
zâmbit dulce, iar eu nu am mai rezistat și am săru- 
tat-o apăsat. A suspinat și apoi m-a privit intens în 
ochi. 

Chelnerița ne-a lăsat două meniuri pe masă și 
s-a retras zâmbind. Mă uitam prin lista de băuturi, 
dar nu prea aveam chef să beau. Trebuie să îmi iau 
inima în dinţi și să îi spun adevărul. Trebuie să înce- 
tez să mai fug de viitorul meu și să rămân prins în 
trecut. 

— Eşti pregătit pentru noi? 

Am închis meniul și l-am abandonat pe masă. 
Am înghiţit în sec și mi-am umezit buzele înainte să 
mă uit în ochii iubitei mele. 

Tristeţea și dezamăgirea din ochii ei îmi rupeau 
inima. 

— Nu, am spus cu sinceritate. Dar vreau să fiu 
pregătit să îmi petrec restul vieții cu tine. 

l-am auzit respirația oprindu-i-se şi am luat-o 
de mână. Chelnerița s-a apropiat de noi cu zâmbetul 
pe buze. Eva a murmurat absentă ceva legat de două 
ceaiuri fără să îşi ia ochii de la mine. 

— Vreau să fac tot ce trebuie, Eva. Vreau să afli 
adevărul despre trecutul meu. 

A aprobat uşor din cap, fără să scoată un cuvânt. 
Era speriată şi panicată și aveam senzația că mă 
molipsește şi pe mine. Sau poate erau propriile mele 

Am tras aer în piept și mi-am coborât privirea 
asupra mâinilor noastre împreunate. 

— Camila și cu mine ne-am cunoscut în primul 
an de studenţie la arhitectură. Am căzut de acord cu 
părinții mei că o să stau la cămin pentru a mă bucura 
cu adevărat de experiența de student. lar Camila 
locuia lângă mine. 

Imaginea ei s-a proiectat în mintea mea. Părul ei 
bogat, lung și roșcat, ochii de culoarea migdalei, cor- 
pul suplu și lucrat. Acea mască inocentă și capcana 
vieții mele. 

— Eram tânăr şi naiv și am crezut în dragoste la 
prima vedere. Am crezut că ea e jumătatea mea și că 
am câștigat la loterie când am cunoscut-o. 

Pe buze mi s-a așternut un zâmbet amar, amin- 
tindu-mi fiecare iluzie copilărească și prostească din 
acea vreme. 

— Am început să ieşim și, pentru o perioadă, 
totul a fost perfect. Dar după câteva luni a început să 
se schimbe sau poate doar își dăduse masca jos. Nici 
măcar nu ştiu cum să descriu schimbarea ei. 

Am lăsat-o pe chelneriță să așeze cănile abu- 
rinde pe masă în fața noastră, dar niciunul dintre noi 
nu s-a atins de ele. 

— Curând mi-am dat seama că era înnebunită 
după bani. În mijlocul examenelor de final de an, m-a 
convins să ne mutăm în apartamentul pe care tata 
mi-l cumpărase și am picat ultimele două examene. 

Eva mă strângea de mână, încurajându-mă să 
continui. 

— Tata a fost furios şi mi-a spus că dacă nu 
renunţ la ea, o să intru în belele. 

— Și tu nu l-ai ascultat, a ghicit. 

Am râs şi am dezaprobat din cap, amintindu-mi 
de una dintre cele mai mari greșeli din viața mea. 

— Camila îmi spunea întruna că părinții mei nu 
o apreciază și nu încearcă decât să ne despartă. lar 
eu am căzut în capcana ei, ca ultimul idiot. 

Am dat din cap urându-mă din nou pentru acele 
greșeli și mi-am lăsat spatele pe spătarul fotoliului. 

— A intervenit mama și a fost singura care mi-a 
deschis ochii. A venit la mine acasă și a dat în vileag 
planul bine pus la punct al iubitei mele. Pentru 
Camila nu fusesem decât o sursă de bani, ca să scape 
de sărăcia în care crescuse. Nici măcar nu m-a iubit 
vreodată. Dar a fost foarte mulțumită de sexul pe 
care i l-am oferit. Am scos-o afară din casa mea și 
i-am spus să nu mai îndrăznească să se apropie de 
mine. 

— Dar a făcut-o oricum. 

Am aprobat din cap și mi-am închis ochii strâns. 
Partea cea mai groaznică abia acum venea și uram 
atât de mult să îmi reamintesc acele momente. Dar 
aveam nevoie de eliberarea aceasta ca să pot fi cu 
femeia pe care o iubesc. 

— O săptămână mai târziu, mă aștepta în apar- 
tament cu lacrimi în ochi. Mi-a spus că e însărcinată 
şi o să avorteze dacă nu mă căsătoresc cu ea. 

Am tras aer în piept şi m-am uitat la aburii care 

— Nu am cedat în fața șantajului ei și a forţat 
nota, spunând că, dacă vreau copilul, trebuie să îi 
dau toţi banii pe care mi-i cerea ea. 

Bruneta a gemut și a înjurat în barbă. M-am 
uitat la ea și am zâmbit, plimbându-mi degetele pe 
pielea ei fină. 

— A luat copilul și a fugit, nu? 

Am oftat și am dezaprobat din cap. Nici măcar 
nu poți să îţi imaginezi, iubito. 

I-am dat o şuviță de păr după ureche și am con- 
tinuat să mă uit în ochii ei. 

— S-a împușcat într-o cameră de motel. În timp 
ce îmi spunea că nu o să-mi cunosc niciodată copilul, 
am spus cu vocea stinsă. 

Eva era șocată. Și-a deschis gura trăgând aer 
zgomotos în piept și puteam vedea cum obrajii ei 
şi-au pierdut brusc culoarea, iar ochii i s-au mărit. 

Lacrimile au început să i se prelingă pe chip și 
am tras-o mai aproape de mine. Şi-a lăsat capul pe 
umărul meu și nu a mai spus nimic. Am sărutat-o pe 
frunte și am mângâiat-o pe braț, lăsându-i timp să 
digere informațiile. 

Mie mi-au trebuit șase ani și o femeie care m-a 
pus cu botul pe labe ca să îmi revin cu adevărat. 
Înainte să o cunosc pe Eva, nu am crezut că o să mai 
găsesc o femeie cu care să îmi doresc să îmi petrec 
restul vieţii. Pe care să o iubesc și cu care să îmi 
doresc o familie. 

— Cum poate o ființă umană să facă așa ceva? 

Şi-a ridicat capul şi i-am privit ochii plini de 
lacrimi, dorindu-mi să se oprească cât mai repede. 

— Ethan, nici măcar nu îmi pot da seama cum ai 
reușit să treci peste asta. 

Am zâmbit și i-am șters lacrimile cu degetul 
mare. 

— Te-am cunoscut pe tine. 

S-a uitat la mine pentru câteva clipe, a început 
să râdă, apoi m-a lovit cu pumnul în brat. 

— Profiţi de starea mea psihică proastă și de 
faptul că sarcina mă transformă într-o fântână de 
lacrimi. Nu e corect să îmi spui astfel de lucruri. 

— Te iubesc. 

M-a lovit din nou în braţ şi am început să râd. 

— Nici asta nu e corect să îmi spui. Ştii că totul e 
dat peste cap și că te iubesc și că o să fie greu să fim 
împreună și... 

— Mărită-te cu mine! 

A amuţit pentru o secundă și mă privea uimită. 
Am profitat de moment și am scos inelul din buzuna- 
rul paltonului, punându.-i-l în față. 

L-a luat între degete și îl privea înmărmurită, 
imaginându-și probabil cum ar arăta acel diamant 
pe inelarul ei. 

A tras aer în piept şi s-a uitat la mine, umezin- 
du-și buzele cu limba. 


— Nu pot. 

Priveam bijuteria din cutia de catifea cu ochii 
înlăcrimațţi, incapabilă să îmi ridic capul și să mă uit 
la bărbatul din fața mea. 

— Nu pot să mă mărit cu tine, Ethan. 

I-am văzut mâinile încordându-se și am înghiţit 
în sec, speriată de reacția lui. 

— De ce? 

Am tras aer în piept și mi-am făcut în sfârșit cu- 
raj să mă uit în ochii lui. Am crezut că o să mi se rupă 
inima când i-am văzut privirea sfâșiată de tristeţe, 
panică și dezamăgire. 

— Pentru că nu vrei să te căsătorești cu mine. 

— Poftim?! 

Am lăsat cutia pe masa delemn și l-am atins ușor 
pe mână. Am tras aer adânc în piept și am încercat 
să-mi menţin un zâmbet pe buze ca să nu încep să 
plâng. 

— Nu vrei ca întreaga experiență cu Camila să se 
repete și crezi că ești obligat să faci asta. Nu trebuie 
să te căsătorești cu mine ca să fii aproape de copilul 
tău, Ethan. 

L-am sărutat rapid pe obraz și m-am ridicat în 
picioare. Mi-am luat paltonul în mână și m-am în- 
dreptat spre ușă înainte să încep să plâng în fața sa. 

Mi-am mușcat buza de jos pentru a reuși să mă 
mai abţin încă câteva secunde. Mi-am întins mâna 

spre clanță și înainte ca degetele mele să o atingă, am 
fost întoarsă brusc spre un Ethan furios și încordat. 

— Chiar crezi prostiile pe care le-ai scos pe 
gură? 

Toate privirile din cafenea erau îndreptate 
asupra noastră și eu nu voiam decât să plec cât mai 
repede și să nu mai fiu umilită din nou. 

— Crezi că tot ce vreau de la tine e gălușca aia 
care se dezvoltă în tine? 

Am pufnit în râs și am început să plâng în ace- 
lași timp. Ethan continua să mă ţină de braț și să mă 
privească furios. 

— Te iubesc mai mult decât îți poți imagina și 
de data asta nu o să mai fugi. O să ieși din locul ăsta 
cu inelul meu pe deget și cu promisiunea că o să fii 
împreună cu mine pentru tot restul vieții. 

Mi-am dat o șuviță de păr după ureche, într-un 
gest stânjenitor, și mi-am simţit mâna tremurând. 

— Eva, nu încerc să te mint doar ca să obțin ce 
vreau. 

A făcut un pas spre mine și mi-a luat chipul între 
mâinile sale. Degetele sale mari mi-au șters lacrimile 
şi am suspinat adânc. 

— Sunt fericit lângă tine. Casa mea e pustie de 
când ai plecat. Nu îmi mai vinde nimeni echipamen- 
tul de sport și nu am cu cine să mă cert. 

Am început să râd și am tras aer în piept, simţin- 
du-mi inima bubuind. 

— În fiecare dimineaţă, mă trezeam cu zâmbetul 
pe buze pentru că știam că tu ești prima persoană pe 

Cuvintele lui îmi înmuiau inima și puteam să 
aud bucăţile sfărâmate cum se lipeau la loc. Ochii lui 
păreau sinceri și speranțele mele creșteau cu fiecare 
secundă în care mă pierdeam în ei. 

— Am nevoie de tine în viața mea, Eva. Vreau 
să te ţin în braţe și să te sărut în fiecare dimineaţă. 
Vreau să văd copiii noștri crescând împreună cu noi. 

Am înghițit cu greu nodul care mi se pusese în 
gât şi nu ştiam ce să fac. 

— Te iubesc și nu te las să pleci de aici fără inelul 
meu pe deget. 

Am început să râd și mi-am pus mâinile tremu- 
rânde în jurul taliei lui. 

— Te iubesc, Ethan! Și mi-ar plăcea să îmi petrec 
restul vieții cu tine. 

Zâmbetul lui larg și radios mi-a încălzit inima 
pentru câteva secunde înainte să mă lipească de el şi 
să mă sărute apăsat. 

Aplauzele din jurul nostru m-au făcut să zâm- 
besc, iar profesorul meu mi-a strecurat inelul pe 
deget, sărutându-mi fruntea. 

Mi-am strâns cu putere braţele în jurul taliei sale 
și mi-am lăsat capul pe pieptul său, bucurându-mă 
de fericirea care îmi încălzea inima. 

— Hai să mergem acasă. 

Am continuat să stau lipită de el și ne-am în- 
dreptat spre casa mea îmbrăţișați. Ethan mă săruta 
din când în când pe creștet și continua să-și mențină 
zâmbetul pe buze. 

Cred că e prima oară când îl văd atât de fericit. 

— Ai fost la doctor? 

Am dezaprobat din cap şi mi-am dus o mână la 
abdomen. Bărbatul şi-a așezat una din mâinile sale 
mari peste a mea și m-a făcut să zâmbesc. 

— Nu am avut timp. Între relaţia noastră, testul 
tău îngrozitor și apariția Ameliei, nu am reușit să fac 
o programare. 

— O să îi spun mamei să vorbească cu Priscilla. 
E proprietara spitalului St. Joseph, iar mama ei e ṣefa 
secției de ginecologie. 

Am aprobat din cap și am văzut porțile de metal 
ale casei mele. 

— Crezi că o să fie cineva surprins de veste? 

Ne-am oprit, iar Ethan a închis poarta în urma 
noastră, gândindu-se la răspunsul pentru mine. 

— Păi, ticăloasele alea două sigur nu o să fie sur- 
prinse, iar mama e cea care mi-a dat inelul. Probabil 
cea mai amuzantă va fi reacţia lui Brian și a tatei. 

Am început să chicotesc și am intrat amândoi în 
casă, lăsându-ne paltoanele în cuier. 

— Eşti fericit cu gândul că vei deveni tată? 

A oftat şi m-a tras în braţele lui, sărutându-mă 
rapid pe vârful nasului. 

— O să iubesc acest copil la fel de mult cum 
te iubesc pe tine, Eva. Sunt pregătit pentru el. Sunt 
pregătit să fac pasul acesta în viața mea. 

Am zâmbit și am înghiţit nodul de emoție care 
îmi stătea în gât. 

Gălăgia din bucătărie se intensifica în fiecare 
clipă și probabil Carson era deja în centrul atenţiei, 


dându-se în spectacol. 

Blondul m-a luat de mână și m-a privit încreză- 
tor, încurajându-mă cu zâmbetul lui. Am tras aer în 
piept și ne-am îndreptat amândoi spre bucătărie. 

Nu am fost surprinsă să îmi văd bucătăria îm- 
părțită pe generaţii. Cei mai tineri erau așezați în 
colțul bucătăriei unde îmi petreceam timpul citind 
pe pervazul amenajat de mama acum câţiva ani. 

Bătrânii stăteau în jurul insulei negre, cu câte o 
cană de cafea în față. Frățiorul meu se bălăngănea în 
braţele lui Liv şi se bucura de toată atenţia și iubirea 
ei, savurându-și ciocolata. 

— Eva! 

Piticul a zâmbit și s-a dat jos alergând spre 
mine, dar înainte să apuc să îl iau în brațe, Ethan i-a 
întrerupt avântul și l-a luat pe sus. 

— Bine, amice, nu ştiu cine ești tu, dar nu ţi-a 
spus nimeni că nu e frumos să întrerupi un moment 
de afecțiune între frați? 

Ei bine, Carson chiar poate să îţi închidă gura 
fără să o deschizi măcar. 

Braden şi Christian au început să râdă cu putere, 
în timp ce Jay a răsuflat zgomotos. 

— Îmi pare rău, amice. Eu sunt Ethan şi sunt 
noul tău cumnat. 

Carson și-a încrucișat mâinile la piept și l-a 
privit cu ochii mijiți, apoi și-a îndreptat privirea spre 
mine. 

— Decoloratul ăsta vorbește serios? 

De data asta, nu am putut să nu râd, iar cuvintele 
lui Carson au făcut senzaţie. 

Braden a căzut de pe scaunul lui. Liv și tata au 
început să râdă cu putere. Christian și Sophia au 

început să lovească masa cu palmele. Em s-a lovit cu 
capul de perete, iar Jayson și-a lovit fruntea de masă. 

— Da, Cars, am spus încercând să îmi maschez 
râsul. Eu şi Ethan o să ne căsătorim. 

Mâinile lui micuțe s-au strâns pe puloverul 
blondului și a încercat să fie dur și nemilos, dar de 
fapt era absolut adorabil. 

— Dacă nu ai grijă de ea și o faci să plângă, o să 
regreți enorm, amice! 

Ethan a clipit surprins, dar apoi zâmbetul lui 
dulce l-a dezarmat pe Carson. 

— S-a făcut, amice. 

Brunetul l-a privit cu atenție și anoi l-a îmbrăți- 
şat cu zâmbetul pe buze. 


xxx 

— Ce spui dacă fugim și ne căsătorim în secret? 

Am început să râd și m-am uitat în oglindă la 
profesorul meu. E sprijinit de cada mea, cu mâinile 
încrucișate la piept și complet enervat. 

— Vor să se asigure că avem amintiri frumoase, 
le-am luat apărarea. 

— Tu ai auzit-o pe mama? Vrea porumbei albi la 
intrarea în biserică şi la intrarea în restaurant. 

M-am abținut să râd şi am luat crema din cutie, 
începând să o întind pe pielea braţului. 

— Şi Emily vrea ca tu să apari într-o caleașcă 
neagră cu cai albi. Şi nici nu vreau să încep cu artifi- 
ciile pe care le-a propus Sophia. 

Am continuat să zâmbesc, asigurându-mă că am 

Bărbatul din spatele meu a oftat adânc și i-am 
aruncat o privire rapidă în reflexia oglinzii. 

— De ce naiba femeile se agită atât de mult 
pentru un eveniment atât de simplu. Dacă ar fi după 
mine, aş semna certificatul într-o secundă, ne-am 
pune verighetele în mai puțin de un minut și apoi 
te-aş duce în luna de miere. 

Am început să râd şi am continuat să aplic 
cremă și pe celălalt braț. Iubitul meu a mormăit și 
s-a ridicat în picioare, apropiindu-se de mine. Mi-a 
dat părul la o parte și m-a sărutat ușor pe umăr. 

— De ce nu pot fi lucrurile mai simple? 

Mi-a lăsat breteaua de la cămașa de noapte să 
alunece, continuând cu atingerea blândă a buzelor 
sale. Brațul i s-a încolăcit în jurul taliei mele și m-a 
lipit de pieptul lui. 

— Nu putem să fugim, Ethan. Ar distruge-o pe 
mama ta și am impresia că și tatăl tău adoră toată 
organizarea. 

— Țapul ăla bătrân o să profite de ocazia asta ca 
să îşi planifice nunta de vis, a mormăit. 

L-am privit nedumerită în oglindă, iar bărbia lui 
s-a sprijinit de umărul meu. 

— Pentru că bunicul Roy a luat toate deciziile și 
tata mai avea puțin și îl sugruma cu cravata. 

— Și crezi că o să profite de nunta noastră ca să 
facă precum bunicul tău? 

— Cu siguranţă. 

Am zâmbit și ne-am privit amândoi în oglindă 
fără să mai spunem ceva. Inima îmi bătea cu putere 
şi simțeam ritmul alert al propriei sale inimi în spa- 
tele meu. 

— Eşti superbă! 

Uitându-mă la imaginea mea în oglindă, nu prea 
îmi venea să cred. Niciodată nu m-am considerat o 
femeie frumoasă sau sexi, dar dacă un bărbat ca el 
îmi spune asta, poate ar trebuie să am mai multă 
încredere în mine. 

Decolteul cămășii mele alunecase pe sâni, iar 
Ethan m-a dezbrăcat complet dintr-o singură miş- 
care, expunându-mi trupul gol. 

— Chiar îţi place să mă ațâți, nu? 

M-a întors cu fața spre el și m-a luat în braţe, 
îndreptându-se spre dormitor. M-a lăsat cu grijă 
pe pat și şi-a îndepărtat boxerii. M-a întins pe pat, 
urcându-se deasupra mea. 

— Copilul va fi bine? 

Am zâmbit și i-am înconjurat gâtul cu ambele 
mâini, apropiindu-l de mine. 

— Va fi mai mult decât bine. 

A zâmbit și mâna lui s-a strecurat între trupurile 
noastre, desfăcându-mi coapsele. Buzele noastre 
s-au întâlnit și am gemut ușor când a pătruns în 
mine blând. 

Nu am văzut niciodată latura sensibilă a lui 
Ethan, iar mișcările lui atente și delicate mă fac să 
suspin pe buzele lui. 

— Te iubesc, Eva! 

Am simţit o lacrimă prelingându-mi-se pe chip, 
în timp ce inima mea începe să fie întreagă din nou. 
Mă aflam în braţele bărbatului pe care îl iubeam și 
nimeni și nimic nu mă puteau despărți de el. 

O privesc pe roșcata de lângă mine cu zâmbetul 
pe buze. Buzele ei sunt ușor întredeschise, părul 
ciufulit și obrajii roşii. Arată ca o zână din altă lume, 
o femeie pe care o poți iubi atât de ușor. 

I-am mângâiat obrazul, iar ea s-a mișcat puţin 
întorcându-se pe o parte. Asta e o femeie pe care nu 
o las să îmi scape niciodată dintre degete. 

Am sărutat-o ușor pe frunte și m-am dat jos 
din pat cu grijă. Mi-am tras boxerii și pantalonii de 
pijama și m-am strecurat pe vârful picioarelor afară 
din cameră. 

Casa e pustie la etaj, dar sunt sigur că sora mea 
şi tata s-au trezit. Singurul leneș care încă sforăie 
e Carson. Invitaţii noștri probabil o să se trezească 
după o oră sau două. Avem suficient timp să pregă- 
tim micul-dejun marca Gray. 

— Jay! 

M-am oprit în capătul scărilor și am văzut-o 
pe sora mea, strecurându-se afară din camera ei în 
aceeași manieră pe care am făcut-o și eu. Am zâmbit 
şi am așteptat-o să mi se alăture. 

— Credeam că o să dormi mai mult. 

Mi-a zâmbit dulce și am început să coborâm 
amândoi treptele de marmură. 

— Aş fi vrut, dar greţurile de dimineaţă nu m-au 
lăsat. 

Trebuie să recunosc că am fost surprins când a 
aruncat bomba peste noi. Dar cred că singurii care 
am fost cu adevăraţi șocați am fost eu și Christian. 

Cele două diavolițe ştiau absolut totul, tata și Braden 
mai aveau puțin şi săreau în sus de fericire, iar Liv 
începuse să plângă. 

— Nu credeam că avem secrete. 

Am intrat în bucătărie și am simţit privirea vi- 
novată a surorii mele fixându-mă. 

Am deschis dulapul și am scos tigăile pentru 
clătite, iar bruneta a început să golească frigiderul. 

— Nu am intenționat să îţi ascund asta, Jayson. 

Am zâmbit, am aşezat instrumentele de metal 
pe plita electrică și m-am uitat la pitica din faţa mea. 

— Eu şi Ethan nu am avut o relaţie tocmai ușoară 
şi sarcina a venit pe neașteptate. Emily și Sophia au 
ştiut pentru că locuiesc cu ele și au fost alături de 
mine de fiecare dată când stomacul meu mă deranja. 

M-am întins după punga cu şuncă și i-am dat un 
bol de sticlă să prepare compoziția pentru clătite. 

— Credeam că o să fiu primul care află. 

Încercam să mă prefac supărat şi îmbufnat, dar 
eram extrem de fericit pentru surioara mea mai 
mică. 

— Dacă m-aș fi culcat cu tine, ai fi fost primul 
care afla. 

O liniște ciudată s-a așternut în încăpere și ne 
uitam fiecare la mâncarea din fața noastră, apoi 
ne-am uitat unul la altul. 

— Tocmai mi-a pierit pofta de mâncare. 

Am izbucnit amândoi în râs, scoțând sunete de 
dezgust. 

Am început să pregătim tăcuți masa pentru 
toată familia. Eva a pornit televizorul și a căutat un 
canal de muzică. 

Probabil tata s-a întins azi-noapte la discuţii cu 
prietenii lui, altfel ar fi fost aici cu noi şi ne-ar fi dat 
o mână de ajutor. 

În fiecare dimineaţă de Crăciun, familia Gray 
pregătește împreună micul-dejun. Faptul că Amelia 
a plecat nu ne-a făcut să uităm de această tradiţie. 

Amintirea acelei femei, cu tupeul ei îngrozitor, 
m-a făcut să îmi strâng mâna pe cuţit până când 
degetele mi s-au albit. 

I-am aruncat o privire rapidă surorii mele și 
i-am văzut chipul radios, zâmbetul mare de pe buze 
şi ochii strălucitori. Era mai fericită decât niciodată 
şi am crezut că nu o s-o mai văd niciodată astfel. 
Amelia a lăsat cicatrici destul de urâte în inima tu- 
turor, dar cred că Eva şi Carson au încasat cele mai 
multe lovituri. 


— Vreau să îmi spuneţi adevărul! 

Doctorul a oftat cu putere și s-a uitat o secundă la 
corpul inert de pe patul de spital al surorii mele. 

— Am reușit să îi îndepărtăm orice urmă de 
substanță din sistem și va trebui să o ținem sub ob- 
servații. Am înţeles că nu este prima oară când își 
administrează intravenos. 

Tata a gemut îndurerat și l-a aprobat pe doctor. 

— Dacă o mai ţine așa, riscă să își pună viaţa în 
pericol din nou. Și data viitoare nu cred că o să mai fie 
atât de norocoasă să ajungă aici la timp. 

Bărbatul trecut de vârsta mijlocie a făcut o pauză 
inspirând adânc și l-a privit pe tata cu milă. 

— Vă sugerez o clinică pentru dependenți. 

— Fiica mea nu e o drogată dependentă! 

Vocea ridicată a tatei i-a făcut pe ceilalți oameni 
din jurul nostru să își întoarcă privirile, însă doctorul 

300 


Volumul 3 Ritmul iubirii 


nu s-a lăsat deloc intimidat de izbucnirea bărbatului 
din fața sa. 

— Vă înțeleg furia, domnule Gray. Dar dacă vreţi 
să o ajutaţi pe fiica dumneavoastră, trebuie să recu- 
noașteți mai întâi că are o problemă. 

— Ticălo... 

I-am pus o mână pe umăr tatei şi l-am oprit îna- 
inte să se arunce asupra doctorului și să îl omoare în 
bătaie. 

— Vă mulțumim pentru sfaturi, doctore. Vă ru- 
găm să ne tineti la curent cu situaţia surorii mele. 

Bărbatul a înghiţit în sec și a aprobat din cap. 
Înainte de a pleca, s-a uitat cu îngrijorare la noi şi 
apoi s-a retras. 

— Trebuie să te controlezi. 

Tata a pufnit și s-a întors cu faţa la peretele de 
sticlă care îl despărțea de fiica lui iubită. Și-a pus 
ambele mâini pe obiectul transparent și a dezaprobat 
din cap. 

— Nu îmi vine să cred că a ajuns în starea asta! 
Nu mai știu ce să mai fac ca să o aduc înapoi. Nu mai 
știu ce cuvinte să îi spun, ca să sparg zidul de piatră pe 
care l-a construit în jurul ei. 

M-am uitat la sora mea și mi-am strâns ochii cu 
putere. Încercam să nu izbucnesc în plâns, ca să nu îi 
îngreunez și mai tare situaţia tatei. 

Dar acum când mă uit la ea, îmi dau seama că 
şi-a revenit complet. Nu mai e acea copilă rănită 
care ia decizii imprudente și periculoase. Acum e o 
femeie şi destul de puternică dacă a reușit să îl pună 
pe Ethan Wright în genunchi. 

— Jayson, ai auzit ceva din ce ţi-am spus? 

Am clipit de câteva ori, reușind să mă smulg 
din amintiri şi m-am uitat la mica brunetă care mă 

privea bosumflată. Am început să rânjesc, făcând-o 
să-şi dea ochii peste cap. 

— Te-am întrebat despre Amelia. 

Cuţitul mi-a alunecat și am reușit să tai o bucată 
din pielea de pe deget. 

— La dracu! 

M-am îndreptat spre chiuvetă și am dat drumul 
la apă presând rana pentru a opri sângerarea. Sora 
mea s-a îndreptat spre raftul cu medicamente și apoi 
a venit lângă mine. A oprit robinetul și a deschis sti- 
cla maronie cu apă oxigenată. 

— Ce e cu Amelia? 

Am ignorat senzația mică de arsură și am lăsat-o 
să-mi îngrijească rana. 

— Ce ţi-a spus? 

Am tras aer în piept și am ridicat ușor din umeri. 

— Nu a apucat să îmi spună multe înainte să o 
înjur și să îi închid în nas. Mi-a spus că vrea să vor- 
bească cu mine și să îmi explice ce s-a întâmplat. 

— Şi i-ai spus să se ducă la naiba cu explicaţiile 
ei. 

Am aprobat din cap și mi-a lipit bandajul în jurul 
degetului. 

— La fel ai făcut şi tu. 

Nu aveam nevoie să mă aprobe pentru că o 
cunoșteam foarte bine pe sora mea. Mândria ei era 
aproape la fel de mare ca a mea și chiar dacă Amelia 
a fost idolul ei, nu o s-o lase să o calce în picioare din 
nou. 

— Cred că ar trebui să vorbim cu ea. 

M-am uitat la brunetă de parcă ar fi înnebunit 
şi am auzit-o oftând cu putere. Cred că sarcina și 
hormonii îi dau întreaga minte peste cap și o fac să 
cedeze. 

— În niciun caz! 

Mi-am luat mâna din ale ei și m-am întors la 
bucata mea de şuncă. 

— Nu crezi că merităm niște explicaţii? Nu l-a 
sunat pe tata și nici nu a încercat să vorbească cu 
Carson pentru că știe că o să se lovească de un zid. 

— Şi crezi că are vreo şansă cu noi? 

Diavoliţa a venit în faţa mea şi a încercat să mă 
înduplece implorându-mă cu privirea. 

— Au trecut trei ani şi noi nu avem nicio idee de 
ce a plecat. Acum se simte vinovată şi e dispusă să 
vorbească. 

Am pufnit și am tăiat o nouă felie din şuncă după 
ce le-am aranjat pe celelalte în tigaie. 

— Trebuie să știm adevărul, Jay. Măcar pentru 
Carson, a încercat să mă convingă. 

M-am oprit brusc şi i-am aruncat o privire iritată 
surorii mele. Piticul e punctul slab pentru fiecare 
dintre noi şi nu îmi venea să cred că îl folosește pe 
el ca să mă facă să o văd pe acea ființă insuportabilă. 

— Acum e mic şi încă speră să se întoarcă. Dar o 
să aibă nevoie de o explicație mai devreme sau mai 
târziu. Nu vreau să devină ca tine înainte să fii cu 
Sophia. 

Am gemut și am lăsat cuțitul lângă tocător. 
Mi-am sprijinit mâinile de marginea insulei și mi-am 
lăsat capul să alunece între umeri. 

— Noi doi suntem fericiți şi tata începe să 
meargă pe calea cea bună. Carson e singurul care 
încă nu știe să meargă mai departe. Trebuie să îl 
ajutăm, Jay, şi vorbind cu ea e singura soluţie. 

Aş vrea să îi spun vreo două şi să o trimitla naiba, 
dar are dreptate. Trebuie să mă gândesc la frățiorul 

meu și să avem grijă, altfel riscăm să îl scăpăm de 
sub control exact cum am făcut și cu ea. 

— O să mă gândesc, am mormăit înfrânt. 

Am înconjurat insula, ignorând zâmbetul ei tri- 
umfător, şi am ieşit din bucătărie. Aveam nevoie de 
spațiu să îmi pun gândurile în ordine și să reflectez 
la ce aveam de făcut în continuare. 

— Bună dimineaţa, iubitule. 

M-am oprit în faţa scărilor și am văzut-o pe 
iubita mea coborând cu un zâmbet larg pe chipul ei 
somnoros. Am tras-o în braţele mele și am sărutat-o 
apăsat. 

— Credeam că o să mai dormi câteva ore. 

Mi-a înconjurat gâtul cu braţele ei și și-a arcuit 
corpul. 

— Nu te-am mai simţit lângă mine. 

Am zâmbit și i-am dat o șuviță de păr după ure- 
che. Privirea ei somnoroasă s-a transformat rapid în 
una de îngrijorare. 

— Ce s-a întâmplat? 

Am oftat, am luat-o de mână și ne-am îndreptat 
spre biroul de lucru pe care îl împart uneori cu tata. 

— Eva vrea să ne întâlnim cu Amelia și să o 
lăsăm să ne explice de ce s-a cărat acum trei ani. 

— Mi se pare normal. 

Toată lumea a înnebunit și eu sunt singura per- 
soană normală din familia asta? 

I-am dat drumul roșcatei și m-am trântit în unul 
din fotoliile de piele, acoperindu-mi fața cu ambele 
mâini. lubita mea mi s-a așezat în poală și am gemut 
când i-am văzut cămașa de noapte ridicându-se. 

— Ai nevoie de asta, Jayson. Crezi că ești dur și 
că nu te mai afectează toată situaţia asta, dar nu e 

așa. Şi tu ai fost rănit când a plecat și încă nu ţi s-a 
vindecat acea rană. 

Mi-am pus o mână pe coapsa ei dezgolită, dând 
halatul la o parte. 

— Ai reuşit să mă vindeci tu. 

A zâmbit şi m-a mângâiat pe păr, privindu-mă 
afectuos. 

— Minţi! 

M-am uitat în ochii ei câteva clipe și suspinat 
adânc. Acum mai am o nebună care poate să intre în 
capul meu și să vadă ce e acolo. 

— Du-te și vorbește cu mama ta, Jayson. Las-o 
să-ți explice de ce a plecat. Doar așa o să te poţi vin- 
deca complet. 

Am aprobat din cap și am continuat să o mângâi 
pe piele, urând privirea ei triumfătoare. E aceeași 
privire enervantă pe care o are și sora mea. 

Mângâierea mea devenea din ce în ce mai 
îndrăzneață, iar roșcata s-a lipit de mine, împingân- 
du-şi sânii în pieptul meu. 

— Vreau un copil, Sophia. 

Privirea ei seducătoare mi-a făcut inima să se 
oprească, iar zâmbetul ei larg mi-a făcut sângele 
să-mi fiarbă în vene. Degetele sale se plimbau pe 
pielea mea, provocându-mi furnicături în tot corpul. 

— Atunci, vino şi ia-l. 

Buzele noastre s-au unit și mintea mi s-a golit. 
Nici măcar nu mă interesa unde mă aflu sau că 
puteam fi descoperiți. Tot ce conta era femeia caldă 
şi pasională din braţele mele pe care mi-am dorit-o 

— Trebuie să recunosc că a fost cel mai frumos 
Crăciun din viața mea. 

M-am uitat la viitorul meu soţ și am zâmbit. 
Mâinile noastre erau împreunate, iar blondul a de- 
pus un sărut suav pe pielea mea. 

— Te îngrijorează Amelia? 

M-am uitat în ochii bărbatului pentru câteva 
clipe, fără să știu ce să îi spun. Am tras aer în piept și 
acum eram bucuroasă că Jayson e pilotul și nu e aici 
ca să mă audă. 

— Îmi e frică, am șoptit. 

Ethan și-a pus o mână după umerii mei și a 
îndepărtat brațul de metal căptușit cu piele care ne 
despărțea. M-a tras mai aproape de el și m-a sărutat 
ușor pe frunte. 

— Nu asta mi-ai demonstrat când ai umilit-o la 
galerie. 

Puteam să-i aud bătăile inimii și zâmbetul mi s-a 
lărgit când mâna lui liberă s-a oprit pe abdomenul 
meu. 

— Asta e cu totul altă situaţie. 

— De ce? 

Am suspinat adânc și am început să îi mângâi 
cămașa cu mișcări line. 

— Pentru că de data asta sunt dispusă să o as- 
cult. Și mă sperie ceea ce ar putea să îmi spună. 

306 


Volumul 3 Ritmul iubirii 


Ethan a tras aer adânc în piept și m-a strâns la 
pieptul lui. Restul familiei se afla la câțiva centimetri 
în fața noastră şi nu păreau deloc interesați de discu- 
ţia noastră intimă. 

— Ai nevoie de discuţia asta, iubito. 

Am aprobat ușor din cap și am continuat să îmi 
țin capul pe pieptul lui. 

M-am gândit toată noaptea la întâlnirea cu acea 
femeie și o mie de scenarii m-au ținut trează. Mă pot 
aștepta la o explicaţie banală, care nu ar putea justi- 
fica faptul că ne-a părăsit. Sau poate chiar a avut un 
motiv întemeiat, cum ar fi o ameninţare sau o boală 
cumplită. 

— O să renunţ la predat, a mărturisit brusc. 

Mi-am ridicat surprinsă capul de pe pieptul său 
şi am crezut că glumește. Dar privirea lui pe jumătate 
hotărâtă și pe jumătate amuzată nu indica faptul că 
ar glumi. 

— Dar iubești să fii profesor, am spus șocată. 

Bărbatul a zâmbit și mi-a mângâiat obrazul cu 
una din mâinile sale mari. 

— Şi cum o să explicăm faptul că mă însor cu 
studenta mea pe care am lăsat-o însărcinată? 

Am încercat să răspund, dar mi-am dat seama că 
nu aveam ce să spun. 

Nu mă gândisem deloc la acest aspect. Dacă ar 
afla cineva ce am făcut, am da de mare belea. 

— Nu o să ai şi aşa probleme? 

Bărbatul m-a luat de mână și mi-a sărutat 


degetele. 
307 


Ivo Dima Iubiri de neuitat 


— Atâta timp cât îmi dau demisia, nimeni nu 
mai are dreptul să se amestece în viața mea. 

L-am privit neîncrezătoare, afundându-mă în 
scaunul uriaș de piele. Ethan a chicotit și m-a sărutat 
ușor pe vârful nasului, privindu-mă cu afecțiune în 
ochi. 

— Îmi place să fiu profesor şi să îmi torturez 
studenții, dar te iubesc pe tine și vreau să fiu lângă 
familia mea cât mai mult cu putință. 

Cuvintele lui îmi făceau inima să bată cu putere 
și mi-am mușcat buza de jos ca să nu plâng. 

— Eşti sigur că ești același ticălos de care m-am 
îndrăgostit? 

A început să râdă și m-a tras din nou în braţele 
lui, sărutându-mă apăsat pe creștet. 

— Sunt exact același bărbat, iubire. 

Aş fi vrut să îl contrazic, dar m-am mulţumit cu 
căldura şi iubirea din braţele lui. 


kkk 


— Nu Îmi vine să cred cât de repede a trecut 
vacanța asta! 

Chuck se lungea plictisit în scaunul său și se 
plângea întruna, ca de obicei. 

— Cum a fost vacanţa ta, Eva? 

Christine era deja sătulă de lamentările iubitu- 
lui ei şi făcea orice ca să nu îl mai asculte. Și nu o 
condamnam deloc, la cât de agasant poate fi Chuck. 

Am zâmbit larg și mi-am ridicat mâna stângă. 
Blondina a scos un țipăt de uimire și a reușit să îi 
închidă gura și roșcatului de lângă mine. 

— O, Doamne! 

Christine mi-a prins mâna între degetele ei și 
nu-și putea lua ochii de la inel. 

— Ticălosul şi-a dat seama că e un prost. 

M-am uitat la Chuck și zâmbetul lui sincer era 
chiar încurajator. Mi-a ciufulit părul și mi-a făcut cu 
ochiul. 

O să fie un șoc pentru toată lumea când o să vină 
altcineva în locul lui Ethan. O să fie și ciudat să dăm 
examenul de săptămâna viitoare cu un alt profesor. 

Când ușa s-a deschis, am amuţit cu toții văzând-o 
pe femeia care a pășit încrezătoare în amfiteatru. 

Nu a aruncat nici măcar o privire spre noi până 
când nu și-a lăsat lucrurile pe catedră. S-a uitat apoi 
spre noi cu un zâmbet dulce și ușor sfios, care îmi 
amintea de vremurile de mult apuse. Costumul ei 
din două piese îi trăda corpul firav și părul ei blond 
era tuns într-un bob lung. 

— Bună dimineaţa şi bine aţi revenit! Înainte 
să mă prezint, trebuie să vă spun că domnul Ethan 
Wright nu își mai poate continua cariera didactică 
datorită unor probleme personale, a spus uitându-se 
la mine. 

Acum sunt o problemă personală? Chiar crede 
că poate să vină aici şi să îmi dea lecţii de viață? 

— De acum și până la sfârșitul oficial al anului, 
eu voi fi profesoara voastră. Numele meu este Amelia 
Penn. 

Am auzit rumoarea din jurul meu, însă întreaga 
mea atenţie era îndreptată asupra ei. O mie de emo- 
ţii îmi străbat corpul și îmi dau seama că nu sunt 

deloc pregătită pentru discuţia cu ea. Nu sunt deloc 
pregătită să o ascult și să o las din nou în viața mea. 
Și nu am de gând să mă umilească din nou. 

M-am ridicat în picioare și m-am îndreptat spre 
ieşire, auzindu-mi pașii pe scările de lemn. 

— Domnişoară Gray, unde crezi că pleci? 

M-am uitat la ușa de lemn și mi-am înghiţit toate 
înjurăturile și insultele pe care le aveam pe limbă. 

— Domnișoară Gray! a insistat. 

Am tras aer în piept și m-am întors cu fața la 
ea, imaginându-mi că îmi strâng degetele în jurul 
gâtului ei. 

— Nu văd de ce trebuie să vă dau explicaţii des- 
pre plecarea mea, am mârâit. 

Femeia și-a încrucișat mâinile în sân și a făcut 
un pas spre mine. 

— Atâta timp cât ești la cursul meu, ești res- 
ponsabilitatea mea. Aș dori o explicație plauzibilă 
pentru care dorești să părăsești cursul meu. 

Totul e o glumă patetică. Nu îmi vine să cred că 
acum are impresia că sunt responsabilitatea ei, când 
a renunțat la acest drept acum trei ani. 

— Nu cred că am nevoie de o ipocrită să îmi 
predea istoria. 

Nu a părut surprinsă de atacul meu și nici măcar 
o expresie nu i-a brăzdat chipul. Dar murmurele 
complet șocate din partea colegilor mei îmi spuneau 
că întinsesem prea tare coarda. 

M-am răsucit pe călcâie și am ieșit din amfitea- 
tru înainte să mai fac și alte prostii mai mari. Nici 
măcar nu știam cum să îi spun lui Ethan sau tatei 

despre izbucnirea mea. Dar știam că trebuie să am o 
discuţie cu bărbatul care dorea să îmi complice viața 
atât de mult. 

Am urcat treptele de la etajul al doilea și m-am 
îndreptat spre biroul șefului de catedră. I-am văzut 
numele pe placa aurită înainte de a deschide furi- 
oasă ușa. 

— Cum îndrăznești?! 

Am trântit ușa în spatele meu și am rămas de- 
parte de biroul lui. Nici măcar nu îmi păsa de cealaltă 
persoană care era așezată cu spatele la mine, pe unul 
dintre scaunele sale căptușite de piele. 

— Ai trimis-o pe acea nemernică să îmi predea? 
Dacă ai fi avut măcar un dram de respect pentru 
familia mea, ai fi ținut-o departe de mine. 

Bătrânul și-a dat ochelarii de pe vârful nasului 
şi a oftat adânc. Ochii săi negri mă priveau plictisiți. 
Veșnicul său pulover stătea adunat peste cămașa 
albă și arăta ca un bătrân pregătit pentru azil. 

— Bună şi ţie, Eva. 

Am pufnit și am făcut un pas spre el, uitându-mă 
adânc în ochii lui. 

— De ce ai făcut-o? Am crezut că o s-o ţii cât mai 
departe de noi. Asta i-ai promis tatălui meu când am 
fost acceptată aici. 

Bunicul meu și-a împreunat mâinile pe burta 
ușor proeminentă și s-a lăsat pe spătarul scaunului 
său. 

— Aveam nevoie de un profesor, din moment ce 


mi-ai luat studentul preferat. 

— Și ea a fost singura persoană disponibilă? De 
ce nu te-ai dus tu? E catedra ta, la naiba! 

— Mi-am pierdut interesul pentru predat, a spus 
simplu. Prefer să am grijă de instruirea colegilor mei. 

Nu îmi vine să cred că îmi doresc să îl strâng de 
gât pe propriul meu bunic. M-am apropiat mai mult 
de el și mi-am pus mâinile pe spătarul fotoliului liber. 

— Nu o vreau lângă mine, aproape de mine sau 
în viața mea. Fă-o să dispară! 

— Și atunci cum o să vorbești despre plecarea 
ei? 

Vocea lui Ethan mi-a străpuns urechile și abia 
atunci mi-am făcut curaj să îl privesc pe musafirul 
bunicului meu. Blondul își ținea cotul pe unul dintre 
braţele fotoliului și mă privea amuzat. 

— Ce cauţi aici? 

— Am venit să discut despre demisia mea cu 
șeful meu, a spus făcând semn spre bunicul meu. 

Asta e prea mult pentru mine. M-am așezat 
lângă logodnicul meu și am oftat adânc. 

— Nu cred că mai pot vorbi cu ea. 

Mâna lui Ethan a prins-o pe a mea și i-am strâns 
degetele în ale mele. 

— Aveai nevoie de un impuls, Eva. 

Mi-am îndreptat atenţia asupra bătrânului și 
i-am văzut expresia nefericită. 

— Ştii foarte bine că nu am fost niciodată de 
acord cu decizia ei. Nici măcar eu nu îi cunosc moti- 
vele, dar cred că merită ca tu să o asculți. 

Mi-am mușcat buza de jos și am simţit mâna lui 
Ethan strângându-mă cu putere. 

— Dacă ţie îţi este greu să fii aproape de ea, 
gândește-te că nici mamei tale nu îi este ușor. 

— Nu eu am făcut-o să plece, am spus în apăra- 
rea mea. 

A inspirat scurt și probabil deja îi dădusem 
peste cap tot argumentul. 

— Ştiu că e greu să o vezi din nou după tot acest 
timp, dar are dreptul să fie ascultată. Dacă tatăl tău 
poate să o facă, sunt convins că și tu ești în stare. 

M-am uitat la el de parcă m-ar fi lovit cu o bâtă 
în moalele capului. 


xXx 

— Naşti? 

M-am uitat enervată la fratele meu și i-am dat o 
palmă peste braț. 

— Au! Pentru ce naiba a fost asta? 

— Pentru că m-ai făcut grasă. 

Mă privea cu gura căscată şi și-a aruncat mâinile 
în aer, de parcă aș fi înnebunit. 

— O iei razna din cauza hormonilor? Ai început 
să respiri mai tare decât o persoană care are un atac 
de panică, nu am spus că ești grasă, idioato. 

Mi-am dat ochii peste cap şi m-am uitat din nou 
la casa unde se afla ea. Mâinile îmi erau transpirate 
şi îmi doream să nu fiu aici. Vreau să fiu cu Ethan și 
să fiu fericită cu el, nu să o înfrunt pe mama mea. 

— Hai să mergem. 

M-am uitat cu ochii mari la fratele meu, sperând 
să ia el decizia pe care eu nu o puteam nici măcar 


pronunța. 

— Jay... 

— Nici să nu te gândești, mucoaso! a spus co- 
borând din mașină. M-ai obligat să vin aici, așa că 
mișcă-ți fundul în casa aia! 

Am înghiţit în sec paralizată pe scaunul meu și 
nu voiam decât să plec de aici cât mai repede. 

Bărbatul a deschis portiera mea și a așteptat ca 
eu să fac un pas în afara mașinii. 

— Eva Rose Gray, dacă nu te dai jos din mașină 
chiar acum, îți jur că o să te iau pe sus ca pe un sac 
de cartofi! 

Am oftat adânc și era clar că nu mai aveam nicio 
şansă să scap. Când cineva din familia mea îmi spu- 
nea pe întregul nume, era clar că nu mai există cale 
de întoarcere. 

Mi-am pus telefonul în buzunarul paltonului și 
l-am urmat pe fratele meu pe treptele de marmură, 
oprindu-ne în faţa ușii. 

— Uşa e deschisă, a spus bărbatul, împingând 
bucata de lemn. 

Am făcut un schimb rapid de priviri cu fratele 
meu și am intrat în casă. 

— Chiar crezi că aș fi putut să mai stau o secundă 
lângă tine? 

Vocea isterică a mamei m-a făcut să tresar și 
ne-am apropiat de bucătărie pe vârfuri. 

— Nu ar fi trebuit să iei decizii pripite care să 
îmi dea copiii peste cap. 

Ne-am oprit când am auzit vocea tatei. Jayson 
şi cu mine ne-am lipit de peretele care despărțea 
bucătăria de living și ne-am privit. 

— Tu cum ai fi reacționat dacă m-aș fi culcat cu 
un alt bărbat sub ochii tăi, Brian? 

M-am uitat la fratele meu cu gura căscată și avea 
şi el aceeași reacție. Mâna mea tremurândă a găsit-o 
pe a lui și am răsuflat ușurată când degetele sale 
le-au prins pe ale mele. 

— Puteai să faci orice altceva, Amelia. Să mă dai 
afară din casă, să mă ţii pe preș, să îmi faci viața un 
calvar pentru tot restul zilelor mele. Dar tu ai ales 
cea mai ușoară și cea mai lașă cale. 

Eu și Jayson ne-am strecurat capetele în bucătă- 
rie pentru a-i privi și încercam să mă abțin să țip la 
amândoi. Nu i-am văzut niciodată atât de furioși și 
cred că în sfârșit aveau parte de înfruntarea pe care 
şi-o doreau. 

— l-ai rănit pe copiii mei și nici măcar nu ţi-a 
păsat. 

Blondina a icnit iritată şi s-a sprijinit de dulap, 
în timp ce tata se apropia de ea cu spatele încordat și 
cu pumnii strânși. 

— Nu l-am văzut pe Jayson un an și jumătate, 
Carson încă plânge după tine și a trebuit să îl ţin 
acasă pentru că la grădiniţă toţi colegii lui râdeau de 
el. lar Eva... 

Tata s-a oprit brusc şi l-am auzit înghițind în sec 
în timp ce dezaproba din cap. Jayson m-a strâns de 
mână mai tare, arătându-mi că era lângă mine. 

— Eva a luat-o complet razna. Într-o perioadă, 
îmi era frică să nu mă sune cineva de la poliție să îmi 
spună că e moartă. Mi-ai distrus familia, ticăloaso! a 
tipat la ea. 

Palma care s-a lipit pe obrazul tatălui meu a 
provocat un ecou strident în toată casa. 

— Nu e doar vina mea, Brian. 

Fratele meu și cu mine am mimat un auch şi, 
sinceră să fiu, nu aș vrea să fiu acum în pielea mamei. 

— Da, m-am culcat cu altă femeie pentru cătu nu 
îmi ofereai niciodată nimic. Tu m-ai făcut să greşesc. 

Mama a încercat să îl lovească din nou, dar soţul 
ei a fost mai rapid și i-a prins mâna. 

— O să asculți ce am de spus, fără să îți mai scoţi 
ghearele. Acum o să îți spun ce ar fi trebuit să îți spun 
cu trei ani în urmă. 

A împins-o în dulapul din spatele ei și un geamăt 
i-a scăpat printre buze. 

— Plecarea ta nu m-a afectat câtuși de puțin 
pentru că nu te-am iubit niciodată. Te-am cumpărat, 
la fel cum am cumpărat orice mi-am dorit. 

Am vrut să țip, dar fratele meu mi-a acoperit 
gura cu mâna lui. Lacrimile din ochii mamei mele 
curgeau necontenit și mi-am simțit propriile lacrimi 
căzând pe mâna fratelui meu. 

— Te-am vrut şi am făcut tot ce mi-a stat în pu- 
tere ca să te am. Crezi că Jane a fost singura cu care 
m-am culcat în toți acești ani? 

Mama a început să se zbată în braţele lui, încer- 
când să se elibereze, dar fără succes. 

— Mereu ai fost rigidă și nu m-ai făcut niciodată 
să te doresc. Mă bucur că ai rămas însărcinată din 
primele încercări și nu a trebuit să mă mai chinui. 

Cu fiecare cuvânt pe care îl scoate pe gură îmi 
vine greu să cred că această persoană e chiar tatăl 

meu. Cel care mi-a oferit mai multă dragoste decât 
aş fi meritat. Cel care a plâns cu fotografia mamei în 
braţe luni întregi. 

— Nu ar fi trebuit să pun ochii pe tine, i-a scrâș- 
nit în față. Ar fi trebuit să îl ascult pe tatăl meu și 
să mă căsătoresc cu cineva de nasul meu. Nu cu o 
vânătoare de avere. 

Ceva în privirea mamei s-a aprins și a început să 
se lupte mai tare cu el, reușind să îl împingă câțiva 
centimetri de ea. 

— Crezi că am vrut vreodată averea ta? Crezi că 
mi-a păsat vreodată de banii tăi? 

Ţipătul tatei m-a făcut să înghit în sec, iar Jayson 
şi-a luat mâna de la gura mea. Amândoi priveam 
întreaga scenă complet șocați. 

— Nu de asta încerci să vorbești cu ei? 

Ştiam că se referă la mine și la fratele meu, iar 
mama a tresărit de parcă ar fi lovit-o. 

— Banii pentru tratament devin din ce în ce mai 
puțini, nu? 

Femeia a început să tremure și s-a prins cu am- 
bele mâini de marginea dulapului. 

— Tatăl tău are nevoie de medicamente și tu nu 
mai ai bani. 

Am sperat să nu fie adevărat, dar când femeia 
şi-a lăsat capul în jos am gemut. Am avut o mică spe- 
ranţă că vrea să se întoarcă înapoi în viața noastră 
de dragul iubirii pe care ne-o purta. Dar singurul 
motiv pentru care s-a întors erau banii. 

— Poate că nu suntem divorţaţi, dar toată lumea 
ştie că suntem despărțiți. Ai început să îţi folosești 

numele de fată și întreaga ta afacere s-a dus pe 
apa sâmbetei. Știm cu toţii că nu ai fost niciodată o 
arhitectă grozavă și ai avut nevoie de numele meu 
ca să îți umpli cardurile de credit. lar acum, că nu 
mai ai bani, te-ai gândit că o să le spui copiilor mei 
o poveste lacrimogenă despre bunicul lor, care e pe 
moarte, și o să se arunce în braţele tale. 

Tata a făcut un pas spre ea și am simțit fiori reci 
în tot corpul. Dacă asta e reacția mea, nu vreau să 
ştiu cum se simte ea. 

— Mai gândeşte-te odată, cățea afurisită! a mâ- 
râit. Poate că Jayson și Eva sunt dispuși să te asculte, 
dar nu o să uite niciodată ce le-ai făcut. Și nu o să te 
las niciodată lângă Carson. 

— Sunt și copiii mei. 

Bărbatul a chicotit și s-a întors într-o parte, 
arătându-ne un zâmbet batjocoritor și rece. 

— Nu mai sunt, a asigurat-o. 

Eu și Jayson ne-am ridicat în picioare și ne-am 
lipit de perete. Mă rugam ca tata să fie suficient de 
furios ca să nu ne vadă când trece pe lângă noi. Abia 
când am auzit uşa de la intrare trântindu-se, am 
răsuflat ușurată. leșise prin living și ar fi putut să ne 
vadă doar dacă se întorcea cu fața spre noi. 

Am auzit-o pe mama prăbușindu-se la podea și 
începând să plângă în hohote. Fratele meu și cu mine 
ne-am uitat unul la celălalt neputincioşi și mi-a făcut 
semn să ne ducem în bucătărie. 

Am tras aer adânc în piept și m-am dus să o 
consolez pe femeia care îmi distrusese viața. 

— Ce căutaţi aici? 

S-a ridicat de la podea și ne privea cu gura căs- 
cată. A început să își șteargă lacrimile de pe obraji și 
aştepta probabil explicaţia noastră. 

— Ai spus că vrei să vorbești cu noi, a deschis 
Jay gura. Așa că am venit aici. 

Şi-a dat părul după ureche și a aprobat absentă 
din cap. Situaţia devenise stânjenitoare pentru că ne 
uitam unii la ceilalți fără să spunem ceva. 

— Luaţi loc, a spus făcând semn spre masa din 
centrul bucătăriei. Cafea? Ceai? 

— Cafea. 


Am zâmbit când am auzit că eu și fratele meu 
spusesem același lucru și l-am lăsat să îmi ia paltonul 
de pe umeri. Mama a început să deschidă dulapurile 
ca să pună de cafea. 

M-am așezat pe unul dintre scaunele rotunde 
din jurul mesei de lemn și l-am simţit pe Jayson 
încordat lângă mine. 

— Lapte? 

— Eva e singura care își pune lapte. Dar cred că 
ai uitat asta, a adăugat iritat. 

Mâna Ameliei s-a strâns mai tare pe mânerul 
ibricului și i-am văzut degetele albindu-i-se. I-am 
aruncat o privire urâtă fratelui meu, iar el a ridicat 
ușor din umeri, fără să îi pese. 

Presupun că nu mă pot aștepta la multe miracole 


din partea lui. A fost suficient să îl aduc aici. 

Ne-a pus câte o cană albă în față și am simţit mi- 
rosul plăcut de cafea care îmi trezea toate simţurile. 

— De cât timp sunteţi aici? 

Mi-am luat cana între mâini şi m-am uitat cu 
coada ochiului la fratele meu. 

— De când tu și tata ați început să țipați. 

Am sorbit din cafea și i-am mulțumit în gând lui 
Jayson că i-a răspuns la întrebare. Amelia s-a așezat 
în fața noastră și a oftat adânc. Mâinile ei încă tremu- 
rau şi ochii îi luceau. Într-un fel, îmi era milă de ea. 

— Îmi pare rău că a trebuit să auziţi acea con- 
versație. Dacă ştiam că o să veniţi... 

— Nu l-ai fi chemat pe tata? 

Jayson e la fel de pornit pe ceartă ca și tata. Sau 
probabil vrea să îi reproșeze tot ce nu a putut acum 
trei ani. 

— Vrei bani de la noi? 

M-am uitat la mama și am auzit-o înghițind în 
sec. Tremuratul devenise vizibil şi vocea îi era stinsă. 

— Da. 

Jay a înjurat în barbă și i-am văzut pumnul 
strângându-se pe blat. 

— Pentru ce? 

Blonda și-a umezit buzele și și-a lăsat privirea 
în cana ei. 

— Tatăl meu are cancer şi am nevoie de bani ca 
să îi plătesc tratamentul. 

Vestea ne-a luat prin surprindere atât pe mine, 
cât şi pe fratele meu. Tata a pomenit despre asta mai 
devreme, dar credeam că e vorba despre o boală 

care poate fi vindecată. Însă bunicul meu nu mai 
avea nicio şansă la viaţă. lar ea nu voia decât să îi 
prelungească ultimele clipe. 

— De cât ai nevoie? 

Femeia l-a privit surprinsă și m-am uitat cu 
atenţie la chipul ei. Nu se aștepta ca fratele meu să 
fie atât de direct și rapid. 

— Ai de gând să îmi dai banii? 

— Mereu mi-a plăcut de bunicul Sean, a spus 
ridicând din umeri, şi, dacă pot să îl ajut, atunci o să 
fac tot ce îmi stă în putinţă. 

Un zâmbet firav a apărut pe buzele ei, dar eram 
absolut convinsă că nu o să îl menţină pentru mult 
timp. 

— Dar să nu crezi nici măcar o clipă că fac asta 
pentru tine. Am venit aici pentru că sora mea m-a 
convins. Şi chiar dacă o să îmi dai o explicaţie bună, 
tot nu o să te iert pentru ce ai făcut. 

Amelia a aprobat din cap și își stăpânea cu greu 
lacrimile. 

— Înainte să fac o gaură în bugetul meu, cred că 
e timpul să ne spui de ce te-ai cărat. 

Mi-am strâns degetele pe cana din mâinile mele 
şi am simţit cum bătăile inimii mele se intensifică. 
M-am uitat la femeia din fața mea și era la fel de emo- 
ționată ca şi mine. Când s-a uitat la noi, o lacrimă i 
s-a prelins pe obraz și un zâmbet trist i s-a imprimat 
pe buze. 

— Tatăl vostru s-a culcat cu asociata mea în 


propriul meu pat. 

Privirile lor uimite nu mă surprind deloc. Până 
acum, m-au considerat doar pe mine vinovată de 
această situație. Dar nu s-au gândit niciodată să îl ia 
în considerare și pe tatăl lor. 

Mi-am trecut o mână prin păr și am început să 
învârt cana din fața mea. 

— Bine, pot să înţeleg furia pe care ai simţit-o 
când ai văzut că te-a înșelat, dar de ce te-ai răzbunat 
și pe noi? 

Asta e o întrebare care încă mă chinuie. În acel 
moment nu m-am gândit nicio clipă că aș putea să îi 
rănesc şi pe ei. Nu mi-a păsat decât de sentimentele 
mele rănite și de inima mea călcată în picioare. 

— Pentru că mi-am dat seama ce am făcut după 
ce am ajuns aici. 

Eva încearcă să mă compătimească și la cum o 
cunosc eu, probabil o face datorită sarcinii. Altfel ar 
fi sărit la gâtul meu și m-ar fi atacat fără milă. Însă 
Jayson e la fel de înflăcărat și pornit pe luptă ca și 
tatăl lui. Asta nu ar trebui să mă surprindă pentru că 
ei doi seamănă ca două picături de apă. 

— Eşti așa o ipocrită. 

Mi-am închis ochii și încercam din răsputeri să 
nu plâng. 

— O s-o pun pe secretara mea să îţi dea banii 
de care ai nevoie, a spus repede. Hai să mergem, 

Eva, a spus ridicându-se în picioare, nu mai avem ce 
discuta cu ea. 

Am privit-o pe fiica mea care părea a fi într-un 
impas. Fratele ei ține mâna întinsă și aștepta ca ea să 
se ridice de pe scaun. 

— Eva! a insistat. 

Jayson devenea din ce în ce mai nerăbdător 
şi voia să plece cât mai repede din preajma mea. 
Încercam să ignor durerea din inimă și o imploram 
pe fiica mea din priviri să rămână și să mă asculte. 

— Eva, dă-te jos de pe scaun dacă nu vrei să te 
iau pe sus, a mârâit clona lui Brian. 

— Vreau să rămân, Jay! 

Bărbatul și-a deschis gura șocat și mâna i-a 
căzut pe lângă corp. Încercam să nu zâmbesc pentru 
că știam că ea nu rămâne pentru mine. 

— Bine, a spus ridicându-și mâinile în aer, dacă 
vrei să asculți niște minciuni bine concepute nu ai 
decât. Eu m-am cărat de aici. 

Fiul meu s-a întors pe călcâie, îndreptându-se 
spre ieșire, dar un singur cuvânt din partea surorii 
lui l-a făcut să se oprească. 

— Carson! 

Am tresărit când am auzit numele fiului meu 
cel mic. Jayson s-a oprit brusc și a murmurat câteva 
înjurături, apoi s-a întors pe scaunul său și m-a privit 
furios. 

— Începe să vorbești chiar acum și nu mă mai fă 
să-mi pierd timpul. 

Am tras aer în piept și un mic zâmbet mi-a apă- 
rut în colțul buzelor. Degetele mele s-au strâns pe 
cana de cafea și am ridicat uşor din umeri. 

— Şi ce vreţi să vă spun mai mult? 

Fiul meu a clipit surprins și o parte din atitudi- 
nea lui ofensivă s-a risipit. 

— Vrem să știm de ce tu și tata v-aţi prefăcut 
atât de mult timp că sunteţi cei mai fericiți. 

Asta e singurul lucru despre care chiar nu vreau 
să vorbesc. Dar dacă vreau să am măcar o şansă la 
iertarea copiilor mei, trebuie să încep să aduc trecu- 
tul înapoi. 

— Tatăl vostru și cu mine am avut un început 
destul de tumultos. 

Amintirile trecutului mă făceau să zâmbesc, iar 
jurămintele lui încă era vii în inima mea. 


— Măi, măi dacă nu este chiar micuța fraieră! 

Mi-am dat ochii peste cap și mi-am strâns caie- 
tele la piept. Am făcut un pas în spate și m-am lipit de 
dulap în timp ce nemernicul s-a apropiat de mine. 

— Tocmai vin de la ora de germană și am luat un 
patru pe tema pe care mi-ai făcut-o. 

Am zâmbit și privirea lui arogantă s-a transfor- 
mat în una de furie. În sfârșit, pot să îi văd aroganța 
înfrântă şi asta îmi dă o satisfacţie imensă. 

— Mă bucur, am spus cu un zâmbet. Așa poţi să 
îţi faci singur temele. 

Am făcut un pas pentru a mă îndepărta de el, însă 
m-a izbit în dulap și am simţit lacătul intrându-mi în 
coaste. Am gemut și am tresărit când brațul lui a lovit 
dulapul deasupra capului meu. 

— Crezi că eşti deşteaptă, nu? a mârâit. Încă crezi 
că îmi poţi face faţă? 

Mi-am strâns degetele pe caietele din mâinile 
mele ca să nu îl pocnesc. Mai mulţi colegi s-au adunat 
în jurul nostru cu zâmbetele pe buze. Singurii care 
dezaprobau din cap erau Braden și Emmet, dar acum 
nu mai au cum să mă salveze. 

— Pot să îţi fac faţă și tie și armatei tale de idioţi 
fără creier. 

A fost surprins pentru o secundă, apoi a început 
să râdă cu putere. Am înghiţit în sec și deja știam că 
am dat-o în bară rău de tot. Eu și gura mea mare. 

— Esti destul de curajoasă, nu? 

Zâmbetul lui ironic și menit să îmi îngheţe sân- 
gele în vene îmi provoca teamă și am simţit părul 
ridicându-mi-se pe ceafă. 

— Atunci ar trebui să te pregătești, scumpo! Nu o 
să mai scapi de mine niciodată. 


— Și de ce l-ai lăsat să te persecute? 

Am zâmbit și am privit lichidul maroniu pe care 
nu pot să îl beau. 

— Pentru că Alexander Gray deținea liceul și 
asta i-a dat fiului său impresia că poate să conducă 
şcoala. 

— Dar tu şi bunicul Alex aţi avut o relaţie 
specială. 

Am aprobat din cap şi am zâmbit larg. 

— Mai specială decât cu propriul meu tată, am 
spus amintindu-mi cu drag de socrul meu. 

— Şi atunci de ce tata a spus că bunicul i-a suge- 
rat să nu se căsătorească cu tine? 

M-am uitat la fiul meu și consternarea de pe 


chipul lui îmi amintea de mine. 

— Ca să mă rănească, am spus simplu. 

Mâinile blondului s-au ridicat în aer și probabil 
nici nu mai ştia ce să creadă. 

Am tras aer adânc în piept și mi-am trecut am- 
bele mâini prin păr. 

— Familia mea mereu s-a chinuit cu banii. 
Mama a fost asistentă medicală, iar tata era profesor 
de istorie la liceul unde învățam eu. El a reușit să îmi 
obțină bursa ca să pot studia în acel loc. 

— Când l-am cunoscut pe tatăl vostru, era 
un ticălos arogant și îngâmfat, care încerca să își 
impună propriile reguli. Și când a văzut că nu mă 
impresionează, s-a decis să mă persecute până când 
am devenit micuța lui marionetă. 

Mi-am împreunat mâinile sub bărbie și am privit 
oliviera de pe blatul mesei. 

— Şi acum povestea devine un clișeu, pentru că 
tu te-ai îndrăgostit de el? 

Am început să râd și am privit-o pe fiica mea, 
aprobând din cap. 

— Când m-a sărutat pentru prima oară, atunci 
m-am îndrăgostit de el. Dar din păcate, nu am fost 
pentru el decât o nouă distracție și nu m-a iubit. 

— Dar s-a căsătorit cu tine. 

Am aprobat din cap, amintindu-mi de modul în 
care m-a informat că voi deveni soţia lui. 


— Chiar nu poți să te abţii, nu? 
Mi-am aruncat geanta pe fotoliu și m-am întors 
cu fata la el, complet furioasă. 
— Să șterg podeaua cu una din târfele tale? 
Desigur că nu m-am putut abține. 

Și-a scos cravata de la gât și a aruncat-o pe po- 
dea împreună cu sacoul său. Am înghiţit în sec când a 
început să își desfacă cămașa, dar am încercat să mă 
uit în ochii lui. 

— La balul de final de an, de față cu întreaga 
școală? 

— Nu e vina mea că nu ai fost în stare să-ți tii 
pantalonii încheiaţi până când se termina totul. 

— Eşti geloasă? 

Gura mea s-a închis automat și când i-am văzut 
strălucirea din ochi, am știut că m-am dat de gol. 

A făcut un pas spre mine, iar eu un pas înapoi. 
Jocul acesta a continuat până când m-am lovit de 
marginea patului și a trebuit să mă opresc. 

— Normal că eşti geloasă. 

Si-a dat cămașa jos și a lăsat-o să cadă pe podea, 
iar eu am înghiţit în sec. Mereu când îi văd trupul, 
dorința începe să se aprindă în mine şi îmi doresc să 
mă țină şi pe mine în brate, cum le ţine pe ele. 

— Suntem împreună de trei ani şi niciodată nu 
te-am tăvălit în patul meu. 

Cuvintele lui vulgare ar fi trebuit să mă facă să îl 
pocnesc, dar au efectul opus. 

— Te-ai îndrăgostit de mine, Amelia? 

Am pufnit în râs și am încercat să îmi salvez și 
ultima bucăţică de demnitate pe care o mai aveam. 

— Nu fi ridicol. Am încercat să menţin doar ima- 
ginea de îndrăgostiţi pe care ai creat-o. 

— Nucredcă imaginea noastră ar fi fost distrusă. 
Eram în baia băieţilor cu Phoebe. 

Are dreptate. Dacă i-aș fi lăsat să se culce împre- 
ună, nimeni nu ar fi aflat. Dar nu mai puteam să îl las 

să se culce cu toate fetele din liceu și pe mine să mă 
amăgească cu câteva săruturi și atingeri. 

— De ce ești geloasă, Amelia? Am încercat să mă 
culc cu tine, dar nu m-ai lăsat niciodată să te dezbrac. 

Pentru că nu vreau să fiu una dintre târfele tale, 
ticălosule. 

— De ce nu mă lași în pace, Brian? Mi-ai făcut 
viața un chin trei ani de zile. Acum o să pleci la Seattle 
și o să te transformi în unul dintre cei mai mari oa- 
meni de afaceri. Și o să ai o soţie perfectă și o familie 
perfectă. 

— Te vreau pe tine. 

Respirația mea s-a oprit şi în câteva secunde m-a 
aruncat pe pat și s-a aplecat peste mine. 

— Tu o să fii soția mea, Amelia. 

Am înghiţit în sec și m-am uitat în ochii lui, 
căutându-i privirea arogantă. Dar era mai serios ca 
niciodată şi inima mea o luase razna. 

— De ce? 

Și-a strecurat mâna sub rochia mea, iar buzele 
lui s-au apropiat de ale mele. 

— Pentru că am nevoie de tine. 


Mi-am îndreptat privirea spre fiul meu și i-am 
zâmbit cu subînţeles. 

— Nouă luni mai târziu, eram căsătorită cu băr- 
batul pe care îl uram și te aveam pe tine, Jay. 

Băiețelul meu a înghiţit în sec, emoționat de 
cuvintele mele, iar lacrimile începuseră să-i curgă 
fiicei mele pe obraji. 

— Şi atunci, de ce am ajuns în punctul acesta? 

Am ridicat uşor din umeri și am dat frâu liber 
lacrimilor pe care încercasem din răsputeri să le 
opresc. 

— Pentru că nu m-a iubit niciodată. Avea nevoie 
de o femeie care îi era inferioară, o femeie pe care să 
o controleze. Eu îl iubeam și m-am lăsat dusă de val 
ca o fraieră. Am crezut că o să îl fac să mă iubească și 
că o să am în sfârșit familia perfectă pe care mi-o do- 
ream. Dar perfecțiunea a fost mereu doar la exterior. 

Am suspinat şi am tresărit speriată când Eva 
m-a luat de mână. M-am uitat la palmele noastre 
împreunate și apoi la ea. Zâmbetul ei dulce și cald 
îmi ștergea o parte din durere, dar știam că nu merit 
asta. 

— Încă nu e târziu să îl faci să se întoarcă la 
tine. Ştiu că tata te iubeşte și dacă s-a culcat cu acea 
femeie, cred că merită să fie ascultat. 

Înainte să mai spun ceva, am auzit uşa casei 
deschizându-se și trântindu-se cu putere. Brian 
Graham Gray a intrat în bucătăria mea ca o furtună, 
iar cuvintele lui m-au luat complet prin surprindere. 

— Luate-ar naiba de ticăloasă! Ştii foarte bine că 
te iubesc și că... 

Dar în momentul în care i-a văzut pe copiii noş- 
tri,a amuţit. 

Eva și Jayson se uitau la mine cu zâmbetul pe 
buze și aveau în privirea acea expresie de ţi-am spus 
noi. 

Brian 


Eva și Jayson s-au ridicat de pe scaune și au 
început să se îmbrace. 

— Nu mai fi un ticălos. 

Fiul meu m-a lovit ușor pe umăr, iar fiica mea 
mi-a aruncat o privire amenințătoare. 

Amelia a coborât de pe scaunul ei și s-a apropiat 
de mine, complet uimită de izbucnirea mea. 

De când am plecat de aici, m-am gândit doar la 
ea și la viața noastră împreună. La tot ce am trăit 
amândoi. La copiii noștri. 

— Ce cauţi aici? 

Am înghiţit în sec și am făcut un pas spre ea. 

— Nu poți să mai fugi, Amelia, am șoptit. Nu te 
mai las să fugi. 

Am mai făcut un pas spre ea și mi-am simţit 
inima bubuind. Când am ajuns față în față, am tras 
aer în piept şi am încercat să nu îmi pierd cumpătul 
şi mai tare. 

— Ar fi trebuit să vin după tine acum trei ani. Să 
îți explic ce s-a întâmplat. 

A pufnit în râs și m-a privit cu lacrimi în ochi. 

— Ce ai putea să îmi explici, Brian? Măcar dacă 
te-ai fi dus la un hotel. Dar în propriul meu pat? În 
propria mea casă? Dacă era unul din copii? 

Am oftat, gândindu-mă la ceea ce îmi spunea 
și realizând că avea dreptate. Mi-am pus mâinile pe 
braţele ei și am ținut-o strâns, ca să mă asigur că nu 
fuge. 

— Jane voia să vândă partea ei de firmă lui 
Alister Trope. 

M-a privit şocată și i-am înconjurat talia pentru 
a nu o lăsa să se prăbușească la podea. Numele 
individului care încercase atât de mult timp să o 
elimine din branșă i-a înmuiat genunchii. S-a agăţat 
de pieptul meu și m-a privit în ochi. 

— Mi-a cerut să mă culc cu ea ca să pot cumpăra 
acțiunile. Crezi că mi-a fost ușor? Dar am preferat să 
o fac decât să o las să îţi distrugă munca de o viață. 

Degetele ei îmi strângeau cămașa în pumni și 
plângea necontenit. 

Îşi construise compania de arhitectură din mai 
nimic și a fost suficient de mândră încât să nu îmi 
ceară nici măcar un ban. Nu aveam de gând să o las 
pe vipera aia să o distrugă. 

— Te iubesc, Amelia, şi m-aș culca cu orice fe- 
meie ca să te protejez pe tine. Aș face orice pentru 
tine, pentru că ești singura femeie pe care o iubesc și 
pe care o s-o iubesc toată viaţa. 

— Jane e singura cu care te-ai culcat? 

Am zâmbit şi deşi nu cred că era momentul 
pentru o glumă, nu m-am putut abţine. 

— De când m-am născut sau de când ne-am 
căsătorit? 

Mi-a dat un pumn în piept, dar nu l-am simţit 
deloc. Mi-am apropiat chipul de al ei și am privit-o 
în ochi. 

— De când te-am cunoscut, ai fost doar tu. Jane 
e un caz izolat și nu o să mai apară în viața noastră. 
Tu ești singura femeie de care am nevoie, Amelia. 

Am sărutat-o şi i-am auzit suspinul pe buzele 
mele. Tânjisem după ea, după atingerile ei, o pe- 
rioadă lungă de timp. Și sper să nu mai trec prin 
infernul ăsta vreodată. 

— Nu ai nimic mai bun de făcut? 

Stăteam aplecată deasupra insulei din bucătăria 
fratelui meu, în timp ce ticălosul mă ignora cu nasul 
afundat în laptop. 

— Asta e mulțumirea pe care o primesc după ce 
am cărat toate hainele nevestei tale aici? 

Blondul a pufnit în râs fără să își ia ochii de pe 
ecranul aparatului. 

— M-ai ajutat pentru că iubitul tău te-a expediat. 

Voiam atât de mult să îi arunc cu paharul de vin 
între ochi, dar avea dreptate. Christian petrece mai 
mult timp la companie sau în afara ei decât cu mine. 
Mereu găsește un motiv destul de convenabil ca să 
plece și să mă lase cu buza umflată. Uneori, cred că 
nici nu mai vrea să stea cu mine. 

— Ce naiba tot face acolo? am spus iritată. Adică 
tu ai mai multă responsabilitate decât el și ești mai 
tot timpul liber. 

A ridicat ușor din umeri și i-am auzit degetele 
tastând în grabă. După zâmbetul ironic pe care îl are 
pe buze, sunt sigură că ştie ce se întâmplă cu iubitul 
meu. 

Mi-am apăsat mâinile pe laptop și fratele meu a 
reușit să îşi tragă mâinile la timp ca să nu i le strivesc. 

— Spune-mi adevărul, Ethan! Mă înșeală, nu? 

Bărbatul a oftat adânc și m-a privit pe jumătate 
amuzat, pe jumătate iritat. 

— Crezi că dacă te-ar fi înşelat, ar mai fi trăit? 

Nu, ar fi fost mort și îngropat probabil la zece 
metri sub pământ. 

— Şi atunci de ce mă ignoră? am spus aruncân- 
du-mi mâinile în aer. De ce profită de orice ocazie ca 
să fugă de mine? 

Și-a sprijinit obrazul într-o mână și a ridicat 
ironic din sprâncene. 

— Poate că îl sufoci. 

M-am uitat urât la el și mi-aş fi dorit să îl pot 
ucide cu privirea mea. 

— Eşti un cretin. 

M-am trântit din nou în scaunul meu și l-am 
privit îmbufnată, în timp ce fratele meu a început să 
râdă în hohote. 

Începe să îmi displacă complet ideea că iubitul 
meu e cel mai bun prieten al lui. Acum îi ţine secre- 
tele și nu am cum să aflu ce are de gând să facă. Dar 
măcar știu că nu are de gând să mă rănească pentru 
că Ethan mi-ar fi spus. Sau l-ar fi omorât. Sau poate 
amândouă. 

— Ar trebui să îl înţelegi, Em. Încearcă să se 
împartă între tine, companie și club. Şi chiar și așa, 
mereu are energie să te satisfacă în pat. 

Am zâmbit ruşinată şi mi-am simţit obrajii 
arzând. Trebuie să recunosc că are dreptate. Oricât 
de solicitat a fost Christian, de fiecare dată când am 
avut nevoie de el a fost acolo pentru mine. Dar acum 


aş vrea să stea mai mult cu mine. 

Am auzit uşa de la intrare deschizându-se şi 
apoi am văzut-o pe prietena mea făcându-și apariția. 
Chipul lui Ethan s-a luminat instant și a întins brațele 
după ea. 

— Ce face scumpetea mea? 

Bruneta a zâmbit cu gura până la urechi și s-a 
apropiat de el. Mâinile fratelui meu s-au oprit pe 
abdomenul ei din ce în ce mai rotunjor. 

— Sunt destul de şocată, dar în rest bine. 

Ethan s-a uitat la logodnica lui nedumerit și apoi 
a zâmbit. 

— Ah, credeai că vorbeam despre tine, a spus 
cu un rânjet. Eu mă refeream la fetița mea de câteva 
săptămâni. 

A ridicat bluza logodnicei lui fără să îi pese de 
stupoarea de pe chipul ei. Am început să râd când 
fratele meu a sărutat-o suav pe piele, lăsând-o cu 
ochii în soare. 

— Bună, iubire mică, a șoptit drăgăstos. Aici e 
tati. 

Atitudinea protectoare și călduroasă a fratelui 
meu îmi topește pur și simplu inima. Mi-am pus 
obrajii în ambele palme și îl priveam fascinată. 

— Abia aştept să vii la mine, scumpete. Tati deja 
a început să caute modalități de a-ți păstra castitatea 
până la 60 de ani. 

Eva m-a privit speriată, iar eu i-am făcut semn să 
nu îl bage în seamă. Așa a făcut și tata și nu a reușit 
să mă împiedice să fac sex. 

— i-am pregătit cele mai bune cărți de istorie. 
Ca să nu se repete istoria mamei tale. 

Prietena mea și-a dat ochii peste cap și a oftat 
adânc. 

— Suficient, a spus enervată. 

L-a lovit peste mâini și s-a îndepărtat de el, 
făcându-l pe Ethan să se bosumfle. 

— Vreau fetița! Adu-mi fetița acum, Eva! 

Bruneta l-a ignorat complet și i-a arătat puţin 
posteriorul când a deschis frigiderul. Nu cred că 
intenționase să îl facă pe fratele meu să saliveze, dar 
reuşise. 

— Cum a fost întâlnirea cu Amelia? 

Trebuie să schimb subiectul ca să nu îmi fac mai 
mult rău. Oricum după ce o să plec, ei o să facă sex şi 
eu o să tânjesc după iubitul meu mult prea ocupat. 

Eva şi-a luat un pahar și a început să își toarne 
suc de portocale. 

— Păi, mai întâi am ascultat o discuţie foarte 
aprinsă între părinţii mei. O discuție după care tata a 
devenit un adevărat nemernic. 

A luat o pauză savurând lichidul răcoros, iar 
eu și Ethan aşteptam nerăbdători să-și continue 
povestea. 

— Apoi ne-a spus despre cum tata a fost un 
nemernic bogat şi ea o elevă cu bursă, și despre cum 
s-au războit ei doi înainte să sfârșească împreună, 
iar într-un final am apărut eu și frații mei. 

— Şi de ce a plecat? 

Şi-a trecut limba peste buze și a oftat. 

— Pentru că tata s-a culcat cu partenera ei de 


afaceri în casa noastră. 

Mi s-a tăiat respiraţia, iar fratele meu s-a ridicat 
de pe scaun și s-a îndreptat spre logodnica lui. A 
luat-o în braţe și a sărutat-o apăsat pe frunte. 

— Şi cea mai tare chestia a fost când tata a dărâ- 
mat ușa și i-a spus că o iubește. 

Atât eu cât și Ethan am rămas cu gura căscată și 
nu mai știam ce să spunem. Eva și-a terminat sucul 
şi a zâmbit, ridicând uşor din umeri. 

— Şi cred că după ce am plecat, s-au împăcat. 
Şi nu m-aş mira să o văd acasă când mă duc data 
viitoare. 

— Şi eşti ok cu asta? 

S-a uitat pe fundul paharului la ultimele picături 
şi a oftat. 

— Nici eu nu știu, a spus sincer. Adică încă sunt 
furioasă pe ea că a plecat fără să ne spună de ce, dar 
o înțeleg parțial. Sau cel puțin așa cred. 

A lăsat paharul pe masă și mi-a zâmbit. 

— Ideea e că tata și Carson vor fi cei mai fericiți 
de pe lume. Și eu și Jayson o să ne adaptăm situaţiei. 
Ştiu că o s-o iertăm amândoi într-un final, dar avem 
nevoie de timp. 

Înainte să mai spun ceva, cei doi porumbei au 
început să se giugiulească și să chicotească. 

Telefonul meu a început să vibreze și inima 
mi-a tresărit când am văzut numele iubitului meu pe 
ecran. 


Trebuie să vorbim. Central Park, în douăzeci de 
minute. 

Am citit mesajul de trei ori ca să mă asigur că 
văd bine. Arăta mai mult ca o telegramă și asta mă 
speria. De obicei, Christian îmi atașează câteva emo- 
ticoane drăguţe și mai scapă cuvinte deocheate. Dar 
acum nu îl recunoșteam. 

Am înghiţit în sec și mi-am pus telefonul în pal- 
ton fără să îi răspund. 

— Em, eşti bine? 

Mi-am luat geanta de pe scaunul alăturat și am 
încercat să zâmbesc pentru a păstra aparențele. 

— Sigur. Trebuie să plec, am uitat că am ceva de 
rezolvat. Vorbim mai târziu, bine? 

Am fugit din bucătărie înainte să îmi mai pună 
întrebări pentru care nu aveam răspuns. 

Ethan m-a minţit. Sunt sigură că o să mi se dea 
papucii. Și nu vreau asta, la naiba. De ce ar vrea să 
îmi facă asta? Am crezut că mă iubeşte la fel de mult 
cum îl iubesc eu. 

Am lăsat liftul să mă ducă la parterul clădirii 
și am oprit un taxi când am ajuns pe marginea 
trotuarului. 

Nu l-am bătut la cap, nu l-am stresat. l-am 
acordat toată libertatea de care a avut nevoie și am 
crezut că de asta are nevoie. De ce ar vrea să mă 
părăsească? 

Mi-am trecut o mână prin păr și mi-am lăsat 
lacrimile să alunece pe obraji. 

Îl iubesc atât de mult, l-am așteptat atât de mult. 
Nu pot să îl las să mă părăsească. Am nevoie de el și 
ştiu că şi el are nevoie de mine. Dar dacă el vrea să 
îmi dea drumul, cum pot eu să îl opresc? 

Am tras aer în piept și am simţit durerea inten- 
sificându-se cu fiecare respirație. 

Nu pot să îl las să mă vadă astfel. Dacă are de 
gând să mă părăsească, nu o să îl las să mă vadă atât 
de vulnerabilă. O să îmi țin capul sus și o să merg mai 
departe, orice s-ar întâmpla. 

Când mașina s-a oprit, mi-am șters lacrimile și 
i-am înmânat șoferului banii. Am făcut un exercițiu 
de respirație și am înaintat pe aleea șerpuită. Știu 
exact unde să îl găsesc, pentru că îl cunosc mai bine 
decât oricine. Sau cel puţin asta cred. 

Luminile care împânzesc întregul parc mă 
făceau să zâmbesc totuși, în ciuda stării mele de 
neliniște. Iubesc această sărbătoare și toată magia 
care o înconjoară. Vedeam cuplurile plimbându-se 
și ţinându-se de mână sau de braţ, și asta mă durea 
puțin. 

Central Park e o parte din sufletul meu și acum 
mă îndrept spre distrugerea lui. Nu știu dacă o să 
mai pot vedea acest loc cu aceiași ochi. Ca sursa mea 
de inspiraţie, ca locul în care m-am ținut de mână 
pentru prima dată cu iubirea vieții mele. 

Am tras aer adânc în piept şi l-am văzut. Lângă 
lacul unde vara se plimbă rațele, cu mâinile în buzu- 
narele gecii sale groase, cu zâmbetul pe buze și cu o 
găleată întreagă cu trandafiri roșii la picioarele lui. 

Are de gând să îmi ofere flori drept consolare? 
Şi are de gând să folosească florile mele preferate ca 

M-am apropiat de el și m-am oprit la un pas 
distanță. El zâmbea, în timp ce inima mea mai avea 
puțin şi îmi sărea din piept. 

— Bună, iubito! 

Cuvintele lui mi-au făcut genunchii să tremure 
şi speram din tot sufletul să termine cât mai repede 
ca să nu mă prăbușesc pe aici. 

— Termină cu prostiile, Christian. Desparte-te 
de mine şi hai să terminăm cu toate astea, mi-am dat 
drumul la gură. 

A început să râdă și s-a aplecat luând un tran- 
dafir din buchet. A început să învârtă floarea între 
degete și m-a privit afectuos. 

— Mai ţii minte ce ţi-am promis acum cincispre- 
zece ani? 

Am înghiţit în sec și mi-am închis ochii pentru 
a-mi înăbuși plânsul. 

Blondul s-a apropiat de mine și mi-a pus floarea 
într-o mână. 

M-am uitat la trandafirul din mâna mea și apoi 
m-am uitat în ochii lui. Continua să zâmbească și să 
îmi țină inima pe jar și să mă chinuie. 

— Hrăneam amândoi rațele, râdeam în timp ce 
frații noștri încercau să se arunce în apă. 

Am pufnit în râs, amintindu-mi cum Sophia a 
ajuns în cele din urmă în apă. 

— Ți-am spus că atunci când o să fiu suficient de 
matur, o să îţi cer să fii soţia mea. 

Am icnit şi am simţit cum o lacrimă a reușit să 
scape şi să se prelingă pe obrazul meu. Christian 
s-a dat un pas în spate și a scos cutiuța magică din 

buzunar. S-a lăsat într-un genunchi și a continuat 
să-mi zâmbească. 

— Chiar dacă aveam 11 ani, am vorbit serios. Te 
iubesc, Emily Penelope Wright. Vrei să fii soția mea? 

Am scăpat trandafirul din mână și mi-am aco- 
perit buzele. Mi-am dat seama că mai mulți oameni 
s-au oprit în jurul nostru și așteptau răspunsul meu. 

— lubito, e puțin cam frig și mă dor genunchii. 

Am zâmbit şi m-am uitat la inelul din cutie. 
Cercul argintiu care se termina cu un diamant alb 
strălucitor era absolut superb. 

— Credeam că vrei să te desparți de mine. 

A pufnit în râs și mi-a făcut cu ochiul. 

— Nici dacă diavolul mi-ar cere. 

Am început să râd și îmi simţeam ambii obraji 
inundați de lacrimi. Am pășit spre el și m-am uitat în 
ochii bărbatului pe care îl iubeam. 

— Da, Christian, am șoptit emoționată. Vreau să 
fiu soţia ta. 

A răsuflat ușurat și s-a ridicat în picioare pentru 
a-mi strecura inelul pe deget. M-a tras în brațele lui 
şi mi-a mângâiat obrajii, în timp ce persoanele din 
jurul nostru au început să aplaude. 

— Te iubesc, Christian. Din prima clipă în care 
te-am cunoscut, am şoptit. 

Mi-am pus braţele în jurul gâtului său și l-am 
lăsat să mă lipească de trupul său. 

— Din prima clipă, iubito. 

— Trebuie să recunosc că idiotul știe cum să 
pună întrebarea. 

Emily continua să-și admire inelul de logodnă, 
în timp ce eu umpleam paharele cu vin roșu. 

După marele eveniment, Em l-a expediat pe 
Christian și ne-a chemat în apartamentul nostru, 
așteptându-ne cu două sticle de vin, obrajii roșii şi 
un zâmbet de milioane pe buze. 

— Am crezut că o să despartă de mine. 

Am scos un oftat profund și am auzit-o pe Eva 
chicotind lângă mine. 

— Te iubeşte de când erai în scutece. Dacă l-a 
înfruntat pe Braden Wright, chiar crezi că putea să 
te părăsească? 

— Când l-a înfruntat pe tata? 

M-am oprit brusc și m-am uitat la paharul din 
mâinile mele. Am auzit-o pe Eva oftând, iar eu mi-am 
dat seama prea târziu că scăpasem porumbelul fără 
să vreau. 

Am lăsat sticla de vin pe podea și am privit-o pe 
prietena mea de-o viață. 

— După ce tu și Christian ați devenit un cuplu 
oficial, el şi Braden au avut o discuţie serioasă. 

— Despre ce? 

Mi-am dat o șuviță de păr după ureche și am 
sorbit din paharul cu vin fără să-mi iau ochii de la 
blondină. 

— Braden era îngrijorat de viața puțin mai 
libertină a fratelui meu. De lipsa lui de implicare în 
companie, de timpul petrecut la club. 

Em şi-a dat ochii peste cap și, înainte să vor- 
bească, i-am luat-o înainte. 

— Braden avea dreptate. Christian nu s-a impli- 
cat foarte mult în companie pentru că nu intra în aria 
lui de preferințe. lar clubul era locul său preferat de 
relaxare. 

— Și vrei să spui că eu l-am schimbat? 

Am aprobat din cap și am zâmbit. 

— Braden i-a spus că nu are de gând să o lase pe 
fiica lui pe mâna unui bărbat iresponsabil. lar acum 
Christian e bărbatul perfect în ochii tatălui tău. 

Blondina mă privea gânditoare și probabil în- 
cerca să-şi amintească când a avut loc schimbarea 
majoră în fratele meu. Dar ea era atât de îndrăgostită 
de el, încât nici măcar nu a realizat toate astea. 

M-am întins după cutia de pizza și am deschis-o, 
adulmecând mireasma îmbietoare. Înainte să o 
ating, Eva mi-a luat-o înainte și a înșfăcat o felie. 
M-am uitat la ea surprinsă de cât de agilă devenise, 
iar bruneta mă privea inocentă, în timp ce înfuleca 
cu poftă. 

— Ce? 

Am zâmbit şi am ridicat uşor din umeri, luân- 
du-mi propria felie între degete. 

— O să fii o mamă-urs foarte fioroasă. 

Cele două au început să râdă și am savurat mân- 
carea chicotind și sporovoind tot felul de bârfe. 

— Soph, crezi că Jayson o să te ceară de nevastă 
în avion? 

Am început să tușesc și am lăsat paharul pe 
podea lângă mine. 

M-am uitat la viitoarea mămică care zâmbea ca 
un copil inocent și aștepta cu nerăbdare răspunsul 
meu. 

342 


Volumul 3 Ritmul iubirii 


— Cred că e puțin cam devreme să mă gândesc 
la căsătorie. 

Mi-am şters lacrimile din colțul ochilor și am 
continuat să tușesc. 

— De ce? La noi s-a întâmplat destul de repede. 

Am zâmbit și am ridicat din umeri, gândindu-mă 
serios la ce să spun. 

— Nu poţi să faci comparații. Tu şi Christian ați 
copilărit împreună și mereu ați avut o relație speci- 
ală care nu se putea finaliza decât cu o nuntă. 

Am sorbit și restul de vin din pahar, gândin- 
du-mă la relația mea cu Jay. 

— lar tu şi Ethan aţi avut o relaţie ciudată la 
început și o să aveți un copil. Eu și Jayson avem doar 
câteva luni de când suntem împreună. 

— Dar vă cunoaşteţi de mult timp. 

Am zâmbit și am privit picăturile roşii de pe pe- 
retele paharului. Felul în care l-am cunoscut o să-mi 
aducă mereu un zâmbet pe buze. 


— Nu crezi că merită iertat? 

— Ha! 

Continuam să tropăi prin hol în timp ce voiam 
să ajung cât mai repede în curtea interioară. Chiar 
dacă Emily îmi suflă în ceafă și încearcă să îl scape pe 
nemernic, de data asta trebuie să i-o plătesc. 

— Nu a fost decât o glumă nevinovată. 

Înainte să ies din casă, m-am oprit şi m-am întors 
brusc, făcând-o pe Em să se lovească de mine. 

— E a treia oară când îmi pune făină în uscătorul 
de păr. De data asta, nu o să scape așa ușor. 

Blondina a oftat cu putere și a dat din cap fără 
să mai spună ceva. Am deschis ușa glisantă și mi-am 
făcut loc prin marea de oameni care îmi invadaseră 
casa. 

Mi-am învârtit capul în toate direcţiile și după 
câteva clipe l-am văzut pe nemernic în picioare, pe 
marginea piscinei. Ethan era așezat pe un şezlong 
cu una dintre colegele mele ușuratice în brațe, dar 
părea mai captivat de discuţia cu fratele meu decât 
de individa care încerca să îl sărute. 

— Soph, poate ar trebui să... 

M-am apropiat de el și mi-am folosit întreaga 
forţă ca să îl împing în piscină. Când i-am văzut cor- 
pul scufundându-se, mi-am pus mâinile pe şolduri și 
am zâmbit satisfăcută. 

— Asta e pentru uscătorul meu de păr, ticălosule! 

Fratele meu a țâșnit în sus și aşteptam să se în- 
toarcă cu fața la mine și să mă privească ameninţător. 
Chiar voiam să mă lupt cu fratele meu mai mare și să 
îl fac să plătească pentru fiecare farsă pe care mi-a 
făcut-o până acum. 

— Sophia. 

Zâmbetul mi s-a topit instantaneu când i-am 
auzit vocea în spatele meu. M-am întors încet și l-am 
văzut pe ticălos cu o doză de bere în mână şi cu un 
zâmbet tâmp pe față. 

— Dacă tu ești aici, atunci pe cine am împins în 
piscină? am spus gesticulând confuză. 

Înainte ca fratele meu să îmi răspundă, mi-am 
simțit talia cuprinsă de o pereche de braţe puternice. 
Când m-a întors cu fata spre el, am rămas fără cuvinte. 

Părul lui blond cenușiu îi era ud și lipit de frunte 
și arăta ca un şcolar în prima zi de chin. Ochii lui al- 
baștri mă hipnotizau pur şi simplu şi nu puteam să-mi 
întorc privirea nici dacă aș fi vrut. Însă ceea ce îmi 
făcea inima să bată cu putere era zâmbetul său arcuit 
pe buze. 

— Ei bine, asta da primire. 

Am înghiţit în sec și pentru o secundă i-am simţit 
degetele contractându-se pe pielea mea. 

— O să am mult de furcă cu tine, nu? 

Nici măcar nu ştiam ce să-i răspund. Mă uitam 
doar în ochii lui şi îmi simțeam inima bătând cu pu- 
tere în piept. 

— Sophia, el e Jayson, fiul lui Brian. 

Faimosul Jayson Gray, fiul perfect! Băiatul care 
are de gând să calce pe urmele tatălui său și să îi 
doboare recordul. Prietenul care devine indispensabil 
pentru fratele meu și Ethan. 

— Jay, ea e Sophia, sora mea cea împiedicată. Și 
care se pare că nu știe de glumă. 

Am zâmbit stânjenită cu gura până la urechi şi 
mi-am simțit genunchii moi. Nu îmi venea să cred că 
poate stârni toate aceste emoții în mine. 

— Cred că o să îmi facă plăcere să fiu în preajma 
ei. 

Când am văzut mâinile lui Em zburând prin 
fața ochilor mei, am clipit mai des și am revenit la 
realitate. 

— Pământul către Sophia. Telefonul tău sună de 
câteva minute. 

M-am uitat la aparatul care vibra pe podea 
şi m-am încruntat când mi-a apărut un număr ne- 
cunoscut pe ecran. M-am ridicat în picioare și am 
răspuns la apel, în timp ce mă apropiam de fereastră. 

— Sophia Adams? 

— Chiar ea. 

Interlocutorul meu a inspirat adânc înainte de a 
vorbi din nou. 

— Numele e Chase Brown. Sunt coleg cu Jayson 
Gray. 

Degetele mi s-au strâns instinctiv pe telefon și 
mi se făcuse pielea de găină. 

— Îmi pare rău că trebuie să îţi spun asta, dar Jay 
a avut un accident. Avem nevoie de tine la aeroport, 
chiar acum. 

— Vin cât de repede pot, am spus cu vocea 
stinsă. 

Am închis telefonul și am rămas înmărmurită 
cu privirea pe fereastră pierdută printre luminile 
orașului. Trebuie să mă prefac că totul e bine, mai 
ales că Eva e aici. Nu pot să o îngrijorez până când nu 
ştiu ce s-a întâmplat. 

— Soph? 

Am tresărit când mi-am auzit numele și am în- 
ghiţit în sec. Mi-am strâns telefonul în mână și m-am 
întors spre fete, încercând să afișez un zâmbet fals. 

— S-a întâmplat ceva? 

Am tras aer în piept și mi-am umezit buzele. 
Mi-am luat paltonul de pe braţul canapelei și am 
încercat să par perfect normală pentru încă câteva 
secunde. 

— Da. Era noul asistent al mamei, am minţit. Se 
pare că are puțină treabă cu mine. 

— La ora asta? Într-o sâmbătă? 

Am dat din cap fără să mai spun ceva și mi-am 
tras paltonul pe mine. Am pipăit buzunarele căutând 
cheile și am fugit spre ușă înainte să încep să plâng și 
să mă dau de gol. 

— Nu mă așteptați. S-ar putea să întârzii destul 
de mult. 

Când am ieșit din apartament, m-am lipit de ușă 
şi am început să respir agitată. Am numărat în gând 
până la cinci, apoi am început să alerg. Nu am timp 

să aştept liftul. Orice secundă e vitală și trebuie să 
ajung acolo cât mai repede. 

M-am împins cu putere în ușa metalică și am 
inspirat adânc când am ajuns în dreptul mașinii. 
Mi-am scos cheile din buzunar și m-am urcat pe 
scaunul șoferului. Pentru o clipă, mi-am simțit pi- 
cioarele ca de cauciuc şi mâinile mi s-au strâns cu 
putere pe volan. 

Acum mi-aş dori să fiu un X-men și să mă te- 
leportez direct la aeroport. 

Am pornit motorul și am părăsit parcarea sub- 
terană, lăsând câteva urme de cauciuc pe asfalt. 

O mie de gânduri îmi trec prin cap în acest mo- 
ment și nu pot să îmi dau seama ce naiba s-a întâm- 
plat. Nici măcar nu ar fi trebuit să fie în New York. 
Trebuia să fie acasă și să o terorizeze pe mama lui. 

Dacă ajung prea târziu la el? Dacă nu o să pot să 
îi spun cât de mult îl iubesc și câtă nevoie am de el? 

Am dezaprobat din cap și mi-am șters lacrimile. 
Nu pot să îl pierd așa pur și simplu. Vreau să îmi 
petrec restul vieţii cu el și nu o să las un nenorocit 
de avion să îl ia de lângă mine. Dacă e nevoie, dau foc 
întregului hangar și jucăriilor lui stupide. 

Am apăsat pedala de accelerație până în podea 
şi am simţit viteza afundându-mă în scaunul de piele. 

Nici măcar nu i-am spus când m-am îndrăgostit 
pentru prima oară de el. Nu i-am spus câți copii îmi 
doresc cu el. Nu i-am spus unde vreau să fie luna 
noastră de miere şi ce aş vrea să îmi facă în acel loc. 
Nu o să îl las să scape atât de ușor de mine. Dacă e 
nevoie, o să îl urmez și în iad. 

Nici nu știu cum am ajuns la aeroport, sau în cât 
timp. Am oprit brusc în parcare, fără să îmi pese de 
faptul că tocmai îmi pusesem viața în pericol prin 

stilul de condus imprudent. Am coborât din mașină 
și am văzut un bărbat îmbrăcat în uniformă de pilot 
așteptându-mă la intrare. Probabil același bărbat cu 
care vorbisem la telefon. 

— Sophia? 

Am aprobat din cap și mi-a făcut semn să îl ur- 
mez fără să îmi mai spună și altceva. 

— Ele bine? 

— Mai bine vezi cu ochii tăi. 

Am înghiţit în sec și mi-am mușcat buza de jos 
ca să nu izbucnesc în plâns. Ne strecuram prin mulți- 
mea de oameni care aștepta îmbarcarea, iar bărbatul 
din fața mea mă conducea spre pistele avioanelor 
private. S-a oprit în fața ușii și mi-a făcut semn să 
intru. 

L-am privit neliniștită pentru câteva secunde, 
apoi mi-am luat inima în dinți și am împins ușa. 
Luminile de pe hol sunt stinse și singura sursă de 
lumină era flacăra lumânărilor așezate de o parte și 
de alta a culoarului. 

Am înaintat cu pași mici și, când am ajuns în 
hangar, un covor format din petale de trandafiri se 
întindea la picioarele mele. 

— Păşește pe ele. 

Mi-am ridicat privirea și l-am văzut pe iubitul 
meu teafăr și nevătămat, cocoțat pe botul avionului. 
Îşi legăna un picior înainte și înapoi, cu un pahar în 
mână, şi zâmbea ca un tembel. 

— Să ştii că nu mușcă, a spus chicotind. 

M-am apropiat de avion, complet uimită de 
întreaga scenă. Faptul că era cocoțat pe una din ma- 
şinăriile astea stupide și mortale și avea un zâmbet 
imens pe buze mă deruta complet. 

— Stelele sunt superbe în această seară. 

M-am oprit la o distanță considerabilă și mi-am 
lăsat mâinile să cadă pe lângă corp. 

— Am crezut că ai avut un accident. 

— Și cerul e atât de senin, a spus ignorându-mă. 

A sorbit din paharul lui, în care, la prima vedere, 
părea a avea whisky. 

— Îmi place să stau aici și să mă uit la cer. Ţie 
nu? 

— Jayson, ce naiba se întâmplă? 

Şi-a întors capul și m-a privit în acel mod care 
îmi făcea pielea să mi se încingă. Piciorul lui conti- 
nua să se legene și și-a terminat băutura înainte să 
vorbească. 

— Vreau să fii soția mea. 

Mi-am simţit ochii ieșind din orbite și l-am ur- 
mărit când a sărit jos. A aruncat paharul din mână la 
întâmplare și a venit spre mine. 

Picioarele îmi erau paralizate şi nu puteam să 
mă mișc. Lumina lunii pătrundea prin poarta des- 
chisă şi întregul hangar era împânzit de lumânări. 

— Îţi baţi joc de mine? am spus şocată. 

S-a oprit în fața mea și mi-a zâmbit, dezaprobând 
ușor din cap. Mi-a dat o șuviță de păr după ureche și 
m-a sărutat pe vârful nasului. 

— i-am cerut un copil. 

Am aprobat din cap, privindu-l în ochii lui 
superbi. 

— Vreau ca soția mea să îmi ofere echipa de 
fotbal pe care mi-o doresc. 

Am început să râd și am simțit lacrimile alu- 
necând pe obrajii mei. Unul dintre braţele sale s-a 
încolăcit în jurul taliei mele și m-a tras la pieptul lui. 

— Te iubesc, Sophia! Vreau să îmi petrec restul 
vieții cu tine și să îmi dau ultima suflare în braţele 
tale. 

Mi-am tras nasul ca ultima needucată și de data 
asta am început să plâng în hohote. A scos cutia din 
buzunarul pantalonilor și mi-a pus în față cel mai 
superb inel pe care l-am văzut vreodată. 

— Vrei să fii soția mea? 

M-am uitat la bijuterie și apoi în ochii lui. Am 
zâmbit fericită și am început să îl lovesc peste braț. 

— Eşti un ticălos arogant și complet dus cu 
pluta. Cum poți să mă sperii în felul ăsta? am început 
să țip cu lacrimi în ochi. 

A început să râdă în timp ce eu continuam să îl 
lovesc și încercam să îi provoc măcar un minim de 
durere. 

— Ai idee câte mi-am imaginat? De ce nu ai 
putut pur și simplu să mă suni și să îmi spui că vrei 
să ne vedem? 

— Unde ar mai fi fost adrenalina? 

— Nemernicule! am mormăit. 

M-a sărutat pe buze și de atât a fost nevoie ca să 
îmi închidă gura. Mi-am trecut mâinile prin părul lui 
şi am inspirat adânc. 

— Da, vreau să fiu soția ta, ticălosule, am spus 
liniştită. 

Mi-a strecurat inelul pe degetul potrivit și a 
zâmbit cu gura până la urechi. l-am înconjurat gâtul 
cu ambele mâini și mi-am lăsat capul pe umărul său. 

— Te iubesc, Jayson! 

— Şi eu te iubesc, scorpie mică! 

Umblam pe vârful picioarelor, să nu cumva să o 
trezesc pe micuța diavoliță care dormea cu fundul în 
sus. Am închis ușa cu grijă și am răsuflat ușurată că 
nu o trezisem. 

Am pășit încet pe covorul moale din hol și am 
coborât treptele apartamentului. Telefonul a început 
să sune strident și m-am năpustit asupra lui smul- 
gându-l din suport, ca să-l fac să tacă. 

— Sper că ţi-ai semnat testamentul, am mârâit 
în receptor. 

Chicotitul tatălui meu m-a făcut să murmur 
o înjurătură în barbă şi m-am aplecat pentru a lua 
cartea de colorat a fiului meu de pe podea. 

— Micuţul meu îngeraș încă te ţine trează? 

Am oftat, am lăsat cartea pe masa din sufragerie 
şi m-am îndreptat spre bucătărie. Simţeam nevoia 
de o cafea pentru că ceva îmi spunea că urma o zi 
lungă. 

— Christian a pupăcit-o înainte să plece la pes- 
cuit și ştii foarte bine cum reacționează nepoata ta 
când are parte de atenție. 

Am verificat dispozitivul de monitorizare dacă e 
pornit și m-am apucat să pregătesc poţiunea magică 
pentru energie. 

— O să frângă multe inimi peste cincisprezece 
ani. 

Am pornit aparatul de cafea și m-am sprijinit de 
mobilă, zâmbind. 

— Se pare că fiica mea o să stea captivă în turn 
până la patruzeci și cinci de ani. 

Bărbatul de la capătul celălalt al firului a început 
să râdă cu putere și probabil se leagănă în scaunul 
său de piele. 

— Asta a fost și intenţia mea, dar tu și mama ta 
mi-ati dat planurile peste cap. 

Exact la asta m-am gândit și eu când Christian 
a devenit atât de posesiv cu fiica noastră. Micuța 
Hanna o să îi dea bătăi de cap, însă. 

— Mama te-a pus să mă suni, ca să nu mă simt 
singură? 

— Crede că o să te topești de dorul soțului tău. 
Uneori nu o înțeleg pe femeia asta, a spus cu un oftat. 
Ea nu suferă atât de tare când plec la pescuit sau în 
călătorii de afaceri. 

Mi-am dat ochii peste cap și am oprit aparatul. 
M-am întins spre dulapul de deasupra capului meu 
și mi-am scos o cană uriașă. 

Mi-am sprijinit telefonul între umăr și ureche și 
mi-am turnat cafeaua neagră și aromată. 

— Să înţeleg că eu sunt prima ta oprire? 

Am scos borcanul de zahăr în timp ce tata a 
început să chicotească din nou. Încă e fericit când îi 
ghicesc gândurile și mișcările. 

— Câte fetite am? 

Am pufnit în râs și am început să amestec în 
cană pentru a dizolva zahărul. 

— Mai bine nu răspunzi. Și oricum ele sunt ne- 
poatele mele. Tu ești fetița mea. 

Am lăsat linguriţa cu grijă în chiuvetă și am 
sorbit din cafea, savurându-i aroma. 

— Cum spui tu, tată. Acum trebuie să plec că am 
ceva de lucru. 

— Nu mai munci atât de mult, scumpa mea. 
Lasă-i pe angajați să facă treabă grea. 

Am zâmbit și mi-am tras mai aproape dosarul 
de carton cu datele de care aveam nevoie. 

— Du-te și terorizează pe altcineva, tată. 

După ce m-a certat că am impertinența să îi 
închid în nas, am reușit să scap de el. Probabil Eva 
e cea care o să aibă parte mai departe de limba lui 
enervantă și ascuţită. Dar ea mereu a reușit să scape 
mai uşor de el. 

Am adus aparatul de monitorizare lângă mine și 
am început să mă uit peste propunerea noului meu 
client. 

Când am crezut că pot să încep să lucrez în li- 
niște și pace, micuța împielițată a început să plângă. 
Am oftat adânc și am dat peste cap restul de cafea, 
ridicându-mă cu greu de pe scaun. 

Am crezut că o să fie mai ușor la al doilea copil, 
dar nemernica asta mică e mai rea decât zece. Şi 
partea cea mai nefericită pentru mine e că tatăl ei 
găseşte mereu o scuză să plece. 

Când glasul fiicei mele a devenit asurzitor, m-am 
dus direct spre camera ei să o calmez. 

— De ce nu poți să dormi pur și simplu ca orice 
copil normal, pușlama mică? am întrebat cu un oftat. 

Am luat-o în brațe și plânsetul ei a încetat. 
Christian spune că mâinile mele sunt magice pentru 
că o fac să se oprească imediat ce o ating. Micuța mă 
privește cu ochii ei mari și albaștri, iar firele blonde i 
se încrețeau în mod adorabil în jurul urechilor. 

— Ce-o să mă fac cu tine, Hanna? 

Obrajii îi erau roșii și se agățase gângurind cu 
mânuțţele ei micuţe și durdulii în părul meu. 

— Vrei să lucrăm împreună? 

Chicotitul ei m-a făcut să zâmbesc și probabil 
avea doar nevoie de atenție. Micuța asta are câte 
ceva din fiecare membru al familiei. 

Frumusețea mea, încăpățânarea lui Christian, 
probabil va avea talentul mamei, are un început de 
aroganță caracteristic lui Braden Wright și cel mai 
mult are din dorința de atenţie a lui Tammy. Și toate 
astea la doar șase luni. Micuța mea va fi adevărată 
ștrengăriță când va crește mare. 

Am săltat-o la pieptul meu și ne-am dus amân- 
două în bucătărie. Am așezat-o pe scăunelul ei și i-am 
dat câteva creioane şi foi ca să se joace. O vreme va fi 
destul de ocupată și nu va mai încerca să-mi distrugă 
orice hârtie importantă. 

Mobilul a început să vibreze şi eram convinsă că 
soțul meu suna să verifice dacă micuța lui s-a trezit. 

— Ţi-ai pus un senzor pe telefon care să te aver- 
tizeze de fiecare dată când se trezeşte? 

A început să râdă și mi-aş fi dorit să fie aici lângă 
mine și nu la câţiva kilometri depărtare, petrecân- 
du-și timpul cu peștii și fiul nostru. 

— Voiam doar să mă asigur că nu își dă plămânii 
afară. 

— Crezi că am mai putut să dorm? Încă mai cred 
că ne-au schimbat fiica la spital. Dax nu a fost așa 
pălăgios. 

— Prinţesa vrea să se facă auzită în tot regatul. 
Nu o învinovățesc pentru asta. 

M-am uitat la fiica mea cu zâmbetul pe buze, dar 
nici măcar nu mă băga în seamă. Era prea preocupată 
să mototolească hârtia în mâinile ei. 

— Voi sunteţi bine? 

— Avem o ladă întreagă de bere, femeile sunt 
acasă și nu ne mai bat la cap, iar Jared și Dax au făcut 
deja o baie în lac. 

Am încercat să îmi înfrânez spiritul de ma- 
mă-urs şi am chicotit. Ştiam că ticăloșii o să îi lase să 
facă baie în lac și acum mă puteam felicita că le-am 
mai pus un rând de haine. Sunt convinsă că și Eva s-a 
gândit la posibilitatea asta și şi-a luat toate măsurile 
de precauție. 

— O să fim bine oricum. Băieţii se distrează de 
minune și mă bucur să îi văd atât de fericiţi. Ai grijă 
de prințesa mea. 

— Nu am întotdeauna? am spus dându-mi ochii 
peste cap. 

A început să râdă și am auzit vocea mormăită a 
fratelui meu. 

— Te iubesc, Em. Ne vedem diseară. 

— Și eu te iubesc, scumpule! 

Am lăsat telefonul pe blatul insulei și m-am uitat 
la mica mea comoară blondă. Cine ar fi crezut că o să 
am parte de familia perfectă? 


Sophia 


— Îţi mulţumesc pentru ajutor, Amelia. 

Soacra mea mi-a zâmbit din toată inima și a 
primit bucuroasă paharul de vin pe care i l-am în- 
tins. S-a așezat pe canapea lângă mine și a suspinat 
fericită. 

— Mă bucur că pot să te ajut. Măcar nu mai stau 
singură în casa aia imensă. De când cu pescuitul, toți 
bărbații din familia asta au luat-o razna. 

Am zâmbit și am sorbit din vinul alb spumant, 
relaxându-mă pe canapeaua de piele. 

Brian și Carson s-au alăturat grupului de băr- 
baţi acum un an și de fiecare dată când sunt plecați, 
Amelia trage la sorţi pe cine o să viziteze. De data 
asta eu a fost norocoasa pentru că eram singura care 
rămăsese acasă cu ambii copii. 

— Layla încă nu și-a depășit teama de pești? 

M-am uitat la fiica mea care era întinsă pe covor, 
cu obrajii în ambele mâini, legănându-și picioarele 
în timp ce se uita la desenele animate preferate. 

— Jared a avut grijă să o sperie rău de tot. 

Dax şi Jared adoră să o tortureze pe micuța mea 
şi cred că o să-i facă viața foarte interesantă pe mă- 
sură ce vor creşte. 

Familia a devenit foarte numeroasă cum fiecare 
dintre noi aveam câte doi copii. Sper doar că băieții 
să nu se ia din nou la întrecere și să își mai dorească 
încă un copil. Cred că pot să vorbesc și din perspec- 
tiva prietenelor mele când spun că doi copii sunt 
suficienți. Dar nu o să uit niciodată emoția pe carea 
trăit-o soțul meu când a bănuit că sunt însărcinată. 


— Iubito? 

Am împins din nou ușa când a încercat să o des- 
chidă şi de data asta am încuiat-o. 

— Nu am nevoie de ajutorul tău aici, Jayson. 

A oftat cu putere și probabil a început din nou să 
umble agitat dintr-o parte în cealaltă a camerei. 

Eu abia îmi făcusem curaj să scot testul de sar- 
cină din cutie și să urmez instrucţiunile. 

— L-ai udat? 

Am tresărit speriată și aproape am scăpat bățul 
în toaletă. 

— Jayson Gray, dacă nu te îndepărtezi de ușă, nu 
o să trăieşti ca să îţi vezi moștenitorii. 

Am lăsat testul pe marginea chiuvetei și m-am 
ridicat în picioare. Am tras aer în piept și am descuiat 
ușa dând nas în nas cu logodnicul meu. Stătea sprijinit 
de tocul ușii, nerăbdător ca un copil în dimineața de 
Crăciun. 

— E pozitiv? 

Am zâmbit şi am lăsat ușa deschisă, în timp ce 
m-am așezat pe marginea căzii. 

— Dacă e un semn fals? 

Întrebarea asta mă rodea neîncetat. După naşte- 
rea lui Jared, și-a dorit și mai mult încă un copil. Dacă 
nu pot să îi ofer asta? Dacă o să îl dezamăgesc mai 
tare ca niciodată? 

Blondul s-a apropiat de mine și s-a lăsat în ge- 
nunchi în fata mea. Mi-a luat mâinile în ale lui și m-a 
privit cu dragoste. 

— Atunci o să încercăm până o să reuşim. 

— Și dacă nu o să reuşim? E al treilea test în 
ultimele patru luni, Jay. Dacă nu pot să îti ofer familia 
de care ai nevoie? 

Bărbatul m-a privit surprins şi mi-a prins talia în 
mâinile lui. S-a așezat pe covorul moale și m-a tras în 
poala lui. 

— Atunci o să ne gândim la alte opţiuni. Nici 
măcar să nu te gândești că aș putea să te părăsesc. 


Am zâmbit și mi-am trecut mâinile prin părul lui. 
Emoţiile îmi copleșeau inima și mai aveam puţin şi 
izbucneam în plâns. 

— Te iubesc, Sophia. Nimeni și nimic nu o să mă 
ia de lângă tine. 

M-a sărutat cu blândeţe pe buze și sentimentele 
mele de panică s-au risipit treptat, cu fiecare secundă 
în care mă pierdeam în ochii lui. 

Mi-am ridicat mâna stângă și m-am uitat la ceas. 

— E timpul. 

Logodnicul meu a aprobat ușor din cap și ne-am 
ridicat amândoi în picioare. Am apucat testul între 
degetele tremurânde. Mi-am făcut curaj să îl privesc 
și mi-am simţit genunchii moi şi mâinile paralizate. 
Jay m-a ridicat la pieptul lui și mi-am deschis ochii 
zâmbind. Lacrimile au început să îmi curgă pe obraji 
și am început să tip ca o idioată. 

— 0 să avem un copil, am şoptit. 

A luat testul din mâna mea, probabil să se con- 
vingă singur. 

— O să avem un copil. 

Șoapta lui entuziasmată mi-a străbătut tot cor- 
pul ca un șoc electric și era nespus de fericit. 

— 0 să fiu tată! 

A început să tipe, iar eu râdeam și plângeam în 
braţele lui. 

— Te iubesc! 

Și-a lipit buzele de ale mele și am început să ne 
sărutăm cu pasiune, sărbătorind noua bucurie din 
viața noastră. 


Acum, privind-o pe fiica mea, senzaţia de fericire 
nu îmi mai părăsește sufletul. Gândurile și amintirile 
acelor clipe de neuitat din viața mea mi-au fost în- 
trerupte de suspinul prelung al soacrei mele. 

A fost un real sprijin pe timpul sarcinii și au 
fost momente când mi-a fost teamă că va izbucni un 
război între ea și mama. Dar s-au înțeles mai bine 
decât m-aș fi aşteptat. 

Jay şi Eva încă au mare grijă în preajma ei, dar 
pot spune cu mâna pe inimă că sunt fericiți că mama 

lor s-a întors în viața lor. Amândoi au lăsat-o să fie 
în preajma nepoților ei și au început să meargă mai 
des acasă. 

Plânsul băiețelului meu a răsunat în întregul 
living și i-am făcut semn Ameliei să rămână pe loc. 
Am lăsat paharul pe masa de cafea și m-am dus în 
camera micuțului meu. 

Am deschis ușa și m-am dus direct la pătuţul lui. 
Micul ghemotoc de iubire lovea aerul cu mânuțele 
lui jucăușe. 

— Îţi e dor de tati, iubire? 

L-am luat în braţe să-l liniştesc. Îi mângâiam cu 
blândețe smocul de păr roșcat și îi șopteam cuvinte 
de alint la ureche. 

— Îmi dai voie? 

M-am întors și l-am văzut pe soțul meu apro- 
piindu-se de mine cu zâmbetul pe buze. L-a luat pe 
Trevor din brațele mele și plânsul lui a încetat ime- 
diat. A început să îl arunce în sus, exact cum făcea și 
cu Carson acum câţiva ani. 

— Am crezut că o să vii mai târziu. 

L-a strâns pe fiul nostru la piept și m-a sărutat. 

— Ticălosul de Christian a fost singurul care a 
prins pești, a spus bosumflat. 

Am început să râd și mi-am încrucișat mâinile la 
piept, privindu-mi bărbatul amuzată. 

— lar tu şi Ethan v-aţi supărat și ați spart gaşca. 

— Hei, eu aveam motive, s-a apărat. Ambii mei 
copii erau aici și nu aveam nicio captură. 

— Mhm. 

S-a uitat urât la mine, iar eu am început să râd. 
Ochii lui Trevor au început să se închidă, în timp ce 
Jay îl săruta ușor pe creștet. 

Nu am crezut că voi fi atât de fericită. Când l-am 
cunoscut pentru prima oară pe Jayson, nu am crezut 
că îmi voi întemeia o familie cu el. Dar nu regret 
nicio secundă faptul că i-am dat voie inimii mele să 
îl iubească. 


Eva 


— Cine e prinţesa lui tati? 

Ethan o ţine pe Lauren în poală și încearcă să o 
facă să mănânce. Dar la cât de mofturoasă e, are ceva 
de lucru. 

— Mami, peștele mi-a făcut o baie. 

Jared s-a oprit în ușa bucătăriei cu mâinile 
îndepărtate de corp și cu hainele complet ude. Am 
început să râd şi m-am ridicat de pe scaun apropiin- 
du-mă de el. 

— i-am spus că unchiul Christian l-a vrăjit. 

Am pufnit în râs la replica soțului meu, iar fiul 
meu și-a dat ochii peste cap. Uneori, bărbaţii se com- 
portă mai rău decât propriii lor copii. 

— Hai să te băgăm direct în pijamale, amice. 

Mica tornadă brunetă a zâmbit cu gura până 
la urechi și a început să alerge spre treptele de 
marmură. 

— Te descurci aici? 

Ethan e complet captivat de fiica lui, care își 
roade de zor degetul mare. 

— Normal că mă descurc, a spus dându-și ochii 
peste cap. 

Mai vedem după zece minute, durule. 

M-am îndreptat spre camera fiului meu, conti- 
nuând să zâmbesc. Jared deja își pregătise pijama- 
lele pe marginea patului și mă privea cu zâmbetul 
pe buze. 

— Nu credeam că ești atât de entuziasmat să 
dormi. 

Zâmbetul fiului meu îmi oferea deja explicația 
necesară. Adoră să fie în centrul acţiunii, exact ca 
micuța Hanna. Jared iubește să fie îmbrăcat în pija- 
malele lui cu eroii din benzile desenate, să fie învelit 
și să i se spună povești. 

O să râd întruna de el peste câțiva ani, când o să 
devină un bărbat adevărat și o să nege toate aceste 
lucruri stânjenitoare la acel moment. Dar nu o să îl 
las nicio clipă să le uite, mai ales în fața iubitei lui. 

I-am luat pijamalele în mână și i le-am strecurat 
cu ușurință pe corpul lui micut. 

— Ţi-a plăcut la pescuit? 

— A fost super tare. Eu și Dax l-am ajutat pe un- 
chiul Christian să scoată peștii din apă și ne-a lăsat 
să aducem câte unul acasă. Tata și unchiul Jayson au 
încercat de câteva ori să îi arunce înapoi în apă, doar 
pentru că ei nu puteau să prindă nimic. 

Am pufnit în râs, în timp ce îi netezeam tricoul, 
imaginându-mi cât de supăraţi au fost Ethan și 
Jayson. 

— Bunicul a fost cel mai tare. El a adormit pe 
scaunul său și un pește i-a smuls undiţa în apă. 

Am dat pătura la o parte și i-am făcut semn 
micuțului meu să se bage în pat. 

— Cred că bunicul tău începe să îmbătrânească. 

Jared s-a așezat pe locul său din mijlocul patului 
și m-a lăsat să îl învelesc. 

— Asta i-a spus şi unchiul Carson și s-a ales cu o 
palmă după ceafă. 

Am începutsă râd și m-am așezatlângă fiul meu. 
Tata urăște să îi se spună că e bătrân sau că nu mai 

poate ține pasul cu fiul său cel mic. Dar cred că la un 
moment dat va trebui să accepte asta. 

— Şi care a fost scuza lui? 

Micul brunet a prins pătura cu mâinile sale și 
s-a foit câteva clipe sub ea pentru a-și găsi poziția 
ideală. Parcă era o găină pe ouă. 

— A spus că l-a epuizat drumul până aici. Până 
acum nu a mai condus atât de mult un avion șia 
depus mult efort. 

Aş putea să îl cred pentru că sunt aproape 
douăzeci de ani de când tata a renunțat la pilotat în 
favoarea unei slujbe de birou. Până acum l-a lăsat pe 
Jayson să piloteze sau pe unul dintre angajații lui. 

— Ar trebui să îl credem? 

Băiatul s-a gândit pentru câteva secunde și apoi 
a ridicat uşor din umeri. 

— Oricum, acum arată grozav cu mustaţa lui 
Charlie Chaplin. 

— Chaplin, l-am corectat. l-aţi desenat fața? 

Jared m-a privit cu ochii mari și complet nevi- 
novat, încercând deja să mă convingă că nu a făcut 
nimic rău. 

— Unchiul Carson a început, s-a apărat. Eu și 
Dax doar am continuat cu mustăţile de pisică. 

Am pufnit în râs și mi-am pus în gând să îi cer 
fratelui meu o poză. Asta trebuie să fie cea mai amu- 
zantă farsă de care a avut parte tatăl meu. 

Brunetul a căscat și și-a lăsat capul pe perna cu 
Batman, trăgându-și pătura mai aproape de gât. 

— O să mai pot să mă duc şi altă dată, mami? 

Am zâmbit și i-am mângâiat părul pe care îl 
moștenise de la mine, privindu-l cu afecțiune. 

— Sigur că da, iubitule. 

A zâmbit satisfăcut și şi-a închis ochii. 

— Noapte bună, mami. Te iubesc! 

L-am sărutat pe frunte și m-am ridicat de pe 
patul lui. 

— Şi eu te iubesc, Jared! 

I-am privit zâmbetul dulce și am părăsit camera. 
Încă nupotsă cred cât de scump poate să fie băieţelul 
acesta. Dar dacă o să se transforme într-un adevărat 
drăcușşor, exact ca tatăl lui, soția lui va avea multe 
belele de înfruntat. 

— Eva, am nevoie de ajutor. 

Mă aşteptam la asta. Chiar mai devreme de zece 
minute. M-am dus în bucătărie și l-am surprins pe 
Ethan care o ţinea pe prințesa lui la câţiva centimetri 
depărtare de chipul său, iar micuța îl privea încrun- 
tat agitându-și pumnii ei micuţi prin aer. 

— Cred că îi este foame, a spus soțul meu 
privindu-mă. 

Mi-am tras scaunul aproape de el și am întins 
braţele după micuța luptătoare. S-a zvârcolit câteva 
clipe în braţele mele, dar când mi-am dezgolit unul 
dintre sâni, s-a repezit asupra lui și s-a liniștit. 

— Tocmai i-am mărit perioada de castitate, a 
mormăit enervat. O să rămână virgină până la şai- 
zeci de ani. 

M-am uitat la soțul meu, care o privea fascinat. 
Lauren își ținea ochii întredeschiși, în timp ce cu una 
din mâinile ei micuțe îmi masa sânul. 

— Pentru că a vrut să îți dea una în nas? Ce ai 
mai făcut? 

A ridicat mâinile în aer și m-a privit complet 
nevinovat, exact cum făcuse fiul său mai devreme. 

— Am vrut doar să îi dau o bucăţică de cartof 
cu sos. 

Cred că privirea mea spunea totul pentru că 
soțul meu a început să zâmbească ca un tembel și 
şi-a lăsat mâinile pe lângă corp. 

— Ethan, are abia un an, am spus cu un oftat. 
Nu vrea nimic altceva în afară de laptele mamei ei. 
Crede-mă că am încercat să îi fac orice combinaţie 
de mâncare. 

I-am dat o palmă peste umăr și l-am auzit sco- 
țând un „au” afectat. 

— Ce crezi că se poate întâmpla dacă dai un 
cartof mare și prăjit unui copil de un an, care nu știe 
să mestece şi nu are dinți? 

— Devine noua ei mâncare preferată? 

Am oftat cu putere și l-am auzit râzând. Și-a lăsat 
bărbia pe umărul meu și a privit-o pe fiica noastră. 
Una din mâinile lui mări a mângâiat-o pe păr și mi-a 
sărutat pielea. 

— O să frângă toate inimile când o să fie mare. 

Am zâmbit şi m-am uitat la micuța mea care 
mânca liniștită. 

— Poate o să aibă parte de o poveste ca a noastră. 

— Atunci o să fie cea mai norocoasă. 

Mi-am întors capul și l-am privit pe soțul meu. 
Privirea lui era seducătoare și cred că a pus un nou 
pariu cu băieții și mai vrea un copil. 

— Cine ar fi crezut că o să ajungem aici? La cât 
de arogant și ticălos erai? 

Mâna lui s-a oprit pe obrazul meu și mi-a apro- 
piat chipul de al său sărutându-mă pe buze. 

— Nici tu nu mi-ai făcut viaţa uşoară. Încă eşti 
încăpățânată și îmi dai bătăi de cap. Dar te iubesc și 
nu aș putea să trăiesc fără tine. 

Cuvintele lui de dragoste încă îmi fac ochii să se 
umezească. 

— Eşti cea mai frumoasă și imprevizibilă femeie 
pe care am întâlnit-o. Singura care a reușit să pună 
stăpânire pe inima mea. 

Am înghiţit în sec și am strâns-o pe fiica mea în 
braţe. 

— Nu o să mă satur niciodată de tine, Eva. O să 
îmbătrânim împreună și o să le povestesc nepoților 
cum ne-am cunoscut și cum m-am pricopsit cu o 
pacoste de femeie ca tine. 

Am început să râd și am simţit-o pe Lauren agi- 
tându-se în brațele mele. Am privit-o pentru câteva 
clipe și apoi mi-am întors privirea spre bărbatul pe 
care îl iubeam cel mai mult. 

— Eşti cel mai bun lucru care mi s-a întâmplat 
vreodată, Ethan. Dar au fost momente când mi-am 
pierdut speranţa că am putea fi împreună. 

Degetul lui mare îmi mângâia pielea și mă privea 
intens în ochi. 

— Dar acum sunt cea mai fericită femeie. Și 
toate astea datorită ţie. Te iubesc, Ethan! Pentru 
totdeauna! 

— Pentru totdeauna, iubito! 

M-a sărutat și mi-a lăsat capul pe umărul său. 
Amândoi ne uitam la fiica noastră, fericiți și împli- 
niți. Aveam doi copii minunaţi, cariere de succes și 
cel mai important, eram uniți și fericiți. 


Nu m-am gândit nicio clipă la momentul acesta 
când l-am sărutat pentru prima oară pe Ethan 
Wright. Dar nu regret nicio secundă. Inimile noastre 
ne-au ghidat de-a lungul drumului și deși ritmul a 
fost unul haotic, în final ne-a adus împreună. Şi așa o 
să rămânem pentru tot restul vieții. 

